
Kadonnutta 

ruohonjuuribittiä  etsimässä 

Tietotekniikka  monimutkaistuu  jatkuvasti 
ja  samalla  vierauttaa  todellisuudesta  yhä 
pahemmin.  Mikä  neuvoksi? 

Moni  pitkään  tietotekniikkaa  harrastanut  on  huoman¬ 
nut,  että  tekniikasta  on  yhä  vaikeampaa  saada  otetta. 
Siinä  missä  takavuosien  koneet  suorastaan  houkut- 
telivat  tutkimaan  salojaan,  nykyiset  pikemminkin  varjelevat 
käyttäjiään  biteiltä  ja  nippeleiltä.  Niiden  esiin  kaivaminen  kai¬ 
ken  monimutkaisuuden  seasta  on  yhä  vaikeampaa  ja  turhaut- 
tavampaa.  Ylpeimmätkin  asiantuntijat  nöyrtyvät  lopulta  siihen, 
etteivät  käsitä  suurinta  osaa  vempaintensa  toiminnasta  sen 
paremmin  kuin  taviksetkaan.  Tekniikka  vierauttaa  omasta  ole¬ 
muksestaan  pahemmin  kuin  koskaan. 

Amerikkalaisfilosofi  Albert  Borgmann  on  kirjoitellut  teknii¬ 
kan  vierauttavuudesta  jo  kolmisenkymmentä  vuotta.  Nykyih¬ 
misen  elämä  on  täynnä  rajapintoja,  joiden  takana  piileksivän 
todellisuuden  saa  vapaasti  unohtaa:  ruoka  tulee  kaupan  hyllyl¬ 
tä,  vesi  hanasta  ja  sähkö  töpselistä.  Vastalääkkeeksi  Borgmann 
ehdottaa  maanläheisiä  askareita,  joita  hän  kutsuu  fokaalisik- 
si  asioiksi  ja  käytännöiksi:  puutarhanhoitoa,  puulämmitys- 
tä,  yhdessä  syömistä.  Askareita,  joissa  todellisuus  kohdataan 
suoraan  ja  merkityksellisesti  eikä  minkään  moduulirakenteen 
kautta. 

Suomalaisille  mökki  on  usein  paikka,  jonne  mennään  te¬ 
kemään  fokaalisia  asioita  ja  unohtamaan  arkimaailman  abst¬ 
raktiot.  Arkimaailma  karkaa  kuitenkin  yhä  kauemmaksi  mök- 
kimaailmasta,  eikä  toinen  enää  auta  hahmottamaan  toista. 
Halkojen  hakkaaminen  ei  paranna  suhdetta  aineettomaan  au¬ 
tomaatioon.  Siksi  tarvitaan  myös  toisenlaista  ruohonjuuritason 
toimintaa  -  sellaista,  joka  ammentaa  vierauttavana  pidetystä 
tekniikasta  itsestään  eikä  pyri  sitä  pakoon. 

Mitä  datakeskeisemmäksi  tavallinen  elämä  muuttuu,  sitä 
tärkeämmäksi  tulee  myös  Skrollin  edustama  tietokonekulttuu- 
ri.  Kotitarveohjelmointi,  elektroniikkakorjailu  ja  tietokonetai¬ 
de  eivät  saa  jäädä  pelkiksi  hakkerialakulttuurien  salatieteiksi, 
vaan  niitä  on  tuotava  entistä  rohkeammin  esiin  myös  tavalli¬ 
sille  ihmisille.  Haitallisista  stereotypioista  on  päästävä  eroon, 
ja  etenkin  lasten  ja  nuorten  on  päästävä  kunnolla  sisään  tie¬ 
totekniikan  olemukseen.  Jokaisella  on  oikeus  terveeseen  bitti- 
suhteeseen!  m 


Kannen  kuva: 

Mikko  Rasa  ja  Mitol  Berschevvsky, 
Näyttelykeskus  VVeegee. 

Batmud:  verkkopelien  veteraani 


Batmud  on  tekstipohjainen  verkkopeli,  joka  on  pysynyt  rakastettuna  ajanviettotapana  jo 
vuosikymmenien  ajan.  Mitä  peliklassikolle  on  vuosien  varrella  tapahtunut? 

Teksti:  Kalle  Viiri 

Kuvat:  Annika  Piiroinen,  Mitol  Berschevvsky,  Kalle  Viiri 


Multi-User  Dungeon,  tutummin 
mud,  on  moninpelattava  versio 
tekstiseikkailusta.  Peligenre  sai 
alkunsa  Roy  Trubshaw'n  kehittämästä 
MUD-pelistä  vuonna  1978.  Pelin  virtu¬ 
aalimaailma,  jossa  pelaajat  voivat  tem¬ 
meltää  vapaasti,  innosti  monia.  Erilaisia 
mudeja  alkoi  pian  syntyä,  ja  genrestä  tuli 

Moninpeliä  merkeillä 

Mudit  muistuttavat  perustoiminnaltaan 
tavallista  tekstiseikkailua.  Pelaajia  on  yhden 
sijasta  useita,  ja  kaikki  toimivat  reaaliaikai¬ 
sesti  samassa  maailmassa.  Pelaaja  syöttää 
komennon  -  esimerkiksi  "travel  east"  tai 
"attack  dragon"  -  ja  saa  peliltä  vastauk¬ 
seksi  tekstin,  joka  kertoo,  miten  maailma 
reagoi  pelaajan  toimiin.  Vastaustekstissä 
on  joskus  hyvinkin  tarkkaa  tietoa  maailman 
tilasta,  esimerkiksi  kuun  vaihe  ja  säätila. 
Vastauksen  ymmärtäminen  vaatii  jonkin 
verran  harjoittelua  ja  kokemusta. 

Vaikka  graafiset  verkkomoninpelit 
ovat  nykyään  valtavirtaa,  toiminnassa  on 
edelleen  kymmenittäin  roolipelaamiseen, 
toimintaseikkailuun  tai  pelaajien  keskinäi¬ 
seen  kamppailuun  keskittyviä  mudeja. 


suosittu  1980-luvulla.  Lopulta  kehittyi 
koko  nykyaikaisten  verkkopelien  genre. 

Yksi  vanhimmista  ja  yhäkin  aktiivises¬ 
ti  toimivista  mudeista  on  vuonna  1990 
käynnistynyt  suomalainen  Batmud.  Pe¬ 
liä  on  kehittänyt  vuosien  varrella  yli  200 
vapaaehtoista.  Heidän  työstään  on  kas¬ 
vanut  virtuaalimaailma,  jonka  laajuus  ja 
monipuolisuus  jättävät  varjoonsa  monet 
uudemmat  verkkopelit. 

Batmudin  vuosikymmenet 

Batmud  syntyi  Teknillisen  korkeakoulun 
opiskelijoiden  harrastusprojektina,  jota 
veti  Janne  Frösen.  Virtuaaliseikkailut  al¬ 
koivat  huhtikuussa  1990,  ja  peli  yhdistyi 
heti  alkutaipaleellaan  tamperelaisten 
teekkarien  Herwood-mudiin.  Virtuaali¬ 
maailmaa  ylläpidettiin  ja  kehitettiin  täs¬ 
sä  vaiheessa  noin  15  ohjelmoijan  voimin. 

Batmudin  suosio  levisi  nopeasti,  ja 
valtavan  pelaajamäärän  vuoksi  pelin 
pyörittäminen  yliopiston  koneilla  ei  ollut 
enää  mielekästä.  Niinpä  pelin  taustatu¬ 
eksi  perustettiin  vuonna  1992  Balanced 
Alternative  Techniques  ry,  joka  kehittää 
ja  ylläpitää  Batmudia  yhä  tänäkin  päi¬ 
vänä.  Parempia  palvelimia  rahoitettiin 


lahjoituksilla,  mutta  nekään  eivät  aina 
riittäneet.  Liian  suuren  suosion  vuoksi 
pelimaailmaan  pääsyä  piti  usein  rajoit¬ 
taa. 

Laitteisto  on  kehittynyt  vuosien  var¬ 
rella  huomattavasti.  Alkujaan  yliopiston 
koneella  pyörinyt  peli  pitää  nykyään 
majaa  ammattilaistasoisella  palvelimel¬ 
la.  Sisältöä  ja  ominaisuuksia  on  vuosien 
varrella  lisäilty.  Peruspelin  rinnalla  pyörii 
muun  muassa  hardcore-versio,  jossa  pe¬ 
laajahahmon  kuolema  on  lopullinen. 

Pelin  kehittäjiin  kuuluvan  Niklas 
"Gore"  Lindroosin  sanoin  "pelin  kehi¬ 
tyskaaresta  kertoo  jotain  se,  että  se  sai 
alkunsa  jaetussa  käytössä  olleella  Sony 
NWS-1530  -työasemalla,  jossa  oli  16  me- 
gaa  muistia.  Tällä  hetkellä  alla  on  Dell 
Poweredge  620  kahdella  Xeon-prosesso- 
rilla  ja  128  gigatavun  muistilla."  Lausah¬ 
dukseen  kiteytyy  pelin  pitkä  historia. 

Taustalla  on  väliä 

Batmudin  maailmassa  riittää  tekemis¬ 
tä.  Pelin  pääpaino  on  perinteisessä  toi¬ 
mintaseikkailussa,  ja  erilaisia  tutkitta¬ 
via  alueita  hirviöineen  ja  aarteineen  on 
sadoittain.  Alueita  on  tarjolla  jokaiselle 

Ccbbles^*^:  Crossing  in  Central  Laenor 

north,  south,  east,  west,  northeast,  nortlurest, 
southeast,  southvrest 


Skill/Spell  nxjn‘rtor 


Thia  ia  a  Crossing  where  the  roada  meet  one  another.  It 
ia  quite  broad  and  definitely  makea  travelling  easier  - 
although  acmecne  travelling  in  a  vfagon  might  blame  the 
ride  to  be  pretty  bumpy.  Iheae  kind  of  roada  a tay  in 
good  condition  through  moat  of  the  year. 


Safes  cbammef 


. 

('describe  mapT  for  legend) 

A  cart  labeled  T«  Cheape3t  Frices  Ever!,  »T  emotea  Tveeeeeeery  cheap  priceslT 

Ekk  [newbiej :  If  you  want  to  wave  to  5 kr oi li  {a  Finnish  computer  culture  mg)  ccme  to  the  eroa a roada  southeaat  of  the  big  city 
hp:  (251)  [J  sp:  (111)  []  ep:  (198)  [  j  caah:  8  []  exp:  221  [1 

hp:  (251)  []  sp:  (111)  []  ep:  (198)  [  ]  caah:  S  []  exp:  221  [] 

Ekk  [newbie] :  Arelium 

hp:  (251)  []  sp:  I  (111)  []  ep:  (198)  [  ]  cash:  8  []  exp:  221  [] 

Diolyx  arrives  from  south. 

Diolyx  waves  happi ly. 

Diolyx  leaves  south. 

Felder  rides  in  from  west. 

You  wave  happi ly. 

Alexandra  shouts  TAga  diea  from  a  single  blow,  well  almost  at  least!T 
Felder  vraves  you  goodbye. 

Felder  smilea  happi ly. 

Xoper  [bat] :  hoi a 

You  feel  11 ke  Darkahven  healed  you  a  bit. 

Felder  rides  out  south. 

kokemustasolle,  helpoista  vasta-alkajien 
lammastarhoista  vaarallisiin  linnoihin  ja 
luolastoihin,  joissa  ei  pärjää  ilman  kor¬ 
keatasoista  seuruetta. 

Roolipeleille  tuttuun  tapaan  vihol¬ 
listen  surmaamisella  tienaa  kokemus¬ 
pisteitä  ja  saalista.  Kokemuspisteitä  voi 
ansaita  myös  vierailemalla  uusissa  pai¬ 
koissa  ensimmäistä  kertaa.  Pelaajan  ei 
siis  välttämättä  kannata  jäädä  lypsämään 
kokemusta  vain  suosikkiluolastaan,  vaan 
on  hyödyllistä  seikkailla  myös  mukavuus- 
alueensa  ulkopuolella. 

Hahmon  kyvyt  taistelussa  ja  sen  ul¬ 
kopuolella  määräytyvät  rodun,  taustan 
ja  kiltavalintojen  mukaan.  Batmudissa  on 


epätyypillisen  paljon  rotuja.  Tuttujen  ork¬ 
kien,  ihmisten  ja  haltioiden  lisäksi  luolas¬ 
tossa  samoilevaan  seurueeseen  saattaa 
kuulua  myös  muumi,  ankka  tai  pingviini. 
Hahmon  tausta  voi  olla  hyvä  uskonnol¬ 
linen,  paha  uskonnollinen,  paimentolai¬ 
nen,  maaginen  tai  sivistynyt.  Jokaisella 
näistä  on  omat  piirteensä  ja  painotuksen¬ 
sa. 

Tausta  määrittää  tärkeimpänä  kuiten¬ 
kin  sen,  mihin  kiltoihin  hahmo  voi  liittyä. 
Kilta  muodostaa  ison  osan  hahmon  identi¬ 
teetistä.  Esimerkiksi  hyvä  uskonnollinen 
hahmo  voi  menestyä  Tarmalen-paran- 
tajakultissa  tai  epäkuolleita  tuhoavana 
nunnana.  Paimentolaisesta  voi  tulla  joko 


raskaasti  panssaroitu  lihamuuri  taikuri- 
toveriensa  suojaksi  tai  villisti  kirveellään 
vihollisia  puolittava  barbaari. 

Kaikki  hahmot  eivät  kunnostaudu 
taistelussa  lainkaan.  Sivistystaustaiset 
hahmot  voivat  vaikka  ryhtyä  kauppiaiksi 
ja  tienata  korjaamalla  toisten  varusteita 
ja  myymällä  valmistamiaan  tavaroita. 

Killan  päämajassa  hahmo  voi  käyttää 
kokemustaan  taitojensa  ja  taikojensa  var¬ 
muuden  ja  tehon  kehittämiseen.  Killassa 
edetään  kokemustasojen  avulla.  Tarjotut 
taidot  vaihtelevat  killan  mukaan,  mutta 
listoilta  löytyy  kaikkea  aina  tuhoisista 
erikoishyökkäyksistä  rahan  vaihtamiseen 
ja  leiriytymiseen. 

Taitojen  ja  taikojen  lisäksi  pelaajille 
tarjoillaan  usein  myös  sivuhaasteita.  Esi¬ 
merkiksi  barbaarien  kilta  järjestää  sään¬ 
nöllisin  väliajoin  verisiä  taisteluita.  Kilta 
kannustaa  jäseniään  keräämään  hurjaa 
soturimainetta  aiheuttamalla  mahdolli¬ 
simman  hirveää  tuhoaja  kaaosta. 

Yhdessä  kohti  kunniaa 

Hahmojen  erikoistumisen  takia  ryhmätyö 
on  iso  osa  Batmudin  henkeä.  Barbaarit, 
ritarit  ja  muut  lähitaisteluhahmot  pär¬ 
jäävät  melko  hyvin  heikompia  vihollisia 
vastaan,  mutta  suurempia  mörköjä  vas¬ 
taan  pelaajien  on  muodostettava  ryhmiä. 
Ryhmä  liikkuu  ja  taistelee  ryhmän  perus¬ 
tajan  tai  hänen  nimittämänsä  johtajan 
mukana.  Ryhmän  muiden  jäsenten  sor- 


Ekk  hits  Ugly  magpie  once  making  small  marks. 

hp:  220  (252)  [  ]  sp:  111  (111)  []  ep:  197  [197)  []  cash:  52  []  exp:  249  [3 

Ugly  imagpie  is  slightly  hurt  (70%)  . 

*********************  PqupjJ  ^  ********************** 

Ugly  magpie  hits  Ekk  once  causing  a  small  Sdratch. 

hp:  214  (252)  [  ]  sp:  111  (111)  []  ep:  197  [197)  []  cash:  52  [)  exp:  249  [] 

Ugly  magpie  is  slightly  hurt  (70%) . 

You  are  done  with  the  chant. 

You  boom  in  sinister  voice  ‘gtzt  zur  fehh1 

You  watch  with  self-pride  as  your  magie  missile  hits  Ugly  magpie. 

hp:  214  (252)  []  sp:  95  (111)  [  ]  ep:  197  (197)  []  cash:  52  []  exp:  249  [] 

************4:4:4:**: ****  R  Q  ||  (J  14  ********************** 

Ugly  magpie  hits  Ekk  once  making  small  marks. 

Ekk  hits  Ugly  magpie  once  causing  a  small  scratch. 

hp:  210  (252)  [  ]  sp:  95  (111)  []  ep:  197  (197)  []  cash:  52  [)  exp:  249  [J 

Ugly  magpie  is  in  very  bad  shape  (15%) . 

4c********************  pgiincJ  15  ********************** 

Your  armours  absorb  soine  of  the  damage. 

Ugly  magpie  hits  Ekk  once  making  small  marks. 

Ekk  hits  Ugly  magpie  once  making  small  marks. 

hp:  209  (252)  [  ]  sp:  95  (111)  []  ep:  197  (197)  []  cash:  52  []  exp:  249  [] 
Ugly  magpie  is  in  very  bad  shape  (15%) . 

Loc:  rcreä:’!«r  .  . 

Exits:  north,  south,  east,  \ 
southeast,  southwest 

The  forest  is  fairly  scarce  here.  Pines  dominate  the 
driest  spots,  vhereas  firs  grow  on  the  daxp  ground.  In 
>  between,  broad-leaved  trees,  such  as  alders  and  aspens 
can  be  seen.  At  this  time  of  the  year  their  leaves  are 
small  and  pale  green  in  colour.  Moss  covers  most  of  the 
ground  and  lichen  is  also  common  in  the  sunny  places. 
Some  yellow  needle  like  stuff  is  starting  to  grow  on 
the  ground  here. 


Amazing!  Diolyx  just  made  t 
Diolyx  starts  concentrating 
Diolyx  drops  2  torches. 

You  say  'Diolyx  Teli  me  some 
capabilities  of  BatClient  :) 
hp:  97  (251)  [  ]  sp:  (I 
Diolyx  searches  for  a  stick 
Diolyx  grins  proudly  as  she 
Diolyx  starts  concentrating 
Diolyx  drops  a  torch. 


torches  simultaneously ! 
a  new  skill. 


'  Vfelcome  to  BatMUD,  Ekk 

Cdescribe  map'  for  legend) 
Diolyx  searches  for  a  sticl 
Diolyx  grins  proudly  as  she 
Amazing!  Diolyx  just  made 


CITY  Arelium 
CITY  Calythien 
CITYLorenchia 
CITY  Rilynftar 
CITY  Shadowkeep 
CTTY  Silver  Lake 
100  Acre  Forest 
9th  Plane  of  Hei 
ARE  Fortress  (east) 
ARE  Fortress  (south 
ARE  Fortress  (west) 
Abandoned  Valley 
Abandoned  bam 
Abandoned  house 
Abandoned  study 
Abandoned  temple 
Abandoned  village 


Tutorial  tells  you  'The  vrater  is  deep  in  this  room  and  you  Q 
do  not  know  how  to  swim.  Everytime  you  enter  a  room  like 
this,  you  will  take  some  damage  because  of  drowning.  After 
that  you  can  stay  in  the  room  though.  You  should  avoid  the 
seas  until  you  learn  how  to  svrim. ' 

Diolyx  tells  you  'Vfelcome  to  BatMÖD,  Ekk!' 

met  jäävät  vapaaksi  taikojen  ja  taitojen 
käyttämiseen,  kun  itse  taistelu  tapahtuu 
automaattisesti. 

Parhaimmillaan  rytke  voi  olla  hyvin¬ 
kin  intensiivistä.  Niinpä  jokainen  ryhmän 
jäsen  tarvitsee  reilusti  itsekuria,  jotta  ei 
livistä  paikalta,  kun  vihollisen  tulipallot 
vievät  kestopisteet  kriittisen  punaiselle. 

Pahimmassa  tapauksessa  kuolema  yl¬ 
lättää.  Tällöin  tyypillisesti  joku  pelimaa¬ 
ilman  parantajista  tarjoutuu  nostamaan 
vainajan  kuolleista.  Kuoleman  seurauk¬ 
sena  hahmo  menettää  ison  osan  käyttä¬ 
mättömistä  kokemuspisteistään  ja  kärsii 
tilapäisestä  heikkoudesta.  Parantaja  puo¬ 
lestaan  saa  palkkiokseen  osan  menete¬ 
tyistä  pisteistä. 

Vaihtelu  virkistää 

Jos  väkivaltainen  kuolema  pelottaa,  Bat- 
mudin  maailmassa  on  paljon  muutakin 
hauskaa  ja  erikoista  koettavaa.  Hirviöiltä 
ansaittuja  rahoja  voi  esimerkiksi  tuhlata 
kasinolla.  Edistyneempi  pelaaja  voi  hank¬ 
kia  oman  laivan  tai  vaikka  kokonaisen 
kaupungin.  Välillä  Batmudin  arkea  piris¬ 
tävät  myös  satunnaistapahtumat  kuten 
barbaarien  hyökkäykset  tai  meteorimyrs- 
kyt. 

Huumorikin  kukoistaa.  Viholliset 
huutavat  vitsikkäitä  pilkkoja  surmates- 
saan  pelaajia.  Tarkkasilmäinen  havaitsee 
siellä  täällä  ovelia  populaarikulttuuriviit- 
tauksia.  Yksi  pelin  alueista  on  esimerkik¬ 
si  teemoitettu  Monty  Pythonin  Holy  Grail 
-elokuvan  mukaiseksi.  Pelin  suomalaiset 
juuret  tulevat  esille  suomenkielisistä  loit¬ 
suista,  joita  hahmo  lukee  taikoessaan, 
sekä  tietenkin  pelimaailmaa  täplittävistä 
saunoista. 

Jos  pelailu  nykyisellä  hahmolla  kyl¬ 
lästyttää,  voi  hahmonsa  luoda  uudelleen. 


niin  että  rotu  ja  tausta  vaihtuvat.  Tällöin 
peli  alkaa  alusta,  mutta  pelaaja  säilyttää 
suurimman  osan  saamastaan  kokemuk¬ 
sesta  ja  saa  loppujakin  takaisin  hiljalleen. 
Pelin  voi  siis  kokea  usealla  eri  tavalla  il¬ 
man,  että  tarvitsee  palata  ihan  kokonaan 
alkupisteeseen.  Tämä  reinkarnaatioksi 
kutsuttu  ominaisuus  lieventää  hahmon- 
luonnin  tuskaa  ja  paineita  siitä,  ettei  en¬ 
simmäinen  hahmoluokka  ehkä  olekaan 
se  kaikkein  paras  ja  omaan  pelityyliin 
sopivin. 

Yhteisössä  on  voimaa 

Batmudin  yhteisössä  on  noin  5  000  ak¬ 
tiivista  pelaajaa,  mikä  nostaa  sen  suo¬ 
situimpien  mudien  joukkoon.  Vaikka 
suuri  osa  pelaajista  on  suomalaisia,  on 
Batmud-yhteisö  aktiivinen  myös  esimer¬ 
kiksi  Yhdysvalloissa,  Ruotsissa  ja  Isossa- 
Britanniassa.  Aktiivisen  yhteisön  kesken 
seikkaillaan  pelimaailmassa  ja  rupatel¬ 
laan  mukavia.  Osa  pelaajista  käy  Batmu- 
dissa  lähes  yksinomaan  juttelemassa. 

Välillä  välit  kuitenkin  kiristyvät.  Peli¬ 
maailman  puitteissa  ja  kohtuuden  rajois¬ 
sa  saa  huijata,  ryöstää  toisten  tavaroita 
ja  tappaa  toisia  pelaajahahmoja.  Pelissä 
on  nähty  jopa  suurten  ryhmittymien  vä¬ 
lisiä  sotia.  Pelaajayhteisön  yhteishenki 
on  kuitenkin  mainio.  Batmudin  pelaajat 
järjestävät  usein  tapaamisia  tosielämäs¬ 
säkin,  ja  osa  pelaajista  on  löytänyt  peliyh- 
teisön  kautta  töitä  tai  jopa  puolison. 

Batmud  ei  ole  helppo  peli,  mutta  se 
yrittää  olla  mahdollisimman  ystävällinen 
aloittelijalle.  Kokeneet  pelaajat  jakavat 
innokkaasti  neuvoja  yhteisön  uusille  jä¬ 
senille,  ja  pelin  ohjetiedostoista  löytyy 
ratkaisu  moneen  kiperään  kysymykseen. 
Mudille  hieman  epätyypillisesti  Batmu- 
dissa  on  tekstikuvauksen  lisäksi  monelle 


alueelle  myös  Ascii-merkeistä  koostettu 
kartta,  jonka  avulla  pelaajan  on  helpom¬ 
paa  suunnistaa  paikasta  toiseen. 

Vanha  mestari,  uudet  haastajat 

Kilpailu  verkkopeleissä  on  kovaa,  mutta 
Batmud  pitää  pintansa.  Tekstikäyttöliitty- 
mä  yhä  porskuttaa  uudempien  graafisten 
kilpailijoidensa  rinnalla.  Sitä  tukee  myös 
virallinen  selaimessa  toimiva  pääteoh- 
jelmisto  Batclient,  joka  lisää  käyttöliit¬ 
tymään  modernia  näppäryyttä.  Se  mah¬ 
dollistaa  esimerkiksi  viestien  jakamisen 
erillisiin  ikkunoihin  sekä  lisää  tuen  erilai¬ 
sille  pelaamista  helpottaville  makroille  ja 
skripteille. 

Pelin  kehittäjäryhmään  pitkään  kuu¬ 
lunut  Niklas  Lindroos  muistuttaa  teksti- 
pohjaisuuden  voimasta:  yksikin  koodari 
voi  toteuttaa  hyvän  ideansa,  siinä  missä 
modernimpi  verkkoroolipeli  tarvitsee 
kokonaisen  tiimin  toteuttamaan  uutta 
sisältöä.  Tämän  vuoksi  Batmud  pysyy 
jatkossakin  yhtenä  verkon  runsassisältöi- 
simmistä  peleistä.  & 

Skrolli  kiittää: 

Niklas  "Gore"  Lindroos. 


Batmudin  historian  erityisiä  hetkiä 

2007  -  Pelimaailman  "pääkaupunkiin" 
Areliumiin  hyökkää  valtava  lauma  viha¬ 
mielisiä  hirviöitä,  barbaareja  ja  muita 
valloittajia.  Pelaajat  kutsutaan  talkoo¬ 
voimin  puolustamaan  kaupunkia,  tappa¬ 
maan  vihollisia  ja  siivoamaan  taistelui¬ 
den  jälkiä. 

2006  -  Batmudin  pelimaailma  huuhtou¬ 
tuu  mereen.  Pelaajat  pelastautuvat  uu¬ 
teen  maailmaan,  joka  koostuu  viidestä 
mantereesta.  Jokaisella  mantereella  on 
oma  teema,  ja  jokainen  manner  vastaa 
kokoluokaltaan  vanhaa  pelimaailmaa. 
Rikkaat  pelaajat  reissaavat  mantereelta 
toiselle  omilla  laivoillaan  muiden  tyy¬ 
tyessä  julkisiin  lauttoihin. 

2002  -  Pahan  Burglefloogah-jumalan 
teurastusreissusta  johtuva  sisällissota 
jakaa  pelaajat  kahteen  leiriin.  Hyvät  pe¬ 
laajat  yrittävät  surmata  jumalan,  ja  pa¬ 
hat  pelaajat  pyrkivät  parhaansa  mukaan 
suojelemaan  tätä.  Yli  13  tuntia  jatkunut 
yhtäjaksoinen  kamppailu  pelaajien  kes¬ 
ken  ja  Burglefloogahia  vastaan  päättyy 
lopulta  hyvän  voittoon.  Häviön  seurauk¬ 
sena  pahojen  pelaajahahmojen  taiat  ei¬ 
vät  toimi  kunnolla  useaan  viikkoon. 

Kolumnit 


Ostin  sälää,  pelasin 

Tapio  Berschevvsky 

Tämä  ei  ole  tyypillinen  Skrolli-juttu.  Käsittelen 
nimittäin  tiukasti  suljettua  kaupallista  tuotetta, 
joka  on  saatavilla  jokaisesta  Prismasta. 


Olen  arvostellut  siihen 
yhteen  tekniikka- 
lehteen  aika  monta 
tuotetta.  Satoja  pelejä  ja  tek- 
niikkaleluja  on  käynyt  käsieni 
läpi,  ja  olen  sanonut  niistä  sa¬ 
nottavani.  Osalle  olen  antanut 
satoja  tunteja,  toiset  on  täy¬ 
tynyt  käsitellä  hyvin  nopealla 
aikataululla.  Tiedän  tehneeni 
ajoittain  erinomaista  työtä, 
joskus  taas  kiirettä  vasten  hu¬ 
tiloinut.  Niin  kai  kaikki. 

Valtaosaa  näistä  tuotteista 
yhdistää  se,  etten  ole  maksa¬ 
nut  niistä  mitään.  Ne  on  toimi¬ 
tettu  työpöydälleni  ilmaiseksi. 
Joitain  poikkeuksia  toki  on. 
Esimerkiksi  Nintendo  DS:n 
New  Super 
Mario 
Brosia 
odotin  niin 

kovaa,  että  pistin  ystävän 
tuomaan  sen  jenkeistä  viikkoa 
ennen  kuin  arvostelukappale 
ilmestyi  toimitukseen.  Nämä 
ovat  harvassa. 

Ilmaista  lelua  pursuavasta 
norsunluutornista  huutelemi- 
nen  ei  ole  ongelmatonta.  Kun 
omalla  lompakolla  ei  käydä, 
katoaa  käsitys  siitä,  mikä  on 
rahan  arvoista.  Koskaan  ei 
koe  kutkuttavaa  pettymys¬ 
tä,  kun  tuote  ei  vastaa  siihen 


99  Kaipaan  Skrollin  lukijoiden 
omia  arvosteluja. 


kulutettua  rahamäärää.  Työ¬ 
kiireessä  ei  myöskään  pääse 
näkemään  pitkällisen  käytön 
mukana  tulevia  ongelmia. 

Amatöörit  apuun 

Ongelmaan  on  ehdotettu  rat¬ 
kaisuksi  lukija-arvosteluja. 
Eräs  kollegani  naureskeli 
taannoin  Facebookissa  ajatuk¬ 
selle.  Ihmiset  kun  eivät  ole  hy¬ 
viä  myöntämään,  että  tekivät 
tymästi  ja  tuhlasivat  paskaan. 

Mitä  tahansa  tekniikka- 
keskustelua  seuraamalla  huo¬ 
maa  kyllä,  että  varmaa  on  vain 
mielipiteiden  poteroituminen 
ja  ääliömäinen  asemasota. 
Urpot  varmaan  tappelevat 
Androidin, 
iOS:n  ja 
Windows 
Phonen 

nokkimisjärjestyksestä  vielä 
lukemattomia  vuosia,  vaikka 
ne  ovat  kaikki  suurin  piirtein 
yhtä  huonoja. 

Tosin  kovinkaan  moni  tek- 
niikkatuote  ei  edes  ole  mark¬ 
kinoilla  tarpeeksi  pitkään,  jot¬ 
ta  niiden  arvioinnista  olisi  iloa 
siinä  vaiheessa,  kun  käyttöä 
on  takana  mustan  vyön  ver¬ 
ran.  Hyvä  kun  käytettynä  saa. 
Jännä  poikkeus  tähän  on  tuo¬ 
teryhmä,  jota  monet  tekniik- 


kaintoilijat  pitävät  ärsyttävinä 
turhakkeina:  pelikonsolit. 

Sieniä,  kukkia,  tulta  ja 
tähtiä 

No,  itsehän  tykkään  Ninten¬ 
don  peleistä.  Toisia  ne  eivät 
kiinnosta,  koska  niissä  ei  am¬ 
muta  realistisilla  aseilla,  kaa¬ 
hata  kovaa  kiiltävillä  tosimaa¬ 
ilman  urheiluautoilla  tai  pyritä 
tappamaan  harmaanruskeissa 
ympäristöissä  suuria  määriä 
virtuaalisia  idiootteja.  Minus¬ 
ta  ne  ovat  loistavia  juuri  sen 
vuoksi.  Niinpä  pelaan  Ninten¬ 
don  konsoleilla. 

Ostin  syksyllä  Wii  U:n.  Oi¬ 
keastaan  siksi,  että  sille  jul¬ 
kaistiin  hd-remasteroitu  ver¬ 
sio  vuoden  2001  klassikosta, 
Wind  Wakerista.  Tiedän  että 
mielipiteeni  on  väärä,  mutta 
minulle  se  on  definitiivinen 
Link-kokemus. 

Halusin  takaisin  seilaa¬ 
maan  vailla  päämäärää, 
kuuntelemaan  yömusiikin 
muuttumista  aamumusiikiksi 
ja  edelleen  päivämusiikiksi. 
Halusin  karkuun  pimenevää 
syksyä  sellaisiin  maastoihin, 
joiden  värikylläisyydestä  voi 
Suomen  luonnossa  nauttia 
vain  hallusinogeeneina.  Siksi 
upotin  yli  kolmehunttia  rahaa 
taas  yhteen  pelilaitteeseen, 
vaikka  kämppä  on  niitä  jo 
täynnä. 

Viimeinen  Triforcen  pala 
on  yhä  hakematta,  mutta  ei¬ 
köhän  sekin  päivä  vielä  tule. 
Vaan  olipa  maukkaat  30  tun¬ 
tia.  Sen  jälkeen  olen  tahkon¬ 
nut  Wii  U:lla  Super  Mario  3d 
Worldin  sekä  AssasshTs  Creed 
IV:  Black  Flagin. 


Tämä  on  tuotearvio- 

OSUUS 

Konsoli  itsessään  on  aika  yh¬ 
dentekevä.  Se  ei  ole  kiinnos¬ 
tava,  eikä  sen  ohjain  hetkauta 
suuntaan  eikä  toiseen.  Paitsi 
siinä  mielessä,  että  menin 
ostamaan  sen  helvetin  Wind 
Waker  -bundlen,  jossa  kolhon 
ohjaimen  reunaan  on  printat¬ 
tu  siroja  kultaisia  symboleja. 
Kenenköhän  mielestä  tämä  on 
nättiä. 

Nyt  Wii  U  on  jo  pölyyn ty- 
mismoodissa  suurimman  osan 
ajasta,  koska  pelattava  loppui 
kesken.  Vaikka  sille  on  uu¬ 
demmista  konsoleista  eniten 
sisältöä.  Katsotaan  sitten  taas 
loppusyksystä,  josko  ostaisin 
läjän  uusia  Wii  U  -pelejä.  Tai 
ehkä  sen  PS4:n. 

Mutta  kyllä  kuulkaas  oli 
nautinnollista  vetää  Mariossa 
turripuku  päälle  heti  ekassa 
kentässä.  Siinä  kun  on  kissa- 
asu.  Sitten  vielä  sanovat,  ettei 
Nintendo  osaa  internetiä! 

Tuotearvio  on  pohjimmil¬ 
taan  aika  epäskrollimainen 
artikkelityyppi.  Haluaisin  silti 
nähdä  sellaisia  Skrollin  nimen 
alla.  En  lehdessä,  vaan  saitil- 
la.  Enkä  niitä  pintaraapaisuja, 
mitä  tekniikkalehdet  yleensä 
julkaisevat. 

Kaipaan  teidän  Skrollin  lu¬ 
kijoiden  omia  arvosteluja  tuot¬ 
teista,  joita  olette  käyttäneet 
pitkään,  hartaasti  ja  kunnolla. 
Ei  vain  nopeasti  kokeilemalla, 
vaan  ottamalla  osaksi  elämää. 

Pistäkää  toimitukselle 
mailia,  jos  toivotte  samaa.  Pa¬ 
laute  siirtää  maailmaa.  m 

Vapauta  rauta  roskiksesta 

Käytöstä  poistunut  elektroniikka  päätyy  usein  kasvattamaan  jätevuoria.  Kierrätyksen  ja 
korjauksen  kautta  monet  laitteet  ja  komponentit  voisivat  kuitenkin  jatkaa  elämäänsä. 
Teksti:  Albert  Laine  Kuvat:  Risto  Mäki-Petäys,  Andrew  Gryf  Paterson 


Jokapäiväinen  elämämme  sujuu  eri¬ 
laisten  välineiden  avustamana.  He¬ 
räämme  yhden  vempaimen  avulla, 
keitämme  toisella  aamukahvimme  ja 
ajamme  kolmannella  töihin.  Laitteiden 
avulla  saamme  ja  jaamme  tietoa,  vaikut¬ 
teita  ja  ideoita. 

Ihmislajilla  on  ilmiömäinen  kyky  ra¬ 
kentaa  työkaluja  ja  tehostaa  työtä.  Tämän 
lajipiirteen  seurauksena  on  syntynyt  ym¬ 
päristö,  jonka  olemme  itse  muovanneet 
ja  jota  myös  sivilisaatioksi  kutsutaan. 
Seurausta  on  sekin,  että  elämäntapam¬ 
me  tuottaa  aina  vain  lisää  esineitä.  Van¬ 
hentuneet  ja  vialliset  yksilöt  poistetaan 
käytöstä,  vaikka  osaavissa  käsissä  niiden 
tarinalle  voisi  löytyä  jatkoa. 

Kuumailmapuhaltimen  parantava 
voima 

Olen  hyödyntänyt  noin  vuosikymmenen 
ajan  laitteita,  jotka  on  heitetty  tarpeet¬ 
tomina  pois.  Työasema,  jolla  kirjoitan 
tätä  artikkelia,  on  dyykattu.  Teinit  olivat 
käyttäneet  konetta  maalikuulapyssyjensä 
harjoituskohteena.  Kone  oli  kiintolevyä 
vailla,  mutta  muut  komponentit  olivat  tal¬ 
lella.  Kone  on  Dell  Optiplex  760,  jossa  on 
neliytiminen  Core  2  -prosessori,  GTX  460 
-näytönohjain  sekä  8  GB  DDR2 -muistia. 
Ei  ihan  uusinta  uutta,  mutta  hinta-laa- 
tu-suhteella  ei  ole  voittanutta.  Pikainen 
nettihaku  kertoi,  että  kone  oli  vain  kaksi 
vuotta  vanha.  Ei  pöllömpää! 

Ensimmäisellä  käynnistyksellä  kone 
boottasi,  mutta  se  sammui  muutaman 


minuutin  käytön  jälkeen.  Ongelma  tois¬ 
tui  myös  toisella  virtalähteellä.  Asiaa 
pohdittuani  tulin  siihen  tulokseen,  että 
jokin  muistimoduuleista  oli  varmastikin 
vioittunut. 

Memtest-ohjelman  ajettuani  havait¬ 
sin,  että  toinen  2  GB:n  DDR2 -muistimo¬ 
duuleista  sekosi  lämmettyään.  Lueskelin 
netistä  vinkkejä  ongelman  ratkaisemi¬ 
seksi.  Päätin  soveltaa  näytönohjainten  ja 
pelikonsoleiden  kotikorjaustapaa,  "uu- 
nittamista",  jossa  viallinen  laite  kuumen¬ 
netaan  pariinsataan  asteeseen.  Uunia 


parempi  ratkaisu  on  käyttää  lämpötila- 
anturia  sekä  foliota  eristämään  elektro¬ 
lyyttikondensaattorit  sekä  muoviset  osat, 
jotka  eivät  kestä  200  asteen  lämpötilaa. 

Päätin  kokeilla  kuumailmapuhallinta 
vialliseen  muistimoduuliin.  Asetin  muis¬ 
timoduulin  kahden  puupalan  päälle  ja 
aloin  lämmittää  sitä  matalalla  lämmöl¬ 
lä.  Pikkuhiljaa  nostin  lämpöä  kahdensa¬ 
dan  asteen  tavoitelämpötilaan.  Yllättäen 
muistimoduuli  naksahti  kuuluvasti,  ja 
arvelin  sen  olevan  mennyttä  kalua.  Pää¬ 
tin  kuitenkin  kokeilla  moduulia  eräässä 


Cindy  Kohtala  Sortti-aseman  tietokonelöydösten  äärellä. 

Hylättyjä  mutta  tehokkaita  näytönohjaimia.  Kuvassa  8800  GTX,  8800  GT5,  GT  240  sekä  9800  GT. 


emolevyssä.  Annoin  Memtestin  rassata 
muistimoduulia  muutaman  tunnin  ja  huo¬ 
masin  ilokseni,  että  se  toimi  virheittä. 
Siirsin  moduulin  takaisin  löytämääni  ko¬ 
neeseen  -ja  samainen  muisti  on  vieläkin 
käytössä! 

Tässä  tapauksessa  kyse  oli  selvästä 
valmistusvirheestä.  Samalla  tavoin  vioit¬ 
tunutta  muistimoduulia  en  ole  sittemmin 
kohdannut.  Internet  tarjosi  suunnan  rat¬ 
kaisulle,  mutta  suoraa  esimerkkiä  RAM- 
moduulien  elvyttämiseen  kuumailmapu- 
haltimella  en  löytänyt. 

Muistimoduulin  onnistunut  korjaa¬ 
minen  sai  minut  kokeilemaan  kuuma- 
puhallinmenetelmää  muihinkin  löytä¬ 
mäni  komponentteihin.  Tekniikka  toimii 
näytönohjaimiin,  joiden  kuvassa  näkyy 
shakkilauta-artefakteja  tai  kuva  puuttuu 
tyystin.  Samalla  tekniikalla  olen  saanut 
lukuisia  kannettavien  tietokoneiden  emo¬ 
levyjä  käyttökuntoon.  Monet  laskenta- 
käytössäkin  tehokkaat  GTX/GTS  8800 
-näytönohjaimet  kärsivät  samasta  vaivas¬ 
ta. 

Olen  kasannut  tällä  tavoin  korjaamis¬ 
tani  dyykkikomponenteista  kaikkiaan  13 
Dual  Core  -konetta,  jotka  on  varustettu 
500-1000  gigaflopin  laskentatehoil¬ 
la  grafiikkasuorittimilla.  Vaikka  töiden 
määräaika  olisi  vaarallisen  lähellä,  työ¬ 
huoneeni  laskentafarmiin  voi  luottaa:  se 
rouskuttaa  kuvat  valmiiksi  aina  ajallaan. 

Pelikonsoleissa,  kannettavissa  tieto¬ 
koneissa  ja  näytönohjaimissa  käytetään 
usein  BGA-pintaliitoskomponentteja,  jot¬ 
ka  kokemukseni  mukaan  vioittuvat  Eu¬ 
roopan  unionin  RoH S -direktiivin  vuoksi. 
Säädösten  takia  juotoksissa  siirryttiin 
vuoden  2006  tienoilla  käyttämään  lyijy¬ 
töntä  tinaa,  mutta  valitettavasti  tehok¬ 
kaiden  komponenttien  voimakas  lämpö- 
tilavaihtelu  murtaa  juotoksia  2-3  vuoden 
käytön  jälkeen  -  juuri  sopivasti  korvaa¬ 
van  tekniikan  tullessa  markkinoille. 

Ympäristösäädös  ampuikin  lopulta 
äiti  Maata  jalkaan  moninkertaistamalla 
elektroniikkajätteen  määrän  ja  lisäämäl¬ 
lä  uusien  laitteiden  valmistusta  ja  myyn¬ 
tiä.  Laitevalmistajat  voittivat  jälleen. 

Duopolien  valta 

Duopoli  on  kapitalistisessa  markkinata¬ 
lousjärjestelmässä  yleinen  ilmiö.  Se  tar¬ 
koittaa  tilannetta,  jossa  kaksi  kilpailevaa 
yritystä  tarjoaa  samaa  palvelua  tai  tuo¬ 
tetta.  Käytännössä  kaksi  markkinajohta¬ 
jaa  kommunikoi  keskenään  jakaakseen 
markkinoita  ja  rytmittääkseen  uusien 
tuotteiden  julkistamisen.  Valmistajat  tar¬ 
joavat  saman  suorituskyvyn  ratkaisuja 
hintaluokissaan,  vaikka  arkkitehtuurissa 
saattaa  olla  suuria  eroja. 


Teknologiset  innovaatiot  ja  valmis¬ 
tusmenetelmät  etenevät  harppauksin. 
Esimerkiksi  uudentyyppisen  näytön¬ 
ohjainpiirin  suunnittelu  kestää  vuosia. 
Yrityksen  on  saatava  tuloja  myös  kehi¬ 
tystyön  aikana,  joten  myynnin  on  oltava 
tasaista.  Näytönohjainpiirien  valmistajat 
Nvidia  ja  AMD  haastettiin  muutama  vuo¬ 
si  sitten  oikeuteen  duopolimaisesta  kar- 
tellitoiminnasta.  Laittomasta  kuluttajien 
rahojen  lypsämisestä  oli  vahvaa  näyttöä, 
ja  syytetyt  sovittelivat  jutun  miljoonakor- 
vauksin.  Koska  tapauksesta  ei  tullut  oi¬ 
keuden  päätöstä,  sai  toiminta  kuitenkin 
jatkua. 

Kuluttajien  muisti  on  lyhyt.  Eilispäi¬ 
vän  huipputeknologia  löytää  pian  tiensä 
jätevuoriin,  jotka  ovat  jo  ennestään  suu¬ 
ria.  Yksi  oiva  esimerkki  on  h.264-videon 
laitteistopurku.  Tällä  ominaisuudella  on 
myyty  näytönohjaimia  vuodesta  2004 


lähtien.  Esimerkiksi  Geforce  6600 :ssa 
on  kyseinen  ominaisuus,  mutta  se  toimii 
vain  tietyllä  ajuriversiolla  ja  tietyn  vide- 
ontoisto-ohjelman  tietyllä  versiolla.  Kun 
asiakas  päivitti  ajurit,  toistosoftan  tai 
käyttöjärjestelmän  uudempaan,  ominai¬ 
suus  lakkasi  toimimasta.  Kone  siis  alkoi 
tökkiä  esimerkiksi  suurtarkkuuksisia  net- 
tivideoita  katsottaessa,  ja  moni  käyttäjä 
alkoi  kaivata  uudempaa  laitetta.  Mikäli 
purku  tuki  olisi  säilytetty  ajureissa,  ei 
saman  mittakaavan  tarvetta  uudempiin 
laitteisiin  olisi. 

Fix-mod-hack  =  tee  se  itse! 

Aloitin  taipaleeni  kulutuselektroniikan 
parissa  samoin  kuin  kaikki  muutkin: 
käyttäjänä.  Kun  laite  hajosi,  se  vietiin 
huoltoon.  Kiinnostuin  sähkölaitteiden  toi¬ 
minnasta  jo  nuorena,  vaikka  perheessäni 
ei  niitä  uskallettu  itse  huoltaa. 

Dyykatuista  koneista  kasattu  laskentafarmi.  Eilispäivän  tehokoneet  tekevät  hyvää  tiimityötä. 
Työasemassa  on  esata-väylällä  kiinni  RAIDilla  varustettu  levypalvelin. 


Ensimmäinen  oma  huoltoni  oli  VHS- 
videonauhuri,  josta  oli  ajan  saatossa  kui¬ 
vunut  kuminen  kontaktipinta  voimanvä- 
lityksestä.  Koska  kyseistä  osaa  ei  saanut 
käsikauppatavarana,  piti  sellainen  tilata 
lähimmästä  kodinkoneiden  huoltoliik¬ 
keestä. 

Seuraava  merkittävä  huoltoni  oli  te¬ 
levision  vioittunut  tasasuuntausmuun- 
taja.  Ammattilaisilta  kalasteltujen  vink¬ 
kien  avulla  oma  niksikokoelmani  alkoi 
karttua.  Kaverit  ryhtyivät  kantamaan 
ilmaiseen  huoltooni  polkupyöriään  ja  Mi- 


nidisc-soittimiaan.  Pikku  hiljaa  rupesin 
kasailemaan  tietokoneita,  polkupyöriä  ja 
kameroita.  Dyykatut  laitteet  ovat  hyviä 
harjoituskohteita,  koska  epäonnistumi¬ 
nen  ei  käy  kukkarolle. 

Yleisimpiä  mekaanisesti  kuluvia  osia 
ovat  remmit  ja  hihnat.  Kierrätyskeskuk¬ 
sissa  niitä  löytää  analogisista  viihdelait¬ 
teista,  kasetti- ja  levysoitimista.  Hihnoja 
käytetään  myös  pyykkikoneissa  ja  autois¬ 
sa.  Esimerkiksi  auton  nelitahtimoottorin 
venttiilien  ajoitusta  hoitaa  nokka-akseli, 
jonka  tulee  olla  synkronoitu  kampiakse- 


Käyttökelpoisia  DDR2-muisteja  löytää  hylätyis¬ 
tä  koneista  kasapäin. 


Valikoima  laajennuskortteja.  Edustalla  kan¬ 
nettavan  tietokoneen  näytönohjain  (HD3650) 
sekä  kannettavan  PCI-E-väylän  pöytäkonesovi- 
tin,  taustalla  VVLAN-sovittimia. 

liin  ja  mahdollisesti  muihin  apulaitteisiin 
kuten  öljypumppuun.  Ne  löystyvät  vää¬ 
jäämättä,  ja  niiden  vaihtaminen  onkin 
huoltoliikkeiden  säännöllistä  leipätyötä. 

Suunniteltu  vanheneminen 

Monikansallisen  Dupont-yrityksen  hitti- 
tuote  Nylon  oli  alkutaipaleellaan  vähällä 
ajaa  yrityksen  vararikkoon.  Nylon-suk¬ 
kahousuja  mainostettiin  niiden  kestä¬ 
vyydellä  -  ja  kauppa  kävi.  Tuote  myynti 
kärsi  kuitenkin  jatkuvuuden  puutteesta. 
Dupont  ratkaisi  ongelman  tekemällä  ma¬ 
teriaalista  heikompaa.  Sen  myötä  teolli¬ 
suuden  piiriin  syntyi  uusi  ala:  suunniteltu 
vanheneminen  ja  esineen  käyttöiän  enna¬ 
kointi. 

Käytäntöä  perustellaan  monesti  sil¬ 
lä,  että  uusien  tuotteiden  myynnistä 
saatavat  varat  käytetään  jatkokehityk¬ 
seen.  Tosiasia  kuitenkin  on,  että  suurin 
osa  voitoista  valuu  kansainvälisten  si- 
joituspankkiirien  taskuihin.  Muutaman 
vuosikymmenen  kuluttua  käsissämme 
on  surullisen  kokoinen  vuori  pari  vuotta 

Macbook  Pro  versio  1.1  vuodelta  2006  sekä  versio  2.2.  Jälkimmäisen  muistimäärä  rajoittuu  kol¬ 
meen  gigatavuun. 


vanhoja  tietokoneita,  kameroita,  "liian 
pieniksi"  käyneitä  nestekidenäyttöjä,  di- 
gibokseja  ja  reitittimiä. 

Elektroniikkajätteen 

ympäristövaikutukset 

Teollistuminen  ja  massatuotannon  synty 
toivat  tavallisen  kansan  saataville  ka¬ 
sapäin  ennennäkemättömän  hienoa  ta¬ 
varaa.  Tavarataivaan  taustalla  pyörivät 
valmistusprosessit  vaikuttavat  ympäris¬ 
töön  kuitenkin  paljon  pidemmän  aikaa 
kuin  esineiden  käyttöiän  verran.  Uudet 
valmistusmenetelmät  ovat  vähentäneet 
raaka-aineiden  tarvetta  ja  valmistuksesta 
koituvia  ympäristöhaittoja,  mutta  samal¬ 
la  esimerkiksi  kodinkoneiden  käyttöikä 
on  laskenut  rajusti. 

Uusien  laitteiden  tuottaminen  vaatii 
paljon  työtä  ja  työvaiheita.  Siihen  kuu¬ 
luu  kaikkea  raaka-aineiden  louhinnasta 
lopputuotteen  valmistukseen  ja  markki¬ 
noinnin  kautta  myyntiin.  Massatuotan¬ 
non  synnyttämät  ongelmat  ovat  verrat¬ 
tain  uusia.  Vain  muutama  vuosikymmen 
sitten  suurin  osa  kotitalousjätteestä  oli 
myrkytöntä  ja  kompostoitavaa.  Nyt  uhka¬ 


kuvana  on  se,  että  tuotantotaloutemme 
hedelmät  putoavat  tulevien  sukupolvien 
syliin  resurssipulana  ja  vakavina  ympä¬ 
ristöongelmina. 

Sähkö-  ja  elektroniikkaromu  sisältää 
monia  komponentteja,  jotka  ovat  käyttö¬ 
arvoltaan  ja  raaka-aineiltaan  hyödyllisiä. 
Jopa  yksittäisiä  komponentteja  voidaan 
käyttää  uudelleen,  ja  niinpä  elektroniik¬ 
kajätteen  hyödyntäminen  raaka-aineena 
onkin  kasvava  teollisuudenala.  Esimer¬ 
kiksi  arvometallien  erotteleminen  elekt- 
roniikkajätteestä  edellyttää  vahvojen 
kemikaalien  käyttöä,  joten  kotikonstein 
se  ei  oikein  onnistu.  Sen  sijaan  teollises¬ 
sa  mittakaavassa  se  on  ekonomisesti  ja 
ekologisesti  kannattavampaa  kuin  uuden 
arvometallin  louhiminen. 

Teknologiaa  voidaan  tehdä  kestäväk¬ 
si,  mutta  se  on  harvoin  taloudellisesti 
kannattavaa.  Tämä  on  valtava  haaste 
varsinkin  suurempien  ja  kalliimpien  lait¬ 
teiden  kuten  autojen  kohdalla.  Uuden  au¬ 
ton  valmistaminen  saastuttaa  enemmän 
kuin  vanhan  auton  ajaminen  loppuun 
asti,  joten  ympäristön  kannalta  on  pa¬ 
rempi,  että  autoja  huolletaan  ja  ajetaan 


mahdollisimman  pitkään.  Kulutusmielty- 
myksemme  eivät  kuitenkaan  toimi  ensi¬ 
sijaisesti  järkiperusteilla,  vaan  markkina¬ 
koneistossa  luodut  kiillotetut  mielikuvat 
ohjaavat  käytöstämme. 

Tulevaisuus 

Elektroniikkajätteen  määrä  on  kasvussa. 
Uusien  laitteiden  vhinnat  ovat  tippuneet 
ja  huollot  vähentyneet.  Kaatopaikalla 
nököttää  kasapäin  resursseja.  Vanhan 
skannerin  tai  tulostimen  askelmoottori 
voisi  löytää  tiensä  harrasteena  rakennet¬ 
tavaan  3D-tulostimeen.  80-luvun  järeä 
hifivahvistin  todistaa,  että  komponentit 
voivat  kestää  aikaa.  Vanhan  vahvistimen 
äänenlaatu  ja  teho  riittävät  hyvin  tänä¬ 
kin  päivänä.  Uusi  digitaalinen  standardi 
edellyttäisi  vain  pienen  mikropiirin  ja 
liitännän  vaihtamista,  mutta  laitevalmis¬ 
taja  markkinoija  myy  mieluummin  koko¬ 
naan  uuden  laitteen.  Tähän  kuluu  paljon 
raaka-aineita  ja  energiaa. 

Joudumme  vääjäämättä  turvautu¬ 
maan  vahvasti  standardoituun  modulaa¬ 
riseen  teknologiaan,  jossa  apuvälineet 
suunnitellaan  siten,  että  niiden  päivittä¬ 
minen  ja  huolto  toteutuu  mahdollisim¬ 
man  vähäisillä  resursseilla.  Valmistajan 
uusi  vahvistinmalli  saattaa  tulevaisuu¬ 
dessa  olla  itse  päivitettävä  moduuli,  joka 
sisältää  uudet  liitännät  ja  koodekit.  Ke¬ 
hitteillä  on  materiaaleja,  joista  voidaan 
rakentaa  vaikka  syötäväksi  kelpaavia  ak¬ 
kuja  ja  näyttöjä. 

Tulevaisuus  saattaa  olla  valoisa,  mut¬ 
ta  se  edellyttää  asennemuutosta  elekt¬ 
roniikkajätteen  suhteen.  Laitteita  ei  tule 
sysätä  lyhyen  käytön  jälkeen  kolmansien 
maiden  ympäristöhaitaksi.  Elektroniikka- 
jäte  on  resurssivaranto,  joka  tulee  hyö¬ 
dyntää.  3D-tulostamisen  ja  jyrsimisen 
mahdollisuudet  varaosapuolella  ovat  hui¬ 
keat.  Suosittelen  perehtymistä  laitteiden 
huoltoon,  modaukseen  ja  virittelyyn! 


Dyykka uksen 
dinosaurusosasto 

Teksti:  Mikko  Heinonen 

Kuten  kirjoittaja  toteaa,  on  säh¬ 
kö-  ja  elektroniikkaromun  seasta 
mahdollista  löytää  käyttökelpois¬ 
ta  ja  kohtuullisen  modernia  PC-rautaa. 
Mutta  ei  romulavojen  anti  tähän  rajoitu. 
Myös  kiinnostavaa  vanhempaa  tietoko- 
netavaraa  on  helppo  löytää:  itsekin  olen 
dyykkaillut  useita  vanhoja  pelikonsoleita. 


suorittimia,  muistipiirejä  ja  jopa  klassik- 
kokoneita,  kuten  Apple  II:n. 

Etenkin  MS-DOS-aikakauden  laitteis¬ 
sa  on  käynnissä  varsinainen  kato,  sillä  ne 
ovat  jo  poistuneet  aktiivikäytöstä  mutta 
eivät  vielä  nauti  yleistä  retroarvostusta. 
Silti  niilläkin  voi  edelleen  puuhastella 
kaikenlaista  hauskaa.  Esimerkiksi  muka¬ 
van  retroilutyöaseman  saa  korvaamalla 
kiintolevyn  CF-kortilla,  joka  on  jäänyt 
kamerakäytössä  pieneksi.  Koneella  voi 
sitten  katsella  vanhoja  DOS -demoja  ja 


pelata  vaikka  Doomia  lähiverkossa  kave¬ 
reiden  kanssa.  Laillisesti  ilmaiseksi  jul¬ 
kaistuja  pelejä  on  netti  pullollaan. 

Kerrankin  voi  myös  olla  avoimesti 
nirso  ja  kelpuuttaa  kokoonpanoonsa  vain 
parhaat  osat.  Miten  olisi  huippunopea 
Pentium  MMX  L2 -välimuistilla,  emole¬ 
vy  täyteen  RAMia,  näyttökortiksi  Tseng 
Labs  ja  äänille  Gravis  Ultrasound?  Kaik¬ 
ki  tämä  löytyi  ison  firman  romukontista 
ja  kirpputorin  "miljoonalaatikosta"  vain 
muutaman  euron  yhteishinnalla.  & 

Ikuisuuskysymys:  koodin  muotoilu 

Kun  ohjelmoidaan  vähänkin  isommalla  porukalla ,  ennen  pitkää  joku  nostaa  aina  kissan 
pöydälle  koodin  muotoilusta. 

Teksti:  Jari  Komppa  Kuva:  Annika  Piiroinen 


Monet  koodin  muotoiluun  liitty¬ 
vistä  asioista  ovat  makuasioita, 
mutta  pitkälti  kyse  on  kuitenkin 
optimoinnista.  Ei  siis  koodin  nopeuttami¬ 
sesta  tai  muusta  tehostamisesta  vaan  oh¬ 
jelmointiprosessin  parantamisesta.  Muo¬ 
toilua  optimoimalla  voidaan  saada  aikaan 
parempaa  ohjelmakoodia  nopeammin. 

Tietokoneiden  alkupäivistä  lähtien  on 
ollut  selvää,  että  suurin  osa  ohjelmoin¬ 
nista  on  bugien  metsästystä  eli  koodin 
lukemista.  Niinpä  kannattaakin  kirjoittaa 
koodia  siten,  että  se  on  mahdollisimman 
helppolukuista.  Kääntäjät  kehittyvät  jat¬ 
kuvasti  ja  ovat  pitkään  olleet  niin  hyviä, 
että  koodin  kirjoittamisessa  kannattaa 
mieluummin  ajatella  koodin  luettavuutta 
kuin  kääntäjää. 

Käytössä  on  monenlaisia  muotoilu- 
käytäntöjä  eli  koodauskonventioita.  Toi¬ 
sessa  ääripäässä  ovat  käytännöt,  joissa 
pyritään  säästämään  mahdollisimman 
paljon  tilaa  ja  näppäinpainalluksia.  Tällä 
tavoin  pieneenkin  tietokoneen  ruudulla 
olevaan  ikkunaan  mahtuu  näkyviin  paljon 
koodia.  Toisessa  ääripäässä  ovat  käytän¬ 
nöt,  jotka  tuottavat  ilmavaa,  helppolu¬ 
kuista  koodia. 


se,  joka  näytti  vaativan  enemmän  työtä. 

Muotoiluohjeet  kannattaisi  pitää  pa¬ 
rin  kolmen  sivun  mittaisena,  sillä  muu¬ 
ten  kasvaa  riski,  että  niitä  ei  noudateta. 
Mainitun  pelifirman  ohje  oli  2 2 -sivuinen, 
mutta  silti  sitä  seurattiin  lähes  pilkulleen. 
Lopputuloksena  oli  helposti  ymmärrettä¬ 
vää  lähdekoodia,  ja  työntekijät  alkoivat 
käyttää  samaa  muotoilua  myös  joissakin 
harrastusprojekteissaan. 

Tämä  artikkeli  ei  käy  koko  muotoilu- 
käytäntöä  läpi  mutta  antaa  esimerkkejä 
tärkeimmistä  asioista.  Mikäli  tätä  lukies¬ 
sasi  tunnet  yhtäkkiä  raivon  nousevan,  älä 
huoli,  sillä  nyt  puhutaan  asioista,  joista 
joka  tapauksessa  kiistellään  maailman 
tappiin  asti. 

Kielenä  tässä  on  C  tai  C++,  mutta  sa¬ 
mat  asiat  koskevat  kaikkia  C:n  sukuisia 
kieliä. 

Sisennykset 

Sisennykset  ovat  jostain  syystä  hyvin 
kiistelty  seikka.  Yleisimmin  sisennyksis¬ 
sä  käytetään  kahta  tai  neljää  välilyöntiä, 
joskin  kahdeksaakin  näkee  välillä.  Nel¬ 
jän  välilyönnin  puolesta  puhuu  lähinnä 
se,  että  se  on  Visual  Studion  oletusarvo. 


Eräässä  virallisessa  dokumentissa  pää¬ 
dyttiin  kolmen  välilyönnin  kompromis¬ 
siin.  Käytännössä  sisennyksen  suuruu¬ 
della  ei  ole  väliä  niin  kauan,  kun  siinä 
ollaan  johdonmukaisia. 

Sarkaimet  toimivat  eri  tavoin  eri 
tekstieditoreilla,  joten  sisennykset  ja  ta¬ 
saukset  kannattaa  tallentaa  tiedostoihin 
aina  välilyönneillä.  Listauksessa  1  on 
esimerkki,  kuinka  muotoilu  voi  räjähtää 
sarkainasetusten  muuttuessa. 

Ongelmat  voi  välttää  käyttämällä  sar- 
kainmerkkejä  pelkästään  sisennykseen. 
Käytännössä  tämäkin  johtaa  helposti 
siihen,  että  osa  koodista  seuraa  oikeaa 
muotoilua  ja  osa  ei.  Helpoiten  sotkusta 
pääsee  määräyksellä,  että  kaikkialla  käy¬ 
tetään  välilyöntejä. 

Aaltosulkeiden  paikka 

Aaltosulkeilla  määritellään  koodilohko,  ja 
siksi  niiden  kannattaa  olla  samalla  tasol¬ 
la  sisennyksen  kanssa.  Aaltosulkeita  kan¬ 
nattaa  käyttää  luettavuuden  lisäämiseksi 
myös  siellä,  missä  niiden  käyttö  on  va¬ 
paaehtoista.  Listauksessa  2  on  esimerkki 
huonosta  ja  hyvästä  käytännöstä. 


Neuvottelun  tulos 

Erään  pelifirman  alkuvaiheissa  ohjelmoi- 
japorukka  istui  neuvottelutilassa  muuta¬ 
man  päivän  riitelemässä  kasaan  muotoi¬ 
luohjeen.  Usein  ihan  pikkuseikoissakin 
piti  valita  useamman  vaihtoehdon  välillä, 
ja  äänestykset  voitti  jokaisessa  kohdassa 


kompleksi (parametril ,  parametri2,  parametri3, 
parametri4,  parametri5,  parametri6, 
parametri7,  parametri8,  parametri9); 

kompleksi (parametril ,  parametri2,  parametri3, 

parametri4,  parametri5,  parametri6, 
parametri7,  parametri8,  parametri9); 
Listaus  1.  Sarkainasetusten  muuttaminen  muuttaa  koodin  muotoilua. 

Etuliitteet 

Muuttujien  nimissä  käytetään  toisinaan 
etuliitteitä,  jotka  kertovat  muuttujan 
ominaisuuksista.  Kuuluisin  näistä  on 
niin  sanottu  unkarilainen  notaatio,  jos¬ 
sa  muuttujien  nimen  alkuun  merkitään 
muuttujatyyppi.  Esimerkiksi  muuttuja 
nimeltä  plAddress  on  osoitin  32-bittiseen 
sanaan.  Muun  muassa  Windowsin  ohjel¬ 
mointirajapinta  käyttää  unkarilaista  no¬ 
taatiota. 

Etuliitteet  ovat  monella  tavalla  huono 
idea.  Ne  eivät  helpota  koodin  ymmärtä¬ 
mistä  juuri  ollenkaan,  ja  muuttujien  tyy¬ 
pin  vaihtuessa  on  vanha  nimi  korvattava 
kaikkialta  koodista  uudella.  Vaihtoehtona 
on  hyväksyä  tilanne,  jossa  etuliite  ei  ole 
tae  muuttujan  tyypistä.  Surullisenkuu¬ 
luisa  esimerkki  tästä  on  3 2 -bittisessä 
Windowsissa  olevan  WinMain-funktion 
parametri  wParam,  joka  ei  nimestään 
huolimatta  ole  16-bittinen  kokonaisluku. 
Microsoft  ei  vaihtanut  muuttujan  nimeä, 
koska  se  halusi  säilyttää  yhteensopivuu¬ 
den  16-bittisen  Windowsin  kanssa. 

Etuliitettä  kannattaa  mieluummin 
käyttää  ilmaisemaan  muuttujan  näky- 
vyysaluetta,  esimerkiksi  seuraavan  esi¬ 
merkin  tavoin: 

aParametriMuuttuja 

mJäsenMuuttuja 

gGlobaaliMuuttuja 

paikallinenMuuttuja 

VAKICLARVO 

LuokanTyyppi 

Tämä  käytäntö  tekee  koodista  sel¬ 
vempää,  koska  koodi  selittää  itseään. 
Lyhyestäkin  koodinpätkästä  alkaa  ym¬ 
märtää  asioita,  eikä  termien  merkityksiä 
tarvitse  enää  metsästellä  sieltä  täältä 
niin  paljon.  Vertaa  listauksessa  3  olevia 
koodinpätkiä. 

Yksi  rivi,  yksi  asia 

Ilmavaa  koodia  on  helpompaa  lukea  ja 
ymmärtää  kuin  tiivistä.  Hyvä  periaate  on, 
että  yhdellä  rivillä  ilmaistaan  vain  yksi 
asia.  Valitettavasti  varsinkin  C-kielessä 
on  hyvin  helppoa  kirjoittaa  koodia,  jossa 
yksi  rivi  tekee  monia  asioita.  Niin  on  teh¬ 
ty  esimerkiksi  strcpy-funktiossa  (listaus 
4). 

Kokenut  ohjelmoija  toki  ymmärtää 
tiivistäkin  koodia,  mutta  strcpy-funktion 
voi  kirjoittaa  huomattavasti  helpommin 
ymmärrettäväksi.  Jos  muutaman  sadan 
rivin  mittainen  funktio  sisältää  runsaas¬ 
ti  vastaavanlaisia  kikkoja,  lopputulosta 
alkaa  olla  hyvin  vaikeaa  ymmärtää.  Lis¬ 
tauksessa  5  on  strcpym  koodi  ilmavam- 
min  toteutettuna.  Pätevä  kääntäjä  tuot¬ 
taa  kummastakin  täysin  samanlaisen 
lopputuloksen. 


Välilyönnit 

Myös  selventävä  välilyöntien  käyttö  kuu¬ 
luu  koodin  typografiaan.  Jotta  koodi  oli¬ 
si  mahdollisimman  luettavaa,  kannattaa 
kirjoittaa  välilyönti  operaattoreiden  mo¬ 
lemmin  puolin,  for-  ja  if- termien  jälkeen 
sekä  pilkkujen  ja  puolipisteiden  jälkeen. 

Listauksessa  6  näkyy  välilyöntien  vai¬ 
kutus  koodin  luettavuuteen.  Lausekkeet 
erottuvat  hyvin  toisistaan. 

Kommentit 

Turhaa  koodin  kommentointia  tulee  vält¬ 
tää,  mutta  liian  vähäinen  kommentointi 
on  yleisempi  ongelma.  Ikävimpiä  esi¬ 
merkkejä  ovat  lähdekoodin  pätkät,  joissa 
kirjoitetaan  laitteiston  rekistereihin  mys¬ 
tisiä  arvoja  ilman  yhtä  ainutta  komment¬ 
tia,  kun  taas  malloc-kutsulle  on  kirjoitet¬ 
tu  kommentti  "varataan  muistia". 

Kommentteja  kannattaa  käyttää  aina, 
kun  koodista  on  syntymässä  jotakin,  jota 
ei  nopealla  vilkaisulla  ymmärrä.  Tällai¬ 
nen  tarve  syntyy  pakostakin  silloin  täl¬ 
löin.  Myös  kiinteitä  arvoja  käytettäessä 
on  hyvä  selventää,  miksi  arvo  on  valittu 
tai  kuinka  se  on  laskettu. 

Pidemmissä  kokonaisuuksissa  kan¬ 
nattaa  kertoa  kommenttien  avulla,  mitä 
koodin  on  tarkoitus  tehdä.  Tällöin  mah¬ 
dollisia  korjauksia  tekevä  henkilö  voi  tut¬ 
kia,  vastaavatko  kommentti  ja  koodi  toisi- 

void  bah()  { 
for(i=0; i<3 ; i++) 
switch  (x)  { 
case  3:  if  (foo)  bar(); 

} 

} 

void  bah() 

{ 

for  (i  =  0;  i  <  3;  i++) 

{ 

switch  (x) 

{ 

case  3: 

if  (foo) 

{ 

bar() ; 

} 

} 

} 

} 

Listaus  2.  Sisennyksen  ja  aaltosulkeiden  yh¬ 
teispeli  huonosti  ja  hyvin  toteutettuna. 

if  (foo) 

{ 

bar  =  skaala  *  paino  *  painovoima; 

} 

if  (aFoo) 

{ 

bar  =  gSkaala  *  mPaino  *  PAINOVOIMA; 

} 

Listaus  3.  Muuttujien  näkyvyysaluetiedon  voi 
sisällyttää  muuttujan  nimeen. 


aan  eli  toimiiko  ohjelma  oikein. 

Kommentteja  kannattaa  myös  pois¬ 
taa,  jos  ne  eivät  ole  enää  tarpeellisia.  Jos¬ 
kus  näkee  hyvinkin  epäolennaisia  kom¬ 
mentteja,  jotka  ovat  ehkä  joskus  olleet 
tärkeitä. 

Ja  sitten  käytännössä... 

Mitä  muotoilua  sitten  käytetäänkin,  on 
tärkeää  pysyä  yhdenmukaisena.  Laajem¬ 
missa  projekteissa  -  varsinkin  avoimen 
lähdekoodin  maailmassa  -  törmää  tilan¬ 
teisiin,  joissa  saman  projektin  eri  osat 
noudattavat  eri  käytäntöjä.  Näissä  tilan¬ 
teissa  on  parasta  pyrkiä  samanlaiseen 
muotoiluun  ja  koodiin  kuin  aiemmin  on 
samassa  yhteydessä  ollut,  vaikka  se  ei 
noudattaisikaan  omia  mieltymyksiä.  Yh¬ 
tenäinen  käytäntö  voi  nimittäin  olla  help¬ 
polukuisempi  kuin  tyylien  sekamelska. 

Mutta  eipä  sitten  muuta  kuin  koodai- 
lemisiin.  Pidetään  koodi  kauniina!  & 


char  *  strcpy(char  *s1 ,  char  *s2) 

{ 

char  =  sl ; 

while  (*s1++  =  *s2++) ; 

return  o; 

} 

Listaus  4.  Tiiviiksi  pakattua  koodia  strcpy-funk¬ 
tion  tapaan. 

char  *  strcpy(char  *s1 ,  char  *s2) 

{ 

char  *o  =  sl ; 
char  last  =  1 ; 
while  (last) 

{ 

*s1  =  *s2; 
last  =  *s1 ; 
sl  ++; 
s2++; 

} 

return  o; 

} 

Listaus  5.  Ilmavampi  toteutus  strcpy-funktios- 
ta:  yksi  rivi,  yksi  asia. 

if(  x==(7  *  *v-k)  ) 

{ 

for(  i=0;i<16;i++  ) 

{ 

boom(1 .6, 7, 7. 7, 2,1 .6); 

} 

} 

if  (x  ==  (7  *  *v  -  k)) 

{ 

for  (i  =  0;  i  <  16;  i++) 

{ 

boom(1 .6,  7,  7.7,  2,  1  .6); 

} 

} 

Listaus  6.  Sopivalla  välilyöntien  käytöllä  lausek¬ 
keet  erottuvat  hyvin  toisistaan. 

Koodaamisen  kulttuureja 

Teksti:  Teemu  Lihonen 

-kääntäjä  ei  välitä,  miten  koodi  on 
muotoiltu,  joten  ihmiset  saavat  ta¬ 
pella  muotoiluohjeista  keskenään. 
Kaikki  tietenkin  haluavat  tehdä  koodista 
helppolukuista  ja  helposti  ylläpidettävää, 
mutta  ongelmana  on,  että  minun  oikea 
tapani  saattaa  olla  ihan  eri  kuin  sinun. 
Otetaanpa  esimerkki. 

GNU-projektia  varten  on  kirjoitet¬ 
tu  dokumentti  GNU  Coding  Standards, 
jonka  tarkoituksena  on  yhtenäistää  oh¬ 
jelmoin  tikäytäntöjä  sekä  ohjelmien  toi¬ 
mintaa.  Dokumentti  ottaa  kantaa  myös 
koodin  muotoiluun.  Listauksessa  1  on  do¬ 
kumentista  lainattu  C-kielinen  esimerkki. 
Sisennysporras  on  kaksi  välilyöntiä,  ja 
koodilohkoa  ilmaisevat  aaltosulkeet  ovat 
omilla  riveillään.  Funktion  nimi  ja  vasen 
sulje  erotetaan  toisistaan  välilyönnillä. 

Myös  Linux-ytimen  ohjelmoijilla  on 
oma  muotoiluohjeensa.  Ohjeet  perustu¬ 
vat  niin  sanottuun  K&R- tyyliin,  joka  tu¬ 
lee  nimistä  Brian  Kernighan  ja  Dennis 
Ritchie.  Heistä  jälkimmäinen  on  C-kielen 
kehittäjä,  ja  yhdessä  miehet  kirjoittivat 


kuuluisan  oppaan  The  C  Programming 
Language. 

Linux-koodin  muotoilu  poikkeaa  sel¬ 
västi  GNU:n  suosituksista.  Tyylikysymyk¬ 
sissä  saattaa  olla  tunteitakin  mukana, 
sillä  Linuxin  tyyliohjeen  alussa  kirjoitta¬ 
ja  ilmaisee  oman  näkemyksensä  GNU:n 
ohjeista:  "Td  suggest  printing  out  a  copy 
of  the  GNU  coding  standards,  and  NOT 
read  it.  Burn  them,  it's  a  great  symbolic 
gesture." 

Kun  listauksen  1  koodi  muutetaan 
Linux-ytimen  tyyliohjeen  mukaiseksi, 
saadaan  listauksen  2  mukaista  koodia. 
Sisennykset  tehdään  sarkainten  avulla, 
ja  sarkaimen  leveys  on  kahdeksan  merk¬ 
kiä.  Vasen  aaltosulje  kirjoitetaan  usein 
samalle  riville  muun  koodin  kanssa.  Jos 
if-rakenteen  yhdessä  haarassa  tarvitaan 
aaltosulkeita,  kirjoitetaan  ne  kaikkiin 
haaroihin. 

Koodin  vaihteleva  muotoilu  on  vain 
yksi  esimerkki  siitä,  että  eri  ohjelmoija- 
yhteisöihin  muodostuu  erilaista  kulttuu¬ 
ria.  Siellä  missä  on  joukko  ihmisiä,  on 
myös  sosiaalisia  normeja,  ja  niinpä  oh- 
jelmoijayhteisölläkin  voi  olla  kaikenlaisia 


sopimuksia  hyvistä  ohjelmointityyleistä, 
laadunvarmistuksesta  ja  ohjelman  julkai¬ 
sukäytännöistä.  Yhteisön  uusi  jäsen  tulee 
mukaan  paitsi  koodaamaan  mutta  myös 
uuteen  koodauskulttuuriin. 

if  (x  <  foo  (y,  z)) 
haha  =  bar[4]  +  5; 
else 
{ 

while  (z) 

{ 

haha  +=  foo  (z,  z) ; 
z — ; 

> 

return  ++x  +  bar  () ; 

} 

Listaus  1.  Esimerkki  GNU-projektin  suosituk¬ 
sista. 

if  (x  <  foo(y,  z))  { 

haha  =  bar[4]  +  5; 

}  else  { 

while  (z)  { 

haha  +=  foo(z,  z) ; 
z — ; 

} 

return  ++x  +  bar() ; 

} 

Listaus  2.  Esimerkki  Linux-koodin  muotoilusta. 


Tekstissä  mainitut  ohjeet: 

•  GNU  Coding  Standards:  http://www.gnu.org/prep/standards/standards.html 

•  Linux-ytimen  tyyliohjeet:  http://git.kernel.org/cgit/linux/kernel/git/torvalds/linux.git/plain/Documentation/CodingStyle 

Missä:  Nuorten  toimintakeskus  Happi 

Sörnäisten  rantatie  31,  00500  Helsinki,  2.  krs.  Pelitalo 


Milloin:  14.-16.3.2014 

Tapahtuma  alkaa  14.3.  klo  18  ja  päättyy  16.3.  klo  18. 


Mitä:  Somejam  on  avoin  tapahtuma,  joka  on  suunnattu 
palvelumuotoilusta,  palveluiden  kehittämisestä  ja  innovatiivisesta 
ongelmanratkaisusta  kiinnostuneille.  48  tunnin  aikana  luomme 
mahdollisimman  konkreettisia  keinoja  parantaa  teknologian  avulla 
nuorille  suunnattuja  palveluita. 

Kumpulassa  kukkii 


Helsingin  yliopiston  Kumpulan  kampuksen  katolla,  henkilökuntaa 
kummastuttaneessa  majassa  on  viljelty  chiliä  jo  parin  vuoden  ajan. 


Teksti:  Kalle  Viiri  Kuvat:  Jarmo  Isotalo 


Loppuvuodesta  2011  outo  häkkyrä 
nousi  Helsingin  yliopiston  Kumpu¬ 
lan  kampuksen  Exactum-rakennuk- 
sen  katolle,  henkilökunnan  taukopaikka¬ 
na  käytetyn  pienen  kattoterassin  viereen. 
Pääosin  kierrä tysvanerista  ja  pleksimuo- 
vista  kasattu,  vajaan  kymmenen  neliö¬ 
metrin  kokoinen  mökki  oli  kasvihuone, 
jossa  viljeltiin  chiliä  ympäri  vuoden  käyt¬ 
tämällä  hyväksi  palvelinten  hukkaläm- 
pöä. 

Projekti  sai  alkunsa  vuonna  2010,  kun 
kasvihuoneen  perustajan,  tutkijatohtori 
Mikko  Pervilän  työryhmä  tutki  palvelin¬ 
ten  jäähdyttämistä  ulkoilmassa  samai¬ 
sella  katolla.  Yleensä  merkittävä  osa  pal- 
velinsalien  käyttämästä  sähköstä  kuluu 
nimenomaan  tietokoneiden  tuottaman 
lämmön  poistamiseen.  Exactumin  katolle 
rakennetun  palvelinteltan  avulla  Pervilän 
työryhmä  halusi  tutkia,  voisiko  energiaa 
säästää  jäähdyttämällä  palvelimia  suo¬ 
raan  kylmässä  ulkoilmassa. 

Tulokset  olivat  lupaavia.  Teltassa 
olevien  palvelimien  havaittiin  toimivan 
luotettavasti  jopa  20  asteen  paukkupak¬ 
kasilla. 


Hukkalämpö  hyötykäyttöön 

Vaikka  palvelinten  jäähdytys  ulkoilmas¬ 
sa  on  tehokasta,  se  ei  ole  ihanteellista. 
Lämpö  menee  nimittäin  hukkaan.  Kesällä 
2011  projektia  päätettiin  laajentaa  niin, 
että  hukkalämpö  käytettäisiin  hyväksi. 
Aluksi  lämmön  käyttökohteeksi  harkittiin 
saunaa.  Tämä  olisi  kuitenkin  vaatinut  asi¬ 
antuntemusta  lämpöpumppujen  ja  eris¬ 
tysten  osalta,  ja  kun  sellaista  ei  löytynyt, 
ideasta  jouduttiin  luopumaan. 

Sitten  syntyi  idea  kasvihuoneesta. 
Talkoovoimin  kasattu  kasvihuone  valmis¬ 
tui  joulukuussa  2011  -  mukavasti  lumen 
ja  pakkasen  keskelle  -  ja  palvelimet  siir¬ 
rettiin  sen  sisään.  Huoneeseen  asennet¬ 
tiin  lisäksi  useita  antureita  pitämään  kir¬ 
jaa  kasvihuoneen  lämpötilasta. 

Valmiissa  kasvihuoneessa  alettiin 
kasvattaa  chiliä.  Kasvihuoneen  raken¬ 
tamisen  yhteydessä  Exactumin  katolle 
asennettiin  "The  Fifth  Dimension  -  Green 
Roofs  in  Urban  Areas"  -projektin  toimes¬ 
ta  myös  sammaleesta  tehty  viherkatto. 

Palvelinten  tuottama  lämpö  riitti  pi¬ 
tämään  chilit  pääosin  hengissä  ensim¬ 
mäisen  talven  yli,  vaikka  kasvihuoneen 
lämpötila  putosi  muutamaan  otteeseen 


lähelle  nollaa.  Kesällä  kasvihuoneen  ovet 
puolestaan  avattiin  ylikuumenemisen 
välttämiseksi.  Chilisadosta  tuli  hyvä:  yli 
200  chilipaprikaa  päätyi  samassa  raken¬ 
nuksessa  toimivaan  Unicafe-ravintolaan 
opiskelijaruoan  mausteeksi. 

Kasvihuoneen  palvelinprojekti  päät¬ 
tyi  syksyllä  2013,  ja  Pervilä  sekä  kasvi¬ 
huonetta  vapaaehtoisesti  ylläpitäneet 
opiskelijat  purkivat  palvelimet  ja  anturit. 
Palvelinkoneet  avattiin  ja  valokuvattiin 
tarkoituksena  selvittää,  kuinka  paljon 
niihin  kerääntyy  likaa  ulkoilmasta.  Kas¬ 
vihuone  itsessään  jätettiin  paikoilleen  ja 
lahjoitettiin  tietojenkäsittelytieteen  aine¬ 
järjestö  TKO-äly  ry:n  käyttöön. 

Ilman  palvelinten  tuottamaa  lämpöä 
kasvihuoneessa  voi  viljellä  vain  kesäisin, 
mutta  kasvukausi  alkaa  lämpimässä  ko¬ 
pissa  silti  hieman  aikaisemmin.  Vielä  ei 
ole  tiedossa,  mitä  ainejärjestö  aikoo  vil¬ 
jellä  kopissa  seuraavaksi.  & 

Näkymättömänä  netissä 

Netissä  jokaisella  on  isoveli,  joka  tarkkailee,  mutta  joskus  isoveljeäkin 
voi  harhauttaa.  Nyt  otamme  yksityisyyden  perusasiat  haltuun. 

Teksti:  Santeri  Tani  Kuvat:  Risto  Mäki-Petäys,  Santeri  Tani 


Tietämättömyys  ajaa  ihmisen  toi¬ 
mimaan  oman  elämänsä  tietovuo- 
tajana.  Tiedon  jakaminen  inter¬ 
netissä  on  huomattavasti  helpompaa  ja 
nopeampaa  kuin  muualla,  ja  siksi  myös 
yksityisasiat  lipsahtavat  helposti  muiden 
luettavaksi.  Tutulle  henkilölle  lähetetty 
yksityis  vie  s  ti  saattaa  inhimillisen  vahin¬ 
gon  vuoksi  päätyä  sivullisille. 

Suuryritykset  ovat  havainneet  ihmis¬ 
ten  tietämättömyyden  ja  suunnittelevat 
palvelunsa  keräämään  yksityistietojam¬ 
me.  Se  on  eräänlaista  vakoilua,  mutta 
muodollisesti  se  kuitenkin  tapahtuu  ih¬ 
misten  omalla  suostumuksella.  Ihmiset 
suostuvat  siihen,  että  esimerkiksi  Face- 
book  tallentaa  kaiken  ja  oppii  tuntemaan 
meidät.  Tietojen  avulla  mainostajat  saa¬ 
vat  sopivia  kohderyhmiä  tuotteilleen,  ja 
informaatiokauppa  onkin  valtava  bisnes. 

Suuryrityksillä  on  myös  omat  isovel- 
jensä.  Vuonna  2013  julkisuuteen  vuota¬ 
nut  PRISM-ohjelma  paljasti,  että  netin 
suurimmat  yritykset  ovat  jakaneet  käyt¬ 
täjiensä  tietoja  Yhdysvaltojen  hallituksen 
kanssa. 

Yksityisyydellä  ja  sen  suojelemisella 
on  sekä  sosiaalinen  että  tekninen  ulot¬ 
tuvuutensa.  Toisaalta  on  kyse  siitä,  mitä 
tietoja  henkilö  itse  kertoo  itsestään.  Toi¬ 
saalta  laitteet  ja  ohjelmat  saattavat  le¬ 
vittää  meistä  tietoa.  Järjestelmällisestä 
vakoilusta  ja  tarkkailusta  on  onneksi  yhä 
mahdollista  vapautua,  tai  ainakin  siitä 
voi  tehdä  huomattavan  vaikeaa.  Tässä  ar¬ 
tikkelissa  kerromme  keinoja  siihen. 

Ongelma  penkin  ja  näppäimistön 
välissä 

Tärkein  työkalu  yksityisyyden  varjeluun 
ja  tietoturvaan  on  terve  maalaisjärki. 


Aika  pitkälle  pääsee  jo  sillä,  että  toimii 
harkitusti. 

Omaa  nimeään,  sähköpostiaan  tai 
muita  tietoja  ei  kannata  kertoa  joka  pai¬ 
kassa.  Nettipalvelujen  käyttäjien  kannat¬ 
taa  arvioida,  mitä  henkilötietoja  palvelun 
toteuttamiseksi  todella  tarvitaan.  Oikean 
nimen  ja  sähköpostin  käyttö  on  monissa 
asioissa  tietenkin  suotavaa,  mutta  toi¬ 
saalta  ne  tekevät  käyttäjästä  helposti  jäl¬ 
jitettävän.  Joissakin  tilanteissa  voi  hyö¬ 
dyntää  väliaikaisia  sähköpostiosoitteita. 
Niitä  tarjoavat  esimerkiksi  10  Minute 
Mail  ja  Guerrilla  Mail. 

Tekstimuotoisen  tiedon  lisäksi  myös 
ihan  tavallinen  valokuva  voi  sisältää 
tietoa,  joka  johtaa  valokuvaajan  jäljil¬ 
le.  Tietenkin  valokuvan  kohteena  oleva 
paikka  voi  olla  tunnistettavissa,  mutta 
kuvatiedosto  voi  sisältää  muutakin  tie¬ 
toa.  Kuvissa  on  niin  sanottua  EXIF-dataa 
(Exchangeable  image  file  format),  johon 
usein  lukeutuu  kameran  malli,  kuvan  ot- 


tohetki  sekä  G  PS -koordinaatit.  Niiden 
avulla  kuvan  ottajan  sijainnin  voi  selvit¬ 
tää.  Kuvien  EXIF-dataa  voi  poistaa  tai 
muokata  esimerkiksi  Jhead-ohjelmalla. 

Vapaiden  ohjelmistojen  ilot 

Tietokoneella  tulisi  käyttää  vain  tuttuja 
ja  luotettavia  ohjelmia.  Ennen  ohjelmien 
lataamista  tulisi  arvioida  ohjelman  teki¬ 
jöiden  sekä  latauslähteen  luotettavuus. 

Käyttäjän  vakoilemiseen  tarkoitetut 
ja  käyttäjän  tietoja  keräävät  ohjelmat 
ovat  käytännössä  aina  suljettuja,  eikä  nii¬ 
den  sisäistä  toimintaa  voi  kovin  helpos¬ 
ti  tutkia.  Monissa  tapauksissa  ohjelman 
käyttölisenssi  myös  kieltää  ohjelman 
muokkaamisen,  joten  niihin  ei  ole  edes 
luvallista  vaikuttaa. 

Yksityisyyden  kannalta  hyvä  lähtö¬ 
kohta  ovat  käyttöjärjestelmät  ja  ohjelmat, 
joita  kehitetään  avoimen  lähdekoodin  pe¬ 
riaatteella.  Tällöin  ohjelman  lähdekoodi 
on  vapaasti  kenen  hyvänsä  tutkittavissa 

Foliohattuosio  -  kuinka  saavutat  yksityisyyden  nirvanan 

•  Älä  anna  kenenkään  muun  käyttää  tietokonettasi. 

•  Asenna  ja  käytä  ainoastaan  vapaita  ohjelmistoja. 

•  Ennen  käyttöjärjestelmän  asennusta  poista  kaikki  tiedot  koneestasi  esimerkiksi  Darik's 
Boot  and  Nuke  -levykkeellä. 

•  5uojaa  kiintolevysi  ja  käyttöjärjestelmäsi  useilla  salasanoilla.  Muista,  että  BlOSin  salasa¬ 
nan  voi  joissakin  tapauksissa  kiertää  esimerkiksi  poistamalla  emolevyn  pariston. 

•  Salaa  kiintolevysi,  kotikansiosi  ja  kaikki  tärkeät  tiedostosi  Truecryptillä,  GNU  Privacy 
Guardilla  tai  vastaavalla.  Salaisimmat  tiedot  säilytät  ainoastaan  päässäsi. 

•  Vaikka  koneellasi  onkin  GNU/Linux-  taikka  avoin  BSD-käyttöjärjestelmä,  käytä  silti  viruk- 
sentorjunta- ja  palomuuriohjelmia  kuten  ClamAV:tä,  Snortia  ja  Chkrootkitia. 

•  Poista  tiedostot  Bleach  Bitillä  tai  Srm:llä,  sillä  normaali  tiedostojen  poistaminen  mer¬ 
kitsee  tiedot  vain  käyttämättömäksi.  Itse  tieto  säilyy,  kunnes  sen  päälle  kirjoitetaan. 
Salatulla  levyllä  tämä  ei  ole  tarpeellista. 

•  Tarkista  ladattujen  ohjelmistojen  kryptografinen  allekirjoitus  tai  muu  varmenne  käyttä¬ 
mällä  GNU  Privacy  Guard-,  mdSsum-,  shalsum-  tai  vastaavaa  ohjelmaa. 

•  Varmistu  selaimesi  jäljittämättömyydestä  EFF:n  user  agent  -vertailutyökalulla 

(https://panopticlick.eff.org/). 

•  Kaiken  nettiliikenteen  tulisi  kulkea  yksityisyyttä  varjelevien  verkkojen  kuten  Torin,  i2p:n, 
Freenetin  tai  Flyperborian  lävitse. 

•  VPN  ja  Tor:  Yhdistä  Toriin  ainoastaan  yksityisen  erillisverkon  (VPN)  lävitse.  Sellaisia 
tarjoavat  esimerkiksi  Ipredatorja  Tor  VPN,  jotka  myös  hyväksyvät  maksut  nimettömästi 
Bitcoin-rahalla.  Sinun  tulee  luottaa  yksityisen  erillisverkkosi  tarjoajaan  vähintään  yhtä 
paljon  kuin  verkkosi  palveluntarjoajaan.  Välityspalvelimet  vuotavat  usein  IP-osoitteesi 
eivätkä  ole  salattuja. 

•  VVhonix:  Peitä  IP-osoitteesi  käyttöjärjestelmän  sisällä  suoritettavilla  virtuaalikäyttö¬ 
järjestelmillä,  joista  toinen  toimii  nettiliikenteen  mahdollistavana  reitittimenä.  Tällöin 
edes  root-käyttäjän  oikeuksilla  varustettu  haittaohjelma  ei  voi  selvittää  käyttäjän  oikeaa 
IP-osoitetta. 

•  Tails:  Käytä  dvd-levyltä  tai  usb-muistilta  käynnistettävää  Tails-käyttöjärjestelmää,  kun 
haluat  käyttää  internetiä  muiden  tietokoneella. 

•  Älä  ikinä  käytä  langatonta  verkkoa. 

•  Älä  käytä  selaimen  Javascriptia,  älä  pidä  päällä  selaimen  "do  not  track"  -asetusta  äläkä 
hyväksy  evästeitä.  Käytä  Jon  Do  Foxin  yksityisyysprof iilia  Icevveaselissasi. 

•  Jos  haluat  välttämättä  käyttää  yhteisöpalveluja,  käytä  Diasporaa  tai  Friendicaa. 

•  5uorita  internet-haut  käyttäen  Ixquickia,  Startpagea  tai  hajautettua  Flyperboriaa. 

•  5ulje  internet-yhteys,  kun  et  tarvitse  sitä. 


ja  ohjelmaan  on  vaikeampaa  piilottaa 
koodia,  joka  ei  kestä  päivänvaloa. 

Vapaiden  ohjelmistojen  käyttö  voi¬ 
daan  ajatella  eettisenä  valintana.  Järjestö 
nimeltä  Free  Software  Foundation  pyrkii 
edistämään  vapaita  ohjelmistoja  ja  tie¬ 
toa  niistä.  Järjestön  periaatteisiin  kuuluu 
paitsi  avoin  lähdekoodi  mutta  erityisesti 
vapaus  ohjelman  käyttöön  ja  muokkaa¬ 
miseen.  Free  Software  Foundation  on 
määritellyt  neljä  vapaan  ohjelman  peri¬ 
aatetta: 

•  Ohjelmaa  saa  käyttää  mihin  tahansa 
tarkoitukseen. 

•  Ohjelman  toimintaa  saa  tutkia  ja  sitä 
voi  mukauttaa  omiin  tarpeisiin.  Tämän 
edellytyksenä  on,  että  ohjelman  lähde¬ 
koodiin  on  vapaa  pääsy 

•  Ohjelmaa  voi  levittää  vapaasti,  koska 
silloin  siitä  on  hyötyä  muillekin. 

•  Ohjelman  parannettuja  versioitakin 
saa  vapaasti  levittää.  Näin  koko  yhtei¬ 
sö  pääsee  hyötymään  parannuksista. 
Tämän  edellytyksenä  on,  että  lähde¬ 
koodiin  on  vapaa  pääsy 

Free  Software  Foundation  on  julkaissut 
vapaiden  ohjelmien  levittämistä  varten 
erilaisia  ohjelmistolisenssejä.  Tunnetuin 
niistä  on  GNU  General  Public  License, 
josta  onkin  muodostunut  hyvä  vapaiden 
ohjelmistojen  tunnusmerkki.  Vapaita  oh¬ 
jelmistoja  julkaistaan  monilla  muillakin 
lisensseillä,  eivätkä  kaikki  edes  määrit¬ 
tele  vapautta  samalla  tavalla.  Yksityisyy¬ 
den  ja  luotettavuuden  kannalta  oleelli¬ 
sia  ovat  kuitenkin  ohjelman  kehitystyön 
sekä  lähdekoodin  avoimuus.  Esimerkiksi 
GNU/Linux-nimellä  tunnetut  käyttöjär¬ 
jestelmät  ovat  hyvin  pitkälle  vapaita, 
mutta  niiden  ohjelmavarastoista  voi  olla 
saatavilla  myös  suljettuja  ohjelmia. 


Tietoa  Free  Software  Foundationin  jul¬ 
kaisemista  vapaiden  ohjelmistojen  lisens¬ 
seistä:  http://www.gnu.org/licenses/ 


On  myös  olemassa  erityisesti  tietotur¬ 
vaan  ja  yksityisyyteen  keskittyviä  käyt¬ 
töjärjestelmiä.  Sellaisia  ovat  esimerkiksi 
Privatix,  Tin  Hat  ja  Pentoo,  jotka  ovat 
erittäin  hyviä  vaihtoehtoja  yksityisyydes¬ 
tään  huolestuneelle.  Kehittyneemmille 
käyttäjille  on  virtualisointiin  ja  anonyy- 
miverkkoihin  perustuvia  ratkaisuja  kuten 
Tails,  Janus  VM  ja  VVhonix,  jotka  ovat  yk¬ 
sityisyydessä  varsin  tinkimättömiä. 

Tiedot  suojaan 

Käyttämällä  vapaita  ohjelmia,  jotka  on 
hankittu  luotettavasta  lähteestä,  välty¬ 
tään  todennäköisesti  vakoiluohjelmilta. 
Tietokoneen  levyasemilla  säilytetään  kui¬ 
tenkin  paljon  yksityisasioita,  jotka  voivat 


muulla  tavalla  päätyä  vääriin  käsiin.  Entä 
jos  tietokone  varastetaan? 

Omien  tietojen  suojaamiseksi  on  ole¬ 
massa  erilaisia  salausohjelmia.  Salaus 
voidaan  toteuttaa  kiintolevyn  tiedosto¬ 
järjestelmän  tasolla,  jolloin  levyn  kaikki 
sisältö  tallennetaan  automaattisesti  sa¬ 
latussa  muodossa.  Toisaalta  tiedostojär¬ 
jestelmän  sisällä  yksittäiset  tiedostot  voi¬ 
daan  salata.  Tällöin  tiedoston  salaamisen 
saattaa  joutua  hoitamaan  käsityönä. 

Hyviä  salaustyökaluja  ovat  GNU 
Privacy  Guard  (lyh.  GPG)  ja  Truecrypt. 
Linux-ytimessä  itsessään  on  salaustoi- 
mintoja,  ja  kiintolevyn  tiedostojärjestel¬ 
mä  voidaan  salata  sen  avulla.  Joidenkin 
GNU/Linux-käyttöj  ärj  estelmien  asenta¬ 
misen  yhteydessä  voi  valita,  että  kiinto¬ 
levylle  luodaan  salattu  osio,  jonka  sisään 
kaikki  asennetaan. 

Internet 

Internetissä  liikkuva  käyttäjä  jättää 
suuren  määrän  jälkiä  itsestään.  Nettiin 


kytketyillä  laitteilla  on  IP-osoite,  jota 
käytetään  laitteiden  yksilöimiseen  ja  da¬ 
tan  reitittämiseen.  Internet-yhteyden  ja 
-käytön  aikana  IP-osoite  tallentuu  moniin 
paikkoihin,  esimerkiksi  verkkokauppojen 
ja  keskustelufoorumeiden  tietokantoihin. 
Osoitteen  perusteella  voidaan  helposti 
selvittää  käyttäjän  internet-yhteyden  tar¬ 
jonnut  yritys  sekä  sijainti  ainakin  suurin 
piirtein.  Poliisi  ja  valtiolliset  tiedustelu¬ 
palvelut  voivat  saada  palveluntarjoajien 
kirjanpidosta  (tai  vakoilemalla)  tarkem¬ 
mat  tiedot  henkilöstä,  joka  on  ollut  IP- 
osoitteen  takana. 

PRISM-ohjelma  paljasti  lähes  kaik¬ 
kien  suurien  nettipalvelujen  tietoliiken¬ 
teen  kulkevan  Yhdysvaltojen  kansallinen 
turvallisuusviraston  (National  Security 
Agency,  N  S  A)  kourien  lävitse.  Suosituim¬ 
mat  palvelut  kuten  Facebook,  Youtube 
ja  Google  saattavat  käsittää  valtaosan 
peruskäyttäjän  verkkoliikenteestä,  joten 
niiden  käyttäjä  on  jatkuvasti  NSA:n  näkö¬ 
kentässä. 

general. useragent.override 

Mozilla/5.0  (Windows  NT  6.1;  rv:10.0) 

Gecko/20100101  Firefox/10.0 

general,  appname.  override 

Netscape 

general. appversion. override 

5.0  (Windows) 

general. oscpu. override 

Windows  NT  6.1 

general,  platform.  override 

Win32 

general.  productSub.  override 

20100101 

general. buildID.override 

0 

intl.acceptjanguages 

en-us,en;q=0.5 

netvvork.http.accept.default 

text/html,application/xhtml+xml,application/ 

xml;q=0.9,*/*;q=0.8 

network.http.accept-encoding 

gzip,  deflate 

Taulukko  1.  Näin  Firefox  saadaan  näyttäytymään  suosittuna  perusselaimena. 


Valtaosa  verkkoliikenteestä  on  salaa¬ 
matonta.  Internet-yhteyttä  ylläpitävä  yri¬ 
tys  ja  mahdollisesti  jokin  muukin  osapuo¬ 
li  pystyy  valvomaan  verkkoliikennettä, 
mikäli  tiedonsiirtoa  nettipalvelun  ja  käyt¬ 
täjän  välillä  ei  ole  salattu  tai  internet¬ 
yhteyttä  ei  ole  muodostettu  virtuaalisen 
erillisverkon  (VPN)  lävitse. 

Netin  selailuun  kannattaa  käyttää 
avoimen  lähdekoodin  ohjelmaa  kuten 
Firefoxia  tai  sen  sisarversioita,  Icewea- 
selia  tai  Icecatia.  Jos  haluaa  Chrome- 
tyyppisen  selaimen,  voi  käyttää  avointa 
Chromium-selainta. 

Selaimen  asetuksista  kannattaa  pois¬ 
taa  käytöstä  sivuhistoria  sekä  evästeet 
(cookies).  Mikäli  tarvitsee  ja  haluaa  säi¬ 
lyttää  selaimessaan  evästeitä,  Firefoxin 
lisäosa  Better  Privacy  on  sopiva  työkalu 
niiden  hallintaan.  Joissakin  selaimissa 
on  "do  not  track"  -asetus,  jolla  voi  pyy¬ 
tää  nettisivustoja  olemaan  seuraamatta 
käyttäjän  tekemisiä.  Ehkä  se  joskus  toi¬ 
mii,  mutta  toisaalta  sen  avulla  sivusto 
voi  helpommin  tunnistaa  käyttäjän  netti- 


selaimen. 

Firefoxissa  selaimen  ja  käyttöjärjes¬ 
telmän  tunnistettavuutta  voi  vähentää 
asettamalla  selaimen  user  agentin  mah¬ 
dollisimman  yleismaailmalliseksi.  Tällä 
tavoin  nettiselain  tavallaan  piiloutuu 
suureen  käyttäjämassaan  eikä  jätä  itses¬ 
tään  yksilöllisiä  vihjeitä. 

1.  Kirjoita  osoiteriville  "about:config", 
niin  pääset  muokkaamaan  asetus- 
kenttiä. 

2.  Lisää  uusi  asetus  "general. useragent. 
override". 

3.  Anna  sen  arvoksi  mahdollisimman 
yleinen  user  agent,  esimerkiksi 
"Mozilla/5.0  (Windows;  U; 

Windows  NT  5.1;  en-GB;  rv:1.8.1.6) 
Gecko/2 007072 5  Firefox/2.0.0.6". 

Näillä  asetuksilla  selain  kertoo  palveli¬ 
melle,  että  käytössä  on  Windows  XP  ja 
selaimena  Firefox  2. 0.0. 6.  Mikäli  haluat 
olla  erityisen  varovainen,  voit  myös  lisätä 
taulukon  1  arvot  selaintunnistuksen  estä¬ 
miseksi. 

Nettisivut  voivat  ajaa  selaimessa  eri¬ 


laisia  skriptejä,  joista  jotkut  tarkkailevat 
käyttäjän  toimintaa  tai  ovat  jopa  puh¬ 
taasti  haittaohjelmia.  Firefoxin  Noscript 
tai  Chromiumin  Scriptsafe  ovat  lisäosia, 
joilla  käyttäjä  pääsee  itse  hallitsemaan 
skriptien  suorittamista. 

Yhteys  nettisivulle  kannattaa  tieten¬ 
kin  muodostaa  salattuna,  aina  kun  se 
vain  on  mahdollista.  HTTPS  Everywhere 
on  Electronic  Frontier  Foundationin  ke¬ 
hittämä  lisäosa,  joka  tarkistaa,  onko  si¬ 
vustalle  mahdollista  ottaa  yhteys  salatun 
https-protokollan  avulla. 

Virallisen  Javan  sijasta  kannattaa 
käyttää  vapaata  Icedtea-toteutusta. 
Flashin  sijasta  kannattaa  käyttää  vapaata 
Gnashia.  Hakukoneena  kannattaa  käyt¬ 
tää  Googlen  sijasta  Ixquickia,  Startpagea 
tai  Duck  Duck  Göta. 

Kaiken  tämän  jälkeenkin  nettiselai- 
men  käyttö  tekee  käyttäjästä  melko  haa¬ 
voittuvaisen.  Yksityisyydestään  huolestu¬ 
nut  henkilö  käyttää  selainta  ainoastaan 
sellaisiin  asioihin,  joissa  on  muutenkin 
pakko  esiintyä  oikealla  nimellä. 

Tor 

Anonyymiverkko  Tor  on  saanut  viime  ai¬ 
koina  valtavasti  suosiota.  Oikein  käytet¬ 
tynä  se  on  varsin  turvallinen.  Tor  syntyi 
Yhdysvaltojen  armeijan  tutkimuslaitok¬ 
sen  (United  States  Naval  Research  La- 
boratory,  NRL)  rahoittamana  valtiotason 
kommunikaatiotyökaluna.  Vuonna  2004 
Tor  alkoi  saada  rahoitusta  elektronisia 
oikeuksia  puolustavalta  Electronic  Fron¬ 
tier  Foundationilta  ja  muuttui  vapaaksi 
ohjelmaksi.  Nykyään  Tor  on  itsenäinen 
projekti,  jota  rahoitetaan  vapaaehtoisil¬ 
la  lahjoituksilla.  Suurimmat  rahamäärät 
tulevat  Yhdysvaltojen  ja  Ruotsin  hallituk¬ 
selta. 

Tor-reitittimet  ovat  suurimmaksi 
osaksi  yksityisten  ihmisten  ylläpitämiä. 
Aktiivisia  Tor-reitittimiä  on  noin  viisi  tu¬ 
hatta,  mikä  on  aivan  liian  vähän  neljälle 
miljoonalle  päivittäiselle  käyttäjälle.  Rei¬ 
tittimien  pieni  määrä  suhteessa  käyttäjä¬ 
määrään  johtaa  siihen,  että  tiedonsiirto 
Tor-verkon  kautta  on  melko  hidasta. 

Tor-ohjelma  käynnistää  tietokoneel¬ 
le  socks -välityspalvelimen,  jonka  kaut¬ 
ta  tieto  siirretään.  Verkossa  Tor  käyttää 
onion  routing  -salaustekniikkaa,  jossa 
tieto  siirretään  kolmen  Tor-reitittimen  eli 
solmun  kautta.  Käyttäjän  tietokone  ottaa 
yhteyden  ensimmäiseen  solmuun,  eikä 
se  näe  muuta  kuin  ensimmäisen  solmun 
IP-osoitteen.  Ensimmäinen  solmu  näkee 
ainoastaan  käyttäjän  sekä  toisen  solmun 
osoitteen,  ja  toinen  solmu  tietää  ainoas¬ 
taan  ensimmäisen  solmun  sekä  ketjun 
viimeisen  solmun  osoitteen. 


kohdepalvelin 


käyttäjä 


Tor-verkon  rakenne. 

Congratulations.  Your  browser  is  configured  to  use  Tor. 


Please  refer  to  the  Tor  website  for  further  information  about  using  Tor  safely.  You  are  now  free  to  browse  the  Internet 

anonymously. 


Your  IP  address  appears  to  be: 


This  page  is  also  available  in  the  following  languages: 


ihonsoi  norsk  (bokmäl) 


Torin  toiminnan  virallinen  tarkistussivusto  https://check.torproject.org/. 


THE  NEW  YORKER 


STRONGBOX 


3 


To  submit  files  or  messages,  and  to  check  for  any  responses,  youfl  need  to  use  a  randomly  generated  code 


Your  code  name  is: 


You  wfll  need  this  code  name  to  access  any  response  from  The  New  Yorker  to  your  submission  Please 
memorize  it  or  save  it  in  a  secure  place 

CONTINUE 


The  New  Yorker  Strongbox  powered  by 


DEAI^rop 


The  New  Yorker's  Strongbox  is  designed  to  let  you  send  messages  and  files  to  our  writers  and  editors  with 
greater  anonymity  and  Security  than  afibrded  by  conventional  e-maJ  It  does  not  provide  perfect  Security  or 
anonymity.  Cbck  here  for  our  privacy  promise. 


The  New  Yorkerin  palvelu  nimettömille  uutisvihjeille  ja  tiedoille. 


Tor- verkossa  solmujen  väliset  yhtey¬ 
det  ovat  salattuja,  lukuun  ottamatta  vii¬ 
meisen  solmun  ja  kohdepalvelimen  vä¬ 
listä  yhteyttä.  Kukaan  osapuolista  ei  näe 
koko  ketjua.  Esimerkiksi  kohdepalvelin 
ei  tiedä,  kuka  on  yhteyden  alun  perin 
muodostanut,  koska  yhteys  näkyy  tule¬ 
van  vain  yhdestä  Tor-verkon  solmusta. 

Ehkä  helpoimmin  Tor-verkkoa  pää¬ 
see  käyttämään,  kun  lataa  Tor-projektin 
nettisivuilta  Tor  Browser  Bundle  -selain- 
paketin.  Paketissa  on  mukana  Firefox- 
selain,  joka  on  valmiiksi  asetettu  toimi¬ 
maan  Tor-verkossa.  Mukana  on  myös 
Vidalia-ohjauspaneeli,  jolla  voi  säätää 
verkon  asetuksia. 

Anonyymin  netinkäytön  lisäksi  Tor- 
verkkoon  voi  myös  perustaa  pitopalve¬ 
luja,  joihin  saa  yhteyden  ainoastaan  Tor- 
verkon  kautta.  Tor  ja  sen  pitopalvelut 
ovat  siis  eräänlainen  internetin  sisällä 


oleva  piiloverkko.  Pitopalvelujen  osoit¬ 
teet  ovat  .onion-päätteisiä. 

Piratebay  on  julkaissut  sensuurin 
kiertämiseksi  oman  Piratebrowserinsa, 
joka  on  lähes  identtinen  Tor  Browser 
Bundlen  kanssa  mutta  tekeekin  kolmen 
reititinloikan  sijasta  vain  yhden.  Pirate- 
browser  ei  siis  suojele  käyttäjän  yksityi¬ 
syyttä  kovin  hyvin,  koska  yhteyden  vä¬ 
lissä  oleva  solmu  näkee  sekä  käyttäjän 
tietokoneen  että  kohdepalvelimen. 


Miksi  Tor  -  oletko 
sananvapaustaistelija  vai 
terroristi? 

Tor  on  saanut  sekä  hyvää  että  huonoa 
julkisuutta.  NSA-tietovuotaja  Edward 
Snowden  käytti  Toria  ja  sähköpostipalve¬ 
lu  Lavabitiä,  kun  lähetti  lehdistölle  tieto¬ 
ja  valtion  PRISM-vakoiluohjelmasta.  Pal¬ 
velut  kuten  Global  Leaks  ja  New  Yorker 
Strongbox  vahvistavat  Torin  asemaa  sa- 
nanvapaustyökaluna,  koska  niiden  kautta 
voi  turvallisesti  lähettää  uutistietoa  maa¬ 
ilmalle. 

Joidenkin  valtioiden  hallitukset  sää¬ 
televät  ulkomaille  meneviä  internet¬ 
yhteyksiä  hyvin  tarkkaan.  Silloin  Tor 
saattaa  muodostua  tärkeäksi  kanavaksi 
arkaluontoisen  tiedon  välittämiseen.  To¬ 
sin  Tor-yhteydetkin  on  mahdollista  tun¬ 
nistaa  ja  estää. 

Anonymiteetille  ja  sananvapaudelle 
on  aina  väärinkäyttäjiä:  piilosivustoilla  on 
jaettu  teratavukaupalla  lapsipornoa  sekä 
myyty  huumeita.  Salaisten  palvelujen  ja 
niiden  käyttäjien  jäljittäminen  on  vai¬ 
keaa,  mutta  kyberturvallisuuteen  panos¬ 
tavan  valtion  tiedustelupalvelu  saattaa 
siinäkin  onnistua.  Esimerkiksi  Yhdysval¬ 
tojen  keskusrikospoliisi  (Federal  Bureau 
of  Investigation,  FBI)  on  asentanut  lai¬ 
tonta  materiaalia  jakavalle  palvelimelle 
Javascriptia  hyödyntävän  ohjelman,  joka 
vakoili  palvelimen  käyttäjiä. 

Tor  ja  muut  salaustekniikat  voivat 
olla  yhtä  lailla  myönteisen  sananvapau¬ 
den  kuin  rikollis tenkin  työkaluja.  Ne  ovat 
vain  tekniikkaa,  joka  ei  itsessään  sisällä 
moraalista  kannanottoa.  Aina  ei  edes  ole 
selvää,  kummasta  on  kyse.  Sama  henkilö 
voi  olla  toisille  sananvapauden  puolusta¬ 
ja  ja  toisille  rikollinen.  & 


Hyödyllisiä  Tor-osoitteita 

•  Yksi  vanhimmista  piilopalveluita  listaavista  sivustoista,  Tor-projektin  ylläpitämä: 

http://eqt5g4fuenphqinx.onion/ 

•  Kotisuomalainen  laillisia  .onion-sivustoja  indeksoiva  hakukone:  https://ahmia.fi/ 

•  Duck  Duck  Go  -hakukoneen  Tor-versio:  https://3g2upl4pq6kufc4m.omon/ 

•  Yksityisyyteen  keskittyvä  sähköpostipalvelu  UR55  Mail:  http://f3ljvgyyujmnfhvi.omon/ 

Koodi 


Maailman  vaikein  algoritmi 

Moni  koodari  on  yrittänyt  toteuttaa  binäärihaun,  mutta  tuskin  kukaan  on  onnistunut 
siinä.  Tämän  jutun  luettuasi  voit  liittyä  harvojen  ja  valittujen  joukkoon. 


Teksti:  Antti  Laaksonen  Kuva:  Mitol 
inäärihaku  on  ohjelmoinnin  teori¬ 
an  tunnetuimpia  algoritmeja.  Sen 
avulla  voi  esimerkiksi  tarkistaa 
tehokkaasti,  esiintyykö  annettu  luku  jär¬ 
jestetyssä  taulukossa.  Toisaalta  binääri- 
haku  on  tullut  tunnetuksi  myös  siitä,  että 
algoritmin  toteuttaminen  virheettömästi 
on  lähestulkoon  mahdotonta.  Näin  asia 
onkin,  jos  algoritmin  toteuttaa  perintei¬ 
sellä  menetelmällä.  Toteuttaminen  muut¬ 
tuu  kuitenkin  lastenleikiksi,  kun  valitaan 
toisenlainen  lähestymistapa. 

Binäärihaulla  olisit  jo  perillä 

Oletetaan,  että  taulukko  T  sisältää  n  lu¬ 
kua  ja  että  tehtävänä  on  tarkistaa,  esiin¬ 
tyykö  luku  k  taulukossa.  Yksinkertaisin 
algoritmi  tähän  tehtävään  on  lineaari- 
haku,  joka  käy  läpi  taulukon  luvut  yksi 
kerrallaan.  C-sukuisella  kielellä  lineaari- 
haun  voisi  toteuttaa  seuraavasti: 
for  (int  i  =  0;  i  <  n;  i++) 
if  (T [i ]  ==  k) 
return  true; 
return  false; 


Berschevvsky 

Tarkistusta  ei  voi  tehdä  lineaarihakua 
tehokkaammin,  jos  taulukon  alkiot  voivat 
olla  sekaisin.  Tällöin  etsittävä  alkio  voi 
olla  missä  tahansa  taulukon  kohdassa, 
ja  algoritmin  täytyy  pahimmassa  tapauk¬ 
sessa  käydä  läpi  kaikki  alkiot.  Tilanne 
kuitenkin  muuttuu,  jos  taulukon  sisältö 
on  järjestetty.  Tällöin  binäärihaku  on  yli¬ 
vertaisen  tehokas  algoritmi  etsimiseen. 

Perinteinen  binäärihakuun  liittyvä 
vertauskuva  on  nimen  etsiminen  pu¬ 
helinluettelosta.  Aluksi  puhelinluettelo 
avataan  keskeltä  ja  katsotaan,  mikä  nimi 
siinä  kohdassa  on.  Nyt  haun  voi  rajoittaa 
luettelon  alkuosaan  tai  loppuosaan  riip¬ 
puen  siitä,  mikä  nimi  on  luettelon  keskel¬ 
lä.  Hakualuetta  puolitetaan  tällä  tavalla 
yhä  uudestaan,  kunnes  alue  on  niin  pieni, 
että  nimi  löytyy  helposti.  Idea  on  hauska, 
mutta  ikävä  kyllä  binäärihaun  koodaami¬ 
nen  bugittomasti  on  tämän  pohjalta  vai¬ 
keaa. 

Helpompi  lähestymistapa  on  ajatella 
binäärihakua  lineaarihaun  tehostuksena. 
Ideana  on  siirtyä  taulukossa  eteenpäin 
hyppäyksin.  Ensin  hypyn  pituus  on  n/2 


indeksiä,  sitten  n/4  indeksiä,  sitten  n/8 
indeksiä  jne.  Haun  alussa  voidaan  tehdä 
pitkiä  loikkia,  mutta  vauhti  hidastuu,  kun 
tullaan  lähemmäksi  etsittävää  lukua.  Tu¬ 
loksena  on  seuraava  koodi: 

int  i  =  0; 

for  (int  b  =  n  /  2;  b  >=  1 ;  b  /=  2) 
while  (i  +  b  <  n  &&  T[i  +  b]  <=  k) 
i  +=  b; 

return  T[i]  ==  k; 


Vaikeampaa  kuin  arvaisi 

Binäärihaun  toteuttaminen  on  yllättävän 
vaikeaa.  Jon  Bentley  antaa  tästä  esimerkin  kir¬ 
jassaan  Programming  Pearls  (1986).  Bentley 
suoritti  useita  kertoja  kokeen,  jossa  ammat- 
tiohjelmoijat  saivat  tehtäväkseen  toteuttaa 
binäärihaun  puhelinluetteloesimerkin  perus¬ 
teella.  Muutaman  tunnin  kuluttua  lähes  kaikki 
ilmoittivat  saaneensa  algoritmin  valmiiksi, 
mutta  tarkemman  tutkimuksen  jälkeen  osoit¬ 
tautui,  että  vain  noin  10  %  toteutuksista  oli 
toimivia.  20  vuotta  Bentleyn  kirjan  julkaisun 
jälkeen  paljastui,  että  myös  kirjassa  esitetyssä 
binäärihaun  toteutuksessa  on  bugi! 

Muuttuja  b  määrittää,  kuinka  suuria 
hyppyjä  haussa  tehdään.  Jokaisen  hypyn 
pituuden  kohdalla  liikutaan  niin  monta 
hyppyä  eteenpäin  kuin  mahdollista  me¬ 
nemättä  taulukon  oikean  reunan  yli  tai 
sellaiseen  lukuun,  joka  on  etsittävää  lu¬ 
kua  suurempi.  Kuten  aiemminkin,  muut¬ 
tuja  z  on  taulukkoon  osoittava  indeksi. 
Haun  päätteeksi  z  osoittaa  kohtaan,  jossa 
haettava  luku  esiintyy  taulukossa,  mikäli 
sellainen  kohta  on  olemassa. 

Matemaattisesti  ilmaistuna  lineaari- 
haku  tarkistaa  pahimmillaan  n  taulukon 
kohtaa,  kun  taas  binäärihaku  tarkistaa 
vain  noin  log2  n  kohtaa.  Binäärihaun  as¬ 
kelten  logaritminen  määrä  johtuu  siitä, 
että  hypyn  pituus  puolittuu  jokaisessa 
vaiheessa.  Lisäksi  tiettyä  hypyn  pituutta 
vastaavia  askelia  tehdään  käytännössä 
korkeintaan  kaksi.  Ero  nm  ja  log2  nm  tar¬ 
kistuksen  välillä  on  todella  merkittävä, 
kun  n  on  suuri  luku.  Esimerkiksi  jos  n  on 
miljoona,  log2  n  on  vain  noin  20. 

Mitä  sillä  tekee? 

Osaamme  nyt  koodata  toimivan  binää¬ 
rihaun,  mutta  mihin  sitä  voisi  käyttää? 
Yllättävää  kyllä,  binäärihakua  käyte¬ 
tään  nykyään  harvoin  järjestetystä  tau¬ 
lukosta  hakemiseen,  sillä  useimmissa 
ohjelmointikielissä  on  valmiina  paljon 
monipuolisempia  tietorakenteita.  Esi¬ 
merkiksi  C+  +  :ssa  voi  käyttää  std::set- 
luokkaa,  joka  tukee  tehokkaan  haun  li¬ 
säksi  myös  tehokasta  alkion  lisäämistä  ja 
poistamista. 

Binäärihaulla  on  kuitenkin  muitakin 
sovelluksia.  Tutkitaan  vaikkapa  tieverk¬ 
koa,  jossa  on  kaupunkeja  sekä  kahden 
kaupungin  välisiä  teitä.  Jokaisesta  tien- 
pätkästä  tiedetään,  paljonko  polttoainet¬ 
ta  sillä  ajaminen  kuluttaa.  Autot  voivat 
tankata  kaupungeissa  mutta  eivät  tie¬ 
osuuksilla. 

Minkä  kokoinen  polttoainesäiliö  au¬ 
tossa  täytyy  vähintään  olla,  jotta  sillä  voi 
ajaa  mistä  vain  kaupungista  mihin  tahan¬ 
sa  toiseen  kaupunkiin? 


Kuva  1.  Polttoaineongelman  lähtöasetelma. 


Kuvassa  1  on  esimerkki  tieverkosta. 
Jokainen  kuvan  ympyrä  vastaa  kaupun¬ 
kia,  jotka  on  merkitty  tunnuksin  A,  B,  C  ja 
D.  Kaupunkien  väliset  tiet  on  merkitty  vii¬ 
voin.  Esimerkiksi  kaupungista  B  pääsee 
kaupunkiin  C  kuluttamalla  kolme  litraa 
polttoainetta. 

Tehtävän  ratkaisussa  kannattaa  ensin 
miettiä  yksinkertaisempaa  ongelmaa:  jos 
polttoainesäiliön  koko  on  x  litraa,  onko 
mahdollista  ajaa  minkä  tahansa  kahden 
kaupungin  välillä? 

Ongelma  ratkeaa  näin:  Valitaan  mikä 
tahansa  kaupunki  lähtökaupungiksi  ja 
merkitään  se  ruksilla.  Sitten  merkitään 
kaikki  kaupungit,  joihin  lähtökaupungis- 
ta  pääsee  x  litralla  polttoainetta.  Tämän 
jälkeen  merkitään  vastaavasti  kaikki 
kaupungit,  joihin  pääsee  viimeksi  mer¬ 
kityistä  kaupungeista.  Samaa  toistetaan 
niin  kauan  kuin  uusia  kaupunkeja  tulee 
mukaan.  Jos  lopussa  kaikki  kaupungit  on 
merkitty,  x  litraa  riittää  minkä  tahansa 
kahden  kaupungin  välillä  ajamiseen. 


Kuva  2.  Mihin  pääsee  C:stä  kolmen  litran  säi¬ 
liöllä? 


Kuva  3.  Viiden  litran  säiliö  riittää  kaikkialle. 

Luodaan  rizTtaö(xJ-funktio,  joka  palauttaa 
true,  jos  x  litran  säiliö  riittää  kaikkien 
kaupunkien  välillä,  ja  muuten  false.  Jos 
tehtävän  ratkaisu  on  r  litraa,  riittaa(x) 
palauttaa  false  aina,  kun  x  on  r-1  tai  vä¬ 
hemmän,  ja  true  aina,  kun  x  on  r  tai 
enemmän. 

Funktion  arvoissa  on  siis  yksi  muu- 
toskohta,  jonka  vasemmalla  puolella  jo¬ 
kainen  arvo  on  false  ja  oikealla  puolella 
jokainen  arvo  on  true.  Lisäksi  tiedämme. 


että  kaupungista  toiseen  pääsee  ainakin 
silloin,  kun  polttoainesäiliö  riittää  kaikil¬ 
le  tieosuuksille.  Näiden  ominaisuuksien 
ansiosta  tehtävän  voi  ratkaista  tehok¬ 
kaasti  binäärihaulla  funktiota  riittaa(x) 
käyttäen: 
int  v  =  0; 

for  (int  b  =  s  /  2;  b  >=  1 ;  b  /=  2) 
while  (!riittaa(v  +  b)) 
v  +=  b; 
return  v  +  1 ; 

Muuttujassa  s  on  tieverkon  vaativim¬ 
man  tieosuuden  polttoainekulutus.  Tämä 
arvo  on  luonteva  valinta  binäärihaun  ylä¬ 
rajaksi.  Koodi  laskee  muuttujaan  v  suu¬ 
rimman  polttoainemäärän,  joka  ei  riitä 
minkä  tahansa  kahden  kaupungin  välil¬ 
lä  ajamiseen.  Tehtävän  vastaus  on  siten 
yhden  suurempi  kuin  tämä  arvo.  Binääri¬ 
haun  ansiosta  funktiota  riittaa(x)  täytyy 
kutsua  vain  noin  log2  s  kertaa. 

Vastaavaa  menetelmää  voi  soveltaa 
aina,  kun  etsitään  lukua  ja  osataan  tun¬ 
nistaa,  onko  jokin  annettu  luku  pienempi 
vai  suurempi  kuin  etsitty  luku.  Binääri¬ 
haun  ansiosta  ei  tarvitse  käydä  läpi  kaik¬ 
kia  mahdollisia  arvoja  vaan  logaritminen 
määrä  riittää.  Algoritmista  tulee  siis  te¬ 
hokas.  & 

Pure  Data  -  Äänen  ja  kuvan  kieli 


Multimediaohjelmointi  on  helppoa  ja  hauskaa.  Pure  Data  -kielen 
avulla  käsket  tietokoneen  soittamaan  oman  pillisi  mukaan. 

Teksti:  Heikki  Ketoharju  Kuvat:  Tapio  Lehtimäki,  Heikki  Ketoharju 


Multimedian  tuottamiseen  on  ole¬ 
massa  paljon  erilaisia  ohjelmia, 
ja  media-alalla  lähes  kaiken 
työn  voi  nykyään  tehdä  tietokoneella. 
Luova  ihminen  saattaa  kuitenkin  jossain 
vaiheessa  törmätä  valmiiden  ohjelmien 
rajoituksiin  ja  alkaa  toivoa  joustavampia 
työkaluja.  Olisi  hauskaa  rakentaa  omia 
tietokoneohjelmia,  jos  ohjelmointi  vain  ei 
olisi  niin  hankalaa! 

Pure  Data  on  helppo  ohjelmointikieli, 
joka  on  suunniteltu  multimediakäyttöä 
varten.  Sillä  saa  nopeasti  aikaan  ohjel¬ 
mia,  jotka  käsittelevät  ääntä,  midi-sig- 
naalia,  3D-grafiikkaa  tai  vaikka  ulkoisten 
laitteiden  kuten  peliohjainten  ja  anturien 
tuottamaa  dataa.  Pure  Data  -ohjelman 
toimintaa  voi  muuttaa  nopeasti  lennos¬ 
sa,  minkä  vuoksi  kieli  sopii  hyvin  luovaan 
työskentelyyn. 

Mistä  sen  saa? 

Pure  Data  toimii  Windowsissa,  OS  X:ssä 
sekä  Linuxissa,  ja  siitä  on  versioita  muil¬ 
lekin  laitteille,  kuten  Iphonelle  ja  Play- 
stationille. 


Pure  Dataa  jaetaan  kahtena  versiona. 
Pd-vanilla  on  kielen  kehittäjän,  Miller  S. 
Pucketten  paketoima  versio,  joka  sisältää 
vain  kielen  ydintoiminnot.  Pure  Data  -yh¬ 
teisö  puolestaan  julkaisee  Pd-extended- 
pakettia,  joka  sisältää  lisäominaisuuksia 
ja  kirjastoja.  Molemmat  versiot  voi  ladata 
Pure  Data  -yhteisön  ylläpitämältä  pure- 
data. info-sivustoita.  Ohjelma  on  saatavis¬ 
sa  myös  monien  Linux-käyttöjärj  e  s  telmi¬ 
en  pakettivarastoista. 

Tässä  artikkelissa  rakennetaan  esi¬ 
merkkiohjelma,  joka  toimii  kaikilla  Pure 
Datan  versioilla  ja  jokaisessa  käyttöjär¬ 
jestelmässä. 

Muutamia  perusasioita 

Pure  Data  on  graafinen  ohjelmointikieli. 
Siinä  ei  naputella  tekstimuotoista  koodia 
vaan  ohjelmat  luodaan  kytkemällä  johto¬ 
jen  avulla  erilaisia  toimintolaatikoita  toi¬ 
siinsa.  Laatikoiden  lävitse  virtaa  dataa,  ja 
ohjelman  toimintalogiikka  luodaan  ohjaa¬ 
malla  ja  muokkaamalla  datavirtoja. 

Laatikoita,  joista  ohjelmat  koostuvat, 
kutsutaan  objekteiksi.  Niillä  kaikilla  on 


oma  nimensä  ja  tehtävänsä.  Objekteilla 
on  tulo-  tai  lähtöliitäntöjä,  joista  jokainen 
välittää  tietyntyyppistä  dataa.  Datan  tyy¬ 
pin  selvittämisessä  helpottaa  ohjelman 
Edit-valikon  Autotips-ominaisuus.  Sen 
avulla  voi  tarkistaa,  millaista  dataa  ob¬ 
jektin  tulot  ja  lähdöt  välittävät. 

Objekteja  on  kahta  päätyyppiä:  toiset 
käsittelevät  äänisignaalia  ja  toiset  nume¬ 
roita  tai  tekstiä.  Nämä  erottaa  toisistaan 
siitä,  että  äänisignaalia  käsittelevien  ob¬ 
jektien  nimi  päättyy  tilde-merkkiin  (~). 
Äänisignaali  liikkuu  paksummissa  kaape¬ 
leissa  kuin  muu  data. 

Muu  data  koostuu  atomeista,  jotka 
ovat  välilyönneillä  toisistaan  erotettuja 
tekstinpätkiä  tai  numeroita.  Tekstimuo¬ 
toisia  atomeja  kutsutaan  symboleiksi  ja 
numeromuotoisia  atomeja  numeroiksi. 
Symbolissa  eli  tekstimuotoisessa  atomis¬ 
sa  voi  olla  mitä  tahansa  merkkejä  -  siis 
myös  numeroita.  Numeroatomi  sen  si¬ 
jaan  koostuu  pelkästään  numeroista. 

Dataa  lähetetään  johtoja  pitkin,  jol¬ 
loin  siitä  muodostuu  viesti.  Viesti  on  yh¬ 
den  tai  useamman  välilyönnillä  erotetun 

Kuva  1 .  Atomeja  ja  viestejä. 

atomin  joukko.  Kuvassa  1  on  esimerkkejä 
atomeista  ja  viesteistä. 

Jos  viestin  ensimmäinen  atomi  on 
tekstiä,  sitä  kutsutaan  selektoriksi.  Sen 
avulla  objekti  tunnistaa  sisään  tulevan 
viestin  tyypin.  Objektit  reagoivat  useisiin 
eri  selektoreihin.  Kuvassa  1  alempi  viesti 
alkaa  atomilla  "set".  Se  on  selektori,  joka 
tarkoittaa  'aseta  viestilaatikon  teksti'. 
Kun  ylempää  viestiä  klikataan,  sen  läh¬ 
töön  kytkettyyn  toiseen  viestilaatikkoon 
ilmestyy  teksti  "viestilaatikko". 

Bang  on  hyvin  yleinen  viesti,  jota  tar¬ 
vitaan  Pure  Datassa  usein.  Sillä  käynnis¬ 
tetään  muita  objekteja.  Lähes  kaikki  Pure 
Datan  objektit  reagoivat  bang-viestiin 
käynnistymällä  tai  lähettämällä  sisältä¬ 
mänsä  datan  ulos,  joten  bang-viestin  tar¬ 
koituksen  voisikin  ilmaista  sanoilla  "tee 
jotain".  Bang  ei  yleensä  muuta  objektin 
sisältöä  mitenkään. 

Objekteilla  voi  olla  useita  tuloja  ja 
lähtöjä.  Näistä  ensisijainen  on  vasem¬ 
manpuoleisin  tulo.  Siihen  lähetetty  viesti 
saa  yleensä  objektin  lähettämään  dataa 
eteenpäin  lähtöliitännöistään.  Muihin 
tuloihin  saapuneet  viestit  puolestaan  tal¬ 
lentuvat  objektiin  ja  jäävät  odottamaan 
viestiä,  joka  saapuu  vasemmanpuoleisim- 
paan  tuloon.  Tähän  sääntöön  on  joitakin 
poikkeuksia,  mutta  niitä  emme  käsittele 
tässä  artikkelissa. 

Sekvensserin  laatiminen 

Tutustumme  Pure  Datan  alkeisiin  raken¬ 
tamalla  yksinkertaisen  sekvensserin,  joka 
soittaa  neljän  nuotin  melodiaa  ja  pystyy 
lähettämään  niitä  midi-syntetisaattorille. 
Sekvensserin  moottorina  on  tasaista  puls¬ 
sia  lähettävä  metro-objekti.  Sen  perään 
kytketään  neljään  laskeva  laskuri,  jonka 
avulla  iskut  ohjataan  eri  midi-nuotteihin. 
Nuottien  sävelkorkeuden  säätelemiseksi 
tehdään  yksinkertainen  käyttöliittymä  ja 
lopuksi  rakennetaan  vielä  lähtöliitäntä, 
jonka  avulla  ohjelman  saa  kytkettyä  midi- 
syntetisaattoriin. 

Rakennetaan  aluksi  kuvan  2  mukai¬ 
nen  metronomi.  Pure  Data  -ohjelmassa 
uusi  dokumentti  luodaan  valitsemalla 


File-valikosta  New,  jolloin  avautuu  tyhjä 
ikkuna  työskentelyä  varten.  Objekteja  voi 
lisätä  Put-valikon  kautta.  Metro-objekti 
luodaan  valitsemalla  Put  -►  Object  ja  kir¬ 
joittamalla  laatikkoon  teksti  "metro  500". 
Metron  yläpuolella  olevat  tuloihin  kytke¬ 
tyt  laatikot  ovat  Messageja  (Put  Mes¬ 
sage),  ja  metron  lähtöön  kytketty  objekti 
on  Bang.  Objektit  yhdistetään  vetämällä 
hiirellä  viiva  yhden  objektin  lähtöliitän- 
nästä  toisen  tuloliitäntään. 


Käynnistys  Pysiytys 


Kuva  2.  Yksinkertainen  metronomi. 


Metro-objektin  nimen  perässä  on  vä¬ 
lilyönti  ja  numero  500.  Tämä  on  objektil¬ 
le  annettu  alkuarvo.  Alkuarvon  voi  korva¬ 
ta  lähettämällä  metron  oikeanpuoleiseen 
tuloon  jonkin  toisen  numeron.  Metro-ob¬ 
jekti  muistuttaa  perinteistä  metronomia. 
Sen  vasempaan  tuloon  lähetetään  bang- 
viesti,  jonka  saatuaan  metro  käynnistyy 
ja  lähettää  bang-viestejä  alkuarvona  an¬ 
netun  500  millisekunnin  eli  puolen  se¬ 
kunnin  välein. 

Metronomia  pääsee  testaamaan  siir¬ 
tymällä  muokkaustilasta  suoritustilaan. 
Se  tapahtuu  valikosta  Edit  ->  Edit  mode. 
Kun  bang-viestiä  klikataan,  metron  pe¬ 
rään  kytketty  graafinen  bang  alkaa  välk¬ 
kyä  tasaisesti. 

Kun  metronomin  käynnistämisen  jäl¬ 
keen  siirrytään  takaisin  muokkaustilaan 
(Edit  -►  Edit  mode),  huomataan,  että  bang 
jatkaa  edelleen  välkkymistään:  Pure  Da¬ 
tassa  ohjelmat  ovat  käynnissä  kaiken 
aikaa.  Kannattaa  siis  pitää  varansa,  sil¬ 
lä  muokkauksen  seurauksena  ohjelmat 
saattavat  mennä  erikoisiin  virhetiloihin, 
joihin  ei  normaalisti  jouduttaisi  lainkaan. 
Varma  keino  ohjelman  nollaamiseen  on 
tallentaa  tiedosto,  sulkea  se  ja  avata  uu¬ 
destaan. 

Laskuri  floatin  avulla 

Nyt  kun  metro  lähettää  tasaisesti  iskuja, 
on  aika  jakaa  ne  neljän  rykelmiin  lasku¬ 
rin  avulla.  Laskureita  voi  tehdä  Pure  Da¬ 
tassa  monella  tavalla,  ja  nyt  tutustumme 
yhteen  melko  yksinkertaiseen  malliin. 

Tarvittavia  objekteja  on  kaksi:  float  ja 
+  .  Float-objekti  tallentaa  luvun,  joka  sen 
tuloliitäntään  lähetetään.  + -objekti  puo¬ 
lestaan  laskee  tuloliitäntään  saapuneet 


luvut  yhteen. 

Floatissa  on  kaksi  tuloliitäntää:  va¬ 
semmanpuoleinen  tallentaa  luvun  ja  sa¬ 
man  tien  myös  lähettää  sen  ulos.  Oikean¬ 
puoleinen  tulo  ainoastaan  tallentaa  luvun 
odottamaan  bang-viestiä.  Jos  haluaa  tut¬ 
kia  floatin  toimintaa  tarkemmin,  kannat¬ 
taa  rakentaa  kuvan  3  mukainen  ohjelma. 
Float-objektin  lähtöön  kytketty  objekti  on 
nimeltään  number  (Put  ->  Number).  Se 
näyttää  numerot,  jotka  float  on  lähettä¬ 
nyt  ulos. 

Joka  kerta  kun  kuvan  3  bang-viestiä 
klikataan,  float-objekti  lähettää  eteen¬ 
päin  siihen  tallennetun  numeron.  Tämän 
voi  todeta  print-objektin  avulla.  Print  tu¬ 
lostaa  Pure  Datan  pääikkunaan  kaiken 
datan,  joka  objektiin  on  saapunut,  joten 
se  on  hyvin  hyödyllinen  ohjelmien  tes¬ 
tausvaiheessa. 

Kuvan  3  ohjelmassa  on  myös  + -objek¬ 
ti,  jolla  lasketaan  yhteen  numeroita.  Sen 
tulojen  ja  lähtöjen  toimintaperiaate  on 
täysin  sama  kuin  floatillakin. 

Float  tallentaa  numeroita: 

♦-objekti  laskee 
lukuja  yhteen: 

m 

i 

print 


Kuva  3.  Float- ja  +-objektien  toiminnan 
testausta. 

Laskurin  luominen  on  varsin  helppoa, 
ja  kuvassa  4  näkyy,  miten  se  tapahtuu. 
Kun  float-objekti  saa  bang-viestin,  se  lä¬ 
hettää  sisältönsä  +-objektille.  Tämä  kas¬ 
vattaa  lukua  yhdellä  ja  tallentaa  tuloksen 
takaisin  float-objektiin  oikeapuoleisen 
tuloliitännän  kautta. 

Uusi  objekti  tässä  ohjelmassa  on 
select.  Se  ottaa  tuloonsa  numeroita  ja 
vertaa  jokaista  saapunutta  numeroa  al¬ 
kuarvona  annettuihin  numeroihin.  Tässä 
tapauksessa  olemme  antaneet  objektille 
neljä  alkuarvoa:  1,  2,  3,  4.  Select  luo  jo¬ 
kaiselle  oman  lähtönsä  ja  lähettää  hangin 
siitä  lähdöstä,  joka  vastaa  tuloon  saapu¬ 
nutta  numeroa.  Jos  sisään  tullut  numero 
ei  vastaa  mitään  alkuarvoista,  select  oh¬ 
jaa  sen  ulos  viidennestä  lähdöstään. 

Haluamme,  että  laskuri  palaa  aina 
nelosen  jälkeen  ykköseen.  Se  onnistuu 
lähettämällä  neljännestä  select-objektin 
lähdöstä  tuleva  bang-viesti  1-viestilaati- 
kolle,  joka  puolestaan  kytketään  lasku¬ 
riin.  Koska  viesti  kulkee  alhaalta  takaisin 
ylöspäin,  eli  Pure  Datassa  epätavalliseen 
suuntaan,  tulee  ohjelmasta  helposti  sot¬ 
kuinen.  Kytkentää  kannattaa  selkeyttää 

käyttämällä  ylimääräistä  bang-viestilaa- 
tikkoa,  jonka  avulla  johdot  voi  kierrättää 
muiden  objektien  ympäri.  Näin  on  tehty 
kuvan  4  ohjelmassa. 


Nuottien  luominen  ja  lähettäminen 

Yhdessä  metronomi  ja  laskuri  (kuvat  2  ja 
4)  muodostavat  neljään  laskevan  metro¬ 
nomin,  joka  lähettää  tiedon,  missä  iskus¬ 
sa  ollaan  menossa.  Sen  avulla  voidaan 
rakentaa  neljän  nuotin  mittainen  sek¬ 
venssi. 

Midi-järjestelmässä  jokaiselle  säve¬ 
lelle  on  oma  numeronsa.  Alin  sävel  on  0, 
ja  numerot  kasvavat  siitä  ylöspäin  aina 
127:ään  asti.  Tätä  voi  ajatella  vaikkapa 
pianon  koskettimien  kautta.  Konsert- 
tiflyygelin  koskettimisto  alkaa  midi-nuot- 
ti  21  :stä,  ja  sen  korkein  sävel  on  midi- 
arvona  108.  Keski-c  on  60. 

Jos  rakennamme  järjestelmän,  jossa 
jokainen  laskuri-valitsimelta  tuleva  bang- 
viesti  kulkee  yhtä  midi-nuottia  säilyttä¬ 
vään  float-objektiin,  saadaan  aikaiseksi 
yksinkertainen  neljän  nuotin  sekvensse- 
ri.  Kuva  5  havainnollistaa  tätä. 


Kuva  5.  Midi-nuotit  ja  sävelkorkeuden  säätö. 

Float-objektin  sisältämää  midi-nuot- 
tia  voi  muuttaa  lähettämällä  uuden  nume¬ 
ron  sen  oikeanpuoleiseen  tuloon.  Tähän 
tarkoitukseen  sopii  hyvin  vradio-objekti 
(Put  ->  Vradio),  joka  luo  pystysuuntaisen 


painike  rivin.  Tehdään  näitä  rivejä  neljä: 
yksi  jokaista  nuottia  varten.  Aina  kun  pai- 
nikerivin  painiketta  vaihdetaan,  vradio- 
objekti  lähettää  painikkeen  mukaisen 
numeron.  Numerointi  alkaa  nollasta,  eli 
esimerkiksi  kahdeksan  painikkeen  ryhmä 
lähettää  numeroita  0-7.  Jokaiseen  float- 
objektiin  tallentuu  siis  jokin  numero  0-7. 

Koska  midi-nuotit  0-7  ovat  aivan  lii¬ 
an  matalia  järkevän  melodian  soittami¬ 
seen,  lähetetään  float-objektien  sisältö 
vielä  yhteenlaskuobjektin  (+)  läpi.  So¬ 
piva  lisättävä  luku  on  esimerkiksi  60, 
joka  tarkoittaa  pianon  keski-c :tä.  Tällöin 
sekvensseri  soittaisi  midinuotteja  60-67, 
mikä  vastaa  musiikin  teoriassa  puhtaan 
kvintin  aluetta  c:stä  g:hen. 

Kun  tähän  mennessä  rakentamam¬ 
me  ohjelmat  (kuvat  2,  4  ja  5)  kytketään 
yhteen,  valmiina  pitäisi  olla  laite,  joka 
lähettää  tasaisin  väliajoin  neljää  eri  midi- 
nuotin  arvoa.  Meidän  pitää  vielä  luoda 
laitteelle  midi-liitäntä,  mutta  ennen  sitä 
tutustumme  Pure  Datassa  olevaan  hyvin 
kätevään  ominaisuuteen:  aliohjelmiin  ja 
niiden  käyttöliittymiin. 

Sekvensserin  siirtäminen 
aliohjelmaan 

Pure  Datassa  ohjelmia  voi  laittaa  sisäk¬ 
käin.  Tietokoneen  levyllä  samassa  kansi¬ 
ossa  olevat  Pure  Data  -ohjelmat  näkevät 
toisensa.  Jos  esimerkiksi  luodaan  tiedos¬ 
to  nimeltä  pääohjelma.pd  ja  tallennetaan 
se  samaan  kansioon  tiedoston  sekvens¬ 
seri. pd  kanssa,  jälkimmäisen  voi  sisällyt¬ 
tää  ensimmäiseen  luomalla  objektin  (Put 
->  Object)  ja  kirjoittamalla  sen  nimeksi 
"sekvensseri". 

Aliohjelmat  näkyvät  pääohjelmassa 
omina  objekteinään.  Kun  niitä  klikkaa 
hiiren  oikeanpuoleisella  napilla  ja  valit¬ 
see  avautuvasta  valikosta  Open,  aliohjel¬ 
ma  aukeaa  omaan  ikkunaansa,  jossa  sitä 
voi  muokata.  Pure  Datan  aliohjelmat  ovat 
ihan  samanlaisia  objekteja  kuin  kielen 
valmiit  objektitkin.  Niillä  voi  olla  tulo-  ja 
lähtöliitäntöjä  sekä  oma  käyttöliittymä. 

Siirrytään  teoriasta  käytäntöön.  Yh¬ 
distämme  aiemmin  luodut  ohjelmat  sa¬ 
maan  ja  teemme  niistä  aliohjelman  ni¬ 
meltä  sekvensseri. pd  (kuva  6).  Luomme 
aliohjelmalle  kaksi  tuloliitäntää  ja  yhden 
lähtöliitännän,  joiden  kautta  pääohjelma 
voi  käyttää  sitä.  Liitännät  luodaan  inlet- 
ja  outlet-objekteilla. 

Pure  Datan  hienouksiin  kuuluu,  että 
aliohjelmille  voi  tehdä  käyttöliittymän, 
joka  näkyy  pääohjelmassa.  Aliohjelmaik- 
kunaan  luodaan  sitä  varten  käyttöliitty- 
mäalue. 

Ominaisuus  on  nimeltään  "Graph  on 
parent",  ja  sen  saa  käyttöön  klikkaamal- 


ijHet  jfnlCt  TUl°Uitannat 


Kuva  6.  Valmis  sekvensseri. pd-aliohjelma. 


la  hiiren  oikeanpuoleisella  napilla  alioh- 
jelmaikkunan  tyhjää  valkoista  aluetta  ja 
valitsemalla  Properties.  Avautuu  ikkuna, 
josta  ominaisuuden  saa  päälle.  Ikkunas¬ 
sa  on  kentät,  joiden  avulla  voi  määrittää 
käyttöliittymäalueen  sijainnin  ja  koon. 

Aluetta  merkitsemään  ilmestyy  pu¬ 
nainen  suorakaide,  jonka  sisälle  asetetut 
elementit  näkyvät  aliohjelmasta  ulos¬ 
päin.  Siirretään  alueelle  nuottien  sävel- 
korkeutta  säätävät  painikkeet.  Valmis 
aliohjelma  ja  sen  punainen  käyttöliitty- 
mäalue  näkyvät  kuvassa  6. 

Aliohjelma  sekvensseri.pd  kannattaa 
tallentaa  Pure  Datan  omaan  kirjastokan- 
sioon,  jolloin  se  on  automaattisesti  aina 
käytettävissä.  Kansio  sijaitsee  eri  käyttö¬ 
järjestelmissä  eri  paikassa:  Windows-ver- 
siossa  pd-kansion  sisällä  on  extra-kansio. 
Linuxissa  jokaisen  käyttäjän  kotikansios- 
sa  on  pd-externals-niminen  kansio. 

Nyt  pääohjelmassa  voidaan  käyttää 
objektia  "sekvensseri",  jossa  näkyvät  pai¬ 
nike  rivit.  Objektilla  on  kaksi  tuloa,  joista 
toinen  on  bang-  ja  stop-viesteille  ja  toi¬ 
nen  säätää  sekvensserin  lyönti  tiheyttä. 
Objektin  alareunassa  on  lähtö,  joka  antaa 
midi-nuottien  numeroita.  Sen  otamme 
käyttöön  seuraavaksi. 


numero  voimakkuus  kesto 

256  millisekunnin  mittainen 

makenote  127  258j 

nuotti  voimakkuudella  127, 
kanavalla  1. 

makenote” 127  256* 

numero  voimakkuus  kanava 

noteout  127  1 

noteout  1 

Kuva  7.  Midi-lähdön  rakentaminen. 


Midin  lähettäminen 

Pure  Datassa  on  kaksi  objektia,  joiden 
avulla  on  helppoa  lähettää  midi-nuotteja: 
noteout  ja  makenote.  Noteout  on  näistä 
yksinkertaisempi.  Sille  annetaan  nuotin 
numero,  soittovoimakkuus  ja  midi-kana- 
va.  Noteoutille  pitää  myös  lähettää  erilli¬ 
nen  viesti,  kun  haluaa  sammuttaa  nuotin. 

Makenote  helpottaa  tätä,  sillä  se  luo  nuo¬ 
tille  automaattisesti  sammutuskäskyn. 

Kuvassa  7  esitellään  näiden  objektien 
tuloliitäntöjen  tarkoitukset  ja  näytetään, 
miten  ne  kytketään  yhteen.  Kun  sekvens- 
serin  lähtö  yhdistetään  kuvassa  näkyvän 
kytkennän  makenote-objektin  vasem¬ 
paan  tuloon,  pitäisi  ohjelman  lähettää 
midi-nuotteja  kanavalla  yksi. 

Pure  Datassa  midi  ei  kuitenkaan  ole 
oletuksena  päällä,  joten  on  vielä  mentä¬ 
vä  Media-valikkoon  käynnistämään  se. 
Valikon  tarjoamat  vaihtoehdot  ovat  eri 
käyttöjärjestelmissä  hieman  erilaisia. 
Windowsissa  ja  OS  X:ssä  mennään  Midi 
settings  -valikkoon  ja  valitaan  jokin  jär¬ 
jestelmän  tarjoamista  midi-laitteista.  Li¬ 
nuxissa  luodaan  Jack  midi-  tai  Aisa  midi 
-portti,  jonka  kautta  Pure  Datan  voi  yh¬ 
distää  muihin  midiä  käyttäviin  ohjelmiin. 
Väliin  tarvitaan  vielä  reititysohjelma,  esi¬ 
merkiksi  Qjackctl  tai  Kxstudion  mukana 
tuleva  Claudia. 


liuku  lähettää  arvoja  väliltä  0-1 

dao 


Kuva  8.  Oskillaattori  ja  äänenvoimakkuuden 
säädin. 

Yksinkertainen  oskillaattori 

Mikäli  sinulla  ei  ole  yhtään  midillä  oh¬ 
jattavaa  syntetisaattoria,  voit  rakentaa 
yksinkertaisen  oskillaattorin  testatakse- 
si  sekvensseriä.  Esimerkkioskillaattori 
(kuva  8)  ottaa  sisäänsä  nuotin  midi-nu- 
meron  ja  muuntaa  sen  oikealla  taajuu¬ 
della  soivaksi  siniaalloksi. 

Oskillaattorissa  oleva  mtof-objekti 
muuntaa  midi-nuotit  taajuuslukemaksi 
(Hz)  ja  osc — objekti  lähettää  taajuuslu- 
keman  mukaista  siniaaltoa.  * — objektin 
avulla  toteutetaan  äänenvoimakkuuden 
säätö.  Sisään  tuleva  siniaalto  kerrotaan 
desimaaliluvulla  0-1,  joka  saadaan  liu- 
kusäätimeltä.  Liukusäädin  on  vslider- 
objekti,  jonka  asetuksia  pääsee  muok¬ 
kaamaan  klikkaamalla  objektia  hiiren 
oikeanpuoleisella  napilla  ja  valitsemalla 
Properties.  Avautuu  ikkuna,  josta  voi  va¬ 
lita  säätimelle  muun  muassa  otsikon  (la- 
bel)  sekä  lähtöarvon  alarajan  (bottom)  ja 
ylärajan  (top).  Asetetaan  alarajaksi  0  ja 
ylärajaksi  1. 


Äänisignaalin  tuottamiseen  tarvitaan 
vielä  dac — objekti,  jolle  syötetään  osc~:n 
ja  *~:n  tuottama  siniaalto.  Oskillaattoris¬ 
ta  ei  heti  kuulu  ääntä,  sillä  Pure  Datassa 
pitää  erikseen  kytkeä  äänisignaalin  käsit¬ 
tely  eli  DSP  päälle.  Tämä  onnistuu  Pure 
Datan  pääikkunassa  klikkaamalla  rasti 
DSP-tekstin  vieressä  olevaan  ruutuun. 

Kun  kuvan  8  mukainen  ohjelma  tallen¬ 
netaan  samaan  kansioon  aiemmin  luotu¬ 
jen  ohjelmien  kanssa,  sitäkin  voi  käyttää 
aliohjelmana.  Sopiva  nimi  on  esimerkiksi 
oskillaattori.pd.  Kun  oskillaattori  kytke¬ 
tään  sekvensserin  lähtöön,  tietokoneen 
kaiuttimista  pitäisi  kuulua  sekvensserin 
melodia  siniaallon  soittamana. 


Käynnistys  /  pysiytys  Kopeus 


nateout  1 


Kuva  9.  Valmis  ohjelma,  jossa  sekvensseri 
ohjaa  sekä  oskillaattoria  että  midi-laitetta. 

Valmista  tuli 

Valmis  ohjelma  näyttää  lopulta  hyvin  yk¬ 
sinkertaiselta  (kuva  9).  Ohjelma  käynnis¬ 
tetään  ja  pysäytetään  yläreunassa  näky¬ 
villä  bang-  ja  stop-viesteillä.  Sekvensseri 
ja  oskillaattori  ovat  aliohjelmia  ja  näky¬ 
vät  pääohjelmassa  omina  objekteinään. 
Sekvensseri  on  kytketty  ohjaamaan  sekä 
oskillaattoria  että  midi-laitetta.  Ääni 
saattaa  siis  kuulua  kahdesta  äänilähtees¬ 
tä.  Ohjelmassa  oleva  print-objekti  tulos¬ 
taa  midi-nuottien  numerot  Pure  Data  -oh¬ 
jelman  pääikkunaan. 

Tässä  artikkelissa  on  vasta  raapaistu 
Pure  Datan  pintaa.  Kieli  kykenee  käsitte¬ 
lemään  ääntä,  kuvaa  tai  vaikka  tekstitie¬ 
dostoja  monipuolisesti.  Sillä  voi  esimer¬ 
kiksi  tehdä  interaktiivisia  sävellyksiä  tai 


omia  työkaluja  midi-signaalin  käsittele¬ 
miseen.  Toivottavasti  esimerkki  osoitti, 
että  Pure  Datan  avulla  käyttökelpoisten 
ohjelmien  tekeminen  ei  vie  kovin  paljon 
aikaa  eikä  ole  vaikeatakaan.  £ 


Lisätietoa 

Pure  Data  -ohjelman  Help-valikossa  on  toimin¬ 
toja,  joiden  avulla  saa  lisätietoa  ohjelmasta  ja 
ohjelmointikielestä.  Myös  jokaisella  objektilla  on 
oma  ohjeensa,  jonka  saa  avattua  klikkaamalla 
objektin  päällä  hiiren  oikeanpuoleisella  napilla  ja 
valitsemalla  Help.  Lisäksi  internetissä  on  muu¬ 
tamia  hyviä  oppaita  ja  sivustoja.  Myös  yhteisön 
apua  on  saatavilla.  Pure  Data  -yhteisö  kokoontuu 
esimerkiksi  ircissä,  sähköpostilistalla  ja  keskuste¬ 
lufoorumilla. 

Ohjekirja:  http://flossmanuals.net/pure-data/ 
Tietoa  yhteisöstä:  http://puredata.info/community 
Keskustelufoorumi:  http://puredata.hurleur.com 


Ideoita  ohjelman  laajentamiseen 

•  Neljän  nuotin  melodia  on  hieno,  mutta  kah¬ 
deksan  nuotin  melodia  olisi  vielä  hienompi. 
Laajenna  sekvensseriä  kahdeksan  nuotin 
mittaiseksi  ja  lisää  sävelkorkeuksia  kahdek¬ 
sasta  kahteentoista. 

•  Tee  sekvensseriin  toiminto,  jolla  melodian 
sävelkorkeutta  voi  muuttaa  oktaavilla  ylös 
tai  alas.  Oktaavi  on  12  säveltä. 

•  Luo  ohjelmaan  midi-kanavan  vaihtotoiminto. 
Kokeile  esimerkiksi  number2-objektia.  Sitten 
on  helppoa  luoda  useita  sekvenssereitä  ja 
laittaa  ne  ohjaamaan  eri  syntetisaattoreja. 

•  Sekvensserin  lyöntitiheyttä  voi  säätää  sekun¬ 
nin  tuhannesosissa  kytkemällä  sen  oikean¬ 
puoleiseen  tuloon  liukusäätimen  tai  numero- 
laatikon.  Musiikissa  on  kuitenkin  tapana 
käyttää  tempon  mittana  bpm -lukua  eli  iskuja 
minuutissa.  Tee  sekvensseriin  ominaisuus, 
joka  muuntaa  bpm -lukeman  tuhannesosase- 
kunneiksi  metroa  varten. 

•  Lisää  oskillaattoriin  vireen  säädin:  mtof- 
objektin  lähettämään  taajuuslukuun  voi 
+-objektin  avulla  lisätä  esimerkiksi  liukusää¬ 
timen  tuottamia  lukuja. 

•  Opeta  sekvensseri  lukemaan  syötettä  jolta¬ 
kin  tietokoneeseen  kytketyltä  laitteelta  ja 
muuttamaan  sävelkorkeuksia  sillä  perus¬ 
teella.  Pure  Datassa  on  omat  objektinsa  niin 
näppäimistön  (key,  keyup,  keyname),  hiiren 
(cursor)  kuin  peliohjaintenkin  (hid,  Window- 
sissa  hidin)  lukemiseen.  Midi-koskettimis- 
tojen  lähettämää  signaalia  voi  analysoida 
objekteilla  notein,  ctlin  ja  midiin. 

•  Ohjelman  laajentamisen  kannalta  hyödyllisiä 
objekteja  ovat  esimerkiksi  send,  receive, 
loadbang,  tgl  ja  cnv. 

60  vuotta  suomalaisia  tietokoneita 

Vaikka  suomalaiset  ovatkin  käyttäneet  enimmäkseen  ulkomaisia  tietokoneita,  on 
Suomella  ollut  myös  omaa  tuotantoa  jo  60  vuoden  ajan. 

Teksti:  Ville-Matias  Heikkilä  Kuvat:  Mikko  Rasa,  Jari  Viitala,  Tekniikan  museo,  VVikimedia  Commons 


Epäonninen  Esko 

Monien  muiden  maiden  tapaan  myös 
Suomessa  oli  jonkinlaisia  tietojenkäsitte- 
lylaitteita  jo  ennen  varsinaisia  tietokonei¬ 
ta.  Fysiikan  ongelmien  ratkaisemiseen 
rakennettiin  TKK:lla  analogiakoneita,  ja 
isoilla  virastoilla  oli  käytössään  reikä- 
korttikoneita. 

Ruotsalaiset  olivat  rakentaneet 
1950-luvun  alkupuolella  jo  kaksi  yleis¬ 
käyttöistä  tietokonetta:  relepohjaisen 
Barkin  (1950)  ja  elektroniputkiin  perus¬ 
tuvan  Beskin  (1953).  Suomalaistenkin 
piti  siis  saada  maahan  oma  "matematiik- 
kakone".  Hanketta  varten  perustettiin 
vuonna  1954  Matematiikkakonekomitea, 
jonka  vetäjäksi  tuli  Helsingin  yliopiston 
matematiikan  professori  Rolf  Nevanlin¬ 
na. 

Suomi  oli  köyhä  maa  ja  budjetit  rajal¬ 
liset,  joten  täysin  omaperäisen  laitteen 
sijaan  päätettiin  rakentaa  kopio  ulko¬ 
maisesta  koneesta.  Komitea  kävi  tämän 
vuoksi  Ruotsissa,  Saksassa  ja  Sveitsissä 
tutustumassa  sikäläisten  aikaansaannok¬ 
siin. 

Ruotsin  Besk  ihastutti  suomalaisia 
vierailijoita.  Amerikkalaisen  John  von 
Neumannin  ideoihin  perustuneen  lait¬ 
teen  ohjelmointiominaisuuksia  pidettiin 
loistavina,  ja  se  oli  ollut  hetken  aikaa 
jopa  maailman  nopein  tietokone:  20  000 


yhteenlaskua  sekunnissa.  Se  arvioitiin 
kuitenkin  turhan  kalliiksi  kokonsa  vuok¬ 
si:  elektroniputkia  olisi  tarvittu  noin 
2  400  kappaletta. 

Saksan  Göttingenin  yliopistossa  ko¬ 
mitea  tutustui  rakenteilla  olevaan  ko¬ 
neeseen  nimeltä  G  la,  josta  piti  tulla 
putkipohjainen  pikkuveli  vuonna  1952 
valmistuneelle  Gl-relekoneelle.  Mi¬ 
nimalistisen  koneen  rakentamiseen 
riittäisi  noin  500  putkea,  mikä  vetosi 
suomalaisiin.  Vaihtoehtoja  harkittuaan 
Matematiikkakonekomitea  päätyi  osta¬ 
maan  Glarn  piirustukset. 

Koneelle  annettiin  nimeksi  Esko, 
Elektroninen  sarjakomputaattori,  ja  siltä 
odotettiin  paljon.  Suomen  Kuvalehti  heh¬ 
kutti  sitä  peräti  uudeksi  Sammoksi,  ja 
koneen  uskottiin  tyydyttävän  kaikki  Suo¬ 
men  laskentatarpeet  vuosiksi  eteenpäin. 

Suomalaiset  eivät  kuitenkaan  tien¬ 
neet,  että  keskeneräisen  koneen  piirus¬ 
tuksetkin  olivat  keskeneräiset.  Monet 
paperilla  toimineet  insinöörikikkailut 
eivät  toimineet  käytännössä,  ja  putki- 
tekniikan  virittäminen  äärimmilleen  teki 
siitä  epäluotettavaa.  Saksalaiset  riitau¬ 
tuivat  keskenään  ja  siirsivät  resursseja 
Gladta  G2-  ja  G3-koneiden  kehitykseen. 
Lopulta  suomalaiset  joutuivat  itse  suun¬ 
nittelemaan  konetta  uusiksi  ja  jopa  avus¬ 
tamaan  saksalaisia.  Aikataulut  ja  budjetit 


venyivät.  Saksalaiset  saivat  ensimmäisen 
Glarn  valmiiksi  1958,  ja  Suomen  Esko 
valmistui  1960. 

Eskolle  ei  ollut  valmistuessaan  enää 
paljon  käyttöä,  koska  se  oli  hidas  ja  van¬ 
hanaikainen.  Se  siirrettiin  eläkkeelle 
yliopiston  laskentakeskuksesta  jo  pari 
vuotta  valmistumisensa  jälkeen.  Hank¬ 
keeseen  oli  tuhlaantunut  rahaa  paljon 
enemmän  kuin  Beskin  kopioimiseen  olisi 
mennyt.  Postisäästöpankki  ei  ollut  malt¬ 
tanut  odottaa  Eskon  valmistumista  vaan 
oli  hankkinut  vuonna  1958  Yhdysvallois¬ 
ta  IBM  650:n,  joka  sai  nimen  Ensi. 

Glarn  ja  Eskon  juuret  olivat  1940-lu- 
vun  saksalaistekniikassa.  Käskyjä  ei  tal¬ 
lennettu  muistiin,  vaan  ne  suoritettiin 
suoraan  reikänauhalta  kuten  Konrad  Zu- 
sen  varhaisissa  relelaskimissa.  Optisia 
reikänauhanlukijoita  oli  koneessa  kaikki¬ 
aan  kymmenen,  ja  aliohjelmille  ja  silmu¬ 
koille  varatut  nauhat  piti  teipata  renkaik¬ 
si,  jotta  toisto  onnistuisi.  Keskusmuistina 
toimi  1  840  sanan  rumpumuisti.  Konser¬ 
vatiivinen  tekniikka  yhdistettynä  minima¬ 
listiseen  nuukailuun  teki  Eskosta  varsin 
hitaan:  se  pystyi  vain  pariinkymmeneen 
yhteenlaskuun  sekunnissa.  Koneen  sa- 
nanleveys  oli  kuitenkin  peräti  60  bittiä,  ja 
kaikki  laskenta  suoritettiin  liukuluvuilla. 

Eskon  sivutuotteena  syntyi  myös  en¬ 
simmäinen  suomalainen  digitaalinen 


26  5KRDLLI  2014.1 


•  • 


Esko-tietokoneen  putkia.  Vasemmalla  sivulla 
ohjauspaneeli. 


7  6  5  4  3  2 


•  •  •  •  • 

14  8  4  2  T 

fffff 


12  13  14  15  16  17  18 


*•*•»*• 

*»**#*«  •••« 

NK  MT  PMS  HID  VAI  K  I  E  KÄS  NOR  KRA 

V  V  |p  ^ 


Reflacin  hallintapaneeli. 


Pj*ll 


r=, 

"  T  °  ’  , 

n 

L  *  /  : 

-  J  v-1  <.  -  ‘ 

••  V  , 

» 

*-=4i 

Eskon  virtapiirejä. 


Reflacin  virtapiirejä. 


peli,  Nim-peliä  pelaava  automaatti.  Auto¬ 
maatin  rakensi  vuonna  1955  Matematiik- 
kakonekomiteaan  kuulunut  Hans  Ander¬ 
sin  omana  harjoitusprojektinaan. 

Ei  tietokonetehdasta  vielä 
1960-luvulla 

Monet  maat  aloittivat  tietokoneiden 
sarjatuotannon  ensimmäisten  onnistu¬ 
neiden  rakennusprojektiensa  myötä. 
Ruotsiin  syntyi  Datasaab,  Norjaan  Norsk 
Data,  Tanskaan  Regnecentralen,  ja  toki 
myös  Neuvostoliittoon  nousi  tietoko¬ 
netehtaita.  Suomen  Esko  ei  kuitenkaan 
tarjonnut  hyvää  pohjaa  omalle  tuotan¬ 
nolle,  eikä  asiaan  tohdittu  muutenkaan 
panostaa  epäonnisen  hankkeen  jälkeen. 
IBM  alkoi  vallata  Suomen  markkinoita. 
Suomen  Kaapelitehdas  Oy  perusti 


vuonna  1960  elektroniikkaosaston,  joka 
oli  jonkin  aikaa  myös  IBM: n  tärkein  suo- 
malaiskilpailija.  Osasto  keskittyi  aluksi 
hankkimaan  ulkomaisia  tietokoneita  ja 
myymään  niitä  eri  tahoille.  Voitoilla  ra¬ 
hoitettiin  oman  elektroniikkatuotannon 
kehitystä  siten,  että  jossain  vaiheessa 
voisi  aloittaa  tietokonetuotannon.  Vuon¬ 
na  1967  Kaapelitehdas  fuusioitui  Noki¬ 
aan  ja  elektroniikkaosaston  nimeksi  tuli 
Nokia  Elektroniikka. 

Ensimmäinen  täysin  Suomessa  suun¬ 
niteltu  ja  rakennettu  tietokone  oli  TKK: n 
Reflac  (Reflex  Arithmetics  Computer). 
Vuonna  1967  valmistuneen  koneen  suun¬ 
niteli  Matti  Kilpi,  ja  hankkeen  vetäjä 
oli  myöhemmistä  neuroverkkotutkimuk- 
sistaan  tunnettu  Teuvo  Kohonen.  Inno¬ 
vatiivisena  pidetyn  koneen  logiikka  oli 


transistoripohjaista,  ja  ohjelma  ajettiin 
ferriittirengasmuistilta.  Kone  oli  tarkoi¬ 
tettu  teollisuuden  prosessinohjauksen 
tutkimukseen. 

Suomen  ensimmäinen  sarjana  tuotet¬ 
tu  tietokone  oli  sähköyhtiö  Strömbergin 
Selco-1000,  jota  valmistettiin  vuodesta 
1970  alkaen  yhdeksän  kappaletta.  Kone 
perustui  osittain  Reflaciin  ja  oli  niin 
ikään  tarkoitettu  teollisuuskäyttöön. 
Useimmat  Selcot  asennetuinkin  paperi¬ 
tehtaisiin.  Kone  oli  teknisesti  hyvin  tar¬ 
koituksenmukainen  monipuolisine  I/O-  ja 
keskeytysjärjestelmineen,  mutta  se  jäi 
massatuotettujen  ulkomaisten  minitieto¬ 
koneiden  kuten  PDP-8:n  ja  PDP-ll:n  jal¬ 
koihin.  Selco  oli  Reflacin  tapaan  suunnit¬ 
telultaan  kotimainen,  aina  käskykantaa 
ja  ohjelmointikieliä  myöten. 

Minitietokoneiden  aika 

Nokia  alkoi  valmistaa  omia  tietokonei¬ 
taan  1970-luvun  alkupuolella.  Konesar¬ 
jan  nimeksi  tuli  Mikko,  joka  on  suoma¬ 
laistettu  lyhennelmä  sanoista  "miero 
computer".  Tämä  ei  kuitenkaan  tarkoit¬ 
tanut  mikrotietokonetta  sanan  myöhem¬ 
min  vakiintuneessa  merkityksessä  vaan 
vähän  tavallista  pienempää  minitietoko¬ 
netta. 

Mikko  1  :tä  (1972)  käytettiin  enim¬ 
mäkseen  teollisuuden  tiedonkeruussa 
mutta  myös  Alkon  kassapäätteissä.  Mik¬ 
ko  2  (1973)  puolestaan  kehitettiin  pank¬ 
keja  varten.  Suurin  asiakas  oli  Kansallis- 
Osake-Pankki,  joka  halusi  Mikko  2:n  ja 
siihen  liittyvät  kassapäätteet  jokaiseen 
konttoriinsa.  Vuosikymmenen  lopulla  il¬ 
mestyi  vielä  Mikko  3,  jonka  I/O-toiminnot 
oli  uusittu.  Mikoissa  pyrittiin  mahdolli¬ 
simman  vähäiseen  resurssien  käyttöön, 
ja  muun  muassa  keskuskoneen  24  kilo¬ 
tavun  keskusmuisti  riitti  pankkikonttorin 
kaikkiin  tarpeisiin.  Ohjelmistosta  vastasi 
Nokian  tytäryhtiö  Softplan. 

Myöhemmin  Nokian  minitietoko- 
nesarjaan  liittyi  vielä  superminikone 
MPS-10  (1983),  joka  oli  rakennettu  Ada- 
ohjelmointikielen  ympärille.  Ada  on  Yh¬ 
dysvaltain  armeijan  kehittämä  kieli,  joka 
tunnetaan  erityisen  vahvoista  luotetta¬ 
vuus-  ja  tietoturvatarkistuksistaan. 

Muista  suomalaisista  minitietokoneis¬ 
ta  mainittakoon  valtion  tietoliikenneyhtiö 
Televan  TD  S -8,  jolle  Teko-tekstinkäsitte¬ 
lyohjelman  ensimmäinen  versio  tehtiin. 
Televa  kehitti  Nokian  kanssa  myös  digi¬ 
taalista  puhelinkeskusjärjestelmää,  joka 
aloitti  DX200-tuoteperheen  vuonna  1978. 

Suomalaiset  tietotekniikkayritykset 


ja  valtion  virastot  halusivat  myös  yhdis¬ 
tää  voimansa.  Suomalaisen  tietokonepro- 
jektin  eli  Sutin  tarkoituksena  oli  aloittaa 
mikroprosessorien,  minitietokoneiden  ja 
ohjelmistojen  tuotanto  jonkinlaisena  kan¬ 
sallisena  suurtehtävänä.  Suurin  osa  tuo¬ 
tannosta  olisi  mennyt  vientiin,  etenkin 
sosialistisiin  maihin.  Yritykset  rupesivat 
kuitenkin  vetäytymään  projektista,  kun 
1970-luvun  lopulla  alkoi  näyttää  siltä, 
että  syntyvä  valtionyhtiö  tulisi  jyräämään 
ne  alleen. 

Mitä  tehdä  mikroprosessorilla? 

Suomalaisen  mikrotietokoneen  isänä 
voidaan  pitää  Erkki  Kurenniemeä,  joka 
tunnetaan  paremmin  elektronisen  musii¬ 
kin  pioneerina.  Kurenniemi  oli  käyttänyt 
digitaalitekniikkaa  jo  1960-luvun  DIMI- 
syntetisaattoreissaan  ja  oli  hyvin  kiinnos¬ 
tunut  myös  tietokoneiden  mahdollisuuk¬ 
sista.  Kurenniemi  halusikin  saada  Intelin 
keksimän  mikroprosessorin  käyttöönsä 
mahdollisimman  pian. 

Vuoden  1973  alkupuolella  Suomeen 
saatiin  kaksi  Intelin  8008-suoritinta:  toi¬ 
nen  meni  Nokian  tutkimuskeskukselle  ja 
toinen  Kurenniemen  yritykselle,  Digeli- 
us  Elektroniikka  Oy:lle.  Digelius  kehitti 
suorittimen  ympärille  yksinkertaisen  tie- 
tokoneprototyypin,  jota  käytettiin  vilkku- 
valoihin  ja  kytkimiin  perustuvalta  konso¬ 
lilta. 

Digeliuksen  mikrotietokone  oli  ni¬ 
meltään  DIS  System.  Digeliuksen  kanssa 
toimi  yhteistyössä  myös  muita  elektro¬ 
niikkayrityksiä,  jotka  kehittivät  omia  sa¬ 
mantapaisia  koneitaan.  Sähköliikkeiden 
Oy:n  kone  oli  nimeltään  ADT-8  ja  perus¬ 
tui  melko  suoraan  DIS:ään.  Euroka  Oy:n 
6800-pohjainen  kone  oli  nimeltään  Euro 
6.  Koneita  ei  tarkoitettu  yleiskäyttöisiksi, 
vaan  niiden  päälle  rakennettiin  erilaisia 
teollisuussovelluksia,  joita  myytiin  jopa 
Singaporeen  asti.  Euro  6:sta  kehitettiin 
1970-luvun  lopulla  myös  näyttöpääte- 
käyttöön  tarkoitettu  pöytämikro,  Euro- 
term  6. 

Telmac  ja  harrastemikrojen  synty 

Suomalainen  harrastetietokone  syntyi 
vuonna  1977,  kun  RCA:n  mikropiirejä 
maahan  tuonut  Telercas  toi  markkinoil¬ 
le  1802-suorittimeen  perustuvan  Telmac 
1800:n.  Konetta  myytiin  rakennussarjana 
2  000  kappaletta,  noin  puolet  Suomeen  ja 
loput  Ruotsiin. 

Telmac  1800  muistuttaa  RCA: n  piirei¬ 
hin  perustuvia  Cosmac  ELF/VIP  -koneita, 
jotka  julkaistiin  rakennusohjeina  amerik¬ 
kalaisessa  Popular  Electronics  -lehdessä. 
Peruslaitteessa  on  kaksi  kilotavua  RAM- 
muistia,  kasettinauhuri-  ja  televisiolii- 


Nokia  Mikko  3  -koneen  näyttöjä  näppäimistö. 


tännät  sekä  heksadesimaalinäppäimistö. 
Videopiiri  1861  on  hyvin  pelkistetty  ja 
näyttää  vain  64  mustavalkopikseliä  vaa- 
kajuovalla.  Tyypillinen  resoluutio  Tel- 
mac-ohjelmissa  on  64x32  pikseliä,  jota 
myös  Chip-8-ohjelmat  käyttävät. 

Konetta  ohjelmoitiin  sekä  suoraan 
1802-konekielellä  että  Chip-8-virtuaali- 
koneen  kautta.  Chip-8  on  käskykannal- 
taan  helpommin  lähestyttävä  kuin  suo¬ 
ra  konekieli  ja  sisältää  valmiit  käskyt 
grafiikan  piirtämiseen.  Sille  onkin  tehty 
kymmenittäin  pelejä.  Chip-8-tulkkeja  on 
saatavilla  RCA-pohjaisten  koneiden  lisäk¬ 
si  muillekin  alustoille,  esimerkiksi  graafi¬ 
sille  laskimille. 

Telmacin  suunnittelija  Osmo  Kainu¬ 
lainen  julkaisi  Oscom-yrityksensä  nimis¬ 
sä  koneelle  myöhemmin  laajennusmo- 
duulin,  joka  antoi  sille  aidon  tekstithän  ja 
mahdollisti  Tiny  Basic  -tulkin  ajamisen. 
Koneesta  ilmestyi  myöhemmin  myös  pa¬ 
rannettuja  versioita:  Oscom  1000,  Tel¬ 
mac  2000  ja  edullinen  Oscom  Nano.  Tel- 
mac-harrastajilla  oli  kerho  1800  Users' 
Club  ry,  joka  julkaisi  myös  omaa  Tieturi- 
lehteä. 

Telmacin  aikaan  oli  myös  pienem¬ 
piä  kotimikroprojekteja.  TKK:  n  elektro- 
niikkakerho  Juotos  tilasi  Z80-pohjaisen 
koneen  komponentit  yhdessä,  ja  kukin 
kolvasi  oman  koneensa  kasaan  samois¬ 
ta  piirustuksista.  Juotoksen  koneisiin  lii¬ 
tettiin  jopa  levykeasemia  ja  niille  tehtiin 
myös  oma,  hyvin  nopeaksi  ja  tiiviiksi  op¬ 
timoitu  Basic-tulkki. 

80-luvun  mikrotietokoneet 

Valmiiksi  kootut  kotimikrot  alkoivat  yleis¬ 
tyä  Suomessa  1980-luvun  alussa.  Suosi¬ 
tuimmat  koneet  olivat  ulkomaisia,  mutta 
myös  muutama  suomalaisvalmistaja  yrit¬ 
ti  päästä  mukaan. 

Telercas  toi  vuonna  1982  markkinoil¬ 
le  Telmac  TMC-600  -kotimikron.  Koneen 
perusmallissa  on  yhdeksän  kilotavua 
RAM-muistia,  Basic-tulkki,  värillinen 
40x24  merkin  tekstitila  (joka  matkii 
myös  80x72  pikselin  grafiikkatilaa)  ja 

Laajennettuja  koteloitu  Telmac  1800. 


Telmac  1800:n  virtapiirejä. 


Telmac  TMC-600. 


yksi  äänikanava.  Konetta  myytiin  kuiten¬ 
kin  vain  600  kappaletta.  Vielä  tuntemat¬ 
tomampi  oli  Paavo-Paimen  Oy:n  PP-200, 
jonka  suorittimena  oli  Telmacin  tapaan 
RCA  1802. 

Paremmin  menestyivät  suomalaiset 
CP/M-koneet,  joita  tuotettiin  toimisto-  ja 
koulukäyttöön.  Suomen  suosituin  alku¬ 
aikojen  koulutietokone  oli  kielistudioita 
valmistaneen  Auditekin  AMC-100,  jota 
myytiin  ulkomaillekin.  AMC-100:t  pystyi 
myös  kytkemään  lähiverkoksi.  Toinen 
koulukäyttöön  tarkoitettu  CP/M-kone  oli 
Pentti  Hakalan  suunnittelema  Spectra  eli 
Mikrospectra.  Myös  harrastajat  rakente- 
livat  omia  CP/M-koneitaan. 

Tunnetuin  suomalainen  CP/M-kone 
on  kuitenkin  Nokian  Mikromikko  1,  jos¬ 
ta  julkaistiin  useita  alamalleja  vuosina 
1981-1984.  Mikromikossa  on  64  kilota¬ 
vun  keskusmuisti  ja  800x327  pikselin 
tarkkuusgrafiikkatila.  Tarkkuusgrafiik- 
ka  näkyy  erikoisesti  omana  itsenäisenä 
tasonaan  80x25-merkkisen  tekstithän 
taustalla. 

Myöhemmät  Mikromikot  ovat  jo 
x86-koneita.  Mikromikko  2  perustuu 
80186-suorittimeen  mutta  ei  ole  muu¬ 
toin  IBM  PC  -laiteyhteensopiva.  Käyt¬ 
töjärjestelmänä  on  Nokian  oma  versio 
MS-DOSista,  ja  BlOSin  tilalla  on  RMX- 
niminen  varusohjelmisto.  Mikromikko  3:t 
puolestaan  ovat  jo  täysin  IBM-yhteenso- 
pivia  286-  ja  386-koneita.  Mikromikkoja 
valmistanut  Nokia  Data  myytiin  vuonna 
1991  ICL:lle,  joka  jatkoi  tuotemerkin 
käyttämistä  Suomeen  myymissään  ko¬ 
neissa. 

Monille  tulee  suomalaismikroista 
puhuttaessa  mieleen  myös  Salora,  joka 
myi  1980-luvun  alkupuolella  Fellow-  ja 
Manager-nimisiä  koneita.  Nämä  olivat 
kuitenkin  hongkongilaisen  Video  Techno¬ 
logy  -yhtiön  tekemiä,  Saloralle  brändät- 
tyjä  tuotteita.  Z80-pohjainen  Salora  Fel- 
low  on  sama  kuin  VTech  Laser  200,  ja 
6502-pohjainen  Manager  sama  kuin  La¬ 
ser  2001.  Uudelleenbrändäystä  harrasti 
myös  Finlux,  joka  liimasi  myymiinsä  Dra- 
gon  32  -koneisiin  Finlux  Dragon  -tarrat. 

Nokian  suurvaltakausi 

Kaapelitehdas  ja  Salora  kehittivät  ensim¬ 
mäiset  radiopuhelimensa  vuonna  1964. 
Vuonna  1979  voimat  yhdistettiin  Mobi- 
ra  Oy:ksi,  joka  siirtyi  kokonaan  Nokial¬ 
le  vuonna  1984.  Kun  digitaalinen  GSM- 
verkko  otettiin  käyttöön  vuonna  1991, 
alkoivat  tietokoneet  ja  matkapuhelimet 
lähentyä  toisiaan  aivan  uudella  tavalla. 
Nokia  perustikin  tämän  vuoksi  Tampe¬ 
reelle  oman  mobiilidatalaitteiden  kehi¬ 
tysyksikön  vuonna  1993. 

Vuonna  1996  Tampereella  valmistui 
laite,  jota  monet  pitävät  maailman  en¬ 
simmäisenä  onnistuneena  älypuhelime- 
na.  Nokia  Communicator  9000  yhdisti 
GSM-puhelimen  ja  qwerty-näppäimistöl- 
lisen  tasku-pc:n  samojen  kuorien  sisään. 
Ensimmäisessä  Kommunikaattorissa  on 
386-suoritin,  joka  ajaa  graafista  GEOS- 
käyttöliittymää  MS-DOS  -yhteensopivan 
ROM-DOSin  päällä.  Mustavalkoisen 
näytön  resoluutio  on  640x200  pikseliä. 
Laite  oh  menestys  niin  bisnesmiesten 
kuin  kansanedustajienkin  keskuudessa. 
Vuosituhannen  vaihduttua  Kommuni- 
kaattoreissa  siirryttiin  ARM-suorittimiin 
ja  Symbian-käyttöjärjestelmään.  Viimei¬ 
nen  tätä  nimeä  kantanut  laite  oh  vuonna 
2007  ilmestynyt  E90  Communicator. 

Ennen  viihde-elektroniikkaosastonsa 
myyntiä  1990-luvun  lopulla  Nokia  ehti 
kehittää  kaksi  hakkerien  suosioon  pää¬ 
tynyttä  digiboksia,  DBox  ja  DBox2.  Lait¬ 
teita  myytiin  virallisesti  vain  Saksassa  ja 
Itävallassa,  mutta  Linux-pohjaisen  Tux- 
box-ohjelmiston  avulla  niitä  pystyy  käyt¬ 
tämään  muuallakin.  DBoxit  ovat  edelleen 
suosittuja  harrastajapiireissä  Tuxboxin 
tarjoamien  piraattiominaisuuksien  vuok¬ 
si. 

Vuonna  2005  tuli  myyntiin  Noki¬ 


Nokia  9110  Communicator. 


an  ensimmäinen 
tabletti  tietokone . 

Nokia  770  perus¬ 
tui  yhtiön  omaan 
Linux-pohj  aiseen 
Maemo-käyttöjär- 
jestelmään,  jota 
oh  tarkoitus  ruveta 
käyttämään  myös 
kosketusnäyttöpu- 
helimissa.  Pomot 
tekivät  kuitenkin 
kohtalokkaan  päätöksen  haudata  Linux- 
alustat  ja  keskittyä  Symbianiin.  Maemo- 
pohjainen  N900  ja  Meego-pohjainen  N9 
jäivät  täten  Nokian  ainoiksi  Linux-puhe- 
limiksi.  Meegon  perintöä  jatkaa  Nokiasta 
irtaantunut  Jolla  Oy. 

Nokia  kokeili  vuonna  2009  jopa 
paluuta  taskukokoa  isompiin  pcdhin. 
Booklet  3G  -miniläppäri  jäi  kuitenkin  sar¬ 
jansa  ainoaksi. 

Vaikka  Nokian  matkapuhelintuotanto 
myytiin  Microsoftille  vuonna  2013,  Noki¬ 
an  tytäryhtiö  NSN  valmistaa  edelleen  tie¬ 
totekniikkaa  verkkokytkinten  ja  muiden 
tietoliikennelaitteiden  muodossa. 

Onko  meillä  tulevaisuutta? 

Suomessa  on  kehitetty  paljon  hyvää  ja 
omaperäistä  tietotekniikkaa,  mutta  suuri 
osa  siitä  on  jäänyt  ulkomaisen  suurtuo¬ 
tannon  jalkoihin.  Reflac  ja  Selco  olivat 
aikanaan  edistyksellisiä  koneita,  mutta 
nykyisin  harva  on  kuullut  niistä.  Suomea 
ei  voi  kuitenkaan  pitää  epäonnisena: 
useimpien  muiden  pienten  maiden  omat 
koneet  jäivät  aivan  samalla  tavoin  margi¬ 
naaliin,  ja  olihan  meillä  sitä  paitsi  Nokia. 

Suomalaiset  tietokoneet  olivat  eten¬ 
kin  alkuvuosikymmeninä  pieniä,  sääste¬ 
liäitä  ja  tarkoituksenmukaisia.  Meillä  ei 


rakennettu  yhtään 
omaa  suurtieto¬ 
konetta  vaan  ne 
ostettiin  mieluum¬ 
min  muilta.  Ei  siis 
ihmekään,  että  ni¬ 
menomaan  tasku- 
tietotekniikka  rä¬ 
jäytti  lopulta  potin. 

Nykyinen  tie¬ 
tokonemaailma  on 
aivan  erilainen  kuin 
ennen  känny kkähuumaa.  Valtaosa  mistä 
tahansa  kaupallisesta  tuotteesta  raken¬ 
tuu  eri  puolilla  maailmaa  tehdylle  poh¬ 
jatyölle.  Vaikka  Suomessa  edelleenkin 
kehitetään  ja  valmistetaan  sulautettuja 
järjestelmiä  ja  muita  tietokoneiksi  lasket¬ 
tavia  laitteita,  kuinka  suurelta  osin  niitä 
voi  lopulta  sanoa  suomalaisiksi? 

Puhtaalta  pöydältä  suunnitellut  tai 
edes  suurelta  osin  omaperäiset  tietoko¬ 
neet  ovat  yhä  useammin  harras  teprojek- 
teja.  Tee-se-itse-asenne  on  enää  harvoin 
kaupallisesti  ja  teollisesti  järkevää,  mut¬ 
ta  sitä  kannattaa  vaalia,  jotta  kosketus 
tekniikan  perusteisiin  säilyy. 

Hakkerihenkeä  on  esimerkiksi  Ar- 
duinon  kaltaisissa  avoimen  lähdekoodin 
rakentelualustoissa,  joita  on  viime  vuo¬ 
sina  kehitetty  Suomessakin.  Muiku  Oy:n 
vuonna  2012  lanseeraama  Aery32  on 
yleiskäyttöisempi  kortti,  kun  taas  proto¬ 
tyyppiasteella  oleva  ELL-i  on  tarkoitettu 
Ethernet-verkosta  virtansa  saavien  pik- 
kulaitteiden  pohjaksi. 

Tulevaisuudessa  kehitys  saattaa  hy¬ 
vinkin  johtaa  siihen,  että  pienimuotoista 
ja  paikallista  ruvetaan  taas  arvostamaan 
eikä  kaikkea  haluta  enää  rakentaa  mus¬ 
tien  monoliittien  varaan.  Suomalaisen 
tietotekniikan  uutta  nousua  odottavien 
kannattaakin  pitää  silmällä,  mitä  esimer¬ 
kiksi  hacklabeissa  tapahtuu.  & 


Nokia  Mi  kromi  kko  1. 

Kolumnit 


Politiikan  kuuma  kevät 

Tekijänoikeus  ja  tietosuoja  tapetilla 

Ville  Oksanen 

Eduskunnan  esityslistalla  on  tämän  kevään  ai¬ 
kana  poikkeuksellisen  paljon  suoraan  IT-maail- 
man  arkeen  vaikuttavia  lainsäädäntöhankkeita. 
Omasta  näkökulmastani  kaksi  on  ylitse  muiden: 
Järkeä  tekijänoikeuslakiin  -kansalaisaloite  ja 
Tietoyhteiskuntakaan . 


Eduskunnan  esityslistal¬ 
la  on  tämän  kevään  ai¬ 
kana  poikkeuksellisen 
paljon  lainsäädäntöhankkei¬ 
ta,  jotka  vaikuttavat  suoraan 
IT-maailman  arkeen.  Omasta 
näkökulmastani  kaksi  on  ylit¬ 
se  muiden:  Järkeä  tekijänoi¬ 
keuslakiin  -kansalaisaloite  ja 
tietoyhteis¬ 
kuntakaan. 

Näistä 
ensimmäi¬ 
nen  on  ollut  ankaran  vastalob- 
bauksen  kohteena,  ja  aloite 
on  koetettu  leimata  piraattien 
ja  kommunistien  salajuoneksi 
Suomen  luovaa  sektoria  vas¬ 
taan.  Todellisuus  ei  ole  ihan 
näin  radikaali,  vaan  aloitteel¬ 
la  palattaisiin  suurin  piirtein 
tilanteeseen,  joka  oli  voimas¬ 
sa  ennen  vuotta  2006.  Kysei¬ 
sellä  lainsäädännöllä  saatiin 
aikaiseksi  muun  muassa  Fin- 
reactorin  tuomiot,  joten  mi¬ 


hinkään  piratismitaivaaseen 
ei  esityksen  perustella  olla 
siirtymässä. 

Ehdotuksella  kieltämättä 
rajattaisiin  nykytilanteeseen 
verrattuna  muun  muassa  yl¬ 
läpidon  vastuuta,  joka  koskee 
palvelun  käyttäjien  rikko¬ 
muksia.  Jatkossa  vastuun  pe¬ 
rusteita  ei 
voitaisi  ve¬ 
tää  enää  hi¬ 
hasta.  Epä¬ 
kohta  on  johtanut  esimerkiksi 
DC++-hubien  ylläpitäjille  lan¬ 
getettuihin  miljoonaluokan 
korvauksiin.  Sen  sijaan  oikeu¬ 
denhaltijoiden  tulisi  vahinko¬ 
jen  osalta  näyttää  normaalien 
vahingonkorvausoikeudellis¬ 
ten  säätöjen  mukaisesti,  että 
vahinkoa  on  tapahtunut.  Väit¬ 
teet  siitä,  että  lakialoite  laillis¬ 
taisi  piraattipalvelut,  ovat  siis 
ihan  faktisesti  vääriä. 

Aloitteella  helpotettaisiin 


myös  tekijänoikeudellisten 
aineistojen  käyttöä  kouluissa. 
Tällä  hetkellä  tekijänoikeus 
asettaa  täysin  absurdeja  vaa¬ 
timuksia  opettajille,  erityises¬ 
ti  digitaalisessa  maailmassa, 
ja  nämä  ongelmat  aloite  pyr¬ 
kii  korjaamaan.  Tältä  osin 
muutoksen  ulkopuolelle  on 
kuitenkin  rajattu  opetustar¬ 
koitukseen  tehdyt  materiaa¬ 
lit,  millä  pyritään  suojaamaan 
kotimaista  opetusmateriaali- 
tuotantoa.  Rahallisesti  muu¬ 
toksella  ei  ole  merkittäviä  vai¬ 
kutuksia  (joitain  miljoonia), 
mutta  se  helpottaisi  todella 
merkittävästi  digiaikaan  siir¬ 
tymistä,  missä  Suomi  on  jo  pa¬ 
hasti  jälkijunassa. 

Aloitteen  ehkä  rohkein 
kohta  on  pilvipalveluiden 
määritteleminen  yksityiseksi 
käytöksi.  Jos  ehdotus  menisi 
tältä  osin  läpi,  se  tarkoittaisi, 
että  "piuhan  pituudella  ei  ole 
merkitystä"  eli  kuluttajan  yk¬ 
sityiskäytössä  olevat  palvelut 
olisivat  yhtä  laillisia  tarjottu¬ 
na  verkossa  kuin  kotona  ole¬ 
vasta  laatikosta.  Tässä  kohtaa 
Suomi  olisi  edelläkävijä  glo¬ 
baalisti,  minkä  voisi  kuvitella 
lisäävän  Suomen  houkutta¬ 
vuutta  entisestään  pilvipalve¬ 
luiden  sijaintimaana. 

Tälläkään  ehdotuksella  ei 
tuhottaisi  suomalaisten  sisäl¬ 
löntuottajien  elinkeinoa.  Ra¬ 
hoitusmalli  yksityisen  käytön 
osalta  on  hyvitysmaksu,  joka 
tässä  tapauksessa  tarjoaisi 
byrokratiasta  vapaan  lähes¬ 
tymisen  palveluihin.  Jos  kus¬ 
tannustaso  saataisiin  painet¬ 
tua  esimerkiksi  alle  5  %:iin 
liikevaihdosta,  kyseessä  olisi 
erittäin  hyvä  tarjous  globaa¬ 
leille  palveluntarjoajille,  joita 
Suomeen  kaivattaisiin  kipeäs¬ 
ti  lisää. 

Valitettavasti  aloitteen  tie 
eduskunnassa  näyttää  lähes 
epätoivoiselta.  Teoston  kum¬ 
mien  ja  Viestinnän  keskuslii¬ 
ton  lobbarien  asemaa  sivis¬ 
tysvaliokunnan  luotettuina 
tiedonlähteinä  on  jokseenkin 
mahdotonta  murtaa.  Lex  Kar- 
pelan  yhteydessä  tämä  mel¬ 
kein  onnistui  suuressa  salissa 
hyvin  massiivisen  "masinoin- 


nin"  avulla.  Nyt  tarvittaisiin 
vastaava  massiivinen  ruohon¬ 
juuritason  kampanja,  jotta  asi¬ 
an  tärkeys  saataisiin  juntattua 
kansanedustajien  päähän. 

Tietoyhteiskuntakaan 

Eduskunnan  käsittelyssä  on 
myös  tietoyhteiskuntakaan, 
johon  on  koottu  kaikki  vies¬ 
tintää  koskevat,  aikaisemmin 
erilliset  lait.  Paketissa  ovat 
siis  mukana  muun  muassa 
teletietojen  tallennusvelvol- 
lisuus  viranomaiskäyttöön, 
verkkopalvelun  tarjoajien 
vastuu  ja  velvollisuudet  sekä 
verkkoneutraalius . 

Kokonaisuuden  laajuuden 
vuoksi  on  pelättävissä,  että 
vain  muutama  aihe  saa  edus¬ 
kunnassa  ansaitsemansa  huo¬ 
mion.  Lisäksi  kyse  on  hyvin 
teknisestä  lainsäädännöstä. 
Esimerkiksi  verkkoneutraa- 
liuden  kohdalla  tämä  asettaa 
melkoisia  vaatimuksia  kan¬ 
sanedustajille.  Heidän  tulisi 
ymmärtää  syvällisesti  interne¬ 
tin  toimintaa,  jotta  he  voisivat 
ottaa  perustellun  kannan  eh¬ 
dotuksen  sisältöön. 

Positiivisena  puolena  on 
se,  että  tietoyhteiskuntakaan 
käsitellään  lähes  jokaisessa 
eduskunnan  valiokunnassa, 
tulevaisuusvaliokunnasta  hal¬ 
lintovaliokuntaan.  Tilaisuuk¬ 
sia  erilaisten  näkemysten  esit¬ 
tämiseen  tulee  siis  olemaan 
hyvin  runsaasti. 

Eduskunnassa  on  toki 
muutakin  seurattavaa.  Yksi 
varsin  mielenkiintoinen  koko¬ 
naisuus  on  rahankeräyslain 
uudistushanke.  Nykyinen  laki 
on  hyvin  ongelmallinen  eri¬ 
tyisesti  joukkorahoitettujen 
hankkeiden  osalta.  Vaikka  jo 
tällä  hetkellä  tuotemyyntiin 
tähtäävä  joukko  rahoitus  on 
sallittua,  esimerkiksi  avoimi¬ 
en  kulttuurihankkeiden  jouk- 
korahoitus  ei  ole  mahdollista. 
Nyt  kevään  aikana  nähdään, 
korjataanko  tämä  ongelma.  & 

Kirjoittaja  on  tietotek- 
niikkaoikeuteen  erikoistunut 
Aalto-yliopiston  tutkija  ja 
Electronic  Frontier  Finland 
rym  varapuheenjohtaja. 


59  Nyt  tarvitaan  massiivinen 
ruohonjuuritason  kampanja. 

Rauta 


Visuaalisen 
simulaation 
monet  muodot 


Kun  simulaattoreista  haetaan  äärimmäistä  eläytymis¬ 
tä,  pelkkä  monitori  ja  peliohjain  eivät  riitä.  Lisävarus¬ 
teilla  ja  hyvällä  suunnittelulla  saa  ihmeitä  aikaan. 
Teksti:  Ville  Ranki  Kuvat:  NASA,  VVikimedia  Commons, 

Jukka  Q.  Kauppinen,  Ville  Ranki,  Malmin  ilmailukerho,  Markus  Räty. 


Visuaalisella  simulaatiolla  tarkoi¬ 
tetaan  fyysisten  tilojen  jäljitte¬ 
lyä,  jossa  painotetaan  kuvallisia 
keinoja.  Sen  tyypillisiä  sovelluksia  ovat 
erilaisten  kulkuneuvojen  ja  ympäristöjen 
simulaattorit.  Tässä  yhteydessä  simulaat¬ 
tori-käsite  kattaa  kaiken  laitteiston,  jota 
jäljittelyyn  tarvitaan,  eikä  siis  pelkästään 
simuloin tiohjelmistoa  tai  -peliä.  Simu¬ 
laattorin  tärkein  varuste  on  visuaali,  mai¬ 
semakuvaa  esittävä  näyttöpinta. 

Visuaalinen  simulaatio  on  käsitteenä 
lähellä  tekotodellisuutta.  Tekotodellisuus 
kuitenkin  kattaa  kaikenlaiset  abstrakteja¬ 
kin  asioita  sisältävät  virtuaaliympäristöt. 
Visuaalisessa  simulaatiossa  simuloidaan 
jotakin  todellista,  oli  se  sitten  surffilauta 
tai  avaruussukkula. 

Useimmat  visuaalisen  simulaation 
sovellukset  ovat  koulutuksessa  tai  tut¬ 
kimuksessa  käytettyjä  ison  rahan  kulku- 
neuvosimulaattoreita.  Tästä  huolimatta 
visuaalinen  simulaatio  on  nykyään  mah¬ 
dollista  myös  harrastusbudjetilla.  Tieto¬ 
koneiden  ja  näyttölaitteiden  hinnat  eivät 
ole  koskaan  olleet  niin  alhaalla  kuin  nyt. 
Kohtuullisellakin  budjetilla  voi  rakentaa 


simulaattoreita,  jotka  hyvin  pitkälti  vas¬ 
taavat  kaupallisia  tuotteita.  Harrastaja- 
puolella  hallitsevia  sovelluskohteita  ovat 
lento- ja  ajosimulaatio. 

Visuaalisessa  simulaatiossa  immer- 
sio  on  erittäin  tärkeässä  osassa.  Sillä 
tarkoitetaan  käyttäjän  kokemusta  siitä, 
että  hän  on  fyysisesti  läsnä  simuloidussa 
maailmassa.  Esimerkiksi  kaupallisissa 
lentosimulaattoreissa  immersio  on  lähes 
täydellinen,  eli  käyttäjä  ei  kovin  helposti 
pysty  erottamaan  simulaatiota  tosimaa¬ 
ilmasta.  Immersiota  voi  parantaa  hyvin 
yksinkertaisilla  keinoilla  kotikonstein, 
joihin  palataan  myöhemmin  tässä  artik¬ 
kelissa. 

Tavallinen  pelikokemus  muuttuu  elä¬ 
mykseksi  jo  kohtuullisella  immersiolla. 
Suomessa  ja  maailmalla  on  satoja  har- 
rastelij avoimin  tehtyjä  simulaattoreita,  ja 
harrastus  kasvaa  kovaa  vauhtia.  Harras¬ 
tuksen  voi  aloittaa  yksinkertaisimmillaan 
hakemalla  kaupasta  ratti-poljinyhdistel- 
män  ja  rallipenkin.  Suuruudenhulluim- 
mat  vuokraavat  teollisuushallin  737-si- 
mulaattorin  rakentamiseen. 


Historiaa 

Visuaalisella  simulaatiolla  on  pitkälti 
yhteinen  historia  avaruus-  ja  lentosimu¬ 
laattorien  sekä  varhaisten  tietokonegra- 
fiikkakokeilujen  kanssa.  Ensimmäisissä 
visuaalilla  varustetuissa  lentosimulaatto¬ 
reissa  kuva  tuotettiin  TV-kameralla,  jota 
liikutettiin  suuren  pienoismallin  yläpuo¬ 
lella.  Samoin  esimerkiksi  Gemini-ava- 
ruussimulaattoreissa  ulkonäkymät  tuotti 
pienoismalleja  kuvaava  TV-kamera. 

1960-luvulla  tietokoneet  tulivat  mu¬ 
kaan  kuvioihin.  Alan  pioneereja  olivat 
muun  muassa  tietokonegrafiikkagurut 
Douglas  Engelbart,  David  Evans  ja  Ivan 
Sutherland.  Vuonna  1971  julkaistiin  en¬ 
simmäinen  kaupallinen  "yövisuaali", 
jossa  vektorinäytölle  piirretty  maisema 
koostui  pisteistä.  Pian  pystyttiin  piirtä¬ 
mään  jo  yksinkertaisia  täytettyjä  moni¬ 
kulmioita  ja  myöhemmin  pintakuvioituja 
malleja.  Kotitietokoneiden  grafiikkaomi- 
naisuudet  seurasivat  samaa  kehitystä 
vuosikymmenen  tai  pari  jäljessä. 

Suuri  yleisö  pääsi  kokemaan  visuaa¬ 
lista  simulaatiota  1980-luvulla.  Kotitie¬ 
tokoneiden  grafiikkaominaisuudet  olivat 

Yksinkertainen  kotiohjaamo. 


Taustaprojektiolla  ja  mittaristonäytöllä  varus¬ 
tettu  kotiohjaamo. 


tuolloin  vielä  alkeellisia,  mutta  kolikko- 
pelien  1 6-bittisillä  prosessoreilla  ja  suu¬ 
rilla  kuvaputkilla  voitiin  tuottaa  uskotta¬ 
vaa  reaaliaikaista  3 D -grafiikkaa. 

Atari  julkaisi  vuonna  1988  Hard  Dri- 
vin'  -autosimulaattorin,  jota  näki  mo¬ 
nessa  pelihallissa  täällä  Suomessakin. 
Peli  oli  ensimmäinen  autopeli,  jossa  oli 
oikeasti  realistinen  fysiikkamallinnus  ja 
täytettyä  3D-grafiikkaa.  Ohjaimina  siinä 
oh  jämäkkä  force  feedback  -ratti,  vaih¬ 
teet  ja  kytkin.  Kabinetin  laidat  täyttivät 
pelaajan  näkökentän  lähes  kokonaan. 
Ruudun  alareunaan  piirretty  mittaristo 
heilui  kurveissa  keskipakoisvoimien  ar¬ 
moilla.  Näiden  yksinkertaisten  temppu¬ 
jen  avulla  pelistä  tuli  immersiivinen  ko¬ 
kemus.  Pari  vuotta  myöhemmin  julkaistu 
jatko-osa  Race  Drivin'  onkin  kirjoittajan 
suosikkiautopeli  vielä  tänäkin  päivänä. 

Tämän  jälkeen  kolikkopeleissä  trendi 
siirtyi  muutamaa  poikkeusta  lukuun  ot¬ 
tamatta  helpompiin,  epärealistisempiin 
ajomallinnuksiin  ja  vähemmän  simulaat- 
torimaiseen  lähestymistapaan.  Realismia 
kaipaavalle  pelaajalle  parhaat  vaihtoeh¬ 
dot  ovatkin  90-luvulta  alkaen  löytyneet 
PC-  ja  konsolipeleistä  kuten  FIGP-sarja, 
Gran  Turismot,  Forza  Motorsport,  Grand 
Prix  Legends,  X-Plane  ja  Flight  Simula- 
tor. 


NASAn  simulaattori  jolla  harjoiteltiin  telakoitumista  kuun  kiertoradalla  vuonna  1 964. 

Nykyaikainen  kaupallinen  simulaattori  sähkömekaanisella  liikealustalla. 


Harrastajalle 

Kotisimulaattoria  himoitsevan  ensimmäi¬ 
nen  pulma  on  päättää  käytettävä  ohjel¬ 
misto,  käytännössä  usein  peli.  Jos  simu¬ 
laattoriin  halutaan  erillinen  mittaristo, 
itse  tehdyt  ohjaimet  tai  muuta  erikoisem¬ 
paa  rautaa,  täytyy  ohjelmiston  tukea  nii¬ 
tä.  Erityisesti  konsolipeleissä  tämä  saat¬ 
taa  tuottaa  vaikeuksia. 

Lentosimulaattoripuolella  Flight  Si- 
mulator  ja  X-Plane  tarjoavat  hyvät  raja¬ 
pinnat  simulaation  tilan  lukemiseen  ja 


kirjoittamiseen  sekä  erikoisempienkin 
ohjaimien  käyttämiseen.  Nämä  ovatkin 
suosituimmat  ohjelmistot  kotisimulaat- 
toreissa.  Sotilaslentosimulaattoreissa 
tilanne  on  hieman  huonompi,  mutta  esi¬ 
merkiksi  IL-2 -sarja,  DC  S:  A- 10  ja  Fal¬ 
con  4  tukevat  mittariarvojen  lukemista 
jossain  määrin.  Autopuolella  suosittuja 
ovat  Live  for  speed,  rFactor,  iRacing  ja 
Forza  4. 

Simulaattorin  fyysisessä  suunnitte¬ 
lussa  täytyy  palata  immersion  käsittee- 

seen,  sillä  koko  projektissahan  on  kyse 
aivojen  huijaamisesta.  Ihmisen  tasapai¬ 
noaisti  hyödyntää  paljon  näköaistia,  joten 
visuaalin  tulisi  täyttää  mahdollisimman 
suuri  osa  näkökentästä.  Visuaalin  ulko¬ 
puolelle  jäävä  alue  tulisi  piilottaa  esimer¬ 
kiksi  mattamustalla  levyllä  tai  kankaal¬ 
la.  Käytännössä  simulaattorin  ympärille 
kannattaa  tehdä  jonkinlainen  koppi,  joka 
ulottuu  sivusuunnassa  ja  yläpuolella  hie¬ 
man  istuimen  takapuolelle  ja  peittää  vi¬ 
suaalin  ulkopuolelle  jäävän  näkökentän. 
Immersio  kärsii,  jos  visuaalin  vieressä 
näkyy  sotkuinen  huone. 

Ihmisen  stereonäöstä  on  visuaalin 
toteutuksessa  pelkkää  haittaa,  sillä  sen 
vuoksi  käyttäjä  voi  huomata,  että  näyt- 
töpinta  on  tosiasiassa  lähempänä  kuin 
maisema,  jota  se  yrittää  esittää.  Visuaa¬ 
lin  näyttöpinnan  tulisikin  olla  mahdolli¬ 
simman  kaukana,  mutta  ahtaassa  tilassa 
voi  metriä  tai  paria  pitää  riittävänä  mini- 
mimatkana. 

Visuaalin  kuvakulma  on  käyttäjän  sil¬ 
mistä  näyttöpinnan  reunoihin  vedettyjen 
viivojen  välinen  kulma.  Kulman  voi  las¬ 
kea  kaavalla  2  •  arctan(leveys  /  etäisyys 
/  2).  Jos  käytetyssä  ohjelmistossa  voi 
asettaa  näkökentän  laajuuden  (FOV,  field 
of  view),  tulisi  se  asettaa  tähän  arvoon. 


jotta  kappaleet  näkyvät  visuaalilla  oikean 
kokoisina.  Jos  visuaalin  pinta-ala  jää  pie¬ 
neksi,  voidaan  tinkiä  realismista  ja  käyt¬ 
tää  suurempaa  virtuaalista  näkökenttää, 
jolloin  kuva  vääristyy  hieman. 

Simulaattoriin  tulevat  ohjaimet  va¬ 
litaan  omien  tarpeiden  ja  budjetin  mu¬ 
kaan.  Esimerkiksi  autosimulaattorissa 
voi  käyttää  kaupasta  ostettuja  ratti-pol- 
jinyhdistelmiä  tai  rakentaa  ne  itse  oikeis¬ 
ta  auton  osista.  Hiiri,  näppäimistö  tai  ga- 
mepad  eivät  saa  olla  näkyvissä. 

Immersio  lisääntyy  mukavasti  myös, 
jos  mittarit  saadaan  erilleen  visuaalista, 
mutta  esimerkiksi  konsolipeleissä  tämä 
saattaa  olla  hankalaa.  Yleinen  temppu 
on  piirtää  mittarit  jollain  sopivalla  ohjel¬ 
mistolla  tavalliselle  monitorille  ja  tehdä 
monitorin  eteen  peitelevy,  jossa  on  reiät 
mittarien  paikoilla.  Osa  harrastelijois¬ 
ta  vannoo  mekaanisten  mittareiden  pe¬ 
rään.  Netistä  löytyy  hyvin  ohjeita,  joilla 
esimerkiksi  oikean  auton  mittarikonsolin 
ja  vaihdenäytön  voi  asentaa  ajosimulaat- 
toriin.  Ihanteellisesti  visuaalilla  ei  näy 
muuta  kuin  ulkonäkymä  ja  kaikki  muu  on 
mittaristossa  omalla  paikallaan. 

Istuimeksi  kannattaa  hankkia  jotain 
järkevämpää  kuin  toimistotuoli.  Oikea 
auton  rallipenkki  on  tietysti  hieno,  mutta 


melkein  mikä  vain  tukeva  ja  mukava  tuo¬ 
li  riittää.  Kannattaa  myös  miettiä,  miten 
penkin  tai  ohjaimet  voi  säätää  erikokoi¬ 
sille  käyttäjille.  Vakavammat  harrastajat 
hankkivat  simulaattorin  pohjaksi  oikean 
auton  tai  lentokoneen  rungon.  Oikeita 
osia  hankittaessa  eBay  ja  romuttamot 
ovat  hyviä  ostospaikkoja.  Äänentoistoa 
suunniteltaessa  kannattaa  noudattaa  tei- 
niautolinjaa:  reilusti  bassoa! 

Visuaalinen  simulaatio  on  koukuttava 
harrastus,  jossa  yhdistyvät  tietotekniik¬ 
ka,  mekaaninen  rakentelu  ja  elektroniik¬ 
ka.  Vaikka  lento-  ja  ajosimulaattorit  ovat 
nykyään  lähes  ainoita  kotisimulaattorei- 
ta,  toivon  että  jatkossa  nähdään  enem¬ 
män  vaihtelua.  Itse  kokonaan  tehdyn 
ohjelmiston  tekeminen  on  hyvien  pelioh- 
jelmointikirjastojen  ansiosta  helpompaa 
kuin  koskaan.  Sopivalla  tiimillä  esimer¬ 
kiksi  monen  pelaajan  panssarivaunu-, 
mech-  tai  sukellusvenesimulaattorin  te¬ 
keminen  tyhjästä  ei  siis  olisi  mitenkään 
mahdoton  ajatus.  Tässä  artikkelissa  esi¬ 
tettiin  tarvittavat  perustiedot  aiheesta,  ja 
internetistä  löytyy  hakemalla  valtavasti 
itsetehtyjä  simulaattoreita  herättämään 
ajatuksia.  Ei  muuta  kuin  rakentamaan. 


Visuaalin  toteutus 

Visuaali  on  usein  simulaattorin  kallein 
osa.  Resoluution  ja  grafiikan  laadun,  niin 
sanotun  silmäkarkin,  merkitys  yliarvi¬ 
oidaan  usein.  Immersion  kannalta  reso¬ 
luutiota  tärkeämpää  on  näytön  pinta-ala, 
eli  samalla  näkökentän  laajuus.  Iso  kuva 
pienellä  resoluutiolla  on  parempi  kuin 
pieni  kuva  isolla.  Esimerkiksi  monessa 
kaupallisessa  visuaalissa  resoluutio  on 
vain  luokkaa  1024x1024  pikseliä  per  val¬ 
kokangas. 

Grafiikan  laadulla  ei  myöskään  ole 
suuresti  merkitystä.  Esimerkiksi  Finnai¬ 
rin  äskettäin  eläkkeelle  siirtyneessä  DC- 
9-simulaattorissa  on  pisteistä  koostuva 
yövisuaali,  mutta  lentokokemus  on  silti 
hyvin  realistinen.  Pelin  grafiikka-asetuk¬ 
set  kannattaakin  ruuvata  sen  verran  vaa¬ 
timattomiksi,  että  ruudun  päivitystaajuus 
säilyy  riittävänä.  Jatkuvan  päivitystaajuu- 


den  pitäisi  olla  vähintään  luokkaa  40-60 
kuvaa  sekunnissa.  On  tärkeää,  että  päivi¬ 
tystaajuus  pysyy  suurin  piirtein  vakiona 
eikä  nyi  havaittavasti  esimerkiksi  maise¬ 
maa  ladatessa. 

Visuaali  tulisi  sijoittaa  pystysuunnas¬ 
sa  niin,  että  siinä  näkyvä  horisonttiviiva 
on  käyttäjän  silmien  korkeudella. 

Seuraavaksi  esittelemme  suosituim¬ 
pia  vaihtoehtoja  visuaalitekniikaksi  hyvi¬ 
ne  ja  huonoine  puolineen. 

Monitorit  ja  taulu-TV:t 

Monitorit  ovat  halpoja,  ja  niissä  on  erin¬ 
omainen  resoluutio.  PC-peleihin  saa 
toimivan  pikkuvisuaalin  esimerkiksi 
asentamalla  kolme  monitoria  vierek¬ 
käin.  Monitorien  reunat  tekevät  kuvaan 
saumat,  joille  ei  mahda  oikein  mitään. 
Pinta-ala  jää  monitoreilla  muihin  vaih¬ 
toehtoihin  verrattuna  surkeaksi,  ja  niitä 
käyttäessä  katseluetäisyys  jää  helposti 


liian  pieneksi.  Monitorit  voi  myös  helpos¬ 
ti  sijoittaa  kaaren  muotoon  niin,  että  ne 
peittävät  suuremman  kuvakulman.  Tau¬ 
lutelevisiot  toimivat  visuaalina  monito¬ 
reja  paremmin,  mutta  niiden  hinnat  ovat 
käytettyinäkin  vielä  melko  korkealla.  Re¬ 
soluutio  ja  kuvan  pinta-ala  ovat  kohtuul¬ 
liset. 

Videotykki 

Suosituin  tapa  toteuttaa  visuaali.  Kuvan 
pinta-ala  on  suuri,  ja  nykyään  resoluu¬ 
tiokin  on  lähellä  monitoria.  Usealla  vi- 
deotykillä  saa  tehtyä  todella  suuren  ja 
saumattoman  visuaalin,  mutta  tämä  saat¬ 
taa  vaatia  erikoisen  geometriakorjaus- 
ohjelmiston  käyttöä.  Videotykki  val- 
kokankaineen  vaatii  melko  ison  tilan. 
Lisäksi  ohjaamo  pitää  suunnitella  siten, 
että  rakenteet  tai  käyttäjän  pää  eivät  var¬ 
josta  valkokangasta.  Jos  on  varaa  sijoit¬ 
taa  hieman  lisää  rahaa  tykkiin,  kannattaa 


Monitori  Videotykki 


Taustaprojektio 


Fresnel 


/ 


Kollimaatiopeili 


Näkökentän  laskenta 
FOV  =  2  tan  ^(leveys  /  etäisyys  /  2) 

hankkia  niin  sanottu  short  throw  -tykki, 
joka  pystyy  projisoimaan  täysikokoisen 
kuvan  hyvinkin  läheltä  valkokangasta. 
Jos  tykissä  on  hyvät  geometriasäädöt, 
sen  voi  sijoittaa  vapaammin. 

Taustaprojektio 

Taustaprojektiossa  kuva  projisoidaan 
videotykillä  valkokankaan  takaa.  Se  on 
suosittu  tapa  saada  suurikokoinen  vi- 
suaali  pieneen  tilaan.  Valkokankaan  voi 
sijoittaa  melko  lähelle  käyttäjää,  koska 
varjostusongelmaa  ei  ole.  Taustaprojek¬ 
tio  hukkaa  hieman  videotykin  valotehoa 
ja  saattaa  sumentaa  kuvaa.  Yleinen  pro¬ 
jektio  televisioissakin  käytetty  temppu  on 
heijastaa  kuva  valkokankaan  takana  ole¬ 
van  peilin  kautta,  jolloin  videotykin  voi 
sijoittaa  valkokankaan  ylä-  tai  alapuolelle 
ja  tarvittava  etäisyys  puolittuu. 


Fresnel-linssi 

Muovista  valmistettu  levy,  joka  suurentaa 
monitorin  kuvan  ja  saa  sen  näyttämään 
kaukaiselta.  Fresnel-linssin  voi  sijoittaa 
lähelle  katsojan  kasvoja,  jolloin  tavalli¬ 
sesta  näytöstä  saa  suuren,  näennäisesti 
kaukana  olevan  kuvan.  Haittapuolena 
fresnelin  kuvaan  tulee  linssin  rakentees¬ 
ta  johtuvia  himmeitä  sisäkkäisiä  ympy¬ 
röitä.  Lisäksi  kuva  näyttää  oikealta  vain 
tarkalleen  linssin  edestä,  joten  visuaalia 
voi  katsoa  vain  yksi  henkilö  kerrallaan. 
Usealla  fresnel-linssillä  ja  monitorilla 
saa  aikaan  lähes  saumattoman  visuaalin, 
mutta  sellaisen  virittäminen  on  työlästä. 

Kollimaatiopeili 

Suuri  tarkasti  muotoiltu  kovera  peili, 
joka  heijastaa  kuvan  pienemmältä,  yleen¬ 
sä  katsojan  yläpuolella  olevalta  näytöltä. 
Kollimaatiopeili  on  ikään  kuin  videoty¬ 
killä  toteutettu  visuaali,  mutta  valkokan¬ 


kaan  tilalla  on  peili  ja  tykin  tilalla  näyttö- 
pinta.  Kollimaatiopeiliä  käytetään  isoissa 
lentosimulaattoreissa  ja  sillä  saadaan 
aikaan  laaja  ja  saumaton  visuaali.  Lisäk¬ 
si  kuva  näyttää  olevan  noin  kaksi  kertaa 
niin  kaukana  katsojasta,  kuin  itse  peili 
tosiasiassa  on.  Kollimaatiopeilin  hinta 
on  harrastajan  ulottumattomissa,  ja  sel¬ 
laisen  tekeminen  kotikonstein  on  hyvin 
vaikeaa. 

Silmikkonäytöt 

Näyttötekniikoiden  "musta  hevonen".  Pe¬ 
rinteisesti  harrastajahintaiset  silmikko¬ 
näytöt  ovat  olleet  surkeita,  mutta  Oculus 
Rift  (katso  Skrolli  2013.3)  on  toivottavas¬ 
ti  muuttamassa  tilannetta.  Silmikkonäyt¬ 
töjen  ongelmana  on  se,  että  niiden  läpi 
ei  näe.  Tämän  vuoksi  ne  soveltuvat  vain 
sellaisiin  simulaattoreihin,  joissa  fyysis¬ 
ten  ohjainten  määrä  on  pieni  ja  käyttäjä 
löytää  ne  näkemättä. 


Muuta  alan 
tekniikkaa 

Liikealustat 

Liikealusta  kallistelee  tai  liikuttaa  koko 
simulaattoria  yhdellä  tai  useammalla 
akselilla.  Useimmiten  liikealustat  on  to¬ 
teutettu  sähkömoottoreilla  tai  hydrau¬ 
liikalla.  Valitettavasti  liikealustat  ovat 
toistaiseksi  harrastelijan  ulottumattomis¬ 
sa  korkean  hintansa  vuoksi.  Kaupalliset 
mallit  maksavat  kymmeniä  tuhansia  eu¬ 
roja,  ja  liikealustan  toteuttaminen  itse  on 
työläs  projekti.  Liikealustalle  tehdyssä 
simulaattorissa  täytyy  ottaa  huomioon 
myös  sen  massa  ja  kestävyys.  Suomessa 
ei  ole  tiettävästi  käytössä  yhtään  harras¬ 
telijoiden  toteuttamaan  liikealustaa. 

Tärinälaitteet 

Tärinälaitteet  luovat  infraääniä,  jotka  tä¬ 
risyttävät  pelaajan  penkkiä.  Ne  muistut¬ 
tavat  teknisesti  bassokaiuttimia,  ja  niihin 
ohjataankin  usein  peliäänet. 

Stereolasit 

Stereolasit  lienevät  useimmille  tuttuja 
3D-elokuvateattereista.  Suljinlasit  peit¬ 
tävät  vuorotellen  yhden  silmän  samalla, 
kun  ruudulle  piirretään  toiselle  silmälle 
tarkoitettu  kuva.  Kun  tätä  toistetaan  riit¬ 
tävän  nopeasti  (usein  120  Hz),  saadaan 
toimitettua  silmille  eri  kuva.  Ihmissilmän 
stereonäkö  toimii  vain  muutaman  kym¬ 
menen  metrin  etäisyydelle,  joten  stereo- 
lasit  ovat  likimain  hyödyttömät  lentosi¬ 
mulaattoreissa.  Autosimulaattoreissakin 
niiden  hyödyn  voi  kyseenalaistaa.  Realis¬ 


tinen  stereokuva  vaatii  käytännössä  aina 
tuen  käytetyltä  peliltä.  Yleensä  stereo- 
lasien  mukana  tulee  ajuri,  joka  koettaa 
pelin  piirtokäskyjen  perusteella  arpoa 
stereokuvan,  mutta  tämä  ei  voi  edes  teo¬ 
riassa  toimia  oikein. 

Päänseuranta 

Päänseurantalaitteilla  pelaaja  kään¬ 
tää  virtuaalihahmonsa  katseen  suuntaa 
kääntämällä  fyysisesti  omaa  päätään. 
Laitteet  on  toteutettu  useimmiten  kol¬ 
mella  silmälasien  sankoihin  tai  hattuun 
kiinnitettävällä  infrapunaledillä  ja  tie¬ 
tokoneeseen  kytketyllä  kameralla,  joka 
kuvaa  pelaajan  päätä.  Ajuriohjelmisto 


laskee  ledien  paikkojen  perusteella  pään 
paikan  ja  asennon.  Valitettavasti  kiin¬ 
teiden  visuaalien  kanssa  laitteita  ei  voi 
käyttää,  sillä  ulkonäkymä  ei  todellisuu¬ 
dessakaan  pyöri  pelaajan  pään  mukana. 
Tämä  tappaisi  immersion  alkuunsa.  Sen 
sijaan  silmikkonäytöissä  päänseuranta 
toimii  oikein  hyvin,  ja  esimerkiksi  Oculus 
Riftissä  on  mukana  kolmen  vapausasteen 
kiihtyvyysanturiin  perustuva  päänseu¬ 
ranta. 


Obutto-ergonomiaratkaisun  päälle  rakennettu  autosimulaattori. 

Esimerkkejä 


CAVE 

"Cave  Automatic  Virtual  Environment" 
tarkoittaa  immersiivistä  virtuaaliympä¬ 
ristöä,  jossa  heijastetaan  videotykeillä 
kuva  kuution  muotoisen  huoneen  seiniin. 
Kirjoittaja  tutustui  opiskeluaikanaan 
Tampereen  teknillisen  yliopiston  Virtual 
Reality  Centerissä  silloin  olleeseen  CA¬ 
VE -laitteistoon,  ja  tämä  esimerkki  kertoo 
siitä. 

TTY:n  CAVEssa  oli  3x3x3-metrinen 
kuution  muotoinen  huone,  jonka  katto  ja 
kolme  seinää  olivat  taustaprojektiopin- 
toja.  Pinnoille  heijastettiin  ulkopuolel¬ 
ta  stereokuva,  ja  käyttäjien  tuli  käyttää 
stereolaseja.  Laseissa  oli  paikannuslaite, 
jonka  avulla  pintojen  kuva  sovitettiin  lasi¬ 
en  käyttäjän  näkökulmaan.  Käyttäjä  pys¬ 
tyi  liikkumaan  CAVEn  lattialla  ja  esimer¬ 
kiksi  kurkistamaan  virtuaalisen  ikkunan 
sisään  tai  kurkistamaan  kumartumalla 
jonkin  esineen  alapuolelle.  Vaikka  huone 
oli  kuution  muotoinen,  sen  reunat  saa¬ 
tiin  häivytettyä  lähes  näkymättömiksi. 
Kunkin  seinän  resoluutio  oli  1024x1024 
pikseliä. 

Virtuaalimaailman  kanssa  vuorovai- 
kuttamista  varten  käyttäjällä  oli  paikan- 
nuslaitteella  varustettu  kaukosäätimen 
näköinen  laite.  Sillä  pystyi  laserosoit- 
timen  tapaisesti  osoittamaan  esineitä 
virtuaalimaailmassa  ja  käyttämään  esi¬ 
merkiksi  virtuaalisia  valikoita.  CAVEn 
grafiikoita  pyöritti  Silicon  Graphicsin 
Onyx2 -tietokone,  jossa  pyöri  IRIX-käyt- 
töjärjestelmä.  Ohjelmointi  tapahtui  C / 
C+  +  :11a,  OpenGL:llä  ja  CAVEn  erikois¬ 
ominaisuuksien  toteuttamista  helpotta¬ 
villa  kirjastoilla. 

CAVE  on  hyvä  esimerkki  yleiskäyttöi¬ 
sestä  virtuaaliympäristöstä.  Sen  sisään 
voitiin  tuoda  erilaisia  simulaatioita  var¬ 
ten  vaikkapa  nostolavan  ohjauslaitteet 
tai  liikealustalla  varustettu  metsäkoneen 
ohjauspenkki.  Yksi  käyttötarkoituksista 
oli  myös  tieteellinen,  tekninen  ja  arkki¬ 
tehtuurinen  visualisointi.  Vaikka  CAVElle 
oli  sovitettu  mm.  Quake,  oli  oma  suosik¬ 
kini  yksinkertainen  demo,  jossa  pystyi 
leikkimään  teräsmiestä  ja  lentelemään 
vapaasti  virtuaalikaupungissa. 


Simrac 

Tamperelainen  yritys  Simrac  valmistaa 
koulutus-  ja  rallisimulaattoreita.  Rallisi- 
mulaattori  on  korvausta  vastaan  avoinna 
yleisölle.  Sähkömekaaninen  liikealus- 
ta  on  kiinnitetty  oikean  ralliauton  tuki¬ 
rakenteisiin.  Autossa  on  luonnollisesti 
täysin  toimivat  ja  force  feedbackilla  va¬ 
rustetut  ohjaimet.  Visuaalina  on  suuri 
elokuvateatterimainen  valkokangas,  jo¬ 
hon  heijastetaan  kuva  yhdellä  videoty- 
killä.  Ajaminen  on  varsin  realistista  ja 
oikeasti  hikistä  puuhaa.  Laitteisto  on  ke¬ 
hitetty  ja  valmistettu  itse,  mutta  siinä  on 
käytetty  myös  kaupoista  löytyviä  osia  ja 
laitteita. 


MIK  Cessna 

Malmin  ilmailukerhon  lentosimulaattori 
OH-SIM  on  oikean  lentokoneen  runkoon 
rakennettu  täysiverinen  simulaattori  kai¬ 
killa  herkuilla.  Finnairin  lahjoittamien 
kolmen  kollimaatiopeilin  ympärille  to¬ 
teutettu  visuaali  tarjoaa  lentäjälle  160 
asteen  näkymän  ja  luo  aidolta  tuntuvan 
syvyysvaikutelman  maisemaan.  Ohjaus- 
ja  hallintalaitteet  ovat  aivan  autenttisen 
oloisia  -  monet  niistä  ovatkin  oikean  ko¬ 
neen  osia.  Kokonaisuudessaan  ohjaamo 
vastaa  täysin  uutta  2000-luvun  Cessna 
172  -pienkonetta.  Simulaattori  on  raken¬ 
nettu  täysin  talkootyönä. 


Ilmailumuseoiden  mersut 

Helsinki-Vantaan  lentoaseman  kupeessa 
sijaitsevassa  Suomen  Ilmailumuseossa 
on  Virtuaalilentäjät  ry:n  talkoovoimin 
rakentama  Messerschmitt  Bf  109  -simu¬ 
laattori.  Simulaattorin  ohjaamo  on  jäl¬ 
jennös  saksalaisvalmisteisen  hävittäjän 
rungosta  kaikkine  hallintalaitteineen. 
Ohjaamon  mittarit  on  toteutettu  monito¬ 
rilla,  jonka  edessä  on  revitetty  paneeli. 
Visuaalina  toimii  kolmella  short  throw 
-videotykillä  huoneen  etu-  ja  sivuseinille 
projisoitu  kuva.  Visuaali  lienee  hienoin 
Suomessa  harrastevoimin  rakennetuista, 
sillä  se  leviää  reilusti  ohjaamon  takapuo¬ 
lelle  ja  täyttää  lentäessä  lähes  koko  näkö¬ 
kentän.  Ohjelmistona  on  11-2  Sturmovikin 
muokattu  versio.  Myös  Keski-Suomen 
Ilmailumuseossa  Tikkakoskella  on  lähes 
samanlainen  simulaattori. 

Artemis  Starship  Bridge  Simulator 

Artemiksessa  joukko  pelaajia  miehittää 
avaruusaluksen  komentosiltaa  seikkail¬ 
len  pelin  Star  Trek  -henkisessä  universu¬ 
missa.  Pelaajilla  on  komentosillalla  jaetut 
tehtävät,  ja  jokainen  vastaa  esimerkiksi 
aluksen  ohjauksesta,  asejärjestelmistä, 
konehuoneesta  tai  viestinnästä.  Jokaisel¬ 
la  pelaajalla  on  oma  työasema,  joka  luo¬ 
daan  joko  kannettavan  tietokoneen  tai 
tabletin  ruudulle. 

Yhteisellä  isolla  näytöllä  näkyy  pää¬ 
näkymä,  josta  näkee  yleensä  ulos  ava¬ 
ruuteen.  Yksi  pelaajista  valitaan  kaptee¬ 
niksi,  jolla  ei  ole  omaa  työasemaa  ja  joka 
antaa  muille  komentoja.  Artemiksen  hupi 
ja  immersio  perustuvat  ihmisten  väliseen 
kommunikointiin,  jossa  Star  Trekin  tun¬ 
temuksesta  on  apua.  Immersiota  voi  vielä 
kasvattaa  pukeutumalla  alan  asusteisiin 
ja  sisustamalla  pelihuoneen  scifiteemai- 
sesti.  & 

TEKin  jäsenyys  -  Työelämän 
toimivin  käyttöliittymä 


YT :t?  Uusi  duuni  haussa?  Paljonko  palkkaa? 
Kaipaako  CV:si  kohennusta  tai  työsopimuk¬ 
sesi  tarkistusta?  Vai  etsitkö  urallasi  uutta 
suuntaa?  Kiinnostaako  yrittäjyys?  Lähdössä 
ulkomaille?  Haluatko  verkostoitua  alasi 
ammattilaisten  kanssa? 


TEK  auttaa  näissä  ja  monissa  muissa  urasi 
käänteissä.  Ajamme  etujasi  IT-alalla,  edis¬ 
tämme  ammattikunnan  osaamista  ja  yhtei¬ 
söllisyyttä  sekä  rakennamme  kestävää 
hyvinvointiyhteiskuntaa. 

www.tek.fi/liity 


IAET-  3 

kassa 

LAKI  PALVELUT 


€ 

PALKKA- 

NEUVONTA 


CV-KLINIKKA 

& 

URA- 

NEUVONTA 


OPISKELIJAJÄSENYYS 
ON  MAKSUTON! 

VUOSIJÄSENEN  JÄSENMAKSU 

29  €/KK 

ISIS.  TYÖTTÖMYYSTURVA) 


TEK 

TEKNIIKAN  AKATEEMISET 


Tekniikan  akateemiset  TEK  on  tekniikan  alan  ytiopistokoututettujen  etu- ja  patvetujärjestö.  Jäsenet  ovat  tekniikan,  tietojenkäsittetyn,  ark¬ 
kitehtuurin  tai  luonnontieteiden  yliopistotutkinnon  suorittaneita  ja  vastaavissa  tehtävissä  työskenteleviä  korkeakoulututkinnon  suoritta¬ 
neita  sekä  näiden  alojen  opiskelijoita.  TEK  tukee  jäseniään  työuralla,  edistää  ammattikunnan  osaamista  ja  yhteisöllisyyttä  sekä  rakentaa 
kestävää  hyvinvointiyhteiskuntaa.  Noin  73  000 jäsenellään  TEK  on  Akavan  toiseksi  suurin  jäsenliitto. 

Supertietokoneet 

Laskentatehon  linnakkeet 


Rauta 


Komealta  kalskahtava  supertietokone  tuo  mieleen  elokuvissa  vilahtelevat  vuoren  kokoi¬ 
set  numeronmurskaimet.  Nykyisin  supertietokoneen  voi  kuitenkin  rakentaa  vaikka  itse. 


Teksti:  Olli-Pekka  Lehto  Kuvat:  Heikki  Sonninen,  Kristian  Niininen,  Erkki  Makkonen,  Jyrki  Hokkanen,  Jani 
Tiihonen,  Atte  Rusanen,  Johnny  Korkman,  Jari  Kiviaura,  CSC,  VVikimedia  Commons 


upertietokoneen  määritelmä  on 
erittäin  epämääräinen.  Tyypilli¬ 
sesti  supertietokoneeksi  kutsutaan 
järjestelmää,  joka  tietyllä  ajan  hetkellä 
edustaa  aikansa  kansainvälistä  huippu- 
suorituskykyä.  Jos  siis  koneesi  pääsee  vii¬ 
den  sadan  parhaan  listalle  (http://www. 
top500.org),  voit  hyvällä  omallatunnolla 
kutsua  sitä  supertietokoneeksi. 

Edellä  mainittu  Top  500  -sivu  on  tun¬ 
netuin  supertietokoneiden  suorituskyvyn 
mittari.  Se  perustuu  niin  sanottuun  High 
Performance  Linpack  (HPL)  -testiin,  jos¬ 
sa  ratkaistaan  yhtälöryhmä  AX  =  B.  Pa¬ 
ras  suorituskyky  saavutetaan  yleensä 
niin  suurella  yhtälöryhmällä  kuin  koneen 
muistiin  järkevästi  mahtuu.  Kun  maail¬ 
man  suurimpia  supertietokoneita  testa¬ 
taan,  yhtälöryhmissä  on  yli  kymmenen 
miljoonaa  tuntematonta  muuttujaa. 

Viiden  sadan  parhaan  listalla  on  myös 
poliittista  merkitystä,  ja  toisinaan  voikin 
olla  havaittavissa  suurvaltojen  keskinäis¬ 
tä  nokittelua  siitä,  kellä  on  tehokkaim¬ 
man  koneen  valtikka. 

HPL-testiä  on  jo  pitkään  kritisoitu  sii¬ 
tä,  että  se  ei  anna  kovin  tarkkaa  kuvaa 
yksittäisen  koneen  todellisesta  suoritus¬ 
kyvystä  oikeilla  sovelluksilla.  Tämä  pitää 
erityisesti  paikkansa  koneissa,  joita  ei 


ole  suunniteltu  perinteiseen  liukuluku- 
laskentaan.  Esimerkiksi  data-analyysille 
onkin  kehitetty  oma  Graph  500  -listansa, 
joka  pohjautuu  epäsäännölliseen  graa- 
fialgoritmiin.  On  olemassa  myös  Green 
500  -lista,  joka  vertailee  Top  500  -konei¬ 
den  suorituskykyä  suhteessa  energianku¬ 
lutukseen. 

Pitkällä  aikavälillä  erilaiset  suori¬ 
tuskykyä  ja  keskinäistä  paremmuutta 
mittaavat  listat  antavat  mielenkiintoista 
tilastotietoa  supertietokoneiden  suori¬ 
tuskyvyn  kehityksestä. 

Mihin  supertietokoneita  tarvitaan? 

Supertietokoneista  puhuminen  voi  kuu¬ 
lostaa  vanhanaikaiselta,  mutta  niiden  so¬ 
vellusalueet  ovat  nykyään  laajempia  kuin 
koskaan.  On  totta,  että  jotkut  helposti 
pilkottavat  laskentatehtävät  voidaan  ja¬ 
kaa  useiden  tavallisten  työpöytäkoneiden 
suoritettavaksi.  Ajatusta  on  hyödynnetty 
esimerkiksi  SETI@Home-projektissa. 

On  kuitenkin  runsaasti  ongelmia,  joi¬ 
ta  ei  voida  hajauttaa  tehokkaasti.  Hajau¬ 
tetussa  laskennassa  on  haittana  joskus 
se,  että  koneiden  väliset  pitkät  etäisyydet 
aiheuttavat  liian  suuren  viiveen  tai  teke¬ 
vät  suurten  tietomäärien  siirtämisestä 
hidasta.  On  siis  edelleen  tarvetta  isoille. 


raskaaseen  laskentaan  tarkoitetuille  ko¬ 
neille,  jotka  sijaitsevat  fyysisesti  samassa 
paikassa. 

Perinteisesti  supertietokoneita  on 
hyödynnetty  kemiassa  ja  fysiikassa  erilai¬ 
siin  simulaatioihin.  Nykyään  suosiotaan 
ovat  kasvattaneet  varsinkin  fuusioreak- 
toreiden  simulointi  ja  erilaisten  nano- 
materiaalien  kuten  grafeenin  tutkimus. 
Cernin  hiukkaskiihdyttimien  tuottama 
valtava  datamäärä  hajautetaan  ruuduk- 
korakenteen  avulla  laskentakeskuksiin 
eri  puolille  Eurooppaa.  Muun  muassa 
Helsingissä  sijaitseva  Fysiikan  tutkimus¬ 
laitos  osallistuu  tähän  laskentatyöhön. 

Ihmisten  arjessa  supertietokoneet  nä¬ 
kyvät  yleensä  parhaiten  sääennusteissa. 
Ennusteiden  laatimisessa  tarvitaan  huo¬ 
mattavan  paljon  laskentakapasiteettia,  ja 
parantunut  suorituskyky  näkyy  etenkin 
pitkän  aikavälin  ennusteissa.  Erilaisten 
äärisääilmiöiden  kuten  hurrikaanien  en¬ 
nustaminen  on  myös  kehittynyt  viime 
vuosina  huomattavasti.  Erittäin  pitkän 
aikavälin  ilmastoennusteet  puolestaan 
ovat  keskeinen  työkalu  ilmastonmuutok¬ 
sen  tutkimisessa  ja  ilmastopolitiikassa. 

Myös  tuotteiden  suunnittelussa  ja 
testauksessa  ollaan  siirtymässä  yhä 
enemmän  virtuaalimalleihin.  Esimerkik- 

Cray  C94  vuodelta  1995,  CSC:llä  1995-1999. 


si  lentokoneiden  suunnittelu  on  jo  hyvin 
pitkälle  tietokoneistettua.  Tavoitteena  on 
luoda  lentokoneesta  täydellinen  virtuaa¬ 
limalli,  jossa  kaikki  rakenteet  ja  järjes¬ 
telmät  on  simuloitu  tarkkaan  ja  jota  voi 
myös  lentää. 

Lääketieteessä  supertietokoneilla 
voidaan  simuloida  lääkkeiden  vaikutuk¬ 
sia  ja  pyrkiä  poistamaan  niiden  haittoja. 
Ihmisen  perimän  määrittämiseen  täh¬ 
dännyt  Human  Genome  Sequence  (HGS) 
-projekti  toi  laskennallisen  bioinformatii- 
kan  ensi  kertaa  valokeilaan.  Teknologian 
huimaa  kehitystä  kuvastaa  se,  että  tätä 
kirjoitettaessa  ihmisen  perimän  sekven¬ 


CrayT3E  vuodelta  1995,  C5C:llä  1997-. 


sointi  on  noin  2,7  miljoonaa  kertaa  hal¬ 
vempaa  kuin  HGS -projektissa:  tuolloin 
projekti  maksoi  2,7  miljardia  dollaria, 
mutta  nyt  sen  hinnaksi  tulisi  vaivaiset  tu¬ 
hat  taalaa. 

Myös  lääkeaineiden  suunnittelu  on 
siirtynyt  enemmän  laskentaan  ja  simulaa¬ 
tioon.  Se  vähentää  ihmis-  ja  eläinkokei¬ 
den  tarvetta  ja  mahdollistaa  esimerkiksi 
nopean  reagoinnin  uusiin  epidemioihin. 
Supertietokoneiden  kehityksen  myötä 
voi  olla  mahdollista  myös  suunnitella 
lääkeaineita  yksilöllisesti:  potilaat  voivat 
saada  itselleen  räätälöidyt  lääkkeet.  Eräs 
alan  kunnianhimoisimmista  hankkeista 


CrayX-MP  EA/464  vuodelta  1982,  C5C:llä  vuodesta  1989.  Poistunut  käytöstä. 


Cray  XT4  vuodelta  2006,  CSC:n  Louhi  2006-. 


on  sveitsiläinen  Blue  Brain,  jonka  tavoit¬ 
teena  on  luoda  mahdollisimman  täydelli¬ 
nen  malli  ihmisaivoista. 

Maailman  suurimmilla  valtiollisilla 
tiedustelupalveluilla  uskotaan  olevan 
laajat  supertietokoneresurssit,  mutta 
yksityiskohdista  tiedetään  kuitenkin  hy¬ 
vin  vähän.  Hiljattain  ilmenneet  tietovuo¬ 
dotkaan  eivät  ole  juuri  valaisseet  asiaa. 
Kuvaavaa  kuitenkin  on,  että  Yhdysvaltain 
kansallisen  turvallisuusviraston  (NS  A) 
suurin  konesali  Utahissa  tarvitsee  65  me- 
gavvattia  sähköä,  kun  taas  Top  500  -lis¬ 
tan  kärkipaikkaa  pitävä  supertietokone 
haukkaa  "vain"  vajaat  18  megawattia. 
Ruotsin  viestitiedustelulaitos  (FRA)  puo¬ 
lestaan  ylsi  vuonna  2007  viidennelle  sijal¬ 
le  Top  500  -listalla,  ja  se  on  edelleenkin 
Pohjoismaiden  korkein  sijoitus. 

Suomessa  supertietokoneet  ovat  pää¬ 
asiassa  akateemisen  tutkimuksen  käy¬ 
tössä.  Kansalliset  superkoneresurssit  on 
keskitetty  Tieteen  tietotekniikan  keskuk¬ 
seen  (CSC),  joka  tarjoaa  kapasiteettia  en¬ 
sisijaisesti  yliopistojen  ja  korkeakoulujen 
tutkimusryhmille . 

Monoliiteista  klustereihin 

Supertietokoneiden  historia  on  lähes 
yhtä  pitkä  kuin  tietokoneiden  historia. 
Varhaisesta  historiasta  on  kirjoitettu 
runsaasti  muistelmia  ja  artikkeleita,  ja 
menneisiin  legendoihin  kuuluvat  muun 
muassa  sellaiset  koneet  kuin  Seymour 
Cray,  CDC,  Thinking  Machines  ja  Esko 
(Suomen  ensimmäinen  tietokone).  Sen  si¬ 
jaan  alan  lähihistoriasta  ja  nykytilasta  on 
kirjoitettu  vähemmän,  joten  keskitymme 
tässä  artikkelissa  juuri  siihen.  Hyppääm¬ 
me  suoraan  90-luvulle. 

Vuonna  1994  Nasan  tutkijat  Thomas 

Cray  XC30  vuodelta  2012,  CSC:n  Kajaanissa  toimiva  Sisu-klusteri  201 3  lähtien. 


Sterling  ja  Donald  Becker  kytkivät  useita 
tavallisia  palvelimia  lähiverkolla  yhdeksi 
loogiseksi  supertietokoneeksi.  Tämän, 
aikanaan  radikaalin  prototyypin  nimek¬ 
si  annettiin  Beowulf,  joka  on  sittemmin 
yleistynyt  tarkoittamaan  mitä  tahansa 
vastaavanlaiseen  arkkitehtuuriin  pohjau¬ 
tuvaa  superkonetta.  2000-luvun  alussa 
Beowulf-klusterien  suosio  alkoi  kasvaa: 
aluksi  pienissä  ja  keskisuurissa  järjestel¬ 
missä  mutta  sittemmin  myös  tehokkaam¬ 
missa  laitteistoissa,  aina  Top  500  -listan 
terävimpään  kärkeen  asti. 

Nykyään  suuri  osa  maailman  super¬ 
tietokoneista  on  Beowulf-arkkitehtuuriin 
pohjautuvia  klustereita,  joiden  käyttöjär¬ 
jestelmänä  on  lähes  poikkeuksetta  Linux 
ja  prosessorina  yleensä  Intel  Xeon  tai 
AMD  Opteron. 

Eräs  keskeinen  komponentti  on  kyt¬ 
kentäverkko,  jolla  klusterin  palvelimet  eli 
noodit  kytketään  yhteen.  Verkon  toteutus 
riippuu  pitkälti  käyttötarkoituksesta.  Jos 
laskenta  on  helposti  hajautettavissa  it¬ 
senäisiin  osiin,  voi  yhden  tai  kymmenen 
gigabitin  Ethernet  olla  aivan  riittävä.  Jos 
kyseessä  on  vaativampi  hajautus,  joka 
vaatii  paljon  tiedonsiirtoa  ja  useita  tieto¬ 
koneita,  on  ratkaisuna  useimmiten  Infi- 
niband-verkko.  Infinibandin  tuoreimman 
version  tiedonsiirtonopeus  56  Gbit/s,  ja 
sen  viiveet  ovat  huomattavasti  Etherne¬ 
tiä  pienemmät. 

Muutamat  yritykset  (Cray,  NEC  ja 
IBM)  kehittävät  edelleen  superlasken¬ 
taan  tarkoitettuja  tietokoneita,  mutta 
niissäkin  on  yhä  enemmän  siirrytty  mas- 
satuotettuihin  komponentteihin,  Linuxiin 
sekä  avoimen  lähdekoodin  työkaluihin. 
Myös  arkkitehtuuri  muistuttaa  hyvin 
paljon  klustereita.  Esimerkiksi  CSCmkin 


käyttämä  Cray  XC30  on  pohjimmiltaan 
x86  Linux  -klusteri.  Koneen  tehoa  lisää 
Crayn  kehittämä  Aries-kytkentäverkko, 
joka  on  suorituskyvyltään  vielä  Infiniban- 
diakin  tehokkaampi. 

Muutos  kuitenkin  jatkuu.  Viime  vuon¬ 
na  Cray  myi  Aries-verkkoteknologiansa 
Intelille,  eikä  superkonekäyttöön  suun¬ 
nitellulle  IBM:n  Blue  Gene  -sarjalle  ole 
tiedossa  ainakaan  suoraa  jatkoa. 

Standardeihin  perustuvien  kluste¬ 
reiden  sekä  Linuxin  ja  avoimen  lähde¬ 
koodin  ohjelmien  yleistyminen  on  ollut 
erinomaista  ainakin  supertietokonekes¬ 
kusten  näkökulmasta.  Se  vähentää  riip¬ 
puvuutta  yksittäisestä  laitevalmistajasta 
ja  mahdollistaa  koneiden  räätälöinnin 
omiin  tarpeisiin.  Kolikon  kääntöpuolena 
on  se,  että  vielä  90-luvulla  vallinnut  ek¬ 
soottisten  laitearkkitehtuurien  monimuo¬ 
toisuus  on  pitkälti  kadonnut. 

Joitakin  oman  tiensä  kulkijoita  vie¬ 
lä  on.  Esimerkiksi  SGI  (ent.  Silicon 
Graphics)  kehittää  edelleen  Ultraviolet- 
koneita,  joissa  on  erittäin  suuri  jaettu 
muistiavaruus.  NEC  puolestaan  jatkaa 
perinteikästä  SX-sarjaa,  joka  pohjautuu 
niin  sanottuihin  vektoriprosessoreihin. 
Craylla  puolestaan  on  oma  data-analyy¬ 
siin  suunniteltu  ja  erikoisprosessoreilla 
varustettu  Urika-järjestelmänsä. 

Kiihdyttimet  tulevat 

Viime  vuosien  aikana  myös  erilaiset  kiih- 
dytinprosessorit  ovat  tarjonneet  kaivatun 
piristysruiskeen  superkoneille.  Tässä 
kiihdytinprosessoreilla  tarkoitetaan  eri¬ 
laisia  laskentaan  suunniteltuja  apupro- 
sessoreja.  Ajatus  ei  ole  uusi:  jo  vuonna 
1980  Intel  toi  markkinoille  8087-proses- 
sorin,  joka  toimii  8088-prosessorin  apu¬ 


na  ja  keskittyy  liukulukujen  laskemiseen. 
Sittemmin  ominaisuus  sulautui  itse  pro¬ 
sessoriin  ja  kiihdyttimet  siirtyivät  mar¬ 
ginaaliin.  Yrittäjiä  on  ollut  paljon,  mutta 
menestys  on  vaihdellut. 

Esimerkiksi  IBM  kokeili  onneaan  te¬ 
kemällä  supertietokoneversion  Cell-pro- 
sessorista,  joka  oli  kehitetty  Playstation 
3:a  varten.  Vuonna  2008  uusi  prosessori 
otettiin  näyttävästi  käyttöön  silloisessa 
tehokkaimmassa  supertietokoneessa, 
Los  Alamosin  kansallislaboratorion  Road- 
runnerissa.  Se  oli  ensimmäinen  kone, 
joka  ylsi  suorituskyvyssään  petaflop- 
luokkaan.  Cell  oli  kuitenkin  erittäin  han¬ 
kalasti  ohjelmoitava,  eikä  se  juurikaan 
yleistynyt. 

Todellinen  läpimurto  tuli  kuitenkin  yl¬ 
lättävästä  suunnasta:  pelikäyttöön  suun¬ 
natuista  näytönohjaimista.  Grafiikka- 
prosessorien  (Graphic  Processing  Unit, 
GPU)  kehitys  oli  vuoteen  2005  mennessä 
huimaa,  koska  näytönohjainvalmistajien 
välillä  vallitsi  kova  kilpailu  ja  pelikansan 
lompakot  olivat  riittävän  paksuja.  Gra¬ 
fiikkaan  tarkoitetut  suorittimet  kehittyi¬ 
vät  jopa  nopeammin  kuin  tavalliset  kes- 
kussuorittimet  (Central  Processing  Unit, 
CPU). 

Supertietokoneiden  kehittäjät  alkoi¬ 
vatkin  selvittää,  miten  GPU:t  voitaisiin 
valjastaa  laskentaan.  Syntyi  GPGPU-kon- 
septi  eli  "General  Purpose  Processing  on 
GPU".  Alustavat  tulokset  olivat  lupaavia, 
vaikka  ohjelmointi  olikin  erittäin  kömpe¬ 
löä.  Myös  GPU-laskennan  epätarkkuus 
aiheutti  omat  ongelmansa:  peleissä  pik- 
selin  sijaintia  ei  tarvitse  määrittää  miljar- 
disosien  tarkkuudella. 

Eräät  GPU-valmistajat,  etupäässä 
Nvidia  ja  ATI,  huomasivat  markkinamah- 

dollisuudet  ja  alkoivat  kilvan  kehittää 
omia,  erityisesti  laskentaan  soveltuvia 
versioita  grafiikkasiruistaan.  Niitä  olivat 
Nvidia  Tesla  ja  ATI  Firestream.  Nykyään 
myös  useimpia  tavallisia  kuluttajakäyt¬ 
töön  suunnattuja  GPU-piirejä  voi  käyttää 
laskentaan.  Ne  ovat  kuitenkin  ominai¬ 
suuksiltaan,  laskentateholtaan  ja  muisin 
määrältään  heikompia  kuin  nimenomai¬ 
sesti  laskentaan  tarkoitetut  suorittimet. 
Perusarkkitehtuuri  on  silti  sama. 

GPU:t  ovat  kasvattaneet  osuuttaan 
Top  500  -listalla  ja  vakiintuneet  nykyään 
osaksi  supertietokoneiden  valtavirtaa. 
Nvidia  on  selvä  markkinajohtaja,  mikä 
johtuu  pitkälti  sitä,  että  se  panostaa  oh¬ 
jelmointiympäristöön  ja  kehittäjien  tuke¬ 
miseen.  AMD:n  ja  ATI:n  suorittimet  ovat 
kilpailukykyisiä,  mutta  sekavat  kehitys- 
työkalut  sekä  suppea  sovellus- ja  kirjasto- 
tarjonta  ovat  pitäneet  ne  marginaalissa. 
Molempien  yritysten  pääasialliset  mark¬ 
kinat  ovat  kuitenkin  tavallisten  kuluttaji¬ 
en  raudassa. 

Grafiikan  ehdoilla 

Nykyään  grafiikkaprosessoreissa  on  noin 
seitsemän  miljardia  transistoria,  kun 
taas  tehokkaimmissa  palvelinprosesso- 
reissa  vain  kolme  miljardia.  Ero  on  siis 
jo  yli  kaksinkertainen.  Grafiikkasirujen 
teoreettinen  suorituskyky  on  5-10  kertaa 
CPU:ita  parempi,  ja  energiankulutukses¬ 
sa  ne  ovat  3-5  kertaa  taloudellisempia. 
Tuoreimman  Green  500  -listan  kärkipään 
koneet  hyödyntävätkin  poikkeuksetta 
GPU-pohjaisia  kiihdyttimiä. 

Suorituskyvyn  ero  selittyy  muun  mu¬ 


assa  sillä,  että  GPU:ssa  ei  ole  läheskään 
niin  paljon  ohjauslogiikkaa  kuin  CPU:ssa 
ja  lähes  kaikki  pinta-ala  on  omistettu 
laskentayksiköille.  Tämä  tosin  aiheuttaa 
sen,  että  prosessori  ei  voi  suorituksen 
aikana  yhtä  älykkäästi  peittää  huonos¬ 
ti  optimoidun  koodin  ongelmia.  Niinpä 
ohjelmoijalla  ja  kääntäjällä  on  suurempi 
vastuu  koodin  optimoinnista. 

Siinä  missä  normaalissa  CPU:ssa  on 
yhtenäinen  välimuisti,  GPU:ssa  se  on 
hajautettu  pieniin  paikallismuisteihin. 
Tämä  yksinkertaistaa  prosessoria  ja  hel¬ 
pottaa  arkkitehtuurin  laajentamista  yhä 
suurempiin  ydinmääriin.  Tässäkin  vastuu 
välimuistin  tehokkaasta  käytöstä  siirtyy 
kääntäjälle  ja  ohjelmoijalle. 

GPU:n  keskusmuisti  on  hyvin  nopeaa 
GDDR-muistia,  joka  tarjoaa  nykyään  noin 
neljä  kertaa  suuremman  kaistanleveyden 
kuin  CPU:n  DDR-muistit  (vrt.  200  Gt/s  ja 
50  Gt/s).  GDDR-muisti  on  kuitenkin  melko 
kallista  ja  sitä  on  vähemmän.  Data  pitää 
myös  siirtää  ensin  kortille  käyttämällä 
hitaampaa  (8  Gt/s)  PCI  Express  -väylää. 
AMD  on  kyllä  suunnitellut  Playstation 
4:ää  varten  mielenkiintoisen  prosesso¬ 
rin,  jossa  sekä  CPU  että  GPU  käyttävät 
samaa  GDDR-muistia.  Tuotteesta  ei  tois¬ 
taiseksi  ole  tiedossa  "avointa"  versiota. 

Jotta  ohjelma  toimisi  hyvin  grafiikka- 
suorittimissa,  koodin  pitäisi  olla  sellaista, 
että  se  käsittelee  suuria  yhtenäisiä  data¬ 
määriä  ja  sisältää  vain  vähän  if-ehtoja. 
Esimerkiksi  Top  500  -listan  matriisirat- 
kaisu  soveltuu  hyvin  GPUdlle,  mutta 
esimerkiksi  epäsäännöllisen  verkoston 
käsittely  (esim.  kielitieteissä)  on  vaike¬ 


ampaa. 

GPU-laskenta  on  siis  monissa  tapauk¬ 
sissa  erittäin  tehokasta,  mutta  se  ei  so¬ 
vellu  kaikkiin  käyttötarkoituksiin.  Lisäksi 
GPU-ohjelmointi  on  edelleen  melko  vaati¬ 
vaa,  vaikkakin  se  on  helpottunut  huomat¬ 
tavasti  viime  vuosina. 

Parhaat  puolet  molemmista 

Intel  on  lähtenyt  mukaan  kiihdytinkil- 
pailuun  Xeon  Phi  -prosessoreilla,  jot¬ 
ka  pohjautuvat  Many  Integrated  Core 
(MIC)  -arkkitehtuuriin.  MICin  juuret 
ovat  vuonna  2008  esitellyssä  Larrabee- 
nimisessä  GPU-arkkitehtuurissa,  jossa 
suuri  osa  GPU-logiikasta  oli  toteutettu 
x86-ytimillä.  Arkkitehtuurista  ei  koskaan 
tullut  kaupallista  tuotetta  GPU-käyttöön, 
mutta  superkoneyhteisö  heräsi:  tässä  oli¬ 
si  mahdollisesti  tuote,  joka  tarjoaa  GPU- 
tasoisen  suorituskyvyn  yhdistettynä  x86- 
yhteensopivuuteen. 

Paria  vuotta  myöhemmin  Intel  esit- 
telikin  arkkitehtuurin  uudestaan  MIC- 
nimellä  ja  hiottuna  erityisesti  lasken- 
takäyttöön.  Ensimmäiset  Phit  tulivat 
markkinoille  vuonna  2013,  ja  ne  ovat  suo¬ 
rituskyvyltään  samaa  luokkaa  GPU: iden 
kanssa. 

Fyysisesti  Phi  on  PCI  Express  -kortti, 
joka  asennetaan  palvelimeen.  Se  poik¬ 
keaa  kuitenkin  grafiikkakäyttöön  tar¬ 
koitetuista  korkeista  monin  tavoin.  Itse 
prosessorissa  on  50-60  kappaletta  x86- 
ydintä,  jotka  pohjautuvat  alkuperäiseen 
Pentium-arkkitehtuuriin  (P54C).  Ytimeen 
on  kuitenkin  tehty  monia  uudistuksia, 
merkittävimpänä  512-bittinen  liukulu- 

kuyksikkö.  Tämän  johdosta  ydin  ei  ole 
täysin  binääriyhteensopiva  tavallisten 
x86-prosessoreiden  kanssa,  mutta  tuleva 
AVX-512-käskykanta  lupaa  yhteensopi¬ 
vuutta. 

Muisti  näkyy  yhtenäisesti  kaikille 
Xeon  Phi  -prosessorin  ytimille,  ja  vä¬ 
limuistien  hallinta  on  automatisoitu. 
Kortissa  itsessään  on  riisuttu  Linux- 
käyttöjärjestelmä,  johon  on  mahdollista 
kirjautua  sisään  ja  jossa  voi  ajaa  sovelluk¬ 
sia  suoraan.  Seuraavan  sukupolven  Xeon 
Phi  (koodinimi  Knight's  Landing)  tulee 
oheiskortin  lisäksi  tarjolle  myös  itsenäi¬ 
senä  prosessorina. 

Muita  arkkitehtuureja 

Phin  ja  GPU: iden  lisäksi  markkinoilla  on 
muitakin  mielenkiintoisia  arkkitehtuu¬ 
reja.  Kickstarter-projektissa  syntynyt 
Adaptevan  Parallela-suoritin  on  saman¬ 
tyyppinen  manycore-arkkitehtuuri  kuin 
edellä  mainittu  Xeon  Phi.  Siinä  on  run¬ 
saasti  pieniä,  vähän  energiaa  tarvitsevia 
ytimiä.  16-ytiminen  perusmalli  maksaa 
ainoastaan  99  dollaria.  Kovin  mahtavaksi 
supertietokoneeksi  siitä  ei  ole,  mutta  se 
voi  olla  hyvä  alusta  rinnakkaisohjelmoin¬ 
nin  opetteluun. 

Ohjelmoitavat  FPGA-piirit  (Field  Pro- 
grammable  Gate  Array)  soveltuvat  hyvin 
tehtäviin,  joissa  ei  ole  kyse  tavallisesta 
liukulukulaskennasta.  Tekstin  tunnista¬ 
minen  ja  DNA-sekvenssianalyysi  ovat  hy¬ 
viä  esimerkkejä.  Haittapuolena  on  FPGA- 
piirien  ohjelmoinnin  hankaluus. 

Miten  supertietokonei¬ 
ta  ohjelmoidaan? 

Kielet 

Supertietokoneiden  ohjelmoinnissa  pe¬ 
rinteiset  ohjelmointikielet  kuten  C  ja 


Fortran  ovat  olleet  suosituimpia  jo  vuosi¬ 
kymmenten  ajan.  Vaikka  erityisesti  Fort¬ 
ran  voi  kuulostaa  antiikkiselta,  sillä  on 
aktiivinen  käyttäjäkuntansa  tieteellises¬ 
sä  laskennassa.  Laskennan  näkökulmas¬ 
ta  sillä  on  runsaasti  hyviä  ominaisuuksia, 
esimerkiksi  tuki  kompleksiluvuille  ja  mo¬ 
niulotteisille  taulukoille.  Suorituskykyä 
heikentäviä  ominaisuuksia  on  pyritty 
välttämään.  Ei  ole  mitenkään  poikkeuk¬ 
sellista,  että  saman  ohjelman  Fortran- 
versio  pyyhkii  C-versiolla  lattiaa. 

Kielen  uusin  versio,  Fortran  2008, 
on  ominaisuuksiltaan  täysin  moderni 
ohjelmointikieli,  vaikka  monet  vanhan 
liiton  superkonekoodaajat  edelleen  van- 
novatkin  lähes  40  vuotta  vanhan  Fortran 
77  -standardin  nimeen.  Siinä  kun  ei  ole 
mitään  ylimääräistä  eikä  suorituskyvylle 
haitallista. 

Nykyään  GNU/Linux-käyttöj  ärj  estel- 
missä  mukana  tulevat  GNU-kääntäjät 
ovat  erittäin  kilpailukykyisiä  kaupallis¬ 
ten  kääntäjien  kanssa  (mm.  Intel,  PGI). 
Erityisesti  GNU  Fortran  on  kehittynyt 
huomattavasti  viimeisen  viiden  vuoden 
aikana. 

Kääntäjät  eivät  kuitenkaan  aina  osaa 
optimoida  koodia  riittävän  hyvin,  ja  sik¬ 
si  suorituskyvyn  kannalta  kriittisissä  ru¬ 
tiineissa  käytetään  myös  assembleria. 
Esimerkiksi  keskeisimmissä  lineaarial¬ 
gebran  rutiineja  sisältävissä  kirjastoissa 
(mm.  Openblas)  on  runsaasti  eri  proses¬ 
soreille  optimoituja  osia.  Assemblerin 
käyttö  tehostaa  koodia  mutta  hankaloit¬ 
taa  sen  siirtämistä  uusille  alustoille. 

Perinteisten  kielten  rinnalle  on  nou¬ 
semassa  joukko  korkeamman  tason  kie¬ 
liä,  joista  suosituimmat  ovat  avoimen 
lähdekoodin  Python  ja  kaupallinen  Mat- 
lab.  Korkeamman  abstraktiotason  tason 
kielet  mielletään  usein  tehottomiksi, 
mutta  taitavasti  ohjelmoimalla  voi  niil¬ 


läkin  toteuttaa  varsin  tehokkaita  ohjel¬ 
mia.  Pythonille  on  kehitetty  paketit  Scipy 
(Scientific  Python)  ja  Numpy  (Numerical 
Python),  jotka  lisäävät  Pythoniin  tehok¬ 
kaita  rutiineja  taulukoiden  käsittelyyn. 

Rinnakkaistaminen 

Rinnakkaistamisella  tarkoitetaan  sitä, 
että  laskentatehtävä  pilkotaan  pienem¬ 
piin  osiin  ja  osatehtävät  suoritetaan  sa¬ 
manaikaisesti.  Useat  prosessorit  saadaan 
näin  tehokkaammin  käyttöön.  Rinnak¬ 
kaistaminen  on  ollut  superkoneiden  oh¬ 
jelmoinnissa  suurimpia  haasteita  60-lu- 
vulta  saakka.  Viime  vuosina  tekniikka  ja 
ohjelmointi  on  tullut  tutummaksi,  koska 
tavallisissa  tietokoneissakin  on  usein  mo- 
niydinprosessori. 

Superkonekäyttöön  tarkoitettujen 
ohjelmien  rinnakkaistamiseen  käytetään 
tyypillisesti  Message  Passing  Interface 
(MPI)  -ohjelmointimallia.  Se  perustuu 
melko  yksinkertaisiin  kirjastokutsuihin, 
joilla  välitetään  viestejä  kahden  tai  use¬ 
amman  prosessin  välillä.  Ohjelmointimal¬ 
li  on  erittäin  tehokas  mutta  myös  haasta¬ 
va,  etenkin  jos  halutaan  tehdä  tehokasta 
ja  helposti  toiselle  arkkitehtuurille  sovi¬ 
tettavaa  koodia. 

Standardista  on  lukuisia  erilaisia  to¬ 
teutuksia  MPI-kirjastojen  muodossa.  Esi¬ 
merkiksi  Craylla  on  oma,  Aries-kytken- 
täverkkoa  varten  optimoitu  kirjastonsa. 
OpenMPI  puolestaan  on  suosittu  yhteisö- 
vetoisesti  kehitetty  avoimen  lähdekoodin 
MPI-kirjasto,  joka  toimii  useiden  erilais¬ 
ten  kytkentäverkkojen  kanssa. 

Jos  riittää,  että  ohjelma  suoritetaan 
rinnakkais  e  s  ti  vain  yhden  noodin  sisällä, 
on  myös  OpenMP  varteenotettava  vaih¬ 
toehto.  Nimestään  huolimatta  sillä  ei  ole 
mitään  tekemistä  OpenMPLn  kanssa. 
Joissakin  tapauksissa,  esimerkiksi  hyvin 
suurissa  laskentatehtävissä,  voi  olla  kan¬ 
nattavaa  yhdistää  molemmat  niin,  että 
OpenMP:tä  käytetään  noodien  sisällä  ja 
MPI:tä  niiden  välillä. 

Supertietokoneiden  tulevaisuus 

On  varmaa,  että  supertietokoneiden  suo¬ 
rituskyky  jatkaa  tulevaisuudessakin  kas¬ 
vamistaan  ja  että  niiden  käyttö  lisääntyy. 
Vasta  pieni  osa  mahdollisuuksista  on  hyö¬ 
dynnetty:  on  runsaasti  erilaisia  tutkimus¬ 
alueita  ja  toimialoja,  joilla  superkoneita 
voitaisiin  hyödyntää  uusilla  tavoilla. 

Superkoneiden  ongelmana  ovat  vir- 
rankulutus  ja  jäähdytystänne,  jotka  kas¬ 
vavat  nopeammin  kuin  suorituskyky.  Jos 
nykyinen  kehityssuunta  jatkuu,  tehok¬ 
kaimmat  koneet  tulevat  vaatimaan  hurjia 
määriä  sähköä. 

Kansainvälinen  superkoneyhteisö  on 

asettanut  tavoitteekseen  eksaflopin  las¬ 
kentatehon  saavuttamisen  noin  vuonna 
2020.  Jos  siinä  onnistutaan,  ollaan  melko 
hyvin  Mooren  lakiin  perustuvalla  kehitys- 
käyrällä.  Nykyisellä  kehityksellä  tällaisen 
koneen  sähköteho  tulee  olemaan  noin 
200  megawattia.  Tarkoitus  olisi  kuiten¬ 
kin  saada  sähkönkulutus  supistettua  20 
megawatin  paikkeille,  joka  on  vain  hie¬ 
man  enemmän  kuin  mitä  tämän  päivän 
tehokkaimmat  koneet  kuluttavat.  Ongel¬ 
man  ratkaiseminen  vaatii  radikaaleja  uu¬ 
distuksia  niin  teknologiaan,  ohjelmointiin 
kuin  infrastruktuurinkin. 

Mobiiliprosessorit 

Eräs  mahdollinen  osaratkaisu  voi  löytyä 
mobiiliprosessoreiden  maailmasta,  jossa 
energiataloudellisuus  on  keskeisin  tavoi¬ 
te.  Toistaiseksi  prosessorit  ovat  kuitenkin 
olleet  arkkitehtuuriltaan  sellaisia,  että  ne 
soveltuvat  huonosti  raskaaseen  lasken¬ 
taan  ja  suurten  datamäärien  käsittelyyn. 

Arkkitehtuurit  kuitenkin  kehittyvät, 
ja  tilanne  on  korjaantumassa.  Euroopan 
unionin  Mont  Blanc  -tutkimusprojektin 
tavoitteena  on  toteuttaa  ensimmäinen 
todella  kilpailukykyinen  mobiiliprosesso- 
reihin  perustuva  laskentaklusteri.  Myös 
Nvidialla  on  Project  Denver  -niminen 
hanke,  jonka  tavoitteena  on  yhdistää 
64-bittinen  ARM-ydin  ja  Nvidian  GPU. 

Suoritinpinot 

Mikropiirejä  voidaan  pinota  päällekkäin 
kolmiulotteisiksi  prosessoreiksi.  Esimer¬ 
kiksi  muistipiirejä  voi  asettaa  suoraan 
prosessorin  päälle,  jolloin  muistikaista 
moninkertaistuu,  muistin  viiveet  lyhene¬ 
vät  ja  energiankulutus  vähenee. 

Tällainen  teknologia  on  parhaillaan 
siirtymässä  testilaboratoriosta  todel¬ 
lisuuteen.  Tänä  vuonna  Micronilta  on 
tulossa  ensimmäiset  kolmiulotteises- 
ti  rakennetut  Hybrid  Memory  Cube 
(HMC)  -muistimoduulit.  Heillä  on  myös 
Automata-niminen  prototyyppi,  johon  on 
yhdistetty  prosessointikerroksia.  Tulevai¬ 
suuden  kiihdyttimiin  (Nvidia  Voita,  Intel 
Knight's  Landing)  kaavaillaan  prosesso¬ 
rin  päälle  pinottavaa  nopeaa  muistia. 

Optiset  komponentit 

Suurin  osa  superkoneen  energiasta  ku¬ 
luu  datan  siirtoon  komponenttien  välillä 
ja  niiden  sisällä.  Siirtymällä  sähköisistä 
signaaleista  optisiin  -  ensin  piirilevyllä 
ja  myöhemmin  jopa  mikropiirien  sisällä 
-  saadaan  merkittäviä  energiasäästöjä. 
Muun  muassa  IBM  ja  HP  kehittävät  mo¬ 
lemmat  aktiivisesti  prototyyppejä  tällä 
saralla. 


Kvanttiprosessorit 

Kvanttien  superpositioon  perustuva 
kvanttilaskenta  mahdollistaa  eräitä  te¬ 
hokkaita  operaatioita.  Monimutkaisesta 
laskutoimituksesta  voidaan  käydä  sa¬ 
manaikaisesti  kaikki  ratkaisuvaihtoehdot 
läpi  ja  oikea  vastaus  voidaan  poimia  rat¬ 
kaisujen  joukosta. 

Menetelmä  soveltuu  erittäin  hyvin 
esimerkiksi  epäsymmetrisen  salauksen 
murtamiseen,  joka  on  perinteisten  las¬ 
kentamenetelmien  näkökulmasta  lähes 
mahdoton  tehtävä.  Toisaalta  on  myös  on¬ 
gelmia,  joita  on  hyvin  vaikeaa  tai  mahdo¬ 
tonta  muuttaa  kvanteille  sopivaan  muo¬ 
toon.  Kvanttiprosessorit  eivät  sovellu 
ihan  kaikkeen. 

Yritys  nimeltä  D-Wave  on  kehittänyt 
kvanttikoneita  jo  useita  vuosia  mutta 
saanut  melko  skeptisen  vastaanoton. 
Tutkijat  kiistelevät  edelleen  siitä,  ovatko 
D-Waven  laitteet  aitoja  kvantti  tietokonei¬ 
ta.  Yhtiö  on  kuitenkin  toimittanut  laittei¬ 
ta  muun  muassa  Lockheedille  ja  Googlen 
Quantum  Artificial  Research  Labille. 

Ohjelmointimallit 

Tulevaisuuden  eksaflop-teholuokan  ko¬ 
neissa  tulee  todennäköisesti  olemaan 
satoja  miljoonia  ytimiä.  Ohjelmien  rin- 
nakkaistaminen  tälle  tasolle  vaatii  uuden¬ 
laisia  ohjelmointimalleja.  Myös  energian¬ 
kulutus  pitänee  ottaa  entistä  paremmin 
huomioon  ohjelmia  suunniteltaessa.  Näin 
suurissa  laitteissa  myös  komponentteja 
rikkoutuu  kymmenittäin  joka  päivä,  joten 
ohjelmien  täytyy  osata  käsitellä  laitteis¬ 
tovikoja.  Ne  eivät  saa  kaatua  heti  ensim¬ 
mäiseen  pieneen  laitevikaan,  ja  suurem¬ 
matkaan  ongelmat  eivät  saa  aiheuttaa 
kovin  pahoja  viivästyksiä. 

Infrastruktuuri 

Konesalit  ovat  siirtymässä  sinne,  missä 
niitä  on  kokonaistaloudellisesti  järkevin¬ 
tä  ylläpitää.  Googlen  Hamina-projekti  on 
eräs  tunnetuimmista  esimerkeistä,  mutta 
myös  CSC  on  siirtänyt  raskaan  laskennan 
Espoosta  Kajaaniin,  entiseen  paperiva¬ 
rastoon.  Energia  on  halpaa,  konetta  voi 
jäähdyttää  avaamalla  ikkunan  (ainakin 
melkein)  ja  tilaa  riittää. 

Tulevaisuudessa  suuntaus  varmasti 
jatkuu  ja  kansallisista  supertietokonekes¬ 
kuksista  siirrytään  ainakin  laitteistojen 
osalta  yhä  massiivisempiin  kansainväli¬ 
siin  keskuksiin,  joiden  sijainti  on  erittäin 
tarkasti  valittu.  & 


Rakenna  oma  klusteri 

Oman  pienen  laskentaklusterin  rakentaminen 
on  helpompaa  kuin  koskaan.  Kaikki  keskeiset 
toiminnot  on  toteutettavissa  avoimen  lähde¬ 
koodin  ohjelmilla  -  samoilla  ohjelmilla,  joita 
maailman  suurimmat  tietokonekeskuksetkin 
käyttävät.  Alla  on  lista  tärkeimmistä  kompo¬ 
nenteista. 

Rauta 

•  Vähintään  yksi  edusta-  tai  hallintakone. 
Isoissa  järjestelmissä  voi  olla  kymmeniä 
hallintakoneita  erilaisissa  rooleissa,  muun 
muassa  sisään  kirjautumiselle,  etähallinnalle, 
eräajojärjestelmälle  jne. 

•  Useita  koneita  laskentakoneiksi. 

•  Jonkinlainen  kytkentäverkko,  jolla  noodit 
yhdistetään. 

Ohjelmisto 

•  Käyttöjärjestelmäksi  GNU/Linux.  On  maku¬ 
asia,  mitä  jakelukokonaisuutta  käyttää,  mut¬ 
ta  tavallisimmat  ovat  Red  Hat,  CentOS,  SuSE, 
Ubuntuja  Debian.  Eräät  tärkeät  tieteellisen 
laskennan  kaupalliset  sovellukset  tukevat 
ainoastaan  Red  Hat  -tyyppistä  jakelua,  minkä 
vuoksi  suuret  laskentakeskukset  käyttävät 
tyypillisesti  Red  Hat  Enterprise  Linuxia  tai 
sen  ilmaisversiota  CentOS:ää. 

•  Klusterihallinta  on  järjestelmä,  joka  hallin¬ 
noi  klusteria,  esimerkiksi  noodien  asennusta. 
Pienessä  järjestelmässä  se  on  vapaavalintai¬ 
nen,  suuremmassa  pakollinen.  Vaihtoehtoja: 
VVarevvulf,  xCAT  ja  Rocks  Linux. 

•  Eräajojärjestelmä  delegoi  vapaita  noodeja 
käyttäjille  ja  seuraa  muun  muassa  töiden 
etenemistä.  Jos  järjestelmässä  on  monta 
käyttäjää  tai  useita  töitä  suoritetaan  saman¬ 
aikaisesti,  kannattaa  käyttää  eräajojärjestel- 
mää.  Slurm  (Simple  Linux  Resource  Manager) 
on  monipuolinen  ja  melko  helposti  asennet¬ 
tava.  Muita  ovat  esimerkiksi  5GE,  Torque, 
PBSja  L5F  (kaupallinen). 

•  Kääntäjät:  GNU  C/C++,  Fortran  ja  Python 
ovat  hyvä  perussetti.  Muita  ovat  esimerkiksi 
LLVM,  PGI  (kaupallinen)  ja  Intel  ComposerXE 
(kaupallinen). 

•  MPI-kirjasto:  OpenMPLssä  on  ilmaisista 
vaihtoehdoista  monipuolisin  tuki  erilaisille 
kytkentäverkoille.  Muita  ovat  esimerkiksi 
Intel  MPI  (kaupallinen),  MPICH2ja  MVAPICH2 
(vain  Infiniband). 

Alan  suurimmassa  konferenssissa,  Yhdysval¬ 
loissa  vuosittain  järjestettävässä  Supercom- 
putingissa  (http://supercomputing.org/)  on 

Student  Cluster  Competition,  jossa  opiskelija- 
joukkueet  kilpailevat  siitä,  kuka  pystyy  raken¬ 
tamaan  tehokkaimman  klusterin.  Toistaiseksi 
Suomesta  ei  ole  vielä  ollut  joukkuetta.  Olisiko¬ 
han  aika  korjata  tilanne? 

Kirjaesittely 

Analogisesta  digitaaliseen 

Martti  Häikiö  ja  Essi  Ylitalo:  Bit  Bang.  Yrjö  Neuvo  ja 
digitaalinen  vallankumous.  SKS  2013. 

Teksti:  Jussi  Määttä 


Elettiin  1950-luvun  alkupuolta,  kun 
koulupoika  Yrjö  Neuvo  rakensi 
ystävänsä  kanssa  ensimmäisen 
radiovastaanottimensa,  vanerilevylle 
askarrellun  yksinkertaisen  kidekoneen. 
Vuosikymmenen  puolivälissä  pojat  eteni- 
vät  transistoriradioihin,  heti  kun  osia  sai 
Vaasaan  tilattua.  He  rakensivat  luulta¬ 
vasti  kaupungin  ensimmäiset  taskuradi- 
ot,  jotka  sitten  asennettiin  polkupyöriin. 

Vuonna  2006  samainen  Yrjö  Neuvo 
jäi  eläkkeelle  Nokialta  oltuaan  erilaisis¬ 
sa  teknologiajohtajan  tehtävissä  yli  kym¬ 
menen  vuotta.  Ennen  Nokian-vuosiaan 
Neuvo  teki  pitkän  ja  menestyksekkään 
yliopistouran. 


Elämäkerta  sekä  ikkuna 
menneisyyteen 

Neuvo  on  ollut  koko  ikänsä  innostunut 
uusimmasta  teknologiasta.  Martti  Häi¬ 
kiön  ja  Essi  Ylitalon  kirjoittama,  viime 
vuonna  ilmestynyt  opus  Bit  Bang  seu¬ 
raa  Neuvon  elämää  rinnakkain  digitaa¬ 
lisen  tekniikan  kehityksen  kanssa.  Teok¬ 
sen  pääpaino  on  ensin  yliopistourassa 
digitaalisen  signaalinkäsittelyn  alalla 
70-90-luvuilla,  ja  vuodesta  1993  alkaen 
kirja  toimii  ikkunana  Nokian  nousuun. 

Häikiö  ja  Ylitalo  ovat  ripotelleet  teks¬ 
tiin  kiinnostavia  teknisiä  anekdootteja 
Neuvon  uran  varrelta.  Esimerkiksi  Tek¬ 


nillisessä  korkeakoulussa  vuonna  1968 
Neuvo  teki  diplomityön,  johon  sisältyi 
tarkan  digitaalisen  kellon  rakentaminen. 
Sen  toteutuksessa  yhtenä  ongelmana  oli 
saada  mekaaniset  numerorullat  pyöräh¬ 
tämään  tarpeeksi  nopeasti  luvusta  59  ta¬ 
kaisin  nollaan  lukujen  60-99  kautta. 

Lisensiaatintyössään  Neuvo  toteutti 
lentokoneiden  silloisten  suunnistuslait¬ 
teiden  tarkistusmittarin,  jonka  osana 
käytettiin  ROM-piireihin  tallennettua  si- 
nifunktion  arvotaulukkoa.  Samainen  esi- 
laskentakikka  on  perustemppu  esimer¬ 
kiksi  peli- ja  demo-ohjelmoinnissa,  mutta 
sen  rautapohjaiseen  toteutukseen  en  ole 
ennen  törmännyt! 

Väitöskirjansa  Neuvo  teki  Yhdysval¬ 
loissa  Cornellin  yliopistossa  70-luvun 
alussa  nuorena  perheenisänä.  Hiukan 
harmillisesti  tästä  elämänvaiheesta  on 
kirjassa  kerrottu  vain  lyhyesti,  vaikka 
Amerikan-aj  öistä  olisi  voinut  kuvitella 
löytyneen  enemmänkin  muisteltavaa. 

Mikrohiiriä  ja  mediaanisuodattimia 
Tampereella 

Väiteltyään  tohtoriksi  vuonna  1974  Neu¬ 
vo  palasi  Otaniemeen,  ja  jo  kahden  vuo¬ 
den  kuluttua  hänestä  leivottiin  elektro¬ 
niikan  professori  Tampereen  teknilliseen 
yliopistoon.  Neuvo  käsitti  tuloaan  teke¬ 
vien  mikroprosessorien  merkityksen  ja 
järjesti  aiheesta  täydennyskoulutusta 
insinööreille  ympäri  Suomea.  Kursseilla 
opeteltiin  muun  muassa  Intel  8080-  ja 
Motorola  6800  -suorittimien  konekielioh- 
jelmointia.  Kansainvälistä  huomiota  ke¬ 
räsivät  myös  Neuvon  opiskelijoiden  teke¬ 
mät  "mikrohiiret"  eli  pienehköt  robotit, 
jotka  kilpailivat  labyrinteissa  ja  tekivät 
muutakin  hauskaa. 

Tampereella  Neuvon  digitaalisen 
signaalinkäsittelyn  tutkimusryhmä  tuli 
tunnetuksi  etenkin  työstään  mediaani- 
suodattimien  ominaisuuksien  ja  niiden 
variaatioiden  tutkimuksessa.  Yksinker¬ 
taisimmillaan  mediaanisuodatinta  voi 
ajatella  vaihtoehtona  lineaarisille  suodat¬ 


Mikrohiiriä  ihmeteltiin  televisiossakin.  Yrjö  Neuvon  opiskelijoiden  rakentamat  mikrohiiret 
esiintyivät  Ylen  Kasmasiini-ohjelmassa  vuonna  1983.  Jakson  voi  katsoa  osoitteessa 

http://yle.fi/elavaarkisto/artikkelit/mikrohiiret_kasmasiinissa_43217.html. 


timille,  erityisesti  keskiarvosuodattimel- 
le. 

Ajatellaan  vaikka  tilannetta,  jossa 
saadaan  näytteitä  kohinaisesta  signaalis¬ 
ta.  Silloin  laatua  voidaan  yrittää  paran¬ 
taa  ottamalla  aina  keskiarvo  esimerkiksi 
viidestä  viimeisimmästä  näytteestä.  Vas¬ 
taava  mediaanisuodatin  ottaisi  sen  sijaan 
viidestä  arvosta  suuruusjärjestyksessä 
keskimmäisen.  Neuvon  ryhmän  tieteelli¬ 
set  julkaisut  esimerkiksi  vektoriarvoises- 
ta  ja  painotetusta  mediaanisuodattimes- 
ta  ovat  keränneet  huomattavan  määrän 
viittauksia  muilta  tutkijoilta,  mitä  pide¬ 
tään  yhtenä  korkeatasoisen  tutkimuksen 
merkkinä. 

Akatemia  vai  Nokia? 

Uransa  suurimman  hyppäyksen  Neuvo 
teki  vuonna  1993.  Hän  tarttui  Jorma  Ol¬ 
lilan  tarjoukseen  ja  siirtyi  Nokian  tekno¬ 
logiajohtajaksi.  Päätös  yliopistomaailman 
jättämisestä  oli  vaikea,  varsinkin  kun 
Neuvolle  oli  juuri  järjestetty  pysyvä  tut¬ 
kijaprofessorin  virka  Suomen  Akatemias¬ 
sa.  Parempaa  yliopistojopia  ei  maassam¬ 
me  tutkijoille  tunneta  ja  nimitykset  ovat 
yleensä  määräaikaisia.  Innokas  ja  mutka¬ 
ton  Neuvo  sopeutuikin  suuryrityksen  ku¬ 
vioihin  helposti  ja  tuli  firman  sisällä  tun¬ 
netuksi  uusien,  maailmalta  hankittujen 


MARTTI  HÄIKIÖ  &  ESSI  YLITALO 

vempaimien  esittelijänä,  joka 
ei  epäröinyt  kaivaa  kassistaan 
ruuvimeisseliä  laitteiden  tar¬ 
kempaa  tutkimista  varten. 

Nokialla  Neuvon  tehtäviin 
kuului  miettiä,  miltä  tulevai¬ 
suuden  maailma  näyttää.  Häi¬ 
kiön  ja  Ylitalon  esiin  kaivamien 
haastattelujen  ja  esitelmien 
perusteella  vaikuttaakin,  että 
vuosina  1996-1997  Neuvo  en¬ 
nakoi  kosketusnäytölleen  ka- 
merakännyköiden  suosion  ja 
erilaisten  sijaintia  hyödyntävi¬ 
en  mobiilipalveluiden  tulon. 

Kirjan  lopussa  käsitellään 
vielä  Yrjö  Neuvon  tekemisiä  No¬ 
kialta  lähdön  jälkeen.  Lukijalle 
selviävät  sekä  kirjan  nimen 
alkuperä  että  Neuvon  tuo¬ 
reimmat  tulevaisuuden  ennus¬ 
tukset.  Paljastuupa  myös,  että 
2000-luvulla  Neuvo  on  innos¬ 
tunut  traktoreista  ja  erityisesti 


suomalaisista  Avant-pienkuor- 
maajista,  joiden  kehittämi- 
seenkin  hän  on  sittemmin  osal¬ 
listunut. 

Kirjan  anti 

Bit  Bang  on  sujuvasti  kirjoi¬ 
tettu  ja  viihdyttävä  elämäker¬ 
ta,  joka  säilytti  mielenkiintoni 
loppuun  saakka.  Joitakin  köm¬ 
mähdyksiä  on  teknisten  aihei¬ 
den  käsittelyssä  ja  suomenkie¬ 
listen  termien  käytössä,  mutta 
eivät  ne  lukukokemusta  suu¬ 
remmin  häiritse.  Nidettä  voi 
suositella  kaikille,  jotka  ovat 
kiinnostuneet  Suomen  digita¬ 
lisoitumisen  historiasta  ja  No¬ 
kian  nousun  ajasta.  Toisaalta 
kirja  on  kiinnostava  myös  leik¬ 
kimielisen  ja  uteliaan  miehen 
elämäntarinana. 


Mediaani-  ja  keskiarvosuodattimen 
vertailu 

Yrjö  Neuvon  tutkimus¬ 
ryhmä  Tampereella 
tunnettiin  myös  me- 
diaanikoulukunnan  nimellä. 

Kokeillaan  esimerkkinä  me¬ 
diaani-  ja  keskiarvosuodat- 
timia  oheiseen  harmaasävy¬ 
kuvaan  (kuva  1).  Uusi  kuva 
saadaan  tarkastelemalla 
jokaiselle  pikselille  sen  lä¬ 
hiympäristöä,  tässä  esimer¬ 
kissä  5x5  pikselin  kokoisen 
neliönmuotoisen  "ikkunan" 
sisältöä,  ja  ottamalla  niiden 
intensiteeteistä  joko  medi¬ 
aani  (suuruusjärjestyksessä 
keskimmäinen  luku)  tai  kes¬ 
kiarvo.  Kuvan  ulkopuolisten 
pikselien  intensiteetiksi  on 
tässä  oletettu  aina  nolla, 
mutta  parempiakin  tapoja 
on.  Erojen  korostamiseksi 
kumpaakin  suodatinta  on 
käytetty  kymmenen  kertaa 
peräkkäin.  Tulokset  näkyvät 
kuvissa  2  ja  3.  & 


Kuva  1.  Alkuperäinen  harmaasävykuva. 


Kuva  2.  Mediaanisuodatettu.  Tekstuu¬ 
rit  ovat  hävinneet,  mutta  reunat  ovat 
teräviä. 


Kuva  3.  Keskiarvosuodatettu.  Kuva  on 
kaikin  puolin  sumea. 


Ohjelmointiharjoitus 

Toteuta  itse  mediaanisuodatin  harmaasävykuville.  Suoraviivaisin 
tapa  on  käyttää  jotakin  järjestysalgoritmia  erikseen  jokaiselle  pikse¬ 
lille,  mutta  tässä  on  paljon  optimoinnin  varaa. 


Mukana  siellä 
missä  sinäkin. 


Softa 


O 


blender 

Joka  paikan  3D-höylä 

Osa  1,  historiasta  nykyhetkeen 


TM 


Blender  on  CAD-ohjelmisto , 
joka  soveltuu  lähes  kaikkeen 
3D-grafiikan  tuottamiseen.  Se 
sopii  niin  graafikoille ,  hakke¬ 
reille ,  muotoilijoille ,  arkkiteh¬ 
deille  kuin  koodaajillekin. 

Teksti  ja  kuvat:  Spiikki  Sillanpää 
Kuvat:  Blender  Foundation, 
www.blender.org 

lender  on  todellinen  monitoimioh¬ 
jelma.  Sillä  voi  esimerkiksi  luoda 
3D-malleja,  piirtää  ja  liittää  niihin 
pintakuvioita  ja  jälkikäsitellä  laskettuja 
kuvia.  Sillä  voi  myös  tehdä  animaatioita 
tai  videoita,  jotka  koostuvat  kuvista,  vi¬ 
deokuvasta  ja  ääniraidoista.  Jopa  pelien 
tekeminen  on  mahdollista,  ja  tulevaisuu¬ 
dessa  3D-mallien  tulostuskin  voi  onnis¬ 
tua. 

Nykyään  Blender  kuuluu  useiden 
graafisen  alan  yritysten  ja  peliyritysten 
työkalupakkiin,  ja  miksipä  ei  kuuluisi,  sil¬ 
lä  työkalu  on  täysin  ilmainen. 

Tie  avoimeksi  ohjelmistoksi 

Vuonna  1988  Ton  Roosendaal  perusti 
hollantilaisen  Neogeo-animaatiostudion. 
Seuraavana  vuonna  hän  loi  Amigalle 
Traces-kuvanlaskentatyökalun.  Vuonna 


Ton  Roosendaal,  Blenderin  isä. 


1995  yritys  alkoi  yhdistellä  ja  uudistaa 
käyttämiään  työkaluja,  ja  työn  tuloksen 
opimme  myöhemmin  tuntemaan  Blende- 
rinä. 

Roosendaal  perusti  vuonna  1998 
NaN-nimisen  (Not  a  Number)  yrityksen, 
jonka  oli  määrä  myydä  Blenderin  ympä¬ 
rille  tehtyjä  kaupallisia  tuotteita  ja  pal¬ 
veluita.  Vuosituhannen  vaihteessa  yritys 
hankki  taakseen  myös  sijoitusyhtiöitä 
kasvun  takeeksi.  Valitettavasti  surkea 
kaupallinen  menestys  ja  markkinoiden 
ankeat  näkymät  ajoivat  sijoittajat  lopet¬ 
tamaan  yhtiön  toiminnan  jo  vuonna  2002. 
Tämä  tarkoitti  myös  Blenderin  kehityk¬ 
sen  pysähtymistä. 

Ohjelman  ympärille  kasvanut  yhtei¬ 
sö  ja  Roosendaal  eivät  tähän  tyytyneet. 
Toukokuussa  2002  syntyi  Blender-säätiö, 
jonka  tarkoituksena  oli  turvata  ohjelmis¬ 
ton  kehitys  ja  markkinointi  avoimen  läh¬ 
dekoodin  ohjelmistona.  NaN-yrityksen 
sijoittajat  hyväksyivät  Free  Blender  -ni¬ 
misen  rahankeräyksen,  jonka  tavoittee¬ 
na  oli  kerätä  100  000  euroa  Blenderin 
oikeuksien  ostamiseksi.  Monien  yllätyk¬ 
seksi  rahat  saatiin  kasaan  jo  seitsemässä 
viikossa,  ja  hankittujen  oikeuksien  turvin 
ohjelma  voitiin  julkaista  vapaana  avoi¬ 
men  lähdekoodin  ohjelmistona. 

Uusi  vapaa  ja  ilmainen  Blender  jul¬ 
kaistiin  13.  lokakuuta  2002.  Ohjelmistoli¬ 
senssinä  oli  GNU  General  Public  License, 
joka  on  hyvin  yleinen  vapaiden  ohjelmis¬ 
tojen  lisenssi.  Samalla  Roosendaal  sai  tu¬ 
ekseen  suuren  joukon  innokkaita  vapaa¬ 
ehtoisia  jatkamaan  Blenderin  kehitystä. 

Blenderistä  tulee  tehokas  työkalu 

Koska  Blenderiä  oli  aiemmin  kehitetty 
Neogeo-studion  sisäisenä  työkaluna  ja 
omiin  tarpeisiin,  oli  julkiseen  käyttöön 
tarkoitetun  ohjelmaversion  ylläpito  alus¬ 
sa  hankalaa.  Blender-säätiö  tarvitsi  ra¬ 
hoitusta  kehittäjien  palkkaamiseen. 

Päätettiin  aloittaa  maailman  ensim¬ 
mäinen  avoimen  elokuvan  projekti,  joka 
toisi  ohjelmistolle  ja  säätiölle  näkyvyyttä 
ja  sen  myötä  rahoittajia.  Projektiin  koot¬ 
tiin  joukko  taiteilijoita,  jotka  haastettiin 
tekemään  innostavaa  lyhytelokuvaa. 


Hankkeen  nimi  oli  Project  Orange,  ja  sen 
tuloksena  syntyi  lyhytelokuva  Elephants 
Dream.  Hanke  toteutettiin  kokonaisuu¬ 
dessaan  avoimen  lähdekoodin  ohjel¬ 
mistoilla,  minkä  vuoksi  elokuvan  kaikki 
lähdemateriaali  pystyttiin  julkaisemaan 
Creative  Commons  -lisenssillä. 

Lyhytelokuvaprojekti  oli  menestys, 
ja  suosion  saattelemana  perustettiin  ke¬ 
sällä  2007  Blender-instituutti,  joka  tukee 
säätiötä  sekä  yhteisön  jäsenten  avoimia 
projekteja.  Nykyään  instituutti  toimii  va¬ 
kituisena  toimistona  ja  studiona. 

Vuonna  2008  oli  vuorossa  Blenderin 
uudistaminen.  Haluttiin  uusia  ohjelman 
käyttöliittymä,  työkalut,  tiedon  ja  toimin¬ 
tojen  käsittely  sekä  animaatiojärjestel- 
mä.  Samalla  Blenderin  vanhat,  90-luvulta 
peräisin  olevat  ydinosat  päätettiin  ohjel¬ 
moida  uudestaan.  Lähes  kaikki  tavoitteet 
saavutettiin  vuonna  2011,  jolloin  Blende¬ 
ristä  julkaistiin  versio  2.5. 

Vuodesta  2012  eteenpäin  ohjelman 
kehitys  on  keskittynyt  visuaalisten  efek¬ 
tien  prosessin  kehittämiseen.  Tähän  vai¬ 
kutti  merkittävästi  avoin  elokuvaprojekti 
Tears  of  Steel,  jonka  myötä  ohjelmistoon 
lisättiin  uusi  kuvanlaskentamoottori 
Cycles  sekä  useita  animointia  helpottavia 
työkaluja.  Samana  vuonna  avattiin  am¬ 
mattilaisille  suunnattu  Blender  Network 
-palvelu,  josta  saa  tukea,  koulutusta  ja 
apua  ohjelmistokehitykseen.  Nykyään 
Blender-säätiö  työllistää  kaksi  täysipäi¬ 
väistä  ja  kaksi  osa-aikaista  työntekijää. 

m  ' 


Seuraavassa  numerossa... 

Seuraavassa  Skrollissa  tutkimme  tarkem¬ 
min  Blenderin  ominaisuuksia  ja  mahdol¬ 
lisuuksia.  Sinun  ei  kuitenkaan  tarvitse 
odottaa  seuraavaan  numeroon  saakka, 
sillä  voit  sukeltaa  jo  nyt  Blenderin  ihmeel¬ 
liseen  maailmaan.  Artikkeli  nimittäin  jat¬ 
kuu  Skrollin  nettisivuilla,  jossa  viritämme 
Blenderin  työkuntoon  ja  teemme  Skrollin 
logosta  3D-mallin. 

Nettijatko:  http://www.skrolli.fi/201 4.1/ 
Lisätietoja:  http://www.blender.org 

Blenderillä  tehtyjä  elokuvia 

Open  Movie  -projektit 

Blender-ohjelmistolla  on  tehty  useita  avoimia,  Open  Movie  -elokuvia. 

http://www.blender.org/features/projects/. 


2006  -  Elephants  Dream  (Project  Orange) 

Ensimmäinen  Open  Movie  -projekti. 
www.elephantsdream.org 


2008  -  Big  Buck  Bunny  (Project  Peach) 

Ensimmäinen  Blender-instituutissa  valmistunut  avoin  elokuva.  Projek¬ 
tissa  tähdättiin  erityisesti  partikkeliefektien  kuten  hiusten  ja  ruohon 
parannuksiin.  Tästä  lähti  liikkeelle  myös  ensimmäinen  instituutin  ke¬ 
hittämä  peli,  Yo  Frankie.  Se  toteutettiin  kokonaisuudessaan  Blenderin 
sisältämällä  BlenderGame  Enginellä. 
http://www.bigbuckbunny.org  http://www.yofrankie.org 


2010  -  Sintel  (Project  Durian) 

Tavanomaista  suuremmalla  osallistujamäärällä  toteutettu  hanke, 
joka  pyrki  parantamaan  Blender  2.5:n  ominaisuuksia,  erityisesti  uutta 
sculpt-ominaisuutta.  Tulokset  julkaistiin  Netherlands  Film  Festival  -ta¬ 
pahtumassa.  http://www.sintel.org 


201 2  -  Tears  of  Steel  (Project  Mango) 

Projektissa  parannettiin  jälkikäsittelyä  ja  greenscreenin  toimintaa  sekä 
uutta  realistista  Cycles-kuvanlaskentakoneistoa.  Mukaan  kutsuttiin 
myös  yhdysvaltalainen  ohjaaja  lan  Hubert.  Projekti  sai  tukea  joukkora- 
hoituksen  ja  The  Netherlands  Film  Fund  -rahaston  kautta,  joten  viikon 
ajan  siihen  voitiin  kuvata  materiaalia  ammattimaisesti.  Cinegrid.nkn 
rahoitus  mahdollisti  elokuvan  kuvanlaskennan  4K-tasoisena  vuonna 
2013.  http://tearsofsteel.org/ 

2014  -  (Project  Gooseberry) 

28.  tammikuuta  julkaistu  projekti  seuraavaksi  lyhytelokuvaksi.  Käy  tu¬ 
tustumassa!  http://gooseberry.blender.org/ 


Yhteisöt 

Blenderin  avoimuuden  vuoksi  yhteisö  on  kasvaessaankin 
pysynyt  tiukasti  ohjelmiston  tukena.  Youtube  on  pullollaan 
ajan  tasalla  olevia  esittelyjä  ja  oppitunteja  ohjelman  ominai¬ 
suuksista  ja  tekniikoista.  Suurimpia  ja  aktiivisimpia  yhteisöjä 
ovat  Blender  Artists,  Blender  Nation,  Blender  Cookie  sekä 
Facebookin  Blender-ryhmä. 
http://blenderartists.org 
http://www.blendernation.com/ 
http://cgcookie.com/blender/ 
http://www.facebook.com/groups/2207257375 
Tietoa  yhteisöistä: 

http://www.blender.org/get-involved/user-community/ 


Blender  työkaluna 

Blender,  kuten  moni  muukin  3D-ohjelmisto,  voi  tuntua  aluksi 
sekavalta  ja  monimutkaiselta.  Tätä  on  vaikeaa  välttää,  kos¬ 
ka  ohjelmassa  on  valtavasti  ominaisuuksia  ja  kaikkiin  täytyy 
päästä  käsiksi.  Useimmilla  valikkotoiminnoilla  on  omat  näp- 
päinoikotiensä,  joten  niitäkin  on  paljon. 

Blenderin  käyttöliittymä  on  rakennettu  muovautumaan 
kunkin  käyttäjän  tarpeisiin.  Käyttöliittymän  pystyy  muokkaa¬ 
maan  työtehtävän  mukaan  juuri  sellaiseksi  kuin  käyttäjä  ha¬ 
luaa. 


Default 


'■  3D  View  Full 


Game  Logic 
Mäti  on  Tracking 
Scripting 
UV  Editing 


Video  Editing 


TiPl  Jritt 


Editor  Type 
Ei  Python  Con5ol  e 

File  Brow5er 


User  Preference 


l£-  Logic  Editor 
Node  Editor 
jH  Text  Editor 

Movie  Clip  Editor 
eIF  Video  Sequence  Editor 
3  UV/lmage  Editor 

^  N  LA  Editor 
*1*  Dope  Sheet 
Graph  Editor 


Käyttöliittymä  koostuu 
ikkunoista,  joita  voi  vapaasti 
lisätä  ja  poistaa  sekä  asettaa 
haluamansa  kokoisiksi.  Ik¬ 
kunoihin  voi  määritellä  halu¬ 
amansa  muokkaustoiminnot, 
joita  on  valittavana  17  erilaista. 

Ensimmäisellä  käynnistysker- 
ralla  Blender  tarjoaa  yleisimpiin  tehtäviin  yhdeksän  valmista 
muokkausikkunaa. 


C  3D  Vie' 

Ci  © 


View  Select  Add 

Koodi 


OpenGL-ohjelmointi:  grafiikkamoottorit 

Sarjan  kolmessa  edellisessä  osassa  olemme  esitelleet  OpenGLm  tärkeimmät  ominaisuu¬ 
det.  Nyt  niputamme  kaiken  yhteen  ja  rakennamme  yksinkertaisen  grafiikkamoottorin. 
Teksti:  Mikko  Rasa  Kuvat:  Mikko  Rasa,  Teija  Tuhkio 


Alkuun  varoituksen  sana: 
laadukkaan  grafiikkamoottorin 
tekeminen  on  valtava  urakka. 
Älä  siis  odota  tekeväsi  seuraavaa  Unreal 
Engineä  pelkästään  tämän  artikkelin 
ohjeilla.  Oman  grafiikkamoottorin 
tekeminen  on  silti  opettavaista  ja 
auttaa  myös  ymmärtämään  valmiiden 
moottorien  toimintaa  paremmin. 

Grafiikkamoottori  koostuu  useista  ali¬ 
järjestelmistä,  jotka  tekevät  yhteistyötä 
keskenään.  Tärkeimmät  niistä  ovat  re¬ 
surssien  lataus  ja  hallinta,  näkymäverkon 
(engl.  scene  graph)  hallinta  ja  renderöin- 
ti.  Monesti  grafiikkamoottorit  tarjoavat 
myös  animointitoimintoja.  Laajemmissa 
pelimoottoreissa  on  myös  muita  toimin¬ 
toja  kuten  törmäys  tarkistus,  käyttäjän 
syötteen  käsittely  ja  skriptiohjelmat. 
Tässä  artikkelissa  keskitymme  kuitenkin 
grafiikkaan. 

Grafiikkamoottorin  voi  rakentaa  mo¬ 
nella  tavalla,  eikä  tässä  artikkelissa  ole 
tilaa  esitellä  niitä  kaikkia.  Jos  jokin  rat¬ 
kaisu  ei  miellytä,  kokeile  rohkeasti  toista 
lähestymistapaa. 

Artikkelin  mukana  tuleva  esimerkki- 
koodi  on  toimiva  grafiikkamoottori  mutta 
ei  toteuta  kaikkia  tässä  esiteltyjä  ominai¬ 
suuksia.  Puuttuvien  asioiden  kohdalla 
on  artikkelissa  Puuttuu-merkintä.  Lukija 
voi  halutessaan  etsiä  näistä  aiheista  lisä¬ 
tietoa  internetistä  ja  kehittää  moottoria 
eteenpäin. 

Yleinen  arkkitehtuuri 

Allekirjoittanut  ei  useinkaan  tee  tarkkoja 
suunnitelmia  etukäteen,  mutta  jonkinlai¬ 
nen  yleiskuva  on  hyvä  muodostaa.  Ku¬ 


ten  aiemmissakin  esimerkkiohjelmissa, 
moottorin  toteutuskielenä  on  C+  +  .  Olio- 
ohjelmointi  on  myös  luonteva  valinta. 

Globaalit  muuttujat  ja  muut  globaalit 
tilat  voivat  tehdä  ohjelman  kulun  seuraa¬ 
misesta  ja  virheiden  etsimisestä  vaike¬ 
aa,  joten  niitä  on  syytä  välttää.  Tämän 
huomaa  erityisen  hyvin  juuri  OpenGLm 
kanssa,  jossa  vaikkapa  tekstuurin  unoh¬ 
taminen  sidotuksi  jossain  päin  koodia 
voi  aiheuttaa  virheellistä  toimintaa  aivan 
muualla.  Niinpä  piilotamme  OpenGL- 
toiminnot  kokonaisuudessaan  moottorin 
rajapinnan  taakse,  jossa  tiloja  voidaan 
muuttaa  hallitusti. 

Koska  ohjelmat  käyttävät  grafiikka- 
moottoria  kirjastona,  on  moottorin  luokat 
ja  funktiot  syytä  nimetä  niin,  että  välty¬ 
tään  yhteentörmäyksiltä  toisten  kirjasto¬ 
jen  kanssa. 

Käytön  helpottamiseksi  teemme 
moottorille  pääluokan,  joka  tekee  kaiken 
tarvittavan  alustuksen.  Lisäksi  sinne  voi¬ 
daan  sijoittaa  tietyt  ylätason  toiminnot, 
kuten  kokonaisen  ruudun  renderöinti. 
Vältämme  kuitenkin  muiden  luokkien  tar¬ 
peetonta  sitomista  pääluokkaan,  jolloin 
niiden  uudelleenkäytettävyys  paranee. 

C+  +  :n  muistinhallinnan  väitetään 
olevan  vaikeaa,  mutta  sen  ei  tarvitse 
olla  sitä.  Kun  heti  projektin  alussa  päät¬ 
tää  pelisäännöt  muistinkäytölle,  välttyy 
useimmilta  ongelmilta.  Skrolli-moottorin 
esimerkkitoteutuksessa  käytämme  omis- 
tajuusperiaatetta,  eli  olion  luonut  luokka 
on  vastuussa  myös  sen  tuhoamisesta. 
Käytämme  myös  pinosta  varattuja  olioita, 
aina  kun  se  on  järkevää. 

Virhetilanteiden  raportointiin  käy¬ 


tämme  poikkeuksia.  Muihin  virheenkä- 
sittelytapoihin  verrattuna  niiden  etuna 
on  helppokäyttöisyys.  Käsittelemättömät 
poikkeukset  pysäyttävät  ohjelman  suori¬ 
tuksen,  eivätkä  virheet  jää  huomaamatta. 
Myös  poikkeuksen  kaappaaminen  debug- 
gerissa  on  helppoa.  Moderneilla  kääntä¬ 
jillä  poikkeuksien  käyttö  ei  tee  koodista 
hitaampaa,  joten  ainoaksi  haittapuoleksi 
jää  hieman  suurempi  ohjelman  koko. 

Resurssienhallinta 

Resurssienhallinnan  tehtävänä  on  ladata 
ohjelman  tarvitsemia  resursseja  levyltä  ja 
pitää  kirjaa  jo  ladatuista  resursseista.  Jos 
samaa  resurssia  pyydetään  uudestaan, 
resurssienhallinta  voi  antaa  valmiiksi  la¬ 
datun  esiintymän. 

Resursseihin  on  pystyttävä  viittaa¬ 
maan  jotenkin,  joten  annamme  niille  ni¬ 
met.  Suoraviivaisinta  on  käyttää  tiedos- 
tonimiä.  Resursseja  on  myös  helpointa 
käsitellä  työstövaiheessa  erillisinä  tiedos¬ 
toina.  Myöhemmin  resurssienhallintaan 
voidaan  lisätä  vaihtoehtoisia  lataustapo- 
ja,  kuten  vaikkapa  tuki  zip-tiedostoille. 

Tärkeimmät  resurssityypit  ovat  ob¬ 
jekti,  shader-ohjelma  ja  tekstuuri.  Lisäksi 
tarvitaan  joitakin  aputyyppejä,  jotka  ei¬ 
vät  kuvaa  mitään  OpenGLm  olioita  vaan 
auttavat  muiden  resurssien  hallinnassa. 

Tekstuurit  ovat  yksinkertaisesti  kuva¬ 
tiedostoja.  Yleisissä  kuvaformaateissa  ei 
ole  mahdollista  helposti  määritellä  lisä¬ 
ominaisuuksia  kuten  suodatusta  tai  tois¬ 
toa,  joten  käytämme  kaikille  tekstuureille 
samoja  asetuksia. 

Shaderit  ladataan  GLSL-kielisestä 
lähdekoodista.  Koska  kokonaiseen  sha- 

der-ohjelmaan  tarvitaan  sekä  kulmapis¬ 
te-  että  pikselishaderi,  nämä  on  erotet¬ 
tava  tiedostossa  jotenkin.  Valitsemme 
erottimeksi  vähintään  kolme  yhdysmerk¬ 
kiä  (-)  sisältävän  rivin,  koska  se  on  visu¬ 
aalisesti  selvä  erotin  eikä  sellaista  voi 
normaalisti  esiintyä  GLSL-koodissa. 

Objektit  ovat  kaikkein  monimutkai¬ 
sin  tapaus.  Ei  ole  olemassa  mitään  uni¬ 
versaalia  kaikkien  käyttämää  formaattia, 
mutta  jotkin  formaatit  ovat  levinneet  var¬ 
sin  laajalle.  Mainitsemisen  arvoisia  ovat 
ainakin  Collada,  3DS  ja  OBJ. 

Collada  on  suhteellisen  uusi,  avoi¬ 
meen  standardiin  perustuva  XML-poh- 
jainen  formaatti,  jonka  on  julkaissut 
Khronos  Group.  Teoriassa  se  voi  sisältää 
mitä  tahansa  3D-grafiikassa  tarvittavaa 
dataa.  Yleiskäyttöisyytensä  vuoksi  se  on 
kuitenkin  hieman  raskas  tämän  artikke¬ 
lin  tarpeisiin. 

3DS  puolestaan  on  Autodeskin  3D 
Studion  käyttämä  formaatti.  Siitä  ei  ole 
julkaistu  virallista  määrittelyä,  mutta  sen 
rakenne  on  selvitetty  perin  pohjin.  Myös 
3DS  pystyy  säilömään  monentyyppistä 
dataa,  mutta  binääriformaatin  käsittely 
on  työlästä  ja  altista  virheille. 

OBJ  on  peräisin  Wavefront  Technolo- 
giesin  mallinnusohjelmista.  Siitäkään  ei 
ole  kehittäjän  julkaisemaa  määrittelyä, 
mutta  tekstipohjaisena  formaattina  se 
on  erittäin  helppolukuinen.  Yksinkertai¬ 
simmillaan  yksi  tiedosto  sisältää  yhden 
objektin,  joten  se  soveltuu  mainiosti  gra¬ 
fiikkamoottorimme  ensimmäiseksi  objek- 
tiformaatiksi. 

Tilan  säästämiseksi  en  selitä  tässä 
formaattia  kokonaisuudessaan.  Haluk¬ 
kaat  voivat  tutustua  Wikipedian  ku¬ 
vaukseen  tai  esimerkkiohjelman  lähde¬ 
koodiin.  Pari  asiaa  on  kuitenkin  syytä 
mainita. 

OBJ-tiedostossa  kulmapisteiden 
sijainnit,  normaalit  ja  tekstuurikoor- 
dinaatit  muodostavat  kukin  oman 
taulukkonsa.  Tasopintojen  mää¬ 
rittelyt  viittaavat  taulukoihin  erik¬ 
seen,  jolloin  esimerkiksi  samaa 
normaalia  voi  käyttää  usean  eri  kul¬ 
mapisteen  kanssa.  Tämä  sopii  huonosti 
OpenGL:ään,  jossa  kunkin  kulmapisteen 
on  oltava  oma  kokonaisuutensa  kaikki¬ 
ne  ominaisuuksineen.  Niinpä  joudumme 
hieman  kikkailemaan  saadaksemme  da¬ 
tan  sopivaan  muotoon. 

Toinen  huomionarvoinen  seikka  on 
objektin  koostuminen  yksittäisistä  ta- 
sopinnoista.  Ne  voivat  olla  myös  kol¬ 
mioita,  nelikulmioita  tai  jopa  useam- 
pikulmaisia  kuvioita.  Tämä  ei  ole 
kovinkaan  tehokasta,  koska  in¬ 
deksejä  tarvitaan  enemmän  ja  vä¬ 


limuistin  tehokkuus  kärsii.  Optimaalisen 
ketjutuksen  muodostaminen  on  varsin 
monimutkaista,  mutta  onneksi  yksinker- 
taisellakin  algoritmilla  päästään  tyydyt¬ 
tävään  lopputulokseen. 

3D-mallinnusohjelmissa  ei  yleensä 
ole  mahdollisuuksia  shaderien  määritte¬ 
lyyn,  eikä  OBJ-formaattikaan  tue  niitä. 
Sen  sijaan  materiaalit  ovat  yleisesti  käy¬ 
tetty  ominaisuus,  joten  käytämme  niitä 
myös  Skrolli-moottorissa.  Materiaali  si¬ 
sältää  vähintäänkin  viittauksen  shader- 
ohjelmaan  ja  mahdollisesti  myös  teks¬ 
tuuriin.  Lisäksi  se  voi  sisältää  shaderin 
kanssa  käytettäviä  uniform-muuttujien 
arvoja. 

Materiaaleille  ei  ole  tarjolla  mitään 
yleisesti  käytettyä  ja  yksinkertaista  tie¬ 
dostoformaattia,  joka  täyttäisi  kaikki  tar¬ 
peemme,  joten  joudumme  kehittämään 
oman. 

Resurssienhallinta  omistaa  lataa¬ 
mansa  resurssit  ja  tuhoaa  ne  viimeistään 
sitten,  kun  se  itsekin  tuhoutuu.  Julkisen 
rajapinnan  kautta  siltä  voi  pyytää  viit¬ 
tauksen  tietyn  nimiseen  resurssiin.  Funk- 
tiomallineilla  voimme  myös  tarkistaa, 
että  resurssi  on  odotettua  tyyppiä. 

Paljon  dataa  sisältävissä  peleissä  voi 
olla  tarpeen  myös  poistaa  tarpeettomak¬ 
si  käyneitä  resursseja  muistista  ja  tehdä 
tilaa  uusille,  esimerkiksi  siirryttäessä 
kentästä  toiseen.  Tällöin  on  huolehdit¬ 
tava  siitä,  ettei  mikään  toinen  resurssi 
enää  viittaa  muistista  poistettuihin  re¬ 
sursseihin.  (Puuttuu.) 

Näkymäverkko 

Näkymäverkko  on  tietorakenne,  joka 
kuvaa  ruudulle  piirrettäviä  esineitä  ja 
niiden  suhteita  toisiinsa.  Jotkin  grafiikka¬ 


deröitävistä  asioista,  joten  luomme  abst¬ 
raktin  kantaluokan  nimeltä  Renderable. 
Eri  operaatioista  teemme  virtuaalifunk¬ 
tioita. 

Eräs  tärkeä  ominaisuus  näkymäver- 
kossa  on  asioiden  ryhmittely.  Vähintään¬ 
kin  tarvitaan  yksi  ryhmä,  joka  sisältää 
kaikki  piirrettävät  esineet.  Yhtä  helppoa 
on  kuitenkin  tehdä  yleispätevä  ryhmit¬ 
telyinäni,  jolla  voi  luoda  näkymästä  hie¬ 
rarkkisen  esityksen.  Tämä  helpottaa  asi¬ 
oiden  käsittelyä,  kun  kokonaista  ryhmää 
voi  käsitellä  yhtenä  yksikkönä. 

Usein  on  tarpeen  sisällyttää  näky¬ 
mään  useampi  kopio  samasta  asiasta. 
Esimerkiksi  metsän  jokaisesta  puusta  on 
turha  tehdä  yksilöllistä,  koska  ne  veisivät 
liikaa  muistia  eikä  katsoja  kuitenkaan 
huomaisi  kaikkia  eroja.  Muutaman  eri¬ 
laisen  puumailin  monistaminen  riittää 
luomaan  vaikutelman  elävästä  metsästä. 
Tätä  varten  teemme  Instance-nimisen 
apuluokan,  joka  pitää  sisällään  käytettä¬ 
vän  matriisin  sekä  viittauksen  alkuperäi¬ 
seen  asiaan. 

Renderöinti 

Ensimmäinen  ja  tärkein  näkymäverk- 
koon  toteutettava  operaatio  on  näky¬ 
män  renderöinti.  Siihen  tarvitaan  jonkin 
verran  globaalia  tilaa,  kuten  kameran 
ja  valaistuksen  tiedot.  Koska  haluamme 
pitää  moottorin  eri  luokat  mahdollisim¬ 
man  itsenäisinä,  välitämme  nämä  tiedot 
render-funktion  parametrina  aputietora- 
kenteessa. 

OpenGLm  tilan  muuttaminen  vie  hie¬ 
man  resursseja,  joten  turhia  tilamuutok¬ 
sia  on  syytä  välttää.  Ensimmäinen  askel 
tähän  on  jättää  asetetut  tilat  voimaan 
kunkin  esineen  renderöinnin  jälkeen. 
Jos  seuraava  esine  käyttää  samoja 
tiloja,  ajuri  havaitsee,  ettei  tilamuu¬ 
tosta  todellisuudessa  tapahdu,  ja  jät¬ 
tää  operaation  suorittamatta.  Koska 
OpenGLm  tila  on  moottorin  hallin¬ 
nassa,  voimme  rakentaa  renderöin- 
tilogiikan  siten,  ettei  tahatonta  vir¬ 
hetoimintaa  pääse  syntymään. 

Mikäli  halutaan  piirtää  läpikuul¬ 
tavia  esineitä  kuten  värillistä  lasia, 
on  läpikuultavat  osat  renderöitävä 
muiden  jälkeen  ja  järjestyksessä 
kauimmaisesta  lähimpään.  Muu¬ 
ten  voi  käydä  niin,  että  läpikuul¬ 
tavan  esineen  takana  oleva  toinen 
esine  ei  piirrykään  ruudulle,  koska 
syvyyspuskurissa  on  jo  lähempänä 
oleva  arvo.  (Puuttuu.) 
Virtuaalimaailman  kasvaessa  laa¬ 
jaksi  on  tavallista,  että  maailmasta  on 
näkyvissä  kerrallaan  vain  pieni  osa.  Kaik¬ 
kia  esineitä  koskevien  piirtokomentojen 

moottorit  tuovat  sen  hyvin 
vahvasti  esiin  abstraktion 
kautta,  toisissa  se  taas 
muodostuu  hyvinkin  huo¬ 
maamattomasti.  Skrol¬ 
li-moottorissa  käy- 

- +  perintä 

Luokka  ka  avio. 


lähettäminen  näytönohjaimelle  on  tällöin 
turhan  hidasta.  Avuksi  tulee  tekniikka, 
jossa  etukäteen  karsitaan  piirrettävi¬ 
en  asioiden  joukosta  pois  ne,  jotka  ovat 
kokonaan  näkökentän  ulkopuolella.  Hie¬ 
rarkkinen  näkymäverkko  auttaa  tässä, 
sillä  jos  kokonainen  ryhmä  jää  näköken¬ 
tän  ulkopuolelle,  ei  ryhmän  sisältämiä 
asioita  tarvitse  käsitellä  erikseen.  (Puut¬ 
tuu.) 

Animaatiot 

Useimmissa  grafiikkamoottoreissa  on 
tuki  myös  animaatioille.  Yksinkertaisim¬ 
millaan  on  kyse  esineiden  liikuttelusta. 
Fysiikkaa  sisältävissä  peleissä  pelimaail¬ 


man  sisäiset  animaatiot  lasketaan  yleen¬ 
sä  fysiikkamoottorilla,  mutta  se  ei  kuulu 
tämän  artikkelin  aihepiiriin.  Peleissä  voi¬ 
daan  tarvita  myös  yksinkertaisempia  ani¬ 
maatioita,  esimerkiksi  käyttöliittymässä. 

Jos  esine  lähtee  yhtäkkiä  liikkeel¬ 
le  täydellä  nopeudella  ja  pysähtyy  kuin 
seinään,  liike  näyttää  luonnottomalta. 
Päätepisteitä  voi  pehmentää  sopivalla 
interpolaatiofunktiolla.  Tähän  käy  esi¬ 
merkiksi  kuutiollinen  polynomi  3x2  -  2x3. 
Pidemmät  liikkeet  voi  olla  tarpeen  jakaa 
kiihdytykseen,  tasaiseen  liikkeeseen  ja 
hidastukseen. 

Liikkeen  ei  tarvitse  olla  suoraviivais¬ 
ta.  Useasta  viivasegmentistä  koostuva 
murtoviiva  on  seuraava  luonnollinen  as¬ 
kel,  mutta  suunnan  äkillinen  muuttumi¬ 
nen  ei  näytä  hyvältä.  Pehmeiden  liikera¬ 
tojen  määrittelyssä  hyvin  yleinen  työkalu 
ovat  Bezier-käyrät  (engl.  Bezier  curve, 
Bezier  spline).  Ne  ovat  ikään  kuin  mur- 
toviivoj a,  joissa  jokaiselle  pisteelle  on  an¬ 
nettu  sijainnin  lisäksi  tangentti.  Segmen¬ 
tit  on  väännetty  mutkalle  niin,  että  niiden 
päät  sopivat  tangentteihin.  Bezier-käyri- 
en  määrittelyjä  hienosäätö  on  käsin  työ¬ 
lästä,  joten  apuna  kannattaa  käyttää  3D- 
mallinnusohjelmaa.  (Puuttuu.) 

Animaatioon  voi  sisältyä  myös  pyöri¬ 
vää  liikettä,  tai  se  voi  koostua  pelkästään 
siitä.  Tässä  kannattaa  käyttää  kvaterni- 
oita,  koska  niiden  interpolointiominai- 
suudet  ovat  ylivoimaiset.  Matriiseillakin 
homma  onnistuu,  mutta  interpolaatio 
tuottaa  vääristymiä,  jotka  on  erikseen 
kompensoitava. 

Elävien  olentojen  animointiin  käy¬ 
tetään  usein  luurankoja  (engl.  skeletal 


Kuvakaappaus  esimerkkiohjelmasta. 


using  namespace  SkrolliGL; 

Engine  engine; 

ResourceManager  res_mgr; 

res_mgr . load_directory("data") ; 

Camera  camera; 
engine. set_camera(&camera) ; 
camera. set_position(10,  -11,  4); 
camera. look_at(0,  0,  2); 
camera. set_depth_range(0. 1 ,  100) ; 

engine. set_sky_color(0. 397,  0.625,  0.748) 
engine. set_sun_direction(-0. 8,  -0.7,  1.3); 

Group  scene; 

engine. set_scene_root(&scene) ; 

Instance  ground(res_mgr .get<Object>(''ground.obj")) ; 
scene. add(ground) ; 

Instance  house(res_mgr.get<Object>("house.obj")) ; 
house. set_matrix(Matrix: : translation(2,  0,  0)); 
scene. add(house) ; 

while(engine. next_f rame())  ; 

Listaus  1. 

animation).  Mallille  tehdään  virtuaalinen 
luuranko  ja  kulmapisteet  yhdistetään  yh¬ 
teen  tai  useampaan  luuhun.  Jokaisella 
luulla  on  oma  matriisinsa,  jota  muunte¬ 
lemalla  saadaan  mallin  muoto  muuttu¬ 
maan.  Erilaisilla  rajoitteilla  voidaan  var¬ 
mistaa  luiden  pysyminen  luonnollisessa 
asennossa.  (Puuttuu.) 

Esimerkkitoteutus 

Esimerkki  toteutus  Skrolli-moottorista  on 
osoitteesta  http :// www.  skrolli.fi/2 014.1/. 

Se  on  sellaisenaan  toimiva,  joskin  ra¬ 
joittunut  3D-grafiikkamoottori,  jota  voi 
käyttää  myös  pohjana  oman  moottorin 
kehitykselle.  Koodi  on  lisensoitu  Creati¬ 
ve  Commons  CCO  -lisenssillä,  joten  sitä 
voi  käyttää,  muokata  ja  levittää  täysin 
vapaasti. 

Listauksessa  1  on  esimerkki  siitä,  mil¬ 
tä  moottoria  käyttävä  ohjelma  näyttää. 

& 


Kirjoittajan  tavoittaa  Ircnetistä  nimimerkillä 
tdb  kanavilta  #skrolli  ja  #opengl.fi.  Vastaan 
mielelläni  OpenGL:ää  koskeviin  kysymyksiin. 

Kulttuuri 


Pikseligrafiikkaa: 

C64  multicolor 

Vaikka  Commodore  64:lle  onkin  kehitetty  myös 
edistyneempiä  näyttötiloja,  on  perinteinen  moniväritila 
edelleen  monien  taiteilijoiden  suosiossa.  Seuraajassa 
muutamia  poimintoja  viime  vuosilta. 

Ville-Matias  Heikkilä 


C64:n  moniväritila: 

•  Näyttöalue  jakautuu  40  x  25  soluun, 
kussakin  4^8  pikseliä. 

•  Kussakin  solussa  saa  käyttää  neljää 
eri  väriä,  jotka  valitaan  kiinteästä 

1 6:n  värin  paletista.  Yksi  väreistä 
(yleensä  musta)  on  sama  kaikissa 


soluissa. 
•  Paletti: 


Yazoo:  African  Night. 


Arsenic:  Dreamlands  Gate. 


Oys:  Frog,  Landscape  and  a  Lot  of  Clouds. 


Yazoo:  Graveyard. 


Oys:  Ladybird. 


Mermaid:  What's  With  Ali  The  Hate. 

Pelejä  Gothamista 

Lepakkomiehen  lennot 


Jon  Ritman  käynnistää  Lepakkomuistinsa  ja  kaivelee  sieltä  tarinoita  ajalta, 
jolloin  kahdeksan  bittiä  riitti  vielä  kaikkeen.  Ritman  kertoo,  miten  kaikki¬ 
en  pelijanoisten  sankari  siirtyi  ensimmäisen  kerran  peliruuduille  piekse- 
mään  nollia  ja  ykkösiä. 

Teksti:  Juho  Pietarinen  Kuvat:  Mobygames,  Juho  Pietarinen,  Jukka  0.  Kauppinen 


-luvun  alussa  pelimaailma 
näytti  kovin  erilaiselta.  Peli¬ 
en  päähahmoina  eivät  seik¬ 
kailleet  elokuvista  tutut  naamat  eivätkä 
sarjakuvien  supersankarit  vaan  pelinte¬ 
kijöiden  omat  luomukset.  Ocean  muutti 
homman  kertaheitolla.  Gary  Braceyn  joh¬ 
dolla  firma  ryhtyi  haalimaan  salkkuunsa 
lisenssejä  toisensa  perään. 

Samaan  aikaan  toisaalla:  Joulukuussa 
1984  Jon  Ritman  seisoi  pelifirma  Crystal 
Computingin  studiolla  ja  piti  käsissään 
Knight  Lore  -peliä.  Peli  julkaistaisiin  vas¬ 
ta  viiden  päivän  kuluttua,  mutta  pelita¬ 
lon  väki  vaati  Jonia  tutustumaan  siihen 
heti.  Aiemmin  päivällä  Jon  oli  luovutta¬ 
nut  oman  jalkapallopelinsä,  ZX  Spectru- 
mille  tehdyn  Match  Dayn,  julkaisijalleen 
Ocean  Softwarelle,  joten  mikäpä  siinä, 
hänellä  oli  aikaa. 

Jon  suunnisti  pelin  kanssa  kolean 
Manchesterin  läpi  naapurissa  asuvien 
pelintekijäystäviensä  luo.  Kaikki  kahdek¬ 
san  seisoivat  rivissä  odottamassa  pelin 
latautumista  ja  käynnistymistä. 

Ensimmäiset  grafiikat  ilmestyivät 
ruutuun.  Seurasi  pitkä  hiljaisuus,  ja  Jonin 
mukaan  sen  rikkoi  lopulta  "ääni  joka  syn¬ 
tyy  usean  leuan  osumisesta  yhtä  aikaa 
lattiaan". 

Knight  Lore  hyödynsi  ensimmäisenä 
seikkailupelinä  isometristä  grafiikkaa, 
jossa  kaksiulotteisilla  grafiikoilla  luodaan 
kolmiulotteinen  vaikutelma  näyttämällä 


kappaleista  kolme  sivua.  Vastaavaa  ei  ol¬ 
lut  ennen  nähty,  eikä  Spectrumin  tehoilla 
sellaisesta  osattu  edes  haaveilla. 

"Me  halusimme  kaikki  tehdä  saman", 
Jon  muistelee  sitä  talvista  iltapäivää. 
"Minulla  ei  ollut  käsitystäkään,  miten 
Ultimate  oli  onnistunut  siinä.  Tosin  yksi 
kavereistani  väitti  tietävänsä,  mutta  hän 
kieltäytyi  kertomasta  minulle." 

Knight  Lore  oli  graafisesti  suuri  harp¬ 
paus  ja  Jonin  silmissä  juuri  sitä,  mitä  hän 
oli  halunnut  tehdä  itse  jo  pitkään:  Disney- 
animaatio,  jota  voi  itse  ohjata. 

"Siihen  asti  suurin  osa  peleistä  oli  ol¬ 
lut  kaksiulotteisia,  lukuun  ottamatta  vek- 
torigrafiikoita  ja  nokkelaa  mutta  taiteel¬ 
lisesti  mitäänsanomatonta  Ant  Attackia. 
Knight  Lore  näytti  yhtä  hyvältä  kuin  mikä 
tahansa  tv-  tai  elokuva-animaatio,  mutta 
sitä  pystyi  myös  pelaamaan.  Ja  minä  ihai¬ 
lin,  miten  huolellisesti  erityisesti  Disney 
teki  elokuvansa",  Jon  kertoo. 

Pyhä  jysäys  grafiikka,  sä  oot 
kaunista! 

"Hullu,  vaikea,  nerokas."  Näillä  kolmel¬ 
la  sanalla  Jon  kuvaa  ystäväänsä  Bernie 
Drummondia. 

Jon  oli  päättänyt  tehdä  Knight  Loren 
innoittamana  isometrisen  pelin  mutta  tie¬ 
dosti  haasteen  menevän  liuhuen  hänen 
kykyjensä  yli.  Jon  oli  raapustellut  ruu¬ 
dulle  omia  yrityksiään  ja  tehnyt  spritet 
aiempiin  peleihinsä,  mutta  siihen  hänen 


graafikon  uransa  saisi  jäädä. 

"Minä  tunsin  kaverin  nimeltä  Bernie 
Drummond,  joka  piirsi  paljon  sarjakuva- 
hahmoja",  Jon  kertoo. 

Jon  otti  Bernieen  yhteyttä  ja  kutsui 
hänet  vierailulle,  taka-ajatusten  kera. 
Vierailua  valmistellessaan  Jon  pyöräytti 
ZX  Spectrumille  pienen  piirto-ohjelman, 
ja  Bernien  saavuttua  hän  pyysi  miestä 
esittelemään  piirtäjän  taitojaan  bittien 
valtakunnassa.  Bernie  väänsi  ruudulle 
pikseligrafiikkaa,  ja  Jon  seurasi  vieressä. 

Kaksi  tuntia  myöhemmin  Jonin  usko 
oli  loppumassa.  Bernie  tuntui  tiputtele- 
van  ruudulle  pikseleitä  ilman  minkään¬ 
laista  logiikkaa,  ja  lopputulos  näytti  pel¬ 
kältä  sekasotkulta. 

Sitten,  yllättäen,  pikselisekasotkun 
keskelle  ilmestyi  silmä  ja  "Bernie  muut¬ 
tui  hetkessä  hullusta  näpertäjästä  tekijä- 
mieheksi".  Silmän  ympärille  muodostui 
nopeasti  kokonainen  pelihahmo.  Budwei- 
serjaksi  nimetystä  otuksesta  tuli  yksi  pe¬ 
lin  ensimmäisistä  vihollisista. 

Jon  oli  löytänyt  graafikkonsa.  Kaksik¬ 
ko  päätti  kokoontua  myöhemmin  uudel¬ 
leen  ja  pyöritellä  ideoita  tulevan  pelinsä 
aiheeksi. 

Pyhä  jysäys  Robin,  me  ollaan  peli! 

"Zap!  Pow!  Kablam!"  sanoi  oikeuden 
nyrkki,  kun  pyylevä  60-luvun  Batman, 
Adam  West,  jysäytti  Jokerin  leukaperiä. 
Se  oli  myös  Jonin  ensimmäinen  mieliku- 

va,  kun  Bernie  ehdotti  Batman-pelin  te¬ 
kemistä. 

Batman  oli  tuolloin  yhä  nuorten  sil¬ 
missä  kova  hemmo,  joka  liiteli  synkkyyttä 
kihisevän  Gothamin  yllä  ja  tervehti  ros¬ 
voja  rystysillään.  Samaan  aikaan  Ocean 
takoi  hittejä  lisenssipeleillään,  joiden 
seuraan  Batman  sopisi  kuin  pettymys 
Michael  Bay  -elokuvan  jälki  tunnelmiin. 

Jon  tiesi  itsekin,  että  peli  tarvitsi  jon¬ 
kin  koukun,  jotta  pelaajat  huomaavat  sen 
myyntitykeillä. 

Silti  hän  ei  pitänyt  Batmanista.  Pö¬ 
näkkä  sankarihahmo  oli  ollut  suosionsa 
huipulla  20  vuotta  aiemmin,  mutta  nyt 
elettiin  menevää  80-lukua.  Kampausten 
korkeusennätysten  kanssa  kamppai¬ 
li  vain  Whamin  listasijoitus.  Ei  nuoriso 
mitään  60-luvun  camp-sarjaa  muistaisi, 
järkeili  Jon  ja  ehdotti  pelin  aiheeksi  mie¬ 
luummin  moderneja  Marvel-hahmoja, 
Thoria  ja  Herkulesta. 

Bernie  väitti  vastaan:  60-luvun  Bat- 
man-sarja  pyöri  yhä  tv:ssä,  ja  sarjakuvat 
olivat  tunnettuja.  Jon  taipui  lopulta.  Kak¬ 
sikko  vei  ideansa  Oceanin  David  Wardil- 
le,  joka  innostui  niin,  että  "hän  ravasi  ym¬ 
päri  toimistoaan  kuin  junaa  matkiva  lapsi 
ja  lauloi  Batmanin  tunnussäveltä". 

Pari  viikkoa  myöhemmin  Ward  ilmoit¬ 
ti,  että  Ocean  oli  hankkinut  lisenssit  DC 
Comicsilta.  Nyt  se  oli  varmaa:  Jon  Ritman 
ja  Bernie  Drummond  tulisivat  tekemään 
kaikkien  aikojen  ensimmäisen  Batman- 
pelin. 


Pyhä  jysäys  seinä,  oot  sä  Robinia 
nähnyt? 

Jon  kulutti  seuraavat  kaksi  kuukautta  jär- 
keilemällä,  miten  Knight  Loren  Filmation 
Engine  -pelimoottori  oli  tehty.  Pelinteon 
tärkein  väline  oli  British  Micron  CP/M- 
pohjainen  tietokone,  johon  kytkettiin 
sarjakaapelilla  muita  koneita,  joille  peli 
oli  tarkoitus  kääntää.  Ohjelmointityyli  oli 
aikakautensa  näköinen. 

"Tapasin  tulostaa  vanhalla  Epsonin 
matriisitulostimella  metrin  mittaisia  sat¬ 
seja  koodia.  Se  on  yksi  asia,  jota  kaipaan 
nykyajan  koodausympäristössä.  Mikään 
ei  voita  metrin  mittaista  tulostetta,  jolla 
voi  sitten  käsin  yhdistellä  koodia  kaavioi¬ 
na",  Jon  muistelee. 


Koodia  ja  vuokaavioita  väännettiin 
aamupäivästä  aamuyöhön.  Välissä  oli 
taukoja  vain  kahville  ja  tyttöystävälle. 
Lopulta  piti  kerätä  osaset  kasaan  ja  muo¬ 
vata  niistä  pelimoottori.  Ja  näytettävä 
pers...  pitkää  nenää  sille  Manchesterin 
kaverikämpältä  tutulle  tyypille,  joka  ei 
suostunut  paljastamaan  Knight  Loren  sa¬ 
laisuuksia  -jos  tämä  niitä  edes  tiesi. 

Jonin  isometrinen  pelimoottori  oli  lo¬ 
pulta  jopa  parempi  kuin  esikuvansa. 

"Vuosia  myöhemmin,  juteltuani 
Knight  Loren  pelimoottorin  ohjelmoijan 
kanssa,  minulle  selvisi,  että  Batmanin 
pelimoottori  oli  tehokkaampi.  Minulla  oli 
selvästi  pienempi  graafinen  puskurimuis¬ 
ti  (Batman  256  tavua;  Knight  Lore  6  ki¬ 
lotavua)  ja  huonerakenteet  tallennettiin 
erittäin  tehokkaasti." 

Samalla  pelin  suunnitelmat  elivät. 

Ensimmäisen  käsikirjoituksen  mu¬ 
kaan  Robinin  piti  vilahtaa  seikkailussa 


mentorinsa  vierellä.  Bernie  ehti  piirtää 
Robinin  spritenkin  valmiiksi,  mutta  ZX 
Spectrumin  muistin  rajat  tulivat  vastaan. 

Samalla  Your  Sinclair  -lehti,  joka  sai 
käsiinsä  lähes  valmiin  version  pelistä, 
väitti  siloposkisen  ihmepojan  olleen  al¬ 
kujaan  jopa  pelin  pääosassa.  Lehden  mu¬ 
kaan  Jon  ei  vain  onnistunut  keksimään, 
miten  voisi  ohjata  kahta  supersankaria 
yhtä  aikaa.  Jonin  mukaan  väite  on  silkkaa 
potaskaa. 

Jon  todistikin  väitteen  vääräksi  jo 
seuraavassa  pelissään,  Head  Over  Heel- 
sissä,  jossa  pelaaja  ohjaa  kahta  päähenki¬ 
löä  isometrisessä  seikkailussa.  Batmanin 
ja  Ihmepojan  ongelmat  ratkesivat  kuin 
itsestään,  sillä  onnekkaasti  Robin  kidna¬ 
pattiin.  Niinpä  yksin  jääneen  Batmanin 
täytyikin  nyt  pelastaa  Robin  pulasta. 

Se  ei  kuitenkaan  onnistuisi,  ennen 
kuin  seniilin  Alfredin  jäljiltä  saataisiin 
kasaan  kaikki  tehtävän  ratkaisemiseen 

tarvittavat  neljä  Lepakkotyökalua.  Näi¬ 
den  avulla  maailman  parhaan  etsivän 
täytyi  vielä  et¬ 
siä  Lepakko- 
aluksen  osat, 
jotka  Alfred  oli 
tietenkin  le¬ 
vittänyt  pitkin 
Lepakkoluolan 
ansoitettuja  ja 
mörököllien 
valtaamia  huo¬ 
neita. 

Ja  luolan 
sisälle  tämä 
oikeuden  puolustajan  ensimmäinen  seik¬ 
kailu  jäisikin,  sillä  pelaajaa  ei  kutsuttu 
mukaan  pelastamaan  Robinia. 

Pyhä  jysäys  Spectrum,  tässähän  on 
hitonmoinen  duuni! 

Jon  ohjelmoi  peliä  lähes  vuoden.  Samal¬ 
la  Bernie  toi  jatkuvasti  uutta  grafiikkaa, 
vaikka  Jonin  ohjeet  olivat  tasoa  "tätä  ja 
tätä  kokoa  olevia  juttuja,  kiitos". 

"Minä  en  varsinaisesti  välittänyt  gra- 
fiikoiden  asiayhteydestä",  Jon  kertoo. 
"Halusin  vain  juttuja,  jotka  näyttivät 
hyvältä.  Tajusin  jo  aikaisessa  vaiheessa, 
että  jos  kaikki  olisivat  samassa  mittakaa¬ 
vassa,  se  rajoittaisi  hyvien  kuvien  mää¬ 
rää  rajusti.  Lopulta  päädyin  vain  kerto¬ 
maan  Bernielle  haluamieni  kuvien  koon." 

Se  johti  aika  mielenkiintoiseen  vihol¬ 
lis  valikoimaan. 

"Siksi  pelissä  on  Batmania  puolet 
pienempi  kaunis  teepannu,  joka  olisi  oi¬ 
keassa  mittakaavassa  vain  kaksi  pikse- 
liä  leveä  ja  siis  tilanhukkaa",  Jon  kertoo. 
"Eri  koot  saivat  lempinimiä:  esimerkiksi 
'makeiset'  oli  yhden  nimi." 

Osa  grafiikoista  heivattiin  pois,  osa 
otettiin  käyttöön.  Mitä  oudommalta  gra¬ 
fiikka  näytti,  sitä  parempi.  Vihollisiksi 
päätyivät  muun  muassa  käyskentelevät 
päät  ja  kauniit  teepannut.  Eivät  miten¬ 
kään  tyypillisimpiä  Yön  ritarin  arkkivi¬ 
hollisia. 

Lisenssin  omistaja  DC  Comics  oli  kär¬ 
sivällinen,  vaikka  Jon  revitteli  omalla  tyy¬ 
lillään.  DC  ärähti  vasta,  kun  power  upit 
nimettiin  Lepakkopillereiksi:  "Ei  Batman 
käytä  lääkkeitä!"  Jon  nimesi  pillerit  Le- 
pakkovoimiksi,  ja  kaikki  olivat  tyytyväi¬ 
siä. 

Batmaniin  keksittiin  myös  aloituskoh¬ 
tia  pelihahmon  kuoleman  varalta.  Ne  ak¬ 
tivoituivat  Batmanin  koskettaessa  kiveä, 
joka  mahdollisti  jälleensyntymän.  Sellai¬ 
sia  tuli  vastaan  silloin  tällöin. 

Pelinkehitys  oli  hauskaa  mutta  myös 
kovaa  työtä,  ja  projektin  mittakaava  oli 
jättimäinen. 


"Batman  ja  Match  Day  olivat  laa¬ 
juudeltaan  lähes  samanlaisia  ja  työhön 
osallistui  sa¬ 
mankokoinen 
työryhmä, 
mutta  aiemmin 
pelini  olivat  ol¬ 
leet  kolmen 
kuukauden 
projekteja. 
Molemmat  oli¬ 
vatkin  aiem¬ 
paan  verrat¬ 
tuna  valtavia. 
Batman  oli 
näistä  laajempi,  koska  minun  piti  vielä 
rakentaa  kaikki  ne  huoneet." 

Niin.  Huoneita  huoneen  perään.  Ja  li¬ 
sää  huoneita.  Tarkalleen  150,  tai  153,  tai 
jotain  siltä  väliltä.  Ehkä.  Tarkalleen.  Jon 
ei  enää  muista  eikä  muistanut  edes  sil¬ 
loin,  kun  peli  ilmestyi  vuonna  1986.  Ku¬ 
kaan  ei  vaivautunut  laskemaankaan.  Jo¬ 
kaisessa  huoneessa  on  oma  ongelmansa, 
omat  vihollisensa  ja  esteensä.  Toisissa 
huoneissa  saattaa  tipahtaa  suoraan  liu¬ 
kumäkeen,  toisissa  liukuhihnalle.  Muis¬ 
sa  saattaa  lattia  kadota  alta  ja  Lepakko- 
miestä  odottavat  piikit. 

Yhdessäkään  ei  voinut  rentoutua, 
mutta  lähes  kaikki  oli  läpäistävä.  Pienin¬ 
kin  kosketus  viholliseen  sai  kuumaveri- 
sen  Batmanin  katoamaan  savuna  ilmaan. 
Uudelleenpeluuarvo  ei  ollut  suuri,  mutta 
läpäisy  kesti  kauan.  Onnekkaita  olivat 
ne,  jotka  loppuun  asti  pääsivät. 

Jon  rakensi  peliin  myös  kolme  vaih¬ 
toehtoista  äänimaailmaa:  Nasty  toisti 
kaikki  äänet,  Useful  ärähti  vain  Batma¬ 
nin  törmäillessä  ja  Late  at  Night  oli  yhtä 
äänetön  kuin  nörtti  cocktail-kutsuilla. 

Pyhä  jysäys  Ocean,  taasko? 

Ocean  oli  luonut  mainetta  julkaisijana, 
joka  aloitti  peliensä  mainoskampanjat 
etuajassa  mutta  luisui  luvatuista  julkai¬ 
suajankohdista  kerta  toisensa  jälkeen. 
Batman  osoittautui  poikkeukseksi.  Se 
tähdättiin  alkujaan  jouluksi  1985,  mutta 
Ocean  huomasi  Jonin  olevan  eri  mieltä. 

"Minä  kyllä  tähtäsin  joulukuulle  mut¬ 
ta  vain  ympäripyöreästi",  Jon  kertoo. 
"Minun  asenteeni  on,  että  peli  on  valmis 
vasta  kun  se  on  valmis,  ei  silloin  kun  joku 
johtaja  sanoo,  että  sen  tulisi  olla  valmis." 

Peli  julkaistiin  pääsiäisenä  1986  ja 
Ocean  aloitti  massiivisen  mainoskam¬ 
panjan:  Caped  Crusader,  vihdoin,  pelinä! 
Ajankohta  osoittautui  täydelliseksi.  Peli- 
lehdet  olivat  keväällä  nälkäisiä,  kun  uu¬ 
sia  pelejä  tuli  madellen.  Niinpä  Batman 
kaappasi  lehtien  etusivut.  Tulihan  se  sen¬ 
tään  yhdeltä  suurimmista  julkaisijoista. 

ja  pelin  päähahmona  oli  yksi  legendaari- 
simmista  supersankareista. 

Myöhemmin  Jon  kuuli,  että  monen 
lehden  graafikot  olivat  innoissaan  pääs¬ 
tessään  piirtämään  Batman-kansia.  Ai¬ 
emmin  he  olivat  raapustelleet  Batmaneja 
vain  luonnoslehtiöiden  reunoihin. 

Batmanin  menestys  valui  myös  sisäsi¬ 
vuille.  Your  Sinclair  pykäsi  pisteitä  9/10, 
Crash  puski  perään  93  %  -arvostelun  ja 
Sinclair  User  nimesi  pelin  suoraan  klassi¬ 
koksi  viiden  tähden  arvosanalla. 

Myyntiä  ei  haitannut  sekään,  että  sa¬ 
mana  keväänä  julkaistiin  Frank  Millerin 
neliosaisen  Batman-sarjakuvan  ensim¬ 
mäinen  osa.  Yön  ritarin  paluu,  joka  osal¬ 
taan  nosti  kevään  lepakkokuumetta. 

Jon,  joka  oli  oppinut  ohjelmoimaan 
ensimmäisen  ZX81  -koneensa  mukana 
tulleen  oppaan  avulla,  oli  luonut  toisen 
peräkkäisen  menestyspelinsä. 


Pyhä  jysäys,  pyhä  jysäys,  sä  toistat 
itseäsi! 

Match  Day  oli  mahdollistanut  Jonin  siir¬ 
tymisen  täyspäiväiseksi  pelinikkariksi, 
mutta  Batman  muutti  hänen  elämänsä, 
kuten  Jonin  mukaan  "rahalla  on  tapana 
tehdä".  Samalla  se  antoi  meille  pelaajille 
tärkeimmän  asian:  uuden  pelin,  jonka  Jon 
ideoi  täysin  itse. 

Head  Over  Heelsin  ideat  olivatkin  jo 
porisemassa,  mutta  miksei  Batman  II: ta 
koskaan  nähty? 

"Lisensoitujen  projektien  ongelmana 
on  lisenssien  omistajille  menevä  raha. 
Päättelin,  että  Match  Dayn  ja  Batmanin 
jälkeen  ihmiset  tunsivat  minut  jo  niin  hy¬ 
vin,  että  selviäisin  omilla  pelihahmoilla¬ 
ni",  Jon  selittää.  "Se  toteutui  Head  Over 
Heelsissä." 

Siinä,  Jon,  olit  totisesti  oikeassa. 

Meren  huuhtoma 
Jon  Ritman 

Vuonna  1983  saarivaltakunnan  kauppo¬ 
jen  ikkunat  ja  brittinörttien  sydämet  val¬ 
tasi  C64:n  International  Soccer  -jalkapal¬ 
lopeli.  Tai  ainakin  niiden  harvojen,  joiden 
kotoa  C64  löytyi,  sillä  kuningaskunta  ei 
ollut  Suomen  tapaan  tasavallan  tietoko¬ 
neen  ominaisinta  temmellysaluetta.  Bri¬ 


tannian  markkinoita  hallitsi  Sinclairin  ZX 
Spectrum,  joka  yhä  oli  vailla  jalkapallo- 
peliä. 

Artic  Softwarella  tuolloin  työskennel¬ 
lyt  Jon  ryhtyikin  laatimaan  Spectrumille 
suoraa  kloonia  International  Soccerista, 
vaikka  jalkapallo  "tylsistytti  hänen  kuoli¬ 
aaksi". 

Kaksi  viikkoa  myöhemmin  Jon  seisoi 
lavan  edessä  Lontoon  tietokonemessuilla 
ja  tuijotti  Artic  Softwaren  toisen  jalkapal¬ 
lopelin,  mitäänsanomattoman  World  Cup 
Footballin  esittelyä  ZX  Spectrum  48K:lla. 
Peli  ei  vakuuttanut. 

Jonin  vieressä  seisoi  sattumalta  David 
Ward,  joka  oli  vuotta  aiemmin  perustanut 
Jon  Woodsin  kanssa  Ocean  Softwaren. 
Jon  mainitsi  itsevarmana  Davidille,  että 
hänen  jalkapallopelistään  tulisi  paljon 
parempi  kuin  tuo. 

Tämä  sattumanvarainen  kohtaaminen 
unohtui  yhdeksäksi  kuukaudeksi,  ja  Jon 
uppoutui  luomaan  klooniaan  ZX  Spectru¬ 
mille.  Kaksi  viikkoa  ennen  pelin  valmistu¬ 
mista  Jonin  puhelin  soi. 

"Teitkös  sinä  koskaan  sitä  jalkapallo- 
peliäsi?"  soittaja  kysyi. 

Soittaja  oli  David  Ward,  joka  tarjosi 
Jonin  pelistä  ennakkona  20  000  puntaa. 
Se  oli  kova  raha,  sillä  Jonin  vuosipalkka 
tv-korjaajana  oli  7  500  puntaa.  Puhelun 
loputtua  Jon  oli  täysipäiväinen  pelinke- 
hittäjä. 

Artic  Software  sai  jäädä,  vaikka  se 


Ocean  ja  lisenssipelit 

Brittiläinen  Ocean  ei  suinkaan  itse  kek¬ 
sinyt  ideaa  menestyselokuvien  lisen¬ 
soinnista  videopelimuotoon.  Se  kun¬ 
nia  kuuluu  Atarille,  joka  loi  Atari  2600 
-konsolille  Raiders  of  the  Lost  Ark  -pelin 
Steven  Spielbergin  elokuvan  pohjalta. 
Atari  kiirehti  hutaisemaan  myös  surke¬ 
an  lisenssiversion  E. T. -elokuvasta,  mikä 
osaltaan  auttoi  romauttamaan  konsolipe- 
limarkkinat  vuoden  1984  hujakoilla. 

Mutta  vasta  Ocean  teki  lisenssipeleis¬ 
tä  tuottoisan,  kestävän  bisneksen.  Yhtiön 
bisnesjohtaja,  leffafriikki  Gary  Bracey 
haistoi,  että  virallisten  lisenssipelien  te¬ 
keminen  on  tuottoisa  bisnes.  Hän  myös 
teki  siitä  Oceanin  bisnesmallin  ydintä. 


Bracey  oli  usein  liikkeellä  varhain  ja  ke¬ 
räsi  lisenssejä  pilkkahinnalla,  mutta  hän 
myös  vaistosi  usein,  mistä  elokuvista  tu¬ 
lee  yleisön  suosikkeja. 

Asiaa  auttoi  sekin,  että  Woodsin  ja 
Wardin  luotsaamat  pelikehittäjät  olivat 
taitavia  ja  innokkaita.  Niinpä  moni  hit¬ 
tielokuva  sai  seurakseen  laadukkaan  vi- 
deopeliversion.  Aina  näin  ei  tietenkään 
käynyt  mutta  kuitenkin  sen  verran  usein, 
että  Ocean  oli  pitkään  elokuvayhtiöiden 
suosikkipelitalo.  Kolikkopelikäännökset 
ja  lisenssipelit  kattoivatkin  reilun  kym¬ 
menen  vuoden  ajan  yli  puolet  yhtiön  pe- 
lijulkaisuista. 

Ajan  henkeen  kuului  se,  että  peliä 
tekevä  ryhmä  saattoi  toimia  täysin  eril¬ 
lään  elokuvasta.  Lisenssisopimukset 


Jon  Ritmanin  pelihistoria 

•  Namtir  Raiders,  Artic  Computing  Limited, 

1981  -  Sinclair  ZX81 

•  Cosmic  Debris,  Artic  Computing  Limited, 

1 982  -  Sinclair  Spectrum  48K 

•  3D  Combat  Zone,  Artic  Computing  Limited, 

1 982  -  Sinclair  Spectrum  48K 

•  Dimension  Destructors,  Artic  Computing 
Limited,  1983  -  Sinclair  Spectrum  48K 

•  Bear  Bovver,  Artic  Computing  Limited,  1 983 

-  Sinclair  Spectrum  48K 

•  Match  Day  -pelisarja,  Ocean  5oftware,  1 984 

-  Sinclair  Spectrum  48K,  Commodore  64, 
Amstrad  CPC,  BBC  Micro 

•  Batman,  Ocean  Software,  1985  -  Sinclair 
Spectrum,  Amstrad  CPC  &  PCW,  MSX, 
Einstein,  Enterprise 

•  Head  Over  Heels,  Ocean  Software,  1987 

-  Sinclair  Spectrum,  Amstrad  CPC  &  PCW, 
MSX,  Commodore  64,  Atari  ST 

•  Monster  Max,  Rare/Titus,  1994  -  Game  Boy 

•  Super  Match  Soccer,  Cranberry  Source/ 
Acclaim,  1998  -  PC,  Playstation 

olikin  julkaissut  Jonin  ensimmäisen  pelin, 
Namtir  Raidersin.  Nimessä  on  muuten 
tietty  logiikka,  ja  sen  bongaajille  on  lu¬ 
vassa  virtuaalikunniaa. 

Tavoilleen  uskollisena  Ocean  yritti  os¬ 
taa  Jonin  peliin  BBC:n  jalkapallo-ohjelma 
Match  of  the  Dayn  lisenssin  mutta  ei  on¬ 
nistunut.  Ovelasti  lähes  kaimana  julkais¬ 
tu  Match  Day  myi  silti  yli  50  000  kappa¬ 
letta.  David  Ward  oli  tunnistanut  helmen! 


tehtiin  käsikirjoituksen  pohjalta,  näke¬ 
mättä  sekuntiakaan  valmiista  elokuvasta. 
Kuvausten  aikana  tehdyt  muutokset  kä¬ 
sikirjoitukseen  saattoivat  paljastua  pelin- 
kehittäjille  vasta  jälkikäteen. 

Vaikka  Ocean  kantoikin  lisenssipelita- 
lon  mainetta,  olivat  monet  yhtiön  julkai¬ 
suista  kiistämättömän  erinomaisia  pelejä 
-  siitäkin  huolimatta,  että  osa  niistä  teh¬ 
tiin  jokseenkin  kaavamaisella  reseptillä. 
Toisaalta  esimerkiksi  Lucas  Arts  -henki¬ 
nen  seikkailu  Hook  osoittaa,  että  yhtiöllä 
riitti  uskallusta  myös  kaavasta  irrottautu¬ 
miseen. 

Oceanin  kuuluisimpia  lisenssipe¬ 
lejä  olivat  muun  muassa  Cobra,  Daley 
Thompson's  Decathlon,  Highlander, 
Hook,  Jurassic  Park,  Knight  Rider,  Le- 
thal  Weapon,  Platoon,  Rambo,  Red  Heat, 
Street  Hawk,  Terminator  2,  The  Addams 
Family,  The  Neverending  Story,  Top  Gun, 
Total  Recall,  V  ja  WWF  Wrestlemania. 

Yhtiötä  on  käsitelty  tuoreeltaan  laa¬ 
jasti  teoksessa  The  History  of  Ocean, 
jonka  voi  tilata  osoitteesta  http://www. 
oceanthehistory.co.uk. 

Puhu  mulle 
konekieltä,  beibi 

Ei  ole  sattumaa,  että  Lepakkomies  pelas- 
teli  Robinin  persausta  nimenomaan  Z80- 
prosessoriin  perustuvilla  koneilla,  sillä 
Jon  pystyi  sovittamaan  ZX  Spectrumille 
tekemänsä  pelin  muille  Z80-pohjaisille 
koneille  muutamassa  päivässä. 

"Jokainen  versio  vaati  vain  kolmen 
tiedoston  kirjoittamista  uudelleen:  yh¬ 
den  grafiikoille,  yhden  äänille  ja  yhden 
näppäimistölle",  Jon  muistelee.  "Usein 
selvisin  lähes  ilman  minkäänlaisia  muu¬ 
toksia,  joten  eri  versiot  syntyivät  parissa 
päivässä." 

Seuraavassa  on  lueteltu  alustat,  joille 
Lepakkomies  liihotti. 

MSX 

Lähimpänä  alkuperäisversiota.  MSX:  n 
äänet  olivat  paremmat  kuin  Spectrumin, 
mutta  ominaisuuksien  hyödyntäminen  jäi 
noin  viiden  sekunnin  luritukseen  aivan 
pelin  alussa  ja  lopussa. 

Amstrad  PCW 

"Minulla  on  hassu  muisto  siitä,  kun  ta¬ 
jusin  saavani  käännettyä  pelin  tekstin- 
käsittelylaitteelle  ja  huomasin,  että  laite 
pystyy  pelkkiin  piippauksiin",  Jon  kertoo. 
"Hitot  siitä",  hän  ajatteli,  "kokeillaan." 
Jon  lykkäsi  PCW:n  mölinät  keskelle  ZX 
Spectrumin  ääniohjainta. 

"Olin  ällistynyt,  kun  laite  piippasi  ulos 
Batmanin  tunnussävelen!" 

PCW-versio  on  yksivärinen  eli  sairaal¬ 
la  tavalla  joko  vihermusta  tai  piristäväs¬ 
ti  sairaalavuoteen  valkoinen.  Mutta  hei, 
Batmania  tekstinkäsittelylaitteella,  voiko 
olla  parempaa? 

Amstrad  CPC 

Perheen  värileima,  kiitos  CPC:n  laajem¬ 
man  väripaletin.  Peli  käyttää  täyttä  vä¬ 
ripalettia,  mutta  niistä  voidaan  käyttää 
kerrallaan  vain  neljää  väriä.  Tämän  vuok¬ 
si  kyseessä  on  monen  mielestä  nätein 
versio. 

Enterprise  64/128 

Kummajainen  pelikoneeksi,  kaunotar 
peliksi.  Enterprise  64  ja  128  olivat  tie¬ 
tokoneina  teknisesti  ylivertaisia  muihin 
Batman-alustoihin  verrattuna,  mutta  peli 
vastasi  pitkälti  Amstrad  CPC:n  versiota. 

Lepakkovararengas:  Hieman  pulska¬ 
na  pelissä  seikkaileva  Batman  perustui 


ulkomuodoltaan  ja  animoinniltaan  60-lu- 
vun  camp-henkisen  tv-sarjaan,  ei  DC: n 
sarjakuvista  tuttuun  fitness-supersanka- 
riin. 

Yön  vvitarin  uusversiot 
Batman  on  kohentanut  rintamustaan  ja 
kiristänyt  naamaansa  reilun  vuosikym¬ 
menen  välein. 

Vuonna  2000  taitoniekka  Kak  ohjel¬ 
moi  DOS -alustalle  uuden  version,  Wat- 
manin.  Uusversio  on  pelillisesti  uskolli¬ 
nen  alkuperäiselle,  mutta  sen  grafiikat  ja 
äänet  loikkasivat  vuosikymmenen  verran 
eteenpäin. 

Kymmenen  vuotta  myöhemmin  oli  To¬ 
mas  Kacin  vuoro.  Ohjelmoituaan  ensin 
oman  näkemyksensä  Jonin  Head  Over 
Heelsistä  Tomas  pakotti  myös  Batmanin 
uudelleen  esteradalle.  Hänen  versionsa 
käytti  samaa  pelimoottoria  mutta  tarjosi 
Lepakkoluolasta  varjoste tumman  versi¬ 
on. 

Mutta  miksi  juuri  Batman? 

"Se  oli  yksi  lapsuuden  lempipeleistä- 
ni",  Tomas  kertoo.  "Resoluutio  on  tuplas¬ 
ti  alkuperäistä  korkeampi  ja  se  pyörii  60 
ruutua  sekunnissa,  joten  meidän  täytyi 
tehdä  Batmanin  liikkumisesta  sujuvaa 
mutta  säilyttää  ongelmien  ratkaisut  alku¬ 
peräisversiolle  uskollisina.  Yleensä  uusi¬ 
en  versioiden  täytyy  olla  mahdollisimman 
identtisiä  alkuperäisen  kanssa,  jotta  fiilis 
pysyy  oikeana." 

"Fiilis"  on  juuri  oikea  sana  peliä  ku¬ 
vaamaan,  sillä  täsmälleen  sitä  Tomas  sai 
peliin  jopa  lisättyä.  Värikkäämpi  mutta 
monin  paikoin  tummempi  grafiikka  sekä 
taustalle  ilmestynyt  musikaalinen  jytinä 
tuovat  peliin  uutta  eloa. 

Entäs  Jon,  mitäs  mies  oli  mieltä  pelis¬ 
tä? 

"Otin  Joniin  yhteyttä  ja  sain  hänen 
siunauksensa",  Tomas  kertoo.  "Valitetta¬ 
vasti  vain  peli  ei  pyörinyt  hänen  koneel¬ 
laan,  joten  Jon  ei  pystynyt  pelaamaan 
sitä." 


Batman 

Julkaisija:  Ocean  Software 
Kehittäjä:  Jon  Ritman 
Julkaistu:  1986 

Alustat:  Amstrad  CPC/PCW,  MSX, 
Enterprise,  ZX  Spectrum 
Lajityyppi:  isometrinen  seikkailupeli 


Älä  koe  Jonin  kohtaloa,  vaan  get  yours  now,  from  an  internet  near  you! 

•  VVatman:  http://www.hotud.org/component/content/article?id=22495 

•  Batman:  http://retrospec.sgn.net/game/batman 


PCW. 


CPC. 


Enterprise  64/128. 


Batman  Remake. 

Ai  ka  etsivä 

Unholasta  palannut  seikkailu 

Jukka  Tapanimäki  oli  1980-luvulla  Suomen  toiseksi  kuuluisin 
pelintekijä .  Mutta  oliko  hänen  ensimmäinen  kaupallinen  pelinsä , 
tekstiseikkailu  Aikaetsivä,  oikeasti  mistään  kotoisin? 

Teksti:  Ville-Matias  Heikkilä 


Monet  luulevat  Aikaetsivän 
kadonneen  sen  jälkeen,  kun 
Triosoft  maksoi  pelistä  Ta- 
panimäelle  400  markkaa  ja  jätti  sen 
julkaisematta.  Mutta  ei  suinkaan! 
Triosoft  oli  jo  tehnyt  pelistä  kopioita, 
ja  suurin  osa  niistä  myytiin  vuosien 
kuluttua  asiakkaille  tyhjinä  disket¬ 
teinä.  Ainakin  muutama  peli  myytiin 
puolihuolimattomasti  vakioasiakkail¬ 
le.  Osa  lerpuista  päätyi  vuonna  1993 
Topaz  Beerline  -ryhmälle,  joka  teki 
pelistä  piraattijulkaisun.  Myöhem¬ 
min  Aikaetsivä  löydettiin  uudestaan, 
kun  C64-materiaalia  arkistoiva  Jark¬ 
ko  "Grue"  Lehti  sai  Jukka  Tapanimä- 
en  leskeltä  tämän  vanhat  disketit. 

Peli  alkaa  aikalinjan  korjaustöi¬ 
hin  erikoistuneen  firman  toimistolta, 
jonne  on  juuri  tullut  viesti:  Zorbus- 
niminen  vanki  on  karannut  mennei¬ 
syyteen,  mistä  hänet  pitäisi  noutaa 
takaisin,  jotta  maailma  pelastuisi.  Pe¬ 
laaja  astuu  aikasiirtimeensä,  samoi¬ 
lee  hetken  toisessa  ajassa  ja  päätyy 
sitten  hylättyyn  tehtaaseen,  joka  on 
pelin  päämiljöö. 

Aivan  aluksi  pelaajan  on  kuiten¬ 
kin  opeteltava  lukemaan.  Tapanimäki 
nimittäin  keksi  sovittaa  vanhat  perus¬ 
koulun  kaunokirjaimet  8x8  pikselin 
merkeiksi,  jotka  lähinnä  rumentavat 
peliä  ja  vaikeuttavat  tekstin  lukemis¬ 
ta.  En  itse  jaksanut  totutella  kouke¬ 
roihin  vaan  korvasin  ne  selvemmillä. 
Käyttämäni  versio  pelistä  on  ladatta¬ 
vissa  myös  Skrollin  sivuilta. 

Suurin  osa  etsiväntyöstä  on  esi¬ 
neisiin  liittyvien  pulmien  ratkomista. 
Kuinka  saada  liekinheitin  toimimaan? 
Mistä  väline  pulttien  avaamiseen? 
Työkalupakkia  ei  ilmeisesti  pystynyt 
ottamaan  mukaan  aikamatkalle.  Mui¬ 
ta  eläviä  olentoja  on  pelissä  hyvin 
vähän,  ja  nekin  ovat  lähinnä  kerta¬ 
luonteisia  tekstiseiniä.  Mutta  mitäpä 
vähästä!  Onhan  hylätyn  tehtaan  kolu¬ 
aminen  ja  romurakentelu  kivaa  yksin¬ 
kin. 

Aikaetsivä  on  selvästi  lähinnä 
tekninen  taidonnäyte,  pelimoottorin 
esittelyteos.  Eräässä  huoneessa  eri¬ 


värisiin  painikkeisiin  on  viitattava 
adjektiiveilla.  Toisesta  paikasta  taas 
löytyy  laatikko,  jossa  on  sisäkkäin 
todella  monta  esinettä.  Juuri  tämän¬ 
tyyppisiä  hienouksia  oli  ulkomaisissa 
tekstipeleissä,  ja  niiden  toteuttami¬ 
seen  paneuduttiin  myös  suomalais¬ 
ten  lehtien  ohjelmoin tiartikkeleissa. 

Tapanimäen  tekninen  kunnianhi¬ 
mo  jättää  sisällön  pahasti  sivuosaan. 
Juonesta  ei  voi  juuri  puhua.  Virheil¬ 
moitusten  letkauttelemiin  vitseihin 
kyllästyy  pian,  ja  joka  toisessa  huo¬ 
neessa  on  jotain  "massiivista".  Ta- 
rinankerronnallista  yritystä  löytää 
vasta  loppupuolella,  kun  pelaaja  hu¬ 
kutetaan  oman  päänsä  sisään  katse¬ 
lemaan  muuttuvia  hallusinaatioita. 

Vaikuttaa  todennäköiseltä,  että 
Aikaetsivä  jätettiin  julkaisemat¬ 
ta  siksi,  että  se  oli  yksinkertaises¬ 
ti  huono.  Mutta  mitä  jos  se  olisikin 
julkaistu?  Olisiko  suomalaisia  teks¬ 
tipelejä  kenties  julkaistu  sen  innoit¬ 
tamana  paljonkin  enemmän?  Olisiko 
Tapanimäen  pelimoottoria  käytetty 
enemmänkin,  ja  olisiko  hänen  oma 
pelijulkaisuhistoriansa  muotoutunut 
kovinkin  erilaiseksi?  Ehkä  saamme 
kysymyksiin  vastaukset,  kunhan  ai- 
kasiirrin  joskus  keksitään. 

>a  j  at  t  e l e 

/Iivosi  tolnlvat  hyvin,  mutta  lukitsin 
pitää  sinua  yhä  vankinaan. 

>P 

Anteeksi  kuinka?  Yrltätkö  tilkkua  oman 
pääsi  sisällä??  No.  olkoon  menneeksi, 
mutta  käytä  siinä  tapauksessa  käskyjä 
OTSA,  T  AH AH A  IVO,  QIHTLA,  V/JSEN,  YLÖS  ja 
A1~AS  .  Nimittäin  en  tiedä  mihin 
Ilmansuuntaan  nenäsi  osoittaa. 

>ot  sa 

/listit  ympäristössäsi  muutoksen.  Näet 
suuren  määrän  esineitä.  Niiden  muoto 
muuttuu  nopeammin  kuin  ehdit  seurata. 


>t  akara l vo 

/listit  ympäristössäsi  muutoksen.  Näet 
kerrostalon  korkuisen  puoliksi  mädän 
banaani n . 


Ei  kaupallista  potentiaalia 


Teksti:  Jukka  0.  Kauppinen 

uomenkieliset  tekstiseikkailut 
eivät  koskaan  yleistyneet,  ja 
käytännöllisesti  katsoen  gen- 
re  kuoli  lähtökuoppiinsa  hyvien  suo¬ 
menkielisten  parserien  puutteessa. 
Harrastajien  harvat  luomukset  ym¬ 
märsivät  vain  yksinkertaisia  lausera¬ 
kenteita,  ja  genren  varhaisista  edus¬ 
tajista  suurin  osa  onkin  kadonnut 
digihistorian  joukkohautoihin. 

Työkalujen  puutteen  ja  kielikui- 
lun  takia  tekstiseikkailujen  sijaan 


tee-se-itse-seikkailuksi  yleistyvätkin 
valikkopohjaiset  pelit,  joissa  vain 
valittiin  näppäinpainalluksella,  mitä 
seuraavaksi  tehdään.  Valikkoseikkai- 
lut  olivat  yllättävän  suosittuja,  ja  gen- 
re  kukoisti  90-luvun  loppuun  saakka. 

Kiintoisa  "mitä  jos"  -kysymys  on¬ 
kin:  olisiko  Tapanimäen  seikkailupe- 
limoottori  parsereineen  voinut  saada 
kokonaisen  tekstipeligenren  kukois¬ 
tamaan  kotimaassamme?  m 


Tekstipeleistä  voit  lukea  lisää  Skrolli  2013.4:n  artikkelista  Tekstipelit  viideltä  vuosikym¬ 
meneltä.  Suomalaisia  C64-tekstipelejä  löytää  osoitteesta 
www.ntrautanen.fi/computers/commodore/archive/c64_tekstipelit.htm. 

Rauta 


Vampire  600 ^-kiihdytinkortti 

Pippuria  pikku-Amigaan 


Commodore  Amiga  on  eräs  suosituimmista  retroharrastajien  virittelykohteista 
Uusi  Vampire  600  -kortti  antaa  roiman  piristysruiskeen  Amiga  600:lle. 

Teksti:  Simo  Koivukoski  Kuvat:  Manu  Pärssinen 


Vampire  600  on  FPGA-pohjainen 
kiihdytinkortti  vuonna  1991  jul¬ 
kaistulle  Amiga  600  -kotitietoko¬ 
neelle.  Kortin  on  tehnyt  Bosniasta  ko¬ 
toisin  oleva  Igor  "Majsta"  Majstorovic 
täysin  harrastuspohjalta. 

Igor  Majstorovic  kävi  digitaalisen 
elektroniikan  ja  televiestinnän  koulun  ja 
oli  hetken  harjoittelijana  suuressa  piiri- 
levytehtaassa.  Hänen  kotikaupungissaan 
12  000  ihmistä  työskenteli  digitaalisen 
elektroniikan  teollisuudessa,  mutta  so¬ 
dan  jälkeen  kaikki  oli  mennyttä  ja  myös 
Igorin  elektroniikkaopinnot  loppuivat. 
Nyt  hän  on  32-vuotias  pienen  tyttövau- 
van  isä  ja  työskentelee  koulussa  maantie¬ 
don  opettajana. 

Igorilla  oli  pitkään  haaveena  omistaa 
Amiga-tietokone.  Ensimmäisen  Amigan- 
sa  hän  hankki  toukokuussa  2010.  Vampi¬ 
re  600  -projekti  alkoi  tammikuussa  2011. 
Kiihdytinkortin  tekemisessä  Igoria  moti¬ 
voi  etenkin  se,  miten  tietyt  länsimaalaiset 
kehittäjät  suhtautuivat  Balkanin  alueen 
harrastajiin.  Igor  halusi  kokeilla,  miten 
vaikeaa  kiihdytinkortin  tekeminen  Ami- 
galle  oikeasti  olisi. 

Tekniikkaa  ja  lakitekniikkaa 

Koska  Igorilla  ei  ollut  aiempaa  Amiga- 
kokemusta,  Vampire  600 :n  suunnittelu 
vaati  runsasta  taustatietojen  keräämistä. 
Aluksi  tietojen  saanti  oli  hankalaa,  koska 
Amiga-yhteisössä  osaajien  asenne  ei  ollut 
järin  avulias.  Igorille  naureskeltiin  tai  sa¬ 
nottiin,  että  hän  haluaa  toisten  tekevän 
kaiken  työn  puolestaan.  Joidenkin  mie¬ 
lestä  taas  koodi  puhuu  puolestaan  eikä 


sen  toimintaperiaatetta  tarvitse  selittää. 

Onneksi  aivan  kaikki  vanhat  osaajat 
eivät  ole  kyynisiä  jääriä,  jotka  ovat  ju¬ 
miutuneet  keskustelufoorumeille.  Igorin 
ajatukset  herättivät  myös  kiinnostusta,  ja 
hän  sai  paljon  korvaamatonta  apua  pro¬ 
jektin  loppuun  viemiseksi. 

Teknisten  vaikeuksien  lisäksi  Igorin 
kotimaa  Serbia  ja  etenkin  sen  tulliviran¬ 
omaiset  toivat  hankkeelle  oman  lisävä- 
rinsä.  Senkin  jälkeen,  kun  Vampire  600 
oli  palkittu  Serbian  tasavallan  tiede-  ja 
teknologiakilpailussa,  oli  tulli  sitä  miel¬ 
tä,  ettei  yksi  henkilö  voi  tilata  kerralla 
50:tä  samanlaista  piirilevyä.  Niitä  oltiin 
jo  palauttamassa  takaisin  valmistajalle 
Kiinaan,  kun  Igor  sai  moninaisten  laki- 
viittausten  kautta  selvitettyä  oikeutensa 
piirilevyihin.  Hän  suhtautuu  edelleenkin 
hieman  arastellen  komponenttien  tilaa¬ 
miseen. 

Valmiin  kortin  ennakkotilaukset  käyn¬ 
nistettiin  kuitenkin  lopulta  elokuussa 
2013,  ja  ensimmäiset  saivat  korttinsa 
syyskuun  aikana.  Kuten  niin  monesti  en¬ 
nenkin  Amiga-harrastuksessa,  olivat  suo¬ 
malaiset  nytkin  tilaajien  eturintamassa. 

Ohjelmoitavaa  tehoa 

Aiemmin  Amiga  600 :n  kiihdytinkortti¬ 
en  ideana  on  ollut  korvata  alkuperäinen 
7  MHzrn  kellotaajuudella  toimiva  Moto- 
rolan  MC68000-suoritin  jollakin  nopeam¬ 
malla  saman  suoritinperheen  jäsenellä. 
Muutamille  Amiga-malleille  on  myös 
saatavilla  PowerPC-suorittimiin  pohjau¬ 
tuvia  kiihdytinkortteja,  mutta  niissäkin 
käytetään  ohjelmiston  yhteensopivuuden 


vuoksi  edelleen  rinnalla  MC680x0-pro- 
sessoria. 

Vampire  600  on  periaatteeltaan  täy¬ 
sin  erilainen,  sillä  se  ei  sisällä  lainkaan 
normaalia  keskussuoritinta.  Perinteinen 
suoritin  on  korvattu  digitaalisella  mikro¬ 
piirillä,  jonka  toiminnan  voi  ohjelmoida 
laitteistokuvauskielellä. 

Vampire  600: n  FPGA-logiikkap iiriksi 
(field  programmable  gate  array)  on  valit¬ 
tu  Altera  Cyclone  II,  ja  sen  toiminta  on 
ohjelmoitu  emuloimaan  MC68000-suori- 
tinta.  Emulaatio  pohjautuu  TG68.C-yti- 
meksi  kutsuttuun  laitteistokuvaukseen, 
jonka  Tobias  Guebner  on  alun  perin  kir¬ 
joittanut  Minimig  (Mini  Amiga)  -järjes¬ 
telmää  varten.  Alastair  M.  Robinsonin 
avustuksella  mallintamiseen  käytetty 
VHDL-koodi  muokattiin  Vampire  600 :n 
rautaan  sopivaksi.  Koodia  voi  koska  ta¬ 
hansa  päivittää  uudempaan  kytkemällä 
Vampire  600  -kortti  pc-tietokoneeseen 
USB-Blasterin  avulla  ja  käyttämällä 
Quartus  II  -ohjelmistoa. 

FPGA-logiikkap  iiristä  johtaa  16-bit- 
tinen  väylä  Amigaan,  ja  signaalitasojen 
sovittamisen  hoitaa  lähetin-vastaanotti- 
mena  toimiva  74ALVT162245-mikropiiri. 
SDRAM-muistipiiri  on  kytketty  FPGA- 
logiikkapiiriin  16-bittisellä  väylällä,  jossa 
liikennöidään  neljän  16-bittisen  sanan 
pituisina  sarjoina  kerrallaan. 

Kiihdytinkortin  suunnittelussa  on  va¬ 
rauduttu  myös  laajennuksiin.  Kortissa  on 
neljä  erilaista  laajennusporttia.  Valmii¬ 
na  ovat  pin-liittimet  Micro  SD -kortille  ja 
PS2 -hiirelle  sekä  kaksi  lisälaiteporttia, 
jotka  tarjoavat  jännite-  ja  I/O -kytkennät 

FPGA:han.  Esimerkiksi  SL8 11  HS -piiriin 
perustuvan  USB-ohjaimen  valmistamista 
on  harkittu. 

Vanhus  valonnopeuteen 

Vampire  600  -kiihdytinkortti  asennetaan 
painamalla  sen  PLCC-kanta  Amiga  600 :n 
emolevyllä  olevan  MC68000:n  päälle,  jol¬ 
loin  alkuperäinen  prosessori  kytkeytyy 
kokonaan  pois  käytöstä.  Kiihdytinkortti 
mahtuu  täysin  Amiga  600: n  kotelon  si¬ 
sään,  eikä  sen  olemassaolo  näy  päälle¬ 
päin.  Erot  tulevat  esiin  vasta  sitten,  kun 
koneeseen  kytkee  virran. 

Laajentamaton,  yhden  megatavun 
chip-muistilla  varustettu  Amiga  600  an¬ 
taa  Syslnfo-nopeustestissä  tulokseksi 
noin  0,55  MlPSiä  (miljoonaa  käskyä  se¬ 
kunnissa).  Jos  koneessa  on  pelkkää  chip- 
muistia,  se  jaetaan  prosessorin  ja  eri- 
koispiirien  kesken,  mikä  hidastaa  koneen 
toimintaa.  FPGArn  versio  0.1  toimii  87,5 
MHzrn  kellotaajuudella  ja  antaa  Vampire 
600  -kortin  512  megatavun  SDRAMista 
käyttöön  viisi  megatavua  fast-muistia. 
Fast-muistia  käyttää  vain  prosessori, 
minkä  vuoksi  se  jo  itsessäänkin  nopeut¬ 
taa  konetta.  Amigan  nopeus  kasvaa  noin 
2,75  MlPSiin. 

Kun  kiihdytinkortti  on  käytössä,  oh¬ 
jelmat  toimivat  nopeammin,  ja  Amiga 
600:11a  voi  ajaa  raskaampia,  isommille 
Amigoille  tarkoitettuja  sovelluksia.  Peli¬ 
en  toiminnan  varmistamiseksi  osa  muis¬ 
tista  emuloi  pseudo  fast  -muistia,  joka 
tuli  tutuksi  jo  Amiga  500:n  lisämuisteista. 

Ja  vieläkin  nopeammin 

Igor  Majstorovicin  kotisivulta  on  ladat¬ 
tavissa  Vampire  600 :n  ytimen  versio  1.0. 
Sen  avulla  FPGA-logiikkapiirin  kellotaa¬ 
juus  nostetaan  100  MHz:iin  ja  se  ohjel¬ 
moidaan  matkimaan  MC68020-suoritin- 
ta,  jonka  monet  Amigan  hyötyohjelmat 
vaativat.  Lisäksi  emulaatio  sisältää  väli¬ 
muistin  ja  64  megatavua  RAM-muistia. 
Tämän  avulla  Amigan  nopeus  nousee 
Syslnfo-testiohjelman  mukaan  6,25  MlP¬ 
Siin,  jolloin  nopeusero  alkuperäiseen 
Amigaan  on  jo  melkoinen.  Toistaiseksi 
tämä  ydin  on  kuitenkin  epävakaa,  mikä 
todennäköisesti  johtuu  signaalien  synk- 


Vampire  600:n  piirikaavio. 


ronoinnin  ja  välimuistiemulaation  ongel¬ 
mista. 

FPGArn  kellotaajuus  ei  sinällään 
juuri  vaikuta  Amigan  nopeuteen,  koska 
TG68.C-koodin  suoritus  on  odotuspoh- 
jaista  ja  riippuu  Amigan  ja  FPGArn  väli¬ 
sestä  signaaliliikenteestä. 

Gunnar  von  Boehn  on  tehnyt  Nat  Ami 
(Native  Amiga)  -projektia  varten  Apollo- 
ytimen,  joka  on  yhteensopiva  MC68000- 
suorittimen  kanssa.  Tämä  ydin  toimii  eri 
tavalla  kuin  Vampire  600:ssa  käytössä 
oleva  Minimigin  TG68.C.  Apollo  pystyy 
suorittamaan  tehtäviä  rinnakkain  nykyai¬ 
kaisten  prosessorien  tapaan. 

Koska  Apollo-ydin  ei  mahdu  sellai¬ 
senaan  Vampire  600 :n  FPGA-piirin  pie¬ 
neen  muistiin,  Gunnar  ryhtyi  tekemään 
siitä  Vampirelle  sopivaa  versiota,  jonka 
työnimenä  on  Phoenix.  Hänen  päivätyön¬ 
sä  vuoksi  Phoenixin  kehitys  on  ollut  odo¬ 
tettua  hitaampaa  ja  viime  ajat  työ  on  ollut 
käytännössä  pysähdyksissä.  Phoenix  on 
noin  70-prosenttisesti  valmis. 

Phoenix-ytimen  avulla  Vampire  600 :n 
FPGA  pystyisi  siirtämään  tietoa  rinnak¬ 
kain  sekä  SDRAMiin  että  Amiga- väylään. 
Sen  arvellaan  pystyvän  jopa  100  MlPSin 
nopeuteen.  Se  vastaa  suunnilleen  no¬ 
peinta  perinteistä  Motorola  MC68060 
-prosessoria,  joka  on  ylikellotettu  80 
MHzrn  taajuuteen. 

Logiikkaliimaa 

Suurin  ongelma  Amigan  FPGA-turbon 
kehittämisessä  on  ratkaista  kaksisuun¬ 
taisten  signaalien  jännitetasojen  sovitta¬ 
minen  Amigan  CMOS :n  ja  Altera  Cyclone 
II  FPGA-logiikkapiirin  LVCMOSm  välil¬ 
lä.  Laitteistokuvauksen  ohjelmoinnissa 
haasteita  tuottavat  edelleen  signaalien 
ajoitusten  sovittaminen,  jännitetasojen 
säädöstä  johtuva  viive  sekä  muistinhal¬ 
linta.  Tämä  koskee  myös  kehitteillä  ole¬ 
vaa  Phoenix-ydintä. 

FPGA:ta  ohjelmoitaessa  on  huomi¬ 
oitava  erityisesti  se,  että  ohjelmakoodi 
ei  käänny  vain  yksinkertaisiksi  logiikka- 


kytkennöiksi,  vaan  myös  niiden  fyysiset 
sijainnit  ja  kytkentöjen  reititys  on  huo¬ 
mioitava.  Kun  piiri  tulee  niin  sanotusti 
täyteen,  tämä  voi  aiheuttaa  ongelmia. 
Tällöin  kääntäjä  ei  saa  enää  sijoitettua 
kytkentöjä  optimaalisesti,  vaan  ne  saat¬ 
tavat  sijaita  hankalasti  eri  puolilla  piiriä. 
Erityisesti  muistisignaalien,  välimuistin 
ja  CPU-emulaation  sijainnilla  on  merki¬ 
tystä  ajoitusten  kannalta,  ja  mahdolliset 
ongelmat  vain  kertautuvat  kellotaajuu¬ 
den  noustessa. 

Vampire  600  on  mielenkiintoinen  uusi 
askel  kiihdytinkorttien  rintamalla,  vaikka 
se  tällä  hetkellä  vaatiikin  käyttäjältään 
kärsivällisyyttä  ja  virittelyintoa.  Se  on  en¬ 
simmäinen  Amiga-turbo,  joka  täysin  hyl¬ 
kää  perinteisen  ajatuksen,  että  kortilla 
on  oltava  Motorolan  MC68000-perheen 
suoritin.  Pelkästään  sekin  on  hyvä  saavu¬ 
tus,  että  kortin  ansiosta  koneessa  toimii 
melkoinen  määrä  ohjelmia  alkuperäistä 
nopeammin.  On  odotettavissa,  että  tilan¬ 
ne  vielä  paranee. 

Vampire  600  on  avoimen  lähdekoodin 
projekti.  Sen  piirikaaviot  ja  lähdekoodi 
ovat  ladattavissa  osoitteesta  http://www. 
majsta.com.  Korttia  on  myös  mahdollista 
ostaa  valmiina:  hinnaksi  muodostuu  kir¬ 
joitushetkellä  noin  sata  euroa.  Igor  val¬ 
misti  ensimmäiset  50  korttia  itse,  mutta 
seuraavat  300  kappaletta  kokoaa  kana¬ 
dalainen  harrastaja  Brian  "Kipper2K" 
Robotham.  & 

Miksi  juuri  Vampire? 

Kiihdytinkortin  nimi  Vampire  tulee  siitä,  että 
se  on  Igorin  mukaan  ainut  serbiankielinen 
sana,  joka  on  maailmalla  käytössä.  Pääkallo- 
logo  on  taas  vanha  aiheeseen  liittyvä  kuva, 
joka  sattui  löytymään  hänen  kiintolevyltään. 
Kuva  on  ollut  mukana  aivan  alkuhetkistä 
saakka.  Overclock  ready  -teksti  on  toiselle 
laitteistosuunnittelijalle  osoitettu  vitsi, 
mutta  sillä  on  todellinenkin  merkitys,  joka 
selviää  tulevaisuudessa. 

Ei  näin! 

Kotitietokoneesta  konsoliksi 

Kotitietokoneet  pysäyttivät  pehkonsoleiden  ensimmäisen  aallon  80-luvun  alkuvuosina. 
Pian  konsolit  kuitenkin  palasivat  ja  kotimikrovalmistajat  halusivat  osan  niiden  markki¬ 
noista.  Mieluiten  mahdollisimman  halvalla. 

Teksti:  Mikko  Heinonen  Kuvat:  VVikimedia  Commons  -käyttäjät  Bilby  ja  Evan-Amos. 


Vuoden  1983  videopeliromahdus  ei 
syrjäisessä  Suomessa  juuri  aaltoja 
nostattanut,  mutta  rapakon  taka¬ 
na  se  oli  totisinta  totta.  Muutamassa  vuo¬ 
dessa  kehittyneet  pelikonsolimarkkinat 
tulivat  täyteen  ja  ostava  yleisö  kyllästyi 
etenkin  Atarin  laadunvalvonnan  puuttei¬ 
siin.  Päivän  sana  olivat  kotitietokoneet. 
Niillä  saisi  tehtyä  paljon  muutakin  kuin 
vain  pelattua!  Tosiasiassa  valtaosalle  ne 
olivat  kuitenkin  edelleen  pelikoneita  sii¬ 
nä  missä  konsolitkin. 

Melko  pian  alkoikin  kuulua  kummia. 
Konsolit  tekivät  paluuta  japanilaisin  voi¬ 
min,  ja  ne  kävivät  kaupaksi  paremmin 
kuin  koskaan.  Pohjois-Amerikka  antau¬ 
tui  Nintendon  harmaalle  matolaatikolle 
vuonna  1985  ja  muut  länsimaat  seurasi- 
vat  pian  perässä.  Segankin  konsoli  kävi 
kaupaksi.  Kaikki  eivät  halunneetkaan  tal¬ 
lentaa  kakkureseptejä  ja  olla  yhteydessä 
muihin  hakkereihin,  vaan  pelkkä  vaivaton 
pelaaminen  kiinnosti.  Nintendon  esittele- 
män  lisensointimallin  myötä  pelikonsolit 
olivat  hyvä  bisnes  myös  valmistajilleen, 
sillä  ne  saivat  jokaisesta  myydystä  pelistä 
itselleen  mukavan  siivun. 

Tietokonevalmistajat  haistoivat  ra¬ 
han.  Koska  pelikonsolit  olivat  kotimikroi¬ 
hin  verrattuna  teknisesti  yksinkertaisia, 
sellainen  olisi  helppo  kääräistä  kokoon 
olemassa  olevasta  laitteistosta.  Kolme 
kuuluisaa  kotitietokoneiden  valmistajaa 
väsäsikin  oman  konsolinsa.  Yksikään  niis¬ 
tä  ei  aiheuttanut  harmaita  hiuksia  Kauko¬ 
idässä. 


Atari  XEGS 

Ennen  suurta  romahdusta  Atari  oli  ollut 
jättiläinen.  Pölyn  laskeuduttua  se  kuiten¬ 
kin  jaettiin  kahtia  ja  kotilaitteiden  val¬ 
mistusta  jatkoi  Tramielin  suvun  omista¬ 
ma  Atari  Corporation.  Pelien  kehitys  jäi 
Atari  Gamesiin.  Takataskusta  löytyi  muu¬ 
tamakin  vanha  konsolimalli,  kuten  aika¬ 
naan  mahtavasti  menestynyt  2600  ja  sen 
epäonnisemmat  seuraajat  5200  ja  7800. 
Atari  Corporation  julkaisikin  2600:n  ja 
7800:n  uudestaan  vuonna  1986,  mutta 
seuraavana  vuonna  niiden  rinnalle  tuo¬ 
tiin  myös  uusi  laite,  XE  Game  System. 

XEGS  pohjautui  Atarin  XE-kotitie- 
tokonemalleihin,  jotka  taas  olivat  jat¬ 
kokehitystä  jo  vuonna  1979  esitellystä 
400/800-mallisarjasta.  Suorittimena  oli 
1,79  MHzrn  6502,  äänistä  vastasi  kolik¬ 
kopeleistä  tuttu  POKEY-piiri.  Itse  asiassa 
jo  Atari  5200  (1982)  oli  lainaillut  näitä 
komponentteja,  mutta  siitä  oli  tarkoituk¬ 
sella  tehty  epäyhteensopiva  kotitietoko¬ 
neiden  kanssa. 

Atari  luotti  siihen  tosiasiaan,  että  ko¬ 
timikroille  oli  tehty  koko  joukko  moduu¬ 
leilla  toimivia  ohjelmia,  joita  XEGS  voisi 
ajaa  ilman  muutoksia.  Näin  uuden  kon¬ 
solin  ohjelmistovalikoima  olisi  olemassa 
jo  sen  esittelyhetkellä.  XEGS:stä  tehtiin 
kaksi  mallia:  perusmallissa  sai  pelkän 
keskusyksikön  ja  Atarin  legendaarisen 
huonon  peliohjaimen;  deluxe-mallin  mu¬ 
kana  toimitettiin  myös  näppäimistö  ja 
valopistooli.  Näppäimistön  liittämällä 
XEGS  muuttui  käytännössä  Atari  65XE 
-kotimikroksi,  johon  oli  mahdollista  liit¬ 


tää  myös  sen  lisälaitteita. 

Laitteen  suunnittelu  oli  siis  kierrätys¬ 
tä,  ja  se  näkyi  kaikessa.  Iso  osa  peleistä¬ 
kin  myytiin  vanhoissa  XL/XE -koteloissa, 
joihin  oli  vain  liimattu  uusi  tarra  XEGS- 
yhteensopivuudesta.  Tämä  puhui  omaa 
kieltään  myös  siitä,  miten  tuoreita  pelit 
olivat.  Kun  Nintendo  ja  Sega  toivat  sa¬ 
maan  aikaan  markkinoille  uutuuden  toi¬ 
sensa  jälkeen,  XEGSdlä  ei  ollut  todellista 
mahdollisuutta  kilpailla. 

Atari  oli  aliarvioinut  tuoreen  ohjelmis¬ 
ton  merkityksen  koneen  menestykselle. 
Vaikka  japanilaisilla  ei  ollut  käytössään 
juuri  tätä  kummempaa  rautaa,  heillä 
työskentelivät  alan  parhaat  ohjelmistoke¬ 
hittäjät.  Sellaisia  Atari  ei  onnistunut  hou¬ 
kuttelemaan,  vaan  XEGS :lle  tarjoiltiin 
lämmitettyä  eilistä  huttua.  Mikrobitissä 
Markku  Alanen  vertasikin  Atarin  esitystä 
keisarin  uusiin  vaatteisiin. 

XEGS  jäi  yhdessä  2600:n  ja  7800:n 
uusintakierrosten  kanssa  pieneksi  sivu¬ 
juonteeksi  pelaamisen  historiassa.  Laite 
ei  ole  mahdottoman  harvinainen:  ehjäs¬ 
tä  sellaisesta  saa  verkkohuutokaupoissa 
maksaa  noin  sata  euroa. 

Commodore  64  Games  System 

Maailman  suosituinta  kotimikroa  yritet¬ 
tiin  vääntää  pelikonsoliksi  kahteenkin 
kertaan.  Ensimmäinen  yritys  oli  Japanin 
markkinoille  tarkoitettu  Commodore 
MAX  Machine  vuodelta  1982.  Se  oli  käy¬ 
tännössä  yksinkertaistettu,  muistiltaan 
riisuttuja  kalvonäppäimistöllä  varustettu 
C64.  Teknisestä  etumatkastaan  huolimat- 

ta  laite  kuitenkin  jäi  paremmin 
laajennettavan  VIC-20:n  jal¬ 
koihin. 

Epäonnistumisen  jäl¬ 
jiltä  Commodore  malt- 
toikin  miltei  kahdeksan 
vuotta  ennen  kuin  yritti  uu¬ 
delleen.  Vuonna  1990  konso- 
limarkkinoiden  houkutus  kuitenkin 
kävi  liian  suureksi  ja  vanha  sotaratsu 
päätettiin  vielä  kerran  valjastaa  uuteen 
tehtävään.  Syntysanat  lausuttiin  C64- 
konsolille,  joka  sisältäisi  vain  pelaamisen 
kannalta  välttämättömän.  Näppäimistö 
ja  laajennusportit  saisivat  lähteä,  ja  pelit 
tarjoiltaisiin  vain  moduuleilla.  Näin  pääs¬ 
täisiin  eroon  myös  kuusnelosen  hitaista 
massamuisteista. 

Lehdistö  ja  suuri  yleisö  suhtautui¬ 
vat  alusta  asti  epäluuloisesti  kuusnepan 
konsolointiin.  Moduulien  mahdollistamat 
suuret  ja  nopeasti  latautuvat  pelit  nähtiin 
positiivisena  asiana,  mutta  niiden  pelaa¬ 
minen  onnistuisi  oikeallakin  kuusnelosel- 
la.  Sellaisella  voisi  lisäksi  käyttää  myös 
levylle  ja  kasetille  tarkoitettua  ohjelmis¬ 
toa.  Sitä  taas  oli  saatavana  murto-osalla 
pelimoduulien  hinnasta.  Commodore  pu¬ 
hui  suurellisesti  "sadoista  työn  alla  ole¬ 
vista  peleistä",  mutta  käytännössä  niitä 
julkaistiin  alle  30,  joista  vain  noin  kol¬ 
mannes  oli  uusia  eikä  uudelleen  pakattu¬ 
ja  tavallisia  C64-pelejä. 

Eikä  tässä  vielä  kaikki.  Jouluna  1990, 
jolloin  C64-konsolin  oli  määrä  ottaa 
markkinat  haltuunsa,  samoista  penno¬ 
sista  kamppaili  myös  uusi  16-bittinen 
Sega  Megadrive.  Sen  pelien  parhaim¬ 
misto  laittoi  jo  Amigankin  tiukoille,  liki 
kymmenvuotiaasta  kuusnelosesta  puhu¬ 
mattakaan.  Tarvittiin  melko  erikoinen 
yhdistelmä  niukkaa  budjettia  ja  ymmär¬ 
tämättömyyttä,  että  Games  System  lähti 
kaupasta  asiakkaan  mukaan. 

C64GS  kävikin  kaupaksi  suunnilleen 
ennakkoarvioiden  mukaisesti,  eli  ei  käy¬ 
tännössä  lainkaan.  Arviot  valmistusmää¬ 
ristä  liikkuvat  muutamissa  tuhansissa, 
eikä  konetta  ilmeisesti  myyty  kuin  joku¬ 
silla  markkinoilla  -  joista  yksi  oli  tieten¬ 
kin  Commodore-valtio  Suomi.  Onnistuin 
itse  löytämään  toimivan  Games  Systemin 
kohtuuhintaan  viitisentoista  vuotta  sit¬ 
ten,  mutta  nykyään  sellaisesta  saa  va¬ 
rautua  jo  pulittamaan  hyvänlaisen 
kasan  euroja. 


Amstrad 
GX4000 

Ei  kahta  ilman  kolmatta.  Commodoren 
kanssa  samoihin  aikoihin  kalassa  oli 
myös  Amstrad,  joka  oli  etenkin  Isossa- 
Britanniassa  lujittanut  asemansa  kaiken¬ 
laisen  viihde-elektroniikan  markkinoija¬ 
na.  Meillä  tunnettujen  CPC-kotimikrojen 
lisäksi  Amstradilla  oli  tarjolla  myös  tele¬ 
visioita  ja  äänentoistolaitteita,  joten  peli- 
konsoli  niveltyisi  tähän  pakettiin  luonte¬ 
vasti. 

Toisin  kuin  Commodore,  ei  Amstrad 
ottanut  konsolinsa  pohjaksi  suoraan  van¬ 
haa  kotimikroaan  vaan  viritteli  sitä  ensin 
hieman.  CPC  Plussaksi  kutsuttu  päivitys 
lisäsi  koneeseen  sprite-grafiikan  ja  vie¬ 
rityksen,  tuplasi  värien  määrän  16:sta 
32:een  ja  laajensi  väripaletin  peräti 
4  096  mahdollisuuteen.  Äänille  saatiin 
DMA,  ja  muutenkin  kuusivuotiasta  lait¬ 
teistoa  päivitettiin  niin  paljon  kuin  se  oli 
kohtuudella  mahdollista.  Suorittimena 
säilyi  Z80,  ja  Plus-koneet  olivat  edelleen 
yhteensopivia  vanhan  ohjelmiston  kans¬ 
sa.  Tärkeä  lisäys  oli  tietenkin  myös  portti 
pelimoduuleille. 

Internetin  jälkiviisas  mielipide  on, 
että  GX4000  olisi  voinut  joissain  olo¬ 
suhteissa  menestyäkin.  Sitä  myytiin 
alusta  asti  halvalla  -  lähtöhinta  oli  vain 
99  puntaa  -,  eivätkä  sen  tekniset  omi¬ 
naisuudet  olleet  mitenkään  toivottomat. 
Valitettavasti  vain  mitään  muita  myyn- 
tiargumentteja  ei  ilmaantunut.  Pelejä 
ilmestyi  vain  vajaat  30,  ja  nekin  saatiin 
markkinoille  hyvin  hitaasti.  Osasyynä 
tähän  oli  Amstradin  käyttämä  hidas  pii- 
rilevytehdas.  Lisäksi  tästä¬ 
kin  pienestä  pelimääräs- 
tä  iso  osa  oli  suoraa 
kierrätystä  CPC: Itä. 

Lehdistön  mielen¬ 


kiinto  taas  koh¬ 
distui  16-bittisiin 
kotimikroihin  ja 
pelikonsoleihin, 
joten  Amstrad  ei 
saanut  laitteelleen 
juurikaan  näkyvyyttä. 
Halpa  hinta  myös  näkyi 
laitteessa.  Etenkin  sen  oh¬ 
jaimet  olivat  erittäin  muovi¬ 
sen  tuntuiset. 

GX4000  sai  osakseen  ehkä 
aiheetontakin  pilkkaa.  Olemat¬ 
toman  myynnin  vuoksi  sen  hinta  laski 
nopeasti  jopa  alle  30  punnan  ja  Game 
Zone  -lehti  jakoi  niitä  palkinnoksi  kuu¬ 
kauden  huonoimmasta  lukijakirjeestä. 
Laitteesta  tuli  vitsi,  jolloin  Amstrad  teki 
johtopäätöksensä  ja  veti  projektilta  töp¬ 
selin  seinästä.  GX4000  eli  vain  syksystä 
1990  loppuvuoteen  1991.  Nykyisin  toi¬ 
miva  sellainen  liikkuu  samoissa  hinnoissa 
kuin  Atari  XEGS,  mutta  harvalukuisista 
peleistä  saa  maksaa  helposti  saman  ver¬ 
ran  kuin  itse  konsolista. 

Suutarit  ja  lestit 

Kotitietokoneiden  valmistus  on  luonteel¬ 
taan  hyvin  erilaista  kuin  pelikonsoleiden 
tehtailu.  Hyvin  tehty  ja  suosittu  kotimik¬ 
ro  houkuttelee  luokseen  osaavia  kehittä¬ 
jiä  ja  ohjelmistoa,  jotka  taas  myyvät  lisää 
koneita.  Konsolivalmistajan,  etenkin  sel¬ 
laisen  jolla  ei  itsellään  ole  vahvaa  pelin- 
kehitysosaamista,  on  ensin  vakuutettava 
pelitalot  tuotteestaan  ja  sitten  tarjottava 
niille  riittävästi  tukea.  Vain  tällä  tavoin 
voidaan  luoda  niitä  paljon  puhuttuja 
ekosysteemeitä,  joista  syntyy  koneita 
myyviä  huippupelejä. 

Sekä  Atari,  Commodore  että  Amstrad 
tuntuivat  olettavan,  että  konsolin  teke¬ 
miseen  riittää  pelkkä  laitteen  valmista¬ 
minen.  Aivan  erityisesti  niiden  yrityk¬ 
set  ansaitsivat  epäonnistua  siksi,  että 
kohdeyleisöä  aliarvioitiin  kierrättämällä 
jo  parasta  ennen  -päivänsä  ohittanutta 
rautaa.  & 


61 


Kulttuuri 


mm  Retrofutur  ism 

Aika  tuleva  ei  koskaan  palaa 


Miksi  vuosi  2000  ei  ollut  kuin  vuosi  2000?  Tieteiskirjailijat  Arthur  C.  Clarke  ja  Isaac 
Asimov  visioivat  tulevaisuutta  aktiivisesti  ja  osuivat  monessa  asiassa  oikeaan.  Vielä 
useampi  toivekuva  vuodesta  2000  meni  kuitenkin  pieleen. 

Teksti:  Jukka  0.  Kauppinen 

Kuvat:  Risto  Mäki-Petäys,  Jukka  0.  Kauppinen,  VVikimedia  Commons,  Retro-Futurismus.de 


Tulevaisuus  tekee  ihmisen  toiveik¬ 
kaaksi.  1900-luvun  alussa  ja  vielä 
1950-luvulla  nähtiin  vuosituhan¬ 
nen  vaihde  aikana,  jolloin  kaikki  haaveet 
toteutuvat.  Ihmiset  ovat  nähneet  sodan 
järjettömyyden  ja  elävät  rauhassa.  Tai 
jos  eivät,  taivaalla  kiitävät  vakoojasilmät 
havaitsevat  uhat  ja  tekevät  sodista  mah¬ 
dottomia.  Köyhyys  on  teknologian  ansi¬ 
osta  hävitetty,  ja  kaikki  elävät  yltäkylläi¬ 
syydessä.  Niin  autot  kuin  lentokoneetkin 
toimivat  ydinvoimalla,  ja  säännöllinen  ra- 
kettiliikenne  vie  Kuuhun,  Marsiin  ja  kau¬ 
emmaskin.  Moni  ennustus  toki  toteutui 
mutta  vielä  useampi  ei. 

Missä  on  ydinautoni,  robottipalveli- 
jani  tai  lentoreppuni?  Miksi  en  ole  ollut 
kesälomalla  Kuussa  tai  viikonlopun  py¬ 
rähdyksellä  kiertoratahotellissa?  Miksi 
niskassani  ei  ole  plugia,  jolla  kytkeytyä 
virtuaalitodellisuuteen?  Missä  ovat  kau¬ 
punkiliikenteestä  huolehtivat  ilmalaivat 
ja  Maa-Jupiter-reittiraketit?  Missä  on 
kaikki  se,  mitä  minulle  luvattiin?  Kuka 
varasti  tulevaisuuteni? 


Retrofuturismi  luotti  tulevaan 

Retrofuturismiksi  kutsutaan  menneiden 
vuosikymmenten  ja  -satojen  tapaa  nähdä 
tulevaisuus  teknologiaa  ja  kehitystä  ihan¬ 
noivan  linssin  läpi.  Se  on  1950-1970-lu- 
vuilla  voimakkainta  kauttaan  elänyt 
suuntaus,  jossa  teknologian  uskottiin 
tuovan  ratkaisun  lähes  kaikkiin  ongel¬ 
miin.  Huomispäivän  maailman  piti  olla 
värikäs  onnela,  jossa  työnteko  ja  vapaa- 
aika  kukoistavat  täydellisessä  sopusoin¬ 
nussa. 

Retrofuturismin  kultakauden  arkki¬ 
tehtuurin  ja  designin  suuntaukset  tunnis¬ 
taa  lentävistä  muodoista  ja  rohkeudesta. 
Tyylisuuntaan  sopivia  viittauksia  löytyy 
myös  1800-luvun  ja  1900-luvun  alun  tai¬ 
teesta  ja  tieteestä.  Eräs  vanhimmista  tun¬ 
netuista  suomalaisista  tieteisnovelleista 
kertoo  Helsingistä,  jossa  ihmiset  matkaa¬ 
vat  lentobusseilla  ja  omilla  pienillä  lento- 
laitteillaan. 

Tämä  kultainen  aikakausi  elää  ny¬ 
kyään  taiteena,  tyylinä  ja  muotoiluna, 
joissa  paitsi  ihaillaan  menneiden  aikojen 


näkemyksiä,  myös  tulkitaan  niitä  uudel¬ 
leen.  Jotkin  modernit  kuvakulmat  ovat 
kuin  tieteiskirjallisuutta:  ikkunoita  vaih¬ 
toehtoisiin  maailmoihin,  joissa  vanhat 
ennustukset  ovat  tulleet  todeksi.  Retro¬ 
futurismi  elää  vahvasti  myös  viktoriaani¬ 
sen  Britannian  aikakautta  ihannoivassa 
steampunkissa. 

Eräs  retrofuturismin  suurista  taitei¬ 
lijoista  ja  visionääreistä  oli  yhdysvalta¬ 
lainen  Arthur  Radebaugh  (1906-1974), 
jonka  jälkipolvet  ovat  nimenneet  tyyli¬ 
suuntansa  da  vinoiksi.  Radebaugh  löysi 
50-luvulla  kuvitustöihinsä  huikeita  futu¬ 
ristisia  teemoja,  joita  hän  esitteli  sano¬ 
malehtien  sarjakuvasivuilla  ilmestyvässä 
Closer  Than  We  Think  -sarjassaan.  Niissä 
hän  loitsi  19  miljoonalle  lukijalleen  häi¬ 
käiseviä  näkymiä  tulevaisuuden  kaupun¬ 
geista,  arkkitehtuurista  ja  arkipäivästä. 
Osa  näistä  on  sittemmin  tullut  todeksi. 

Radebaugh  olikin  eräs  kulmakivi  ai¬ 
kakautensa  luottavaiselle  näkemykselle 
tulevaisuudesta.  Silti  meillä  ei  valitetta¬ 
vasti  vieläkään  ole  loma-asuntoja  Kuussa, 

rakettirepulla  lentäviä  postinkantajia  tai 
napin  painalluksella  toimivia  oppimisko- 
jeita  kouluissa. 

Osa  retrofuturismin  viehätystä  on  pa¬ 
luu  jo  kertaalleen  unohtuneiden,  parem¬ 
paa  maailmaa  maalaavien  uskomusten 
pariin  ja  ylihuomisen  maailman  peilaa¬ 
minen  niiden  kautta.  Mitä  aiemmin  ku¬ 
viteltiin,  mitä  saatiin  ja  minne  voisimme 
päästä? 

Pilvikaupunkeja  ja  taivastorneja 

Taivaalla  leijuvia  ja  meren  pohjassa  sijait¬ 
sevia  asuntoja  kuvitelleet  menneisyyden 
visionäärit  pitäisivät  nykypäivän  kaupun¬ 
keja  tylsinä  ja  takapajuisina.  Muutamaa 
satunnaista  yritystä  lukuun  ottamatta 
arkkitehtuuri  on  näet  kulkenut  vuosi¬ 
kymmenten  ajan  väärään  suuntaan.  Ret- 
rofuturistisen  arkkitehtuurin  vallitsevia 
piirteitä  olivat  muotojen  pyöreys  ja  len¬ 
nokkuus  sekä  massiiviset  mittasuhteet. 
Tämän  päivän  pilvenpiirtäjät  olisivat  tai¬ 
vaita  kurottelevien,  linjakkaiden  ja  kutsu¬ 
vien  kolossien  juurella  pelkkiä  mummon¬ 
mökkejä. 

Sen  sijaan  että  kotimme  olisivat  pyl¬ 
väiden  nokassa  nököttäviä  lentävien 
lautasten  muotoisia  upeita  taloja  tai  Bla- 
de  Runnerin  mahtavia,  neonhohtoisia 
pilvenpiirtäjiä,  meitä  kirottiin  70-luvun 
betonilähiöillä.  Elokuvan  slummit  sopii 
unohtaa,  mutta  ikkunan  eteen  parkkee- 
raava  lentävä  kiinalainen  gondoliravinto- 
la  kelpaisi.  Tai  korttelit,  joita  voidaan  siir¬ 
tää  ratakiskoja  pitkin  aina,  kun  asukkaat 
kyllästyvät  ikkunanäkymäänsä. 

Onneksi  visiot  muuttuvat  hetkittäin 
todeksi  -  joskin  vain  paikoittain  ja  liki 
vahingossa.  General  Motorsin  tehtaal¬ 
la  Detroitissa  oli  upea  kolmella  jalalla 
seisova  ufovesitorni,  joka  sopisi  minkä 
tahansa  B-luokan  scifipätkän  kulissiksi. 
Los  Angelesin  kansainväliselle  lentoken¬ 
tälle  rakennettiin  vuonna  1961  ravintola- 
rakennus,  joka  muistuttaa  lentokentälle 
laskeutunutta  ufoa. 

Toiveikasta  näkemystä  edusti  myös 
vuoden  1964  New  Yorkin  maailmannäyt¬ 
tely,  joka  lienee  useimmille  tuttu  Men  in 
Black  -elokuvasta.  Maailmannäyttelyn 
teema  oli  "rauha  ymmärryksen  kautta", 
ja  monen  maan  osastot  kuvasivatkin 
näkemystä  onnellisemmasta,  teknologi- 
semmasta  tulevaisuudesta.  Etenkin  näyt¬ 
telyn  upea  maapallo  sekä  ufopavilj ongit 
ja  näkötornit  ovat  jääneet  länsimaisen 
arkkitehtuurin  historiaan.  Vain  pari  vuot¬ 
ta  aiemmin  Seattleen  valmistunut  Space 
Needle  -torni  kertoo  upeaa  kieltään  täh¬ 
tiin  kurottavan  arkkitehtuurin  historias¬ 
ta. 

Tulevaisuuden  kaupungit  ja  asumis¬ 


Los  Angelesin  lentokentän  Theme  Building  on  virallisesti  kulttuurihistoriallinen  monumentti. 
Kuva:  VVikimedia  Commons  /  Monkeytime_Brachiator. 


New  Yorkin  maailmannäyttelyn  kuuluisat  maamerkit.  Kuva:  VVikipedia  Commons  /  Fredverillo. 


muodot  eivät  kuitenkaan  toteutuneet. 
Vuoden  2000  sijaan  saimme  Hervannan. 

Postikortti  vuodelta  1910  kuvaa  tu¬ 
levaisuuden  New  Yorkia.  Näkemys  on 
lähellä  arkkitehti  Harvey  W.  Corbettin 
vuonna  1925  rakentamaa  mallia  tulevai¬ 
suuden  kaupungista,  joka  paitsi  kurottaa 
taivaalle,  myös  kaivautuu  syvemmälle. 
Talojen  katoilla  oli  pystysuoraan  nouse¬ 
vien  lentokoneiden  ja  zeppeliinien  kent¬ 
tiä.  Rakennukset  olivat  korttelin  kokoisia 
kokonaisuuksia,  joiden  katutasoilla  sijait¬ 
sivat  liikkeet  ja  ylhäällä  asunnot.  Kadut 
olivat  leveitä,  kauniita  esplanadeja,  ja 
autoliikenne  kiisi  maanalaisilla  väylillä 
useassa  kerroksessa,  sähköjunat  ja  huol- 
toväylät  alimpina.  Moottoritiet  oli  koris¬ 
teltu  niiden  ylle  rakennetuilla  puistoilla. 

Suomalaisen  retrofuturismin  näyt¬ 
tävin  saavutus  ovat  arkkitehti  Matti 
Suurosen  60-luvulla  suunnittelemat  Fu- 
turo-asunnot.  Avaruustaloiksi  kutsutut 

Suomalaista  arkkitehtuuria  60-luvulta:  Futoro-talo. 


Turvallista  lähiatomienergiaa  kivenheiton  päästä. 

Kuva:  Retro-Futurismus.de  /  Eberhard  Binder-StaBfurt. 


Futurot  olivat  muovisia,  helposti  pysty¬ 
tettäviä  loma-asuntoja,  joiden  kokeel¬ 
linen  ja  mieleenpainuva  design  sai  laa¬ 
jalti  huomiota  maailmalla.  Valitettavasti 
1970-luvun  öljykriisi  tuhosi  suomalaisen 
ufotalon  maailmanvalloitussuunnitelmat. 
Viimeinen  Suomessa  säilynyt  Futuro  oli 
pitkään  kesämökkinä  Puulavedellä,  mis¬ 
sä  se  ehti  lähes  tuhoutua  säiden  armoil¬ 
la.  Vuonna  2012  se  kuitenkin  pelastettiin 
Espooseen  näyttelykeskus  Weegeehen. 

Atomikoti  ja  robottipalvelijat 

Futuristisen  arkkitehtuurin  ohessa  histo¬ 
ria  vei  myös  tulevaisuuden  kodin.  Enkä 
puhu  pelkästään  merenpohjakaupun- 
geista  tai  antigravitaatiomökeistä  vaan 
niinkin  yksinkertaisesta  asiasta  kuin  ruo¬ 
honleikkuusta.  Jos  asuisin  retrofu turisti¬ 
sessa  omakotitalossa,  atomiruohonleik- 
kurini  pitäisi  pihan  tiptop-kunnossa,  eikä 
sitä  tarvitsisi  ladata  koskaan. 

Jotain  toki  saatiin.  Jääkaappi  ja  pyyk¬ 
kikone  mullistivat  50-luvulla  perheen¬ 


äitien  elämän.  Samaan  aikaan  kun  niitä 
kannettiin  amerikkalaiskoteihin,  suun¬ 
niteli  IBM  sisäkkörobottia  tekemään 
yksinkertaisia  kotitöitä.  Nykyiset  imuri- 
ja  ruohonleikkurirobotit  ovat  kuitenkin 
kurja  korvike  palvelijaroboteille,  jotka 
huolehtisivat  siisteydestä,  huvittaisivat 
isäntäväkeä  ja  opettaisivat  lapsia. 

Internet-yhteydellä  varustetusta  jää¬ 
kaapista  on  niin  ikään  pitkä  matka  reh¬ 
tiin  älykeittiöön,  jossa  palvelusrobotti 
käskisi  keittiötä  muhentamaan  herrasvä¬ 
elle  atomeista  aamiaista  muutamassa  se¬ 
kunnissa.  Kulinaristit  voivat  toisaalta  olla 
tyytyväisiä  siihen,  etteivät  ravintopillerit 
tai  ruokarobottilähetin  toimittamat,  it¬ 
sestään  lämpiävät  valmisateriat  ole  vielä 
korvanneet  ruuanlaittoa  ja  herkuttelua. 

Atomivoima  on  halpaa,  turvallista  ja 
helppokäyttöistä.  Autot  ja  lentokoneet 
toimivat  pikkuruisilla  atomireaktoreilla, 
eikä  uusiutuville  energianlähteille  ole 
tarvetta,  kun  kotoisaa  lähisähköä  saa¬ 
daan  kotitalon  eteen  ankkuroiduista  voi- 


Sääkone  on  yhä  keksimättä 

Tieteiskirjallisuuden  ja  futurologien  pitkäai¬ 
kainen  haave,  säänhallinta,  odottaa  yhä  to¬ 
teutumistaan.  Ilmastoa  ei  pystytä  muokkaa¬ 
maan,  vaikka  paikallissäähän  voidaan  yrittää 
vaikuttaa.  Tämä  ei  kuitenkaan  onnistu  edes 
Haarpilla  vaan  pilviä  kylvämällä.  Näin  voidaan 
joko  yrittää  luoda  tai  estää  sadetta,  kuten  teh¬ 
tiin  onnistuneesti  muun  muassa  Moskovan  ja 
Pekingin  olympialaisissa. 

Ilmastonmuokkauskoneiden  puute  ei 
kuitenkaan  johdu  yrityksen  puutteesta.  Mitä 
enemmän  ilmastosta  tiedetään,  sitä  vähem¬ 
män  sitä  ymmärretään.  Tutkimustyö  on  vaati¬ 
vaa  ja  säätilan  muokkaukset  voivat  aiheuttaa 
ketjureaktioita,  joilla  saattaa  olla  arvaamatto¬ 
mia  vaikutuksia.  Saamme  tuskin  varsinaisia 
sääkoneita  vielä  pitkään  aikaan  -  etenkään, 
kun  ilmastonmuutoksen  tutkiminen  vaatii 
panostusta  planeetanlaajuisessa  mittakaa¬ 
vassa. 

On  siis  vielä  matkaa  siihen,  että  eläisimme 
täydellisesti  säällistetyssä  kaupungissa  kuten 
Mega-City  Onessa.  Yli  satavuotiset  haaveet 
kupujen  tai  valtavien  lasikattojen  alla  sijaitse¬ 
vista  kaupungeista,  joissa  keli  on  aina  täydelli¬ 
nen,  ovat  yhä  vain  kaukaisia  haaveita. 


maloista. 

Kun  sähköä  tuotetaan,  sitä  tuotetaan 
urakalla.  Vaikka  ydinvoima  onkin  täysin 
turvallista,  voidaan  sähkön  saatavuus 
varmistaa  kiertoradalle  sijoitetuilla  au- 
rinkopeileillä,  joiden  sähkö  siirretään 
maanpinnalle  mikroaaltoina. 

Philco-Fordin  1970-luvulla  valmista¬ 
ma  televisio  on  puhdasta  retrofuturismia 
niin  muotoilultaan  kuin  väritykseltään¬ 
kö!. 

Osa  vanhemmistakin  ennustuksista 
osui  maaliinsa.  Jo  1800-luvulla  brittiläi¬ 
set  herrasmiehet  haaveilivat  siitä,  kuinka 
aamuteetä  voisi  siemailla  pedissä  katsel¬ 
len  kuvagramofonin  seinälle  heijastamaa 
uutislähetystä.  Kuinka  todeksi  tuo  kävi¬ 
kään!  Olemme  myös  saaneet  sähköiset 
kirjastot  ja  langattomat  puhelimet,  joten 
aivan  kaikki  ei  mennyt  pieleen. 

Professori  Eero  Aarnion  Pallotuoli 
(1963)  on  yksi  suomalaisen  designin  tun¬ 
netuimpia  ja  maailmalla  menestyneimpiä 
tuotteita.  Se  kuvasi  jokseenkin  täydelli¬ 
sesti  retrofu  turistisen  muotoilun  ajatus- 

VVernher  von  Braunin  suunnittelema  avaruusasema  vuosimallia  1952.  Kuva:  NASA. 


maailmaa.  Pyöreä,  lasikuituinen  istuin 
jälkeläisineen  on  kelvannut  jopa  Play- 
boyn  kanteen  sekä  James  Bond-  ja  Men 
in  Black  -elokuviin. 

Jo  1900-luvun  alussa  haaveiltiin  mat¬ 
ka-  ja  kuvapuhelimista.  Telefooniin  vain 
kiinnitetään  käsipeilimäinen  näyttö,  iske¬ 
tään  luurit  korville  ja  juttu  luistaa.  Mu- 
siikkisoittimet  latauspalveluineen  ovat 
jo  ylittäneet  entisajan  visionäärien  haa¬ 
vekuvat.  Mutta  miten  olisi  käynyt  heidän 
tulevaisuudenuskonsa,  kun  kuulokkeista 
olisikin  soinut  henkevän  sinfonian  sijaan 
Kraftwerkia,  Sigue  Sigue  Sputnikia  tai 
Alien  Sex  Fiendiä? 

Muoti  ja  arkitekniikka  ovat  saaneet 
menneen  lupaukset  osittain  kiinni,  ehkä 
menneet  ohikin.  Foliopuvut,  hopeiset  ko- 
koasut  pilottilaseineen  tai  neonväreissä 
loistavat,  ihoon  liimautuvat  arkikerrastot 
eivät  ole  yleistyneet.  Sen  enempää  ke¬ 
mia  kuin  korsetitkaan  eivät  ole  vielä  teh¬ 


Kuva:  VVikimedia  Commons  /  Housing  Works 
Thrift  Shops. 


neet  meistä  fyysisesti  täydellisiä  eivätkä 
identtisiä. 

Menneisyyden  retrofuturistit  olisi¬ 
vat  varmasti  kummissaan  tämän  päivän 
konemusiikki-  ja  fetissibileissä  sekä  ski- 
fistisen  musiikin  että  vaateteollisen  ke¬ 
hityksen  takia.  PVC-  ja  kumiasut,  korko- 
saappaat  ja  räiskyvät  moonbootsit  ovat 
jo  arkipäiväisiä  asusteita.  Tämän  päivän 
tulevaisuusfriikki  tosin  pukeutuu  kimal- 
televan  hopean  sijaan  enemmänkin  ava- 
ruuskumiin  ja  niukkuuteen. 

Lomani  kiertoratahotellissa 

Jos  maailmassa  olisi  lainkaan  oikeutta, 
olisivat  scifi-kirjailijoiden  visioimat  kier- 
toratahotellit  jo  totta.  Laittaisin  kolikkoni 
pinoon  ja  lentäisin  rakettikoneella  lähim¬ 
mälle  avaruushissille,  joka  nostaisi  minut 


Kuva:  VVikimedia  Commons  /  Sailko. 


kiertoratahotelliin  viettämään  pitkää  vii¬ 
konloppua.  Sieltä  kävisin  päiväretkellä 
Kuussa  kummastelemassa  ensimmäisen 
kuulennon  laskeutumispaikkaa  ja  ostai¬ 
sin  kuuhattaran  Apollo  1 1  -huvipuistosta. 

Mutta  ei!  Ei  siitäkään  huolimatta, 
että  jo  toisella  vuosisadalla  kreikkalainen 
kirjailija  Lucian  loi  tarinan  laivasta,  jonka 
miehistö  huuhtoutui  myrskyssä  Kuuhun. 
Kului  toista  tuhatta  vuotta,  ennen  kuin 
Jules  Verne  kirjoitti  tunnetuimmat  teok¬ 
sensa  Maasta  Kuuhun  (1865)  ja  Kuun 
ympäri  (1870),  jotka  innoittivat  lukemat¬ 
tomia  ihmisiä  katsomaan  kaipaavasti  yö¬ 
taivaalle. 

Ensimmäiset  varteenotettavat  suun¬ 
nitelmat  avaruusasemista  teki  saksa¬ 
lainen  rakettitiedemies  VVernher  von 
Braun,  joka  suunnitteli  avaruuslentoja 
1930-luvulla.  Von  Braun  lupasi  eräälle 
rakettihävittäjän  koelentäjälleen:  "Sinä 
ohjaat  ensimmäistä  alustani  Kuuhun!" 
Alusta  lensi  kuitenkin  amerikkalainen 
astronautti  vuonna  1968.  Tässä  välissä 
von  Braun  rakensi  myös  maailman  en¬ 
simmäisen  ballistisen  risteilyohjuksen. 

Varsinaista  avaruusturismia  ja  sään¬ 
nöllistä  planeettainvälistä  liikennettä  kä¬ 
sitteli  kattavasti  vasta  Robert  A.  Heinlein 
vuoden  1957  novellissaan  The  Menace 
from  Earth.  Osittain  Heinleinin  ansiosta 
avaruusturismin  uskottiinkin  olevan  arki¬ 
päivää  vuoteen  2000  mennessä. 

Usko  avaruuslomiin  oli  niin  vahva, 
että  maailman  suurimmalla  lentoyhtiöllä 
Pan  Amilla  oli  oma  jonotuslista  ensim¬ 
mäisille  lomalennoille  Kuuhun.  Pan  Am 
arvioi,  että  kuulentojen  hinta  saattaisi 
olla  tähtitieteellinen,  mutta  tästä  huo¬ 
limatta  yli  93  000  ihmistä  ilmoittautui 
First  Moon  Flights  -klubin  jäseniksi.  Klu¬ 
bi  purkautui  vasta  Pan  Amin  konkurssis¬ 
sa  vuonna  1991. 

Kun  Yhdysvallat  voitti  kilpajuoksun 
Kuuhun,  romahti  sotilaallinen  ja  kaupal¬ 
linen  kiinnostus  avaruuslentoihin  ja  ava¬ 
ruuslomiin.  Avaruussukkuloiden  valmis¬ 
taja  Rockwellin  suunnitelma  sukkuloiden 
ruumaan  asennettavasta  72  ihmisten 
matkustamosta  hautautui  arkistoihin. 
Ensimmäinen  siviili  pääsi  avaruuteen 
vasta  1984,  kun  lentokonetehdas  Mc- 


Kuva:  Retro-Futurismus.de. 

Kuva:  Retro-Futurismus.de  /  Klaus  Biirgle. 


Donnell  Douglas  maksoi  40  000  dollaria 
Charles  D.  Walkerin  sukkulalennosta. 
Varsinainen  avaruusturismi  alkoi  vuonna 
200 1,  kun  Dennis  Tito  lensi  venäläisellä 
Sojuz-avaruusaluksella  kansainväliselle 
avaruusasemalle. 

Kirjoitushetkellä  avaruudessa  on  käy¬ 
nyt  vasta  seitsemän  oman  lentonsa  mak¬ 
sanutta  turistia,  joista  yksi  on  pelisuun- 
nittelija  Richard  "Lord  British"  Garriott. 
Tällä  hetkellä  Sojuzit  eivät  lennätä  turis¬ 
teja,  mutta  Virgin  Galactic  aikoo  aloittaa 
turistilennot  Scaled  Compositesin  aluk¬ 
silla  lähivuosina.  Virgin  haaveilee  myös 
avaruushotelleista  ja  kuulennoista. 

Kaupallisia  avaruuslentoja  ja  kierto- 
ratahotelleja  juonivat  muutkin  toimijat, 
joista  yhden  Genesis  I- ja  Genesis  II  -pro- 
totyyppihotellit  ovat  edelleen  Maan  kier¬ 
toradalla.  Jos  hyvin  käy,  näemme  lisää 
avaruusturisteja  jo  lähivuosina.  Silti:  lii¬ 
an  vähän,  vuosikymmeniä  liian  myöhään. 

Olisin  jo  halunnut  ehtiä  lomailemaan 
taivaalle  haukkamaisella  avaruusaluk¬ 
sella,  jollaisten  piti  lentää  Marsiin  jo  50 
vuotta  sitten. 

Avaruushissi  on  portti  avaruuteen 

Ajatuksen  avaruushissistä  keksi  venä¬ 
läinen  tiedemies  Konstantin  Tsiolkovski. 
Hän  ehdotti  jo  vuonna  1895  hissejä,  joi¬ 
den  avulla  olisi  mahdollista  nousta  maan 
pinnalta  avaruudessa  sijaitseville  geo- 
stationaarisella  kiertoradalla  oleville  ase¬ 
mille.  Ajatusta  kehitti  eteenpäin  tieteis¬ 
kirjailija  Arthur  C.  Clarke  teoksessaan 
Paratiisin  suihkulähteet  (1979)  ja  vuonna 
1981  julkaisemassaan  tutkimuksessa. 

Avaruushissit  eivät  ole  pelkkää  scifiä. 
Useat  tutkijaryhmät,  Nasa  mukaan  luki¬ 


en,  kehittävät  jatkuvasti  materiaaleja  ja 
teknologioita,  joiden  avulla  avaruushissi 
voitaisiin  rakentaa  ja  ankkuroida.  Hissit 
kiinnostavat  ennen  kaikkea  käyttökus¬ 
tannusten  edullisuuden  takia.  Rakenta¬ 
minen  maksaa  maltaita,  mutta  hissien 
ansiosta  lastien  rahtaaminen  kiertora¬ 
dalle  olisi  edullista.  Tämä  mahdollistaisi 
avaruusmatkailun  uuden  aikakauden, 
ehkä  jopa  pysyvät  asunnot  ja  mahdolli¬ 
suuden  kaipaamiini  viikonloppulomiin 
Kuussa! 

Liikenne  vuonna  2000 

Kesäloma  vuonna  2000  alkaa,  kun  ro- 
bottitaksi  noutaa  minut  pilviin  kohoavan 
asuntoni  ovelta.  Taksi  vie  minut  mag- 
neettiraiteita  pitkin  läheiselle  liiken- 
neasemalle.  Siellä  on  monikerroksisia 
maanalaisia  metro  tunneleita,  junia,  levi- 
taatiobussien  ja  robottitaksien  pysäkkejä 
ja  ylimpänä  lentoasema.  Halutessani  voi¬ 
sin  kiitää  yliäänimatkustajakoneella  tai 
pikavuororaketilla  tunnissa  Maapallon 
toiselle  puolelle,  mutta  tänään  suuntaan 
Kuuhun,  Finnairin  suoralla  Helsinki- 
Luna  City  1  -raketilla. 

Tulevaisuuden  liikennevälineet  ovat 
jääneet  monella  tavalla  haavekuvien  as¬ 
teelle.  Vielä  50-luvulla  etenkin  yksiraitei¬ 
set  eli  monorailit  nähtiin  tulevaisuuden 
kaupunkiliikenteen  välineenä.  Perintei¬ 
nen  auto  veti  kuitenkin  pisimmän  korren. 
Yksiraiteisten  surullista  kohtaloa  peila¬ 
taan  Simpsonien  jaksossa  "Joko  säteilee" 
(Marge  vs.  the  Monorail),  jossa  liukkaat 
myyntimiehet  kauppaavat  ylihintaisia  ja 
sekundalaatuisia  yksiraiteisia  varakkail¬ 
le  kaupungeille. 

Yksiraiteisissa  on  lumoa.  Miten  vil- 


Arthur  C.  Clarken  arvioita  tulevaisuudesta 

Arthur  C.  Clarke  (1917-2008)  on  yksi  tieteis¬ 
kirjallisuuden  arvostetuimmista  visionää- 
reistä.  Clarke  visioi  teoksissaan  ihmiskunnan 
teknistä  edistymistä  ja  kirjoitti  runsaasti  tie¬ 
teellisiä  artikkeleita,  joissa  on  paljon  oikeaan 
osuneita  visioita. 

•  In  Transit  to  Earth  -novelli  (1971)  ennusti 
ensimmäinen  Mars-lennon  vuodelle  1994. 

•  Prelude  to  Space  -kirja  (1951)  ajoitti  ensim¬ 
mäisen  ihmisen  Kuussa  vuodelle  1978. 

•  Novelli  The  Ghost  from  the  Grand  Banks 
(1990)  ennusti  vuoden  2000  digitaalisen 
millenniumkaaoksen. 

•  1950-luvulla  Clarke  ennusti  maailmanlaajui¬ 
sen  yhteisen  kirjaston  olevan  totta  vuonna 
2005.  Www,  digitaaliset  kirjat  ja  Googlen 
digikirjasto  ovat  varsin  hyvä  askel  siihen 
suuntaan. 

•  Vuonna  1974  Clarke  mietti  tulevaisuutta 
Australian  yleisradion  haastattelussa.  Hän 
arveli,  että  vuonna  2001  muun  muassa 
verkkopankit  ja  nettishoppailu  olisivat 
arkipäivää.  "Silloin  ihmisillä  on  käytössään 
kotitietokoneita  ja  pääte,  jonka  kautta  voi 
keskustella,  varata  teatteriliput  ja  hakea 
elämässä  tarvitsemaansa  tietoa.  Kaikki 
tämä  on  aivan  yhtä  luonnollista  kuin  puhelin 
meille,  ja  tietoverkkojen  ansiosta  voimme 
elää  missä  haluamme.  Kuka  tahansa  voi 
tehdä  työtään  lähes  missä  tahansa  maapal¬ 
lolla  tietokoneen  ja  tietoverkkojen  avulla. 
Jonain  päivänä  aivokirurgi  voi  operoida 
Edinburghista  käsin  Uudessa-Seelannissa 
sijaitsevaa  potilasta." 


liitä  kaupunkiliikenne  näyttäisikään,  jos 
gyroskoopin  vakauttamat  tai  magneet- 
tiraiteiset  yksiraiteiset  olisivat  korvan¬ 
neet  raitiovaunut.  Muita  villien  visioiden 
joukkoliikennemuotoja  olivat  tyhjiötun- 
neleissa  kiitävät  junat,  valtavat  ilmatyy¬ 
nyalukset  ja  leijuvat  valtameriristeilijät, 
puhumattakaan  mereltä  suoraan  rauta¬ 
tiekiskoille  nousevista  rahtilaivoista. 

Näiden  visioiden  toteutuminen  näyt¬ 
tää  kuitenkin  yhtä  todennäköiseltä  kuin 
moottoriteiden  muuttuminen  tarpeet¬ 
tomiksi  tai  levitaatiojalkakäytävien  ja 
henkilökohtaisten  lentoreppujen  yleisty¬ 
minen.  Viimeksi  mainituista  on  haaveiltu 
populaarikulttuurissa  ainakin  1920-lu- 
vulta  saakka,  niin  supersankarien  kuin 
postinkantajienkin  työkaluna  ja  liikenne¬ 
välineenä. 

Lentoliikenteen  tulevaisuutta  visioi¬ 
vat  sekä  Jules  Verne  1800-luvulla  että  in¬ 
sinöörit  myöhempinä  aikoina.  1930-luvun 
lopussa  saksalaistutkija  Eugen  Sänger 
aloitti  rakettimatkustajakoneiden  suun¬ 
nittelun,  mutta  Saksan  ilmailuministeriö 
värväsi  miehen  suunnittelemaan  raketti- 
pommikoneita.  Sänger  muistetaan  erityi- 

Isaac  Asimovin  ennustuksia 

Tieteiskirjailija,  professori  Isaac  Asimov  mietti 

vuoden  1964  maailmannäyttelyssä,  millaisel¬ 
ta  maailma  näyttää  vuonna  2014.  Asimovin 

arviot  osuivat  hämmästyttävän  oikeaan. 

•  Ihmiset  vetäytyvät  yhä  kauemmas  luonnos¬ 
ta.  Valot  syttyvät  pehmeästi  ja  eri  väreissä 
ja  muuttuvat  napin  painalluksella. 

•  Robotit  eivät  ole  vielä  kovin  yleisiä,  mutta 
niitä  on  olemassa.  Tietokone  osaa  esimer¬ 
kiksi  kääntää  venäjän  kieltä  englanniksi. 
Puutarhanhoitorobotteja  on  kehitteillä. 

•  Elokuvia  esitetään  kolmiulotteisesti. 

•  Aurinkovoimaa  käytetään  sähköntuotan¬ 
toon. 

•  Puhelinviestinnässä  on  kuva  ja  ääni. 
Sähköisiä  näyttöjä  voidaan  käyttää  kirjo¬ 
jen  lukemiseen  ja  valokuvien  katseluun. 
Satelliittien  ansiosta  voi  soittaa  jokaiseen 
maailman  kolkkaan. 

•  Seinänäytöt  ovat  korvanneet  tavalliset 
televisiot. 

•  Miehittämättömät  alukset  ovat  käyneet 
Marsissa,  mutta  miehitetyn  retkikunnan 
lähettämiseksi  tehdään  töitä. 

•  Ihmiskunta  kärsii  ikävystymisestä,  ja  sillä 
on  vakavia  psyykkisiä,  emotionaalisia  ja 
sosiaalisia  seurauksia. 

•  Laitteissa  ei  ole  sähköjohtoja,  sillä  niiden 
käyttövoima  tulee  pitkäikäisistä  akuista. 

•  Puhelimella  voi  lukea  kirjoja. 


sesti  historian  ensimmäisen  avaruuslen¬ 
tokoneen,  Silbervogelin,  suunnittelijana. 
Silbervogel  ei  koskaan  lentänyt,  mutta 
Sänger  jatkoi  tutkimustyötään  liittoutu¬ 
neiden  leivissä.  Koneen  perintö  eli  myö¬ 
hemmin  Nasan  avaruussukkulassa. 

Kalifornian  teknologiainstituutin  pro¬ 
fessori  Qian  Xuesen  jatkoi  Sängerin  lin¬ 
joilla  vuoden  1949  rakettimatkustajako- 
neen  suunnitelmillaan.  Qianin  kone  olisi 
lennättänyt  matkustajat  Yhdysvaltojen 
halki  45  minuutissa.  Yliäänimatkustaja- 
koneet  Concorde  ja  Tupolev  Tu-144  jäi¬ 
vät  ilmailuhistorian  kuriositeeteiksi,  kun 
ilmaliikenne  kehittyi  Boeingin  747:n  ja 
Airbusin  A380:n  suuntaan.  Taloudelli¬ 
suus  voitti  nopeuden  -  ja  liike  taloudel¬ 
lisuus  söi  jalkatilan.  Imperial  Airways, 
never  forget. 

Sekä  joukkoliikenne  että  yksityisau¬ 
toilu  ovat  vuonna  2000  todella  tehokkai¬ 
ta.  Junat  voivat  kiitää  turvallisesti  maan¬ 
päällisissä  tai  -alaisissa  putkissa,  mikä 
nostaa  liikenteen  nopeutta  ja  vähentää 
riskejä.  Ydinkeskustan  liikenne  voidaan 
siirtää  magneettiraiteilla  liikkuville  auto- 
maattiautoille,  jolloin  ruuhkat  vähenevät 
ja  matkustajamäärät  kasvavat. 

Vaikka  lentävistä  autoista  on  haa¬ 
veiltu  yli  sadan  vuoden  ajan,  eivät  ne  ole 
yleistyneet.  Myös  perinteisemmät  autot 
oli  muotoiltu  virtaviivaisesti  ja  futuristi- 


sesti.  Autoiluun  liittyvät  ennustukset  ovat 
olleet  enimmäkseen  harhalaukauksia. 

Atomivoiman  piti  olla  ratkaisu  kaik¬ 
keen  -  myös  lentoliikenteeseen.  Manner- 
tenvälinen  lentoliikenne  olisi  ydinkäyttöi- 
sillä  matkustajakoneilla  erittäin  nopeaa, 
mutta  todellisuus  kämppäsi  nämäkin 
haaveet  huolimatta  siitä,  että  kylmän  so¬ 
dan  aikana  sekä  Yhdysvalloissa  että  Neu¬ 
vostoliitossa  ydinkäyttöiset  pommikoneet 
suorittivat  koelentoja. 

Autogirot,  pystysuoraan  nousevat 
autot  ja  jopa  lentävät  lautaset  nähtiin 
tulevaisuuden  liikennemuotoina,  sillä  ne 
eivät  tarvitse  suuria  lentoasemia  eivätkä 
kiitoratoja.  Lentävien  lautasten  ja  atomi- 
lentobussien  pysäkkejä  ja  muiden  VTOL- 
koneiden  laskeutumisalustoja  suunnitel¬ 
tiin  kaupunkirakennusten  katoille.  & 


Tämän  tahtoisin  toteutuvan: 

"4.10.2057.  Sputnik  1:n  satavuotispäivä. 
Avaruusajan  alkua  juhlitaan  paitsi  maassa, 
myös  Kuussa,  Marsissa,  Europalla,  Ganyme- 
dellä  ja  Titanissa  -  sekä  Venuksen,  Neptu- 
nuksenja  Pluton  kiertoradoilla." 

-  Arthur  C.  Clarke,  1999 


IMURauil/IUkUSI 


>N  PLANEETTA  MAA 
\URAITTEN  MAIPEN 

:aue?en  tasolle. 

-E  TÄHÄN  VARAA.) 


MUTTA  SYNKIMMÄNKIN  YPINPILVEN 
ALLA  SYKKII  SINNIKÄS.  PERIKSI¬ 


ANTAMATON  ELÄMÄ... 


UUSI,  KAUNIS  ALKU! 


JA  ROMANTIIKKAKIN  KUKKII! 


KULTA,  OLET  HENGISSÄ!  MUTTA 
KOVIN  OLET  KÄRSINEEN  NÄKÖINEN! 
SILMÄT  MUSTAT,  NENÄ  PUNAINEN... 


AAMUSELLA  HAMPAIDEN  HEHKU 
OKI  HIIPUNUT  JA  SANKARILLEMME 
SELVIÄÄ,  MIKSI  ROMANTTISET 
TOlfABUPlTBBT  SUORITETAAN  AINA 
HÄMÄRISSÄ  OLOSUHTEISSA. 


67 


Itella  Green 


Let  the  games  begin! 


MSI  Z87-G45  GAMING,  Intel  Z87,  ATX-emolevy 

MSI  emolevyt  on  suunniteltu  tarjoamaan  pelaajille  luokkansa 
parhaat  ominaisuudet  ja  tekniikan.  MSI:n  Dragon  tukemana, 
jokainen  emolevy  on  tekniikan  mestariteos  joka  on  räätälöity 
pelaamisen  täydellisyyteen. 

Ominaisuudet: 

LGA1150  CPU-kanta  |  Intel  Z87-piirisarja  |  3  x  PCI-E  3.0  xl  6 
AMD  CrossFire  /  NVIDIA  SLI-tuki  |  4  x  DIMM  DDR3-3000 
(OC)  6  x  SATA  III,  1  x  mSATA  |  6  x  USB  3.0,  8  x  USB  2.0  | 
Killer  E2205  Gigabit  Ethernet  LAN 


MSI  NVIDIA  GeForce  GTX  760  Twin  Frozr  2GB 

MSI:n  näytönohjaimessa  on  valmiiksi  tehtaalla  ylikellotettu 
ydin,  jota  jäähdyttää  erityisesti  ylikellotettuja  malleja  varten 
suunniteltu  Twin  Frozr  Gaming  cooleri. 

Ominaisuudet: 

PCI-E  Gen  3.0  |  GPU  kellotaajuus  1 085/1 150MHz  (OC)  | 
2GB  GDDR5  6008MHz  -muistia  |  DisplayPort,  HDMI, 

1  x  DVI-D,  1  x  DVI-I 


JimrrTs  Punk  Gamer 

JimnVs  Gamer  -sarjan  koneet  ovat  olleet  jo  pitkään  pelaajien  suosiossa  ja 
suunnannäyttäjinä.  Gamer  -koneet  ovat  niittäneet  mainetta  arvosteluissa  ja  ovat 
moninkertaisia  lehdistön  -testivoittajia! 

Punk  Gamerista  poistettiin  vanhanaikainen  savikiekkoja  järjestelmälevyksi 
asennettiin  nopea  SSD-asema! 

Ominaisuudet: 

Intel  i5-4670K  3.4GHz,  6Mt  -prosessori  |  Intel  Z87-piirisarjan  emolevy  | 

AMD  Radeon  R9  270X  -näytönohjain  |  120Gt,  2.5”,  Sata  III  -SSD  asema  | 

8Gt  (2x4Gt)  DDR3  1600MHz,  CL9  -keskusmuisti  |  Cooler  Master  Silencio  550 
Jimm’s  Edition  -kotelo  |  Windows  7  Home  Premium  64-bit  (Suomi) 

Asiakaspalvelu 

Noutopa Ivelu myymälä  Turku 

+358  29  70  70700 
asiakaspalvelu@jimms.fi 

Lukkosepän  katu  7 

20320  Turku 

wwwjlmms.fi 

Jimmyiltä  löytyy  nettitilauksiin 
aina  toimituskuluton  vaihtoehto! 

Hinnat  €/kpl,  sis.  alv24% 

